Nr. 4 (16) 1994 ANULIV CHIȘINĂU 


PARLAMENTUL ÎNTREABĂ, ACADEMIA RĂSPUNDE 
CONGRESUL AL V-lea AL FILOLOGILOR ROMÂNI 
LA ANCHETA "L.R." RĂSPUNDE ION C. CIOBANU 
POPAS ÎN ȚARA DORNELOR 

BORIS DRUȚĂ: PE INSULA ŞERPILOR SIRENELE 
CÎNTĂ ROMÂNEŞTE 


ABONAŢI-VĂ LA REVISTA 
«LIMBA ROMÂNĂ» - 


publicaţie de cultură filologică destinată 
celor mai largi cercuri de cititori. 


Dacă doriți să deprindeți 
vorbirea şi scrierea corectă; 
dacă vă preocupă 
problemele de teorie şi istorie a limbii 
şi literaturii românești; 
dacă vă interesează 
noutățile din domeniul limbii şi literaturii moderne; 
dacă intenţionaţi să vă formați o cultură filologică aleasă 


aborati-vă la revista «Limba Română». 


Costul unui abonament pentru anul 1995 
este de 6 lei (3000 lei rom.). 


Revista poate fi procurată la librăriile Editurii "Hyperion". 


ABONAŢI-VĂ LA REVISTA 
«LIMBA ROMÂNĂ»! 


REPUBLICA MOLDOVA 
LIMBA ROMÂNĂ 
Publicaţie independentă 
Nr. 4 (6) 

1994 


REDACTOR ŞEF 


Alexandru BANTOȘŞ 


COLEGIUL DE REDACŢIE 


Leo BORDEIANU 
(secretar de redacție) 
Anatol CIOBANU 
Ion CIOCANU 

Ion HADÂRCĂ 
Nicolae MĂTCAȘ 


CONSILIUL DE REDACŢIE 


Vasile BAHNARU 
Pavel BALMUȘŞ 
Silviu BEREJAN 
Vladimir BEŞLEAGÁ 
Augustin BUZURA (Bucureşti) 
Gheorghe CHIVU (Bucureşti: 
Mihai CIMPQ 
Eugen COŞERIU (Tübingen 
ion COTEANU (Bucureşti; 
Nicolae DABIJA 
Traian DIACONESCU (laşi) 
Boris DRUŢĂ 
Stelian DUMISTRĂCEL (laşi) 
Ion IACHIM 
Dumitru IRIMIA (lași) 
Dan MĂNUCĂ (lași) 
Vasile MELNIC 
Ion MELNICIUC 
Ion NUȚĂ (ași) 
Ilie POPESCU (Cernăuţi) 
Vasile TĂRÎȚEANU (Cernăuţi) 
Grigore VIERU 


a a a i a i a e 


SUMAR 


Ce e val ca valul trece... 
3 


STAREA DE VEGHE 


Şedinţa lărgită a Prezidiului 
Academiei de Şiiinţe a Republicii 
Moldova pentru discutarea şi 
aprobarea răspunsului solicitat de 
Parlamentul Republicii Moldova 

4 


Răspuns la solicitarea 
Parlamentului Republicii Moldova 
privind istoria şi folosirea 
glotonomului "limba 
moldovenească” (Opinia 
specialiştilor-filologi ai Academiei, 
acceptată la şedinţa lărgită a 
Prezidiului A.Ş.M.) 

114 


Declaratia de protest a Academiei 
Americano-Române privitor la 
introducerea, în noua Constituţie a 
Republicii Moldova, a denumirii de 
"limbă moldovenească” pentru 
realitatea lingvistică a vorbitorilor de 
limbă română de la'est de Prut 


14 
Declaraţia Consiliului Uniunii 


Scriitorilor din Moldova din 10 
octombrie 1994 


15 

iN MEMORIAM 

lon DUMENIUK. Sfîşietor strigăt de 
durere 

18 

Nicolae MĂTCAŞ. Scrisoare dincolo 
de moarte. Lui lon Dumeniuk, 
luptător pentru unitatea etnică şi 
culturală a româniior de pretutindeni 


a 
i 


CONGRESUL AL V-LEA AL 
FILOLOGILOR ROMÂNI 


Sanda-Maria ARDELEANU, 
Georgeta RAȚA. Despre o 
semiotică a obiectului 


31 


Petru ZUGUN. Baza de derivare 
37 

lon DUMBRĂVEANU. Unele ten- 
dințe derivaţionale panromanice (|) 
42 

Raisa GALBEN. Cîteva considerații 
privind verbele factitiv-cauzative 

48 

Noemi BOMHER. Fascinaţia 


lecturii: modelul romanesc de 
asumare a lumii 


55 
Sabina FÎNARU. "În curte la 
Dionis". Trecerea de la arhetipul 


mitic la arhetipul literar prin 
intermediul numelor proprii 

59 

Vichentie NICOLAICIUC. 
Contribuţia lui Paisie Velicikovski 
la dezvoltarea literaturii religioase 
şi a vieţii spirituale româneşti 
ortodoxe (La 200 de ani de la 
trecerea sa în nemurire) 


67 
ŞTIINŢA TEXTULUI 


Alexandra GHERASIM. Figurile de 
stil — mărci ale textualității 
operelor literare 

79 


POPAS ÎN ŢARA DORNELOR 


Mihai CIMPOI. Petru Țaranu 

86 

Alexandru BANTOŞ. Primarul-poet 
87 


Petru ȚARANU. Mărturisire (88); 
Cuvinte nerostite (89); Lacrimă-n 
ninsori (90); Toponimul "Călimani" 


— ecou al unei străvechi civilizații 
autohtone (91); Nicu Gane — 
amfitrion şi călător prin Dorne (97); 
Cuvinte pe cale de dispariţie şi 

rar uzitate în vorbirea populară 

din aria Dornelor (101); Doine şi 
balade din Ținutul Dornelor (104) 


ANTOLOGIA "L.R." 

Boris DRUȚĂ. Pe Insula Şerpilor 
sirenele cîntă româneşte 

111 

LABORATOR 

La ancheta "L.R." răspunde 

lon C. CIOBANU 

126 

lon CIOCANU. Farmecul şi şansele 
prozei "rurale" 

129 

PRO DIDACTICA 

lon IACHIM. Fabulaţia nuvelei şi a 
povestirii 

134 

lon PÎRNĂU. Metode şi procedee 


de predare a romanului Baltagul 
de Mihail Sadoveanu 


137 

PREZENTĂRI ŞI RECENZII 
Constantin STRUGĂREANU. 
Eugen Coşeriu: Lingvistică din 
perspectivă spațială şi 
antropologică 

142 


CE E VAL CA VALUL TRECE... 


Şi numărul de față al revistei ne găsește traversînd în continuare timpuri 
grele, pline de incertitudini, comparabile într-un fel cu anii de început ai luptei 
pentru limbă şi alfabet, tricolor, imn şi unitate națională. Am pierdut poate 
entuziasmul de atunci, dar şi naivitatea, şi o bună parte din iluzii. Mulţi dintre noi 
însă au învățat tenacitatea, dîrzenia. Ne-am dat seama că răul este puternic, greu 
de înduplecat, însoţit de minciună şi de violență. Am înțeles că armelor diabolice le 
putem contrapune — și avem şanse să învingem contrapunîndu-le — devenirea 
noastră în parametrii culturii general-umane şi doar pe milenara temelie a 
spiritualităţii strămoşeşti. În acest proces un rol de frunte îi revine limbii materne 
— vehicul al ideilor, respiraţie a libertăţii. 

Or, limba nu se lasă bătută. Limba lucrează "ca roiul într-o scorbură de 
brad", vorba poetului. Lucrează fără să-i pese de vechii şi mai noii "binevoitori" 
ai ei. Sîntem martori ai unei situații unice în lume: puterea, pierzînd din abilitate, 
a intrat în impact şi cu ştiinţa. Ar mai fi cum ar fi dacă această stranie ca să nu 
zicem altfel lovitură din spate nu ar afecta întreaga societate, în special sistemul de 
învățămînt, începînd cu ignoraţii de către aceeaşi putere dascăli şi terminînd cu 
picii care au gustat deja sau urmează să guste din fagurii limbii române. 

Istoria se repetă? Peste noapte ne mișcăm înapoi mai mult decît am înaintat 
ani în şir. De ce? 

În aceste zile de grea cumpănă, cu necazuri prea multe, revista "Limba 
Română" vine în casele Dumneavoastră, încercînd oarecum să risipească 
îndoiala,minciuna, spoiala, întunericul ce planează încă deasupra sfintului nostru 
grai. 

Biblia ne spune că "Întru început a fost cuvîntul...”. Limba, lăsată de 
Dumnezeu, cartea adîncă şi dreaptă, cuvîntul adică, este (sînt) în putere să ne asigure 
supraviețuirea. De ce nu ne pătrundem cu toții de înţelepciunea vechii învățături? 

O, iubite cititorule, cît de mult am vrea să te ştim mai optimist, mai încrezător 
în propria ta forță şi în ziua noastră de mîine, în veşnicia limbii ce o vorbim! 

Cît de mult dorim să vină clipa, lungă cît veacul, cînd vom constata că și cel 
de-al nouălea val al ignoranței a trecut. 

Din nemurire Eminescu glăsuieşte metronomic: 

Ce e val ca valul trece... 


"L.R." 


Stanca de veghe 


ŞEDINŢA LĂRGITĂ A PREZIDIULUI 
ACADEMIEI DE ŞTIINŢE A REPUBLICII MOLDOVA 
PENTRU DISCUTAREA ŞI APROBAREA 
RĂSPUNSULUI SOLICITAT DE PARLAMENTUL 
REPUBLICII MOLDOVA 


Pe data de 9 septembrie a.c. Prezidiul A.Ş.M. s-a întrunit într-o şedinţă 
lărgită cu participarea membrilor academiei - specialişti în domeniu, a directorilor 
de institute şi a mai multor şefi de servicii de la Secţia de Organizare. 

Pe ordinea de zi a figurat o singură problemă — examinarea variantelor de 
răspuns al A.Ş.M. la Hotărtrea Parlamentului "Cu privire la necesitatea abordării 
ştiinţifice a istoriei şi folosirii glotonimului «limba moldovenească»" din 28 iulie 
1994, pregătite de membrii Academiei care activează în domeniul filologiei (Silviu 
Berejan, Nicolae Bileţchi, Anatolie Ciobanu, Haralambie Corbu, Nicolae 
Corlăteanu). 

În cuvîntul de deschidere preşedintele A.Ş. a R.M. d! acad. Andrei Andrieş 
a menţionat că nu e nimic neobişnuit în faptul că Parlamentul Republicii s-a 
adresat Academiei, solicitîndu-i opinia competentă într-o problemă de ştiinţă. Şi 
nu e vorba că Parlamentul n-ar fi fost informat asupra opiniei specialiştilor de la 
Institutul de Lingvistică şi a unor prestigioase foruri ştiinţifice cu privire la limba 
vorbită în Republica Moldova. Hotărîrea Parlamentului de a solicita opinia 
Academiei în problema dată îşi găseşte explicație în faptul că uneie aspecte ale 
problemei în discuţie necesită precizări suplimentare. 

Pentru a onora solicitarea Parlamentului şi a formula un răspuns competent, 
a menţionat dl A. Andrieș, au fost convocați filologii-membri ai Academiei, care 
au elaborat şi au prezentat Prezidiului A.Ş.M. spre discutare şi aprobare trei variante 
de răspuns. 

În continuare academicianul coordonator al Secţiei de Ştiinţe Umanistice di 
Silviu Berejan a făcut o retrospectivă a Eroi, ia în pro larg 

evolutiei lucrurilor în ultima jumătate de s 
atras atenga celor prezenţi asupra 4 i 


ca age Sp iei 

Problema limbii a fost discutată în republică la mai multe foruri speciale. 
Mai întîi de toate, a fost o conferință științifică la Chişinău în 1951, la care s-au 
pus bazele cercetării ştiinţifice adecvate a limbii utilizate în Moldova. La această 
conferință, în raportul acad. V. Şişmariov, s-a vorbit despre unitatea limbii standard, 
adică a limbii literare folosite în Republica Moldova şi în România. Mai tîrziu, 
problema unității limbii a fost reluată în 1967, 1972, 1988, 1989, 1990, 1991, 
1992, 1993, 1994. Cu toate acestea, în prezent s-a creat o anume situație în ceea ce 
priveşte denumirea ei. 

Apare ideea că: "Da, limba e una, dar e vorba, în cazul nostru, de denumire. 
lar denumirea ce-i”? E pur şi simplu o etichetă". Or, lucrurile nu sînt atît de simple, 
pentru că denumirea fixată actualmente în Constituţie va atrage după sine urmări 
dezastruoase de lungă durată pentru întreaga noastră cultură. Acest lucru este 
incontestabil. Putem spune chiar că de acum se fac simțite anumite presiuni, deschise 
şi foarte agresive, în ceea ce privește folosirea termenului de limbă română care 
este singurul termen admis pentru limba literară atît de la noi, cît şi din România. 
Altă denumire nu poate fi, precum nici altă limbă literară. Altă limbă nu s-a 
constituit, nimeni n-a format-o, nimeni n-a ajuns să ridice la nivel de limbă a 
culturii vorbirea (care are particularităţi specifice reale) din Republica Moldova şi 
din Moldova de dincolo de Prut, vorbire, care se încadrează în subdialectul 
moldovenesc ce nu se termină la Prut, nu se termină nici chiar la Carpaţi, pentru 
că, sub aspectul ariei sale de răspîndire, idiomul romanic oriental are două mari 
ramuri: cea muntenească şi cea moldovenească. Cea moldovenească cuprinde 
Republica Moldova, Moldova de pînă la Carpaţi, dar şi Bucovina, şi. Nordul 
Transilvaniei, şi Maramureşul, şi alte regiuni care merg pînă aproape de graniţa 
de Vest a României. Ramura muntenească cuprinde Muntenia, dar şi Sudul 
Moldovei istorice, Sudul Transilvaniei, Oltenia, Dobrogea. 

Deci nu ne putem opri la Prut, oricît am vrea. Iar limba de cultură, care s-a 
format pe baza tuturor graiurilor de pe teritoriul locuit de populaţia romanizată, a 
cuprins toate particularităţile esențiale ale tuturor acestor graiuri şi, în primul 
rînd, ale celor două mari ramuri de care am vorbit. Deci, nu există o altă limbă 
literară care s-ar fi statornicit aici, pentru că aceasta nu se face într-un an, în zece 
ani sau chiar în cîteva decenii. Istoria a lucrat în decursul secolelor pînă a ajuns să 
fie demonstrat şi ştiinţific cunoscutul adevăr că limba română este o limbă unitară, 
formată pe baza tuturor graiurilor şi subdialectelor din Nordul Dunării, în primul 
rînd. Graiurile, limba vorbită, vorbirea regională, locală este tot domeniul nostru; 
tot noi, lingviştii, care ne ocupăm de limba română literară, ne ocupăm şi de ele: 
le înregistrăm, le studiem pe teren, le valorificăm. Dar nu se poate spurie că acesta 
este mijlocul de comunicare cultă în Republica Moldova. 

Consider că materiale au fost multe şi cine a vrut să se documenteze, cine a 
vrut să cunoască situaţia a avut posibilitatea să-şi satisfacă curiozitatea; chiar dintre 
cei care nu sînt specialişti şi n-au nevoie de detalii de acest fel; în definitiv, nu e 
nevoie ca toată lumea să facă lingvistică. 

În încheiere, a spus d! S. Berejan, consider că toate cele întimplate cu fixarea 
glotonimuiui “limbă moldovenească" în Constituţie incap bine între două maxime 
l atinești, Prima: Jgnorantia non est argumentul, pentru că asta o ştiau încă strămoșii 
suie i (dacă nu ştii, nu ştii, nimeni nu te invinuieşte; dar nici argument neştiinţa 
nu poate fi). Şi a doua: Errare humanum est, perseverare diabolicum. Or, sîntem 


în fata faptului cînd se persever sază anume în eroare. 


Starea de veghe 


Comunicarea acad. S. Berejan a fost completată de vicepreşedintele A.Ş.M. 
acad. Haralambie Corbu care a menţionat că dacă s-ar proceda la un istoric mai 
aprofundat al problemei discutate, s-ar putea găsi situaţii analogice în secolul al 
XIX-lea şi, mai ales, în deceniul al patrulea al secolului nostru, cînd în Republica 
Autonomă Moldovenească s-a revenit la grafia latină, la limba literară, la sciitorii 
clasici. După cum vedem, a continuat oratorul, în 1951 s-a revenit la aceeaşi 
problemă discuția susținîndu-se, fireşte, cu noi argumente şi la alt nivel. Să nu 
uităm că lucrurile acestea s-au făcut în anii cînd mai trăia Iosif Visarionovici 
Stalin şi se ştia prea bine cu ce s-a încheiat perioada anilor 1932—1937. 

Tendinţa de a promova o limbă literară veritabilă, a menţionat dl H. Corbu, 
a fost dintotdeauna o tendinţă a intelectualităţii, deoarece nu se poate face cultură 
într-o limbă provincială, care a rămas la nivelul anului 1812. Cu părere de rău, 
evoluţia firească a limbii la noi a fost stopată, deoarece am fost rupți de masivul 
lingvistic românesc. Cu toate acestea, intelectualitatea a încercat în repetate rînduri 
să depăşească această stare de lucruri. Dacă ne referim la situaţia actuală de la noi, 
observăm că se încearcă a atribui problemei în discuție un caracter pur terminologic. 
Or, lucrurile nu sînt tocmai de așa natură. Vorba e că terminologia pe care vrem 
s-o stabilim trebuie să acopere realitatea lingvistică şi să corespundă adevărului 
ştiinţific. Nu se poate înlocui întregul cu o parte'a lui, adică nu se poate substitui 
limba literară comună cu unul dintre subdialectele ei. 

Atât în 1932, cît şi în 1951, a continuat domnul vicepreşedinte, era absolut 
clar că Alecsandri, Eminescu, Creangă, recunoscuţi drept clasici şi ai literaturii 
moldoveneşti, au scris într-o singură limbă. Cu atît mai mult astăzi, cînd avem 
acces nu numai la piscurile literaturii, ci şi la întreaga literatură românească, nu 
mai pot fi discuţii în problema unităţii limbii, precum şi a denumirii ei. Există o 
singură limbă şi denumirea ei adecvată este limba română. Dar faptul că o parte 
a populaţiei din republică se consideră moldoveni, iar limba pe care o vorbesc — 
moldovenească, ne obligă să dăm dovadă de o anumită înţelegere şi toleranţă. Însă 
toleranță nu în ceea ce priveşte principiile — în Constituţie trebuie să fie fixată 
limba română, deoarece altfel, dacă în Constituţie se va strecura o formulare 
dubioasă, putem nimeri iarăşi într-o zonă foarte complicată, foarte acută. Fixînd 
în Constituţie adevărul aşa cum este, putem să scoatem de pe tapet acest război 
lingvistic, terminologic care se duce la noi astăzi. `. 

Luînd cuvîntul în cadrul discuţiilor, dl acad. Vasile Anestiadi şi-a exprimat 
îngrijorarea în legătură cu faptul că unii jurnalişti, precum şi parlamentari, n-au 
conştientizat pe deplin seriozitatea problemei discutate. Dacă lingvistica modernă 
a demonstrat cu probe irefutabile că realitatea lingvistică de pe ambele maluri ale 
Prutului este una şi aceeași și că denumirea ei adecvată este limba română, acest 
adevăr, fiind axiomatic, trebuie să devină lege pentru toată lumea. Ştiinţa trebuie 
să fie respectată de orice regim politic şi orice putere de stat trebuie să se înconjoare 
de consilieri inteligenţi care pledează numai şi numai pentru adevăr. Abandonarea 
adevărului ştiinţific duce, inevitabil, la deformări de ordin spiritual. De lucrul 
acesta m-am convins cînd lucram ca învățător la Telenești în anii 1944, 1945, 
1946 şi cînd mi s-a pretins să predau limba moldoveneșşte, nu româneşte. 

-Referindu-se la declaraţiile mişcării "Pro Moldova”, şi anume la pasajele în 
care i se recomandă conducerii de vîrf a Academiei "să mediteze adînc" şi să 
răspundă: "<...> academia de ştiinţe a cărei țări ei o reprezintă, din sudoarea cărui 
popor au răsărit şi se hrănesc împreună cu oastea lor de habilitaţi şi mai puţin 

habilitaţi”, oratorul a menţionat că profesionalismul şi probitatea morală a acestor 
consilieri din "Pro Moldova” lasă mult de dorit. Iar în ceea ce priveşte acuzaţiile 
aduse lingviştilor că ar fi inconsecvenţi în tratarea problemelor discutate astăzi, 
acad. V. Anestiadi a subliniat în mod special onestitatea şi marele curaj de care au 
dat dovadă lingviştii care au încercat şi în epoca totalitarismului să spună lucrurilor 
pe nume, dar mai ales acum, cînd ne-am debarasat de ideologia sufocantă 
totalitaristă, au demonstrat onest care este adevărul ştiinţific, pe care noi, dacă 
sîntem oameni de știință şi dacă ținem la Academia noastră, avem obligaţia să-l 
susţinem şi să-l promovăm, indiferent care ar fi conjunctura politică. Trebuie să 
conştientizăm marele pericol pe care îl reprezintă tendințele actuale de a abandona 
profesionalismul atît în ştiinţă, cît şi în alte domenii de activitate. Să-l conştientizăm 
şi să atenționăm opinia publică asupra acestui pericol. 

În încheiere dl acad. V. Anestiadi a propus ca Prezidiul A.Ş.M. să adreseze 
Preşedintelui Republicii următorul apel: "Ținînd cont de axiomele ştiinţifice cu 
privire la unitatea limbii române şi la denumirea ei, axiome recunoscute pe plan 
atît naţional, cât şi internaţional, precum şi de starea socială tensionată, Vă solicităm, 
Domnule Preşedinte al Republicii Moldova, în calitatea Dumneavoastră de garant 
al tuturor cetățenilor Republicii Moldova, prin decret prezidenţial să suspendaţi 
articolul 13 al Constituţiei R. M. pînă la legalizarea termenului limbă română în 
Constituţie". 

Domnul acad. Sergiu Rădăuțanu s-a declarat întru totul de acord cu cele 
expuse de lingviști în răspunsul prezentat, menţionînd că avem de a face cu o 
singură limbă literară care este limba română. Sînt de acord, a subliniat dl S. 
Rădăuţanu, cu cele spuse de dl Anestiadi. Profesorii trebuie să ştie ce vor preda. 
S-a creat o situație penibilă: generaţia care ieri a studiat şi a susținut examen la 
limba română, astăzi nu mai ştie ce obiect va studia în calitate de limbă maternă 
— limba română sau aşa-zisa limbă moldovenească. Şi noi, şi domnii din Parlament 
trebuie să înțelegem ce dificultate creăm şcolii şi învățămîntului în general; pentru 
că noi discutăm, iar învățătorii trebuie să lucreze. În ultimul timp atenţia față de 
limbă a scăzut. Valul acesta de luptă pentru limba literară trebuie folosit pentru a 
spori interesul față de limba română, pentru a aprofunda cunoştinţele noastre în 
materie de limbă literară. 

Academicianul Ilie Untilă consideră că versiunea de răspuns prezentată de 
lingvişti este bine gândită şi reflectă întru totul adevărul. Şi dacă a venit vorba de 
adevăr, a subliniat Domnia sa, s-ar cuveni să-l formulăm cu maximum de claritate 
şi să ne amintim că anume în 1940, în urma pactului Ribbentrop-Molotov şi a 
ocupației Basarabiei de către sovietici, a fost creată Republica Sovietică Socialistă 
Moldovenească şi a fost impusă oficial limba moldovenească. Acesta e adevărul şi 
nu avem de ce ne teme a-l spune. Să nu ne închipuim că dacă vom vota "limba 
moldovenească", pierzîndu-ne demnitatea, vom obţine liniştea şi pacea pe acest 
pămînt şi liderii de la Tiraspol se vor dezice de ambițiile lor secesioniste. 
Dimpotrivă. La ora actuală se pierde, se distruge tot ce a fost cîştigat în ultimii 
ani, Şi noi, ca oameni cinstiţi, trebuie să spunem care este realitatea şi să nu ne 
ascundem de ea ca struțul care-şi bagă capul în nisip. Asta e tragedia neamului 
nostru. Dacă vom descrie Istoria just, va deveni limpede de unde s-a luat "limba 
moldovenească" pe acest pămînt. Ea n-a fost limbă moldovenească... Doar pînă în 
1812 pe ambele maluri ale Prutului se vorbea una şi aceeaşi limbă. E cel puţin 
neserios să crezi că după o sută şi cincizeci de ani de ocupaţie la noi s-a format o 

limbă nouă. Vorba e că peste Prut limba şi-a continuat dezvoltarea ei firească, pe 
cînd la noi această dezvoltare a fost întrucîtva încetinită. 

În încheiere acad. Ilie Untilă a declarat că susţine propunerea acad. V. 
Anestiadi de a adresa Președintelui Republicii un apel privind suspendarea 
articolului 13 al Constituţiei şi a subliniat în mod special necesitatea de a conştientiza 
pericolul ce-l poate aduce perpetuarea stării de lucruri legiferate astăzi. Nu e 
vorba de un joc de cuvinte: moldovenesc, românesc... E vorba de niște consecințe 
foarte grave atît pentru copii, elevi, cît şi, mai ales, pentru limbă în general, care 
se poate dezvolta normal doar în mediul ei amplu. Chestiunea dată trebuie rezolvată 
urgent pentru că începe anul şcolar şi lucrurile nu mai pot fi tărăgănate. 

Academicianul Gheorghe Ghidirim s-a declarat îngrijorat de soarta copiilor 
şi a nepoților noştri cărora ministrul învățămîntului di Gaugaș le-a promis un 
dicționar moldovenesc-românesc (sic!). Situaţia creată, a continuat Domnia sa, se 
explică prin existența a două lucruri: conformismul și agnosticismul. Încă agnosticul 
Du Bois-Reymond spunea că /gnoramus et ignorabimus, adică "nu ştim şi nici nu 
vrem să ştim”. Jată aceasta e situaţia de la noi în momentul de față. Dar se cunoaşte 
şi altceva: în evul mediu papa de la Roma i-a răspuns unui rege din Germania că 
Nec regnum non est supra grammaticos. Deci nici chiar parlamentul nu poate 
domina gramatica, adică ştiinţa. 

Insist ca adevărul să fie primar şi să nu iasă că aceasta e doar părerea 
lingviştilor, ci că, bazîndu-se pe părerea lingviştilor, Prezidiul A.$.M. aprobă 
astăzi versiunea de răspuns la apelul Parlamentului. Şi al doilea lucru, referitor la 
propunerea dlui acad. Anestiadi de a face un demers către Preşedintele Republicii 
Moldova, care într-adevăr este garant pentru absolut toți locuitorii, indiferent de 
apartenenţă de partid, de confesiune şi aşa mai departe. Menţionez că, dacă nu 
vom face chestia aceasta, discuţiile în Parlament pot să țină pînă la calendele 
greceşti. Dar anul de învățămînt a început deja. De aceea rezolvarea acestei probleme 
trebuie urpentată. 

DI academician Mihai Cimpoi a atras atenţia asistenţei asupra inutilităţii 
acestor discuţii, deşi, pe de altă parte, există și o utilitate: e vorba de comunitatea 
ştiinţifică internaţională şi trebuie să avem obrazul curat în faţa acestei comunităţi. 
Academia noastră trebuie să spulbere speculațiile care se fac în jurui acestei 
probleme, demonstrînd că noi pledăm pentru adevărul ştiinţific, pentru adevărul 
istoric. În felul acesta vom curma tot ce se mai insinuează prin rubricile gazetelor 
noastre. S-a menţionat deja că avem de a face cu o axiomă, cu un adevăr axiomatic 
şi discuţiile în problema dată sînt absolut de prisos. Bineînţeles, Parlamentui ne 
poate provoca şi la alte discuţii "ştiinţifice", din moment ce se afirmă că cercul are 
380, iar triunghiul are patru laturi. ; l 

Acad. M.Cimpoi şi-a declarat adeziunea la opinia colegilor care au accentuat 
că sub acest glotonim se ascund mai multe dedesubturi, despre care, de altfel, 
Domnia sa a scris în "Literatura şi Arta" şi nu e cazul să le mai repete. 

DI academician Mihai Lupaşcu a relatat că problema dată a fost discutată 
în repetate rînduri în Parlament, în diferite comisii, deşi discuţiile se purtau nu pe 
baze ştiinţifice, ci reieşindu-se din cu totul alte considerente. Faptul că di P. 
Lucinschi a venit cu inițiativa de a solicita opinia Academiei trebuie apreciat ca 
pozitiv: cine vrea să cunoască adevărul, poate să-l cunoască. Aş mai vrea să subliniez, 
a continuat acad. M. Lupaşcu, că, dacă luarea de cuvînt de la radio a marelui 
nostru scriitor acad. Ion Druţă, precum şi articolul Domniei sale care a apărut în 

"Moldova Suverană", ar fi anticipat votarea Costituţiei, atunci acestea ar fi ajutat 
la limpezirea şi înțelegerea multor lucruri. Cele întîmplate să ne fie de învățătură: 
există încă multe probleme extraordinare, complicate şi actuale, care se cer rezolvate 
şi noi nu trebuie să aşteptăm semnalul de sus: ia spuneţi-vă părerea! Noi trebuie să 
acționăm cu mai multă promptitudine, să ne expunem părerea competentă şi să 
demonstrăm astfel că fără ştiinţă astăzi nu poate fi rezolvată nici o problemă. Eu 
am vorbit nu o singură dată și în Parlament că ignorarea ştiinţei duce la distrugerea 
societății. Atitudinea mea ca deputat în Parlament faţă de această problemă a fost 
una şi aceeaşi — termenii limba moldovenească şi limba română sînt identici: 
ei denumesc una şi aceeaşi realitate, una şi aceeaşi limbă. În privinţa denumirii — 
română sau moldovenească — vreau să spun că o mare parte de vină o poartă şi 
savanții. Unii nedoritori ca limba noastră să fie numită română speculează 
presupusa lipsă de principialitate a savanților. Ei ne întreabă: ieri spuneaţi una, iar 
astăzi spuneţi alta, deci cînd aţi spus, dior savanţi, adevărul? De aceea trebuie să 
fim totdeauna principiali pînă la sfîrşit, aşa cum sîntem astăzi, și să nu ne schimbăm 
opiniile odată cu schimbarea puterii, a partidelor. Partidele vin şi se duc, iar 
adevărul ştiinţific rămîne. 

Acad. Dumitru Ghiţu a subliniat în mod deosebit importanța A.Ş.M. ca 
consilier colectiv al Parlamentului și al Guvemului Republicii, deşi se întîmplă, şi 
nu rareori, ca Academia să rămînă în urma evenimentelor în rezolvarea unor 
probleme de mare importanţă şi actualitate. Astăzi noi trebuie să demonstrăm 
opiniei publice că ne situăm pe poziţiile adevărului ştiinţific, că Academia este 
templul unde sălăşluieşte adevărul! şi se caută adevărul. Aş vrea să se ştie, a continuat 
dl acad. D. Ghiţu, că nu e corect, ba chiar avem de a face cu un şantaj ascuns, cînd 
se admite sau se lansează ideea că cutare sau cutare membru al Prezidiului A.Ş. 
poate decide soarta limbii. Şi dacă a venit vorba de şantaj în știință, să ne amintim 
de situaţia de nu demult a lingviştilor care erau forțați de C.C.-ul atotştiutor să 
pună în circulaţie idei străine ştiinţei. Şi nu spuneam noi deseori: multumesc ție, 
Doamne, că nu sînt lingvist? 

Bineînţeles, avem toți păcate, dar acum, cînd avem posibilitatea să scăpăm 
de ele, să ne spălăm obrazul şi să rămînem cu conştiinţa curată — să nu ratăm 
această ocazie și să spunem lucrurilor pe nume, așa cum au procedat lingviştii în 
răspunsul propus spre discuție. 

Acad. Vsevolod Moscaienco a atras atenția asupra oportunității sugestiei 
dlui acad. V. Anestiadi privind necesitatea unor acțiuni efective în vederea 
întreruperii acțiunii art. 13 a! Constituţiei pînă la legiferarea adevărului ştiinţific, 
adică existenţa unei singure limbi de cultură şi de o parte, şi de alta a Prutului —- 
limba română. Mai pe larg. mi-am expus părerea în această problemă și în presă, 
a menţionat Domnia sa, de aceea nu voi insista aici cu argumente. 

Domnul acad. Teodor Furdui a atras atenţia asupra necesității de a specifica 
în Răspunsul A.Ş.M. către Parlament că acest răspuns reprezintă opinia Academiei, 
adică a tuturor membrilor ei, inclusiv a nespecialiştilor în materie de limbă, dar 
argumentată şi expusă de specialişti, de persoane competente. 

La discuţie au luat parte și alţi membri ai Academiei. 

Preşedintele A.$.M acad. Andrei Andrieş a formulat o serie de precizări şi 
sugestii. 

Mai întîi, în ceea ce priveşte expresia: "limba moldovenească este identică 
cu limba română". Este o formulare greşită, a susținut Domnia sa, care camuflează 

ideea existenței a două limbi. Trebuie să spunem clar: avem de a face cu o“ 
singură limbă — limba română, pe care unii, aici în Republica Moldova, o 
numesc și limbă moldovenească. 

Alt aspect. Trebuie să fie clar pentru toată lumea că noi nu ne implicăm în 
jocuri politice. Răspunsul nostru trebuie să aibă o ținută academică, să fie expus, 
cum de altfel au şi procedat lingviştii, în termeni ştiinţifici şi susţinut cu argumente 
ştiinţifice. | 

Ştim cum au procedat parlamentarii, dar sîntem obligaţi să ştim de ce au 
procedat aşa şi nu altfel, să ştim să dezvăluim şi cauzele acestui comportament. Ar 
fi cel puţin neserios să credem că deputaţii au vrut să ne facă nouă rău. Se ştie doar 
că în urma vicisitudinilor de care ne-a făcut parte istoria ne-am ales cu o conștiință 
în multe privinţe deformată şi multe neadevăruri ce ne-au fost cultivate cu insistență 
pe parcursul deceniilor s-au înrădăcinat în conştiinţa multor concetăţeni. De aceea 
datoria noastră, a oamenilor de ştiinţă, a întregii intelectualităţi este să folosim 
toate mijloacele admise într-o societate civilizată pentru a-i ajuta pe cei ce au avut 
de suferit de pe urma ideologiei totalitariste să revină la starea spirituală normală, 
la mentalitatea adecvată adevărurilor istorice şi ştiinţifice. 

În încheierea şedinţei răspunsul prezentat de lingvişti a fost pus la vot. Cei 
11 membri ai Prezidiului A.Ș.M., prezenţi la şedinţă: Andrei Andrieş, Vasile 
Anestiadi, Silviu Berejan, Haralambie Corbu, Dumitru Ghiţu, Gheorghe Ghidirim, 
Mihai Lupaşcu, Vsevolod Moscalenco, Sergiu Rădăuţanu, Ilie Untilă, Gheorghe 
Şişcanu (au lipsit, fiind în concediu: Nicolae Andronati şi Andrei Ursu), au votat 
unanim varianta mai amplă de răspuns al A.$.M. la solicitarea Parlamentului 
Republicii Moldova din 28 iulie 1994, răspuns pe care îl reproducem în continuare. 


Pentru conformitate: Ion ECU, 
Tamara RĂILEANU 

RĂSPUNS LA SOLICITAREA PARLAMENTULUI 
REPUBLICII MOLDOVA PRIVIND ISTORIA 
ŞI FOLOSIREA GLOTONIMULUI 
"LIMBA MOLDOVENEASCĂ” 


(OPINIA SPECIALIŞTILOR-FILOLOGI AI ACADEMIEI, 
ACCEPTATĂ LA ŞEDINŢA LĂRGITĂ A PREZIDIULUI A.$.M.) 


În problema limbii literare și a celei vorbite pe teritoriul Republicii 
Moldova, inclusiv a istoriei şi folosirii glotonimului "limba moldovenească", 
ştiinţa lingvistică s-a pronunțat de mult. S-a vorbit la o serie întreagă de 
întruniri naţionale și internaţionale ale lingviştilor. Au fost date publicității 
rezoluţii şi declaraţii speciale. S-au adresat apeluri directe şi Parlamentului 
R.M. în chestiunea dată cu rugămintea de a ţine cont de adevărul științific, 
cunoscut şi recunoscut de toți cercetătorii în domeniu. A făcut acest lucru 
şi Academia de Ştiinţe a Moldovei prin Institutul de Lingvistică. 

La modul generalizat opinia e următoarea. 

E bine cunoscut faptul că glotonimul limba română a fost moștenit 
din latină de la etnonimul romanus "care ține de Roma”. După opinia lui 
V. Pârvan, sub influenţa slavă, "a" înainte de "n" trece cu timpul în "â". 
Deci, romanus în pronunțare populară a devenit român. Glotonimul limba 
românească (română) a fost denumirea vorbirii populaţiei romanizate de 
pe tot teritoriul balcano-carpatic, inclusiv de pe teritoriul celor două mari 
grupuri dialectale romanice din nordul Dunării — muntenesc şi 
moldovenesc, păstrîndu-se aici şi după formarea celor trei principate 
dunărene: Transilvania, Muntenia și Moldova. 

Deşi în izvoarele istorice medievale se utiliza și termenul limba 
moldovenească, cărturarii şi oamenii de cultură ai timpului subînțelegeau 
prin această denumire un subdialect (grai) al limbii române comune, 
dîndu-şi perfect de bine seama de unitatea glotică românească de pe întreg 
teritoriul daco-român ("Locuitorii Valahiei și Transilvaniei au aceeaşi limbă 
ca şi moldovenii...”; "Noi, moldovenii, la fel ne spunem români, iar limbii 
noastre nu dacică, nici moldovenească, ci românească" (...) — Dimitrie 
Cantemir; Moldovenii nu întreabă "știi moldoveneşte?", ci "ştii româneşte?", 
— Miron Costin). 

La sfîrşitul sec. 18 şi începutul sec. 19, dar mai ales după unirea 
principatelor de la 1859, pe baza graiurilor vorbite în Moldova, Muntenia 
şi Transilvania apare şi se consolidează o limbă literară și o literatură clasică 
comună numită de acum și oficial limbă şi literatură română. 

Scriitorii clasici (Eminescu, Alecsandri, Russo, Negruzzi, Creangă şi 
ceilalți, care au -fost recunoscuți ca fiind ai noștri şi luați de dincolo de Prut 
cu tot cu limbă, fireşte), scriitorii de mai tîrziu (inclusiv Mateevici), scriitorii 
contemporani (începînd cu Lupan, continuînd cu Druţă şi terminînd cu 
cei mai tineri), precum şi oamenii de cultură din celelalte domenii (actori, 

gazetari, muzicieni, oameni de ştiinţă) au vorbit şi au scris în această limbă 
literară unică. 

Desigur că populaţia autohtonă dintre Prut şi Nistru, după anexarea 
în 1812 a acestui teritoriu de către Rusia țaristă, a fost ruptă în mare măsură 
de procesul de unificare şi statornicire a limbii literare moderne. Aici, 
confundîndu-se denumirea graiului local cu denumirea limbii, a continuat 
să se folosească neterminologic şi denumirea "limba moldovenească”. 

La aceasta au contribuit şi factorii politici. În 1818, prin "Regulamentul 
organizării administrative a Basarabiei” ţarismul declară "limba 
moldovenească" limbă oficială, alături de limba rusă (de altfel, Rusia ţaristă 
prin "Regulamentul organic” decretase "limba. moldovenească” drept limbă 
oficială şi în Principatul Moldovei din timpul ocupaţiei acestuia între anii 
1828—1934). Această situaţie însă a fost păstrată numai pînă în 1828, 
cînd drept limbă oficială este recunoscută din nou doar limba rusă, limba 
localnicilor fiind ulterior scoasă cu totul din uz. Denumirea dată a fost 
repusă în circulație abia la sfîrşitul sec. 19 şi începutul sec. 20 (iarăși în 
scopuri pur politice). 

E bine cunoscută evoluţia politică a teritoriilor din stînga Prutului şi a 
Nistrului după 1917. În 1924 a fost organizată o formaţiune politică cu 
anumite funcţii formale statale — Republica Autonomă Sovietică Social- 
istă Moldovenească, iar apoi în 1940 a fost creată Republica Sovietică 
Socialistă Moldovenească. În perioada sovietică populaţiei din aceste 
teritorii îi este impusă oficial denumirea limba moldovenească, care se 
contrapunea net limbii române (deși în perioada 1932—1938 în R.A.S.S.M. 
au fost introduse limba și literatura română şi alfabetul latin, acțiune 
calificată ulterior ca o gravă greşeală politică). 

Deci, contrapunerea care se făcea pînă nu demult se baza pe 
considerente de ordin politic, care nu aveau nici un suport de natură 
lingvistică, situaţie la care nu se mai poate reveni astăzi. Prin urmare, 
denumirea limbii literare unice, de care ne folosim cu toţii în prezent, 
trebuie să fie cea adecvată, adică română. 

Denumirea "moldovenesc", "moldovenească" o poartă vorbirea 
populară orală folosită în Moldova (de pe ambele maluri ale Prutului și 
ale Nistrului), vorbire care are reale trăsături specifice (ce n-au intrat însă 
în limba literară) în comparaţie cu vorbirea din alte regiuni ale spaţiului 
dunăreano-carpato-nistrean locuit de populaţia romanizată de pe aceste 
teritorii. Dar ea este doar una din varietățile întregului glotic ce poartă 
denumirea generică "limba română”. În virtutea acestui fapt denumirea 
unei varietăţi nu poate fi dată întregului în totalitatea sa (căci fiecare varietate 
se include în întreg, ca o parte indispensabilă a lui). Cu atît maj mult cu cît 
pe baza diferitelor varietăţi ale întregului s-a constituit o limbă de cultură 
(limba literară), una singură — limba română. În această calitate ea a fost 
consfinţită prin tradiții îndelungate fixate într-un corpus solid de monumente 
scrise, deservind cultura comună a tuturor purtătorilor acestor varietăți 
(inclusiva varietăţii moldoveneşti, care nu are şi n-a avut niciodată o altă 
formă de manifestare literară bazată în exclusivitate pe graiul moldovenesc). 

Deci, în Republica Moldova se poate vorbi despre graiul moldovenesc. 
Moldovenească poate fi numită vorbirea orală (dialectală) de aici. Se poate 
releva specificul moldovenesc al limbii române vorbite în Moldova istorică. 

Dar nu se poate vorbi despre o "limbă" moldovenească literară, scrisă, de 
cultură. Substituirea termenilor nu poate fi acceptată chiar dacă o parte din 
populaţie, în virtutea unor tradiţii specifice locale, a întrebuințat şi mai 
întrebuințează încă,  neterminologic,  glotonimul "limba 
moldovenească”. 

A legifera astăzi faptul perimat că ar exista o limbă literară 
moldovenească, deosebită de limba literară română comună, înseamnă a 
legifera un neadevăr evident şi noi, reprezentanții ştiinţei academice, nu 
avem dreptul moral să susţinem acest neadevăr. 

Aşadar, limba literară (şi, în primul rînd, cea scrisă), utilizată în 
ultimele decenii în R. M., ca şi cea în care au scris toţi înaintaşii noştri, este 
limbă română. Asta o demonstrează cu toată evidența orice scriere de-a 
noastră. Cu specificul dialectal moldovenesc n-a scris şi nu scrie nimeni în 
R. M. 

Toţi au scris şi scriu şi în prezent respectînd întru totul normele limbii 
literare comune (alte norme literare noi nu avem, ele nu există pur şi simplu). 
Nerespectarea acestor norme şi acceptarea normelor graiului moldovenesc 
prin. ridicarea lui la rangul de limbă înseamnă renunțarea imediată la toată 
tradiţia scrisă (literară şi ştiinţifică) şi, în primul rînd, la toți scriitorii clasici 
(inclusiv la Eminescu — "cel mai mare poet al românilor”, "Luceafărul 
poeziei româneşti”, şi la Creangă — cel mai moldovean dintre scriitorii 
români, dar care a făcut manuale de limbă română, nu moldovenească), 
ca şi la Mateevici, care au scris cu toții în limba literară comună, numită de 
ei înşişi română. Sub acest raport azi nu mai poate fi separat Eminescu de 
Coşbuc, Caragiale de Alecsandri, Sadoveanu de Rebreanu, Mateevici de 
Bolintineanu ș.a.m.d. 

Istoria ne demonstrează printr-o mulțime de fapte reale că nu 
întotdeauna denumirea limbii coincide cu denumirea statului. În cazul 
Republicii Moldova au fost multe premise şi argumente care au condus la 
proclamarea statului moldovenesc independent (deşi era bine cunoscută 
comunitatea de limbă cu România). Existenţa acestui nou stat n-o pune la 
îndoială nici o ţară din lume, inclusiv România. lată de ce nici din punct 
de vedere politic astăzi nu este motivată excluderea din circulație a 
termenului limbă română. Doar e bine cunoscut faptul că terminologia 
elaborată pe parcursul timpului, fixată şi folosită astăzi la noi în toate actele 
oficiale, chiar şi în noua Constituţie, în documentele guvernamentale și 
administrative, în economie, inclusiv în industrie şi, desigur, în știință este 
parte componentă inalienabilă a limbii române literare. Fără utilizarea acestei 
terminologii nu poate exista şi prospera o societate modernă, civilizată şi 
nu poate fi scrisă nici o lucrare ştiinţifică. 

Convingerea noastră este, de aceea, că Articolul 13 din Constituţie 
trebuie să fie revăzut în conformitate cu adevărul! științific, urmînd a fi 
formulat în felul următor: 

"LIMBA DE STAT (OFICIALĂ) A REPUBLICII MOLDOVA ESTE 
LIMBA ROMÂNĂ”. 

DECLARAȚIA DE PROTEST A ACADEMIEI 
AMERICANO-ROMĂNE 


privitor la introducerea, în noua Constituție a Republicii Moldova, a 
denumirii de "limbă moldovenească" pentru realitatea lingvistică a 
vorbitorilor de limbă română de la est de Prut 


Aflăm cu surprindere că în noua Constituţie a Republicii Moldova s-a introdus 
ca limbă de stat aşa-numita "limbă moldovenească". Aşa cum am atras atenţia 
personal Domnului Preşedinte Snegur şi cum s-a precizat în Moţiunea adoptată de 
participanţii la Congresul Academiei Americano-Române de Arte şi Ştiinţe de la 
Chişinău (iulie 1993), această denumire este greşită din punct de vedere ştiinţific, 
după cum au demonstrat şi participanții la Congrese ale unor foruri ştiinţifice 
internaționale. Ea ascunde o întoarcere la politica de deznaționalizare a populaţiei 
româneşti din fosta Basarabie. Oricare ar fi considerentele economice care duc la 
reintegrarea Republicii Moldova în politica fostei Uniuni Sovietice, a vorbi de 
limba moldovenească este un non-sens, deoarece, aşa cum ştiu foarte bine locuitorii 
acestei regiuni, denumirea aceasta nu are nici un corespondent în realitatea 
lingvistică. La ora actuală, în Republica Moldova se vorbesc mai multe registre 
ale limbii române, şi anume: (1) graiul moldovenesc, identic celui din regiunea de 
centru şi nord a Moldovei din România, păstrat mai ales de vorbitorii din regiunile 
rurale; (2) un registru identic limbii române standard din România, vorbită cu un 
accent rusesc, mai mult sau mai puţin pronunțat, de intelectualii care au urmat 
licee şi şcoli superioare în limba rusă; (3) un registru foarte apropiat de limba 
română standard din România, pronunțată cu un uşor accent vecin cu fonetismul 
graiului moldovenesc. Ce este aşadar această "limbă moldovenească", dacă nu o 
invenţie politică de tipul clişcelor limbajului de lemn, menite să pervertească 
lumea cognitivă normală a unei comunități lingvistice prin construirea unei 
reprezentări false a realității conform dorințelor conducătorilor. 

Membrii Academici Americano-Române, instituție americană care se conduce 
după principiile autonomiei academice şi ale democraţiei occidentale, protestează 
cu vehemență împotriva acestor forme de întoarcere la formulele unei politici 
naționale care încalcă cele mai elementare drepturi ale unei națiuni, cu intenția 
clară de a lipsi populația românească din Republica Moldova de identitatea națională 
pe care i-o conferă caracteristicile sale etnice şi lingvistice strămoşeşti. 


Profesor Dr. Maria 
Manoliu-Manea, 

Preşedinte al 

Academiei Americano-Române 
de Arte şi Ştiinţe 


L. M. Arcade, 
Vice-preşedinte 
Davis, California, Profesor Dr. Peter Gross, 
August 6, 1994. Secretar General 

Starea de veghe 


DECLARAȚIE A CONSILIULUI UNIUNII 
SCRIITORILOR DIN MOLDOVA 


În anii de la urmă a fost clarificat definitiv adevărul că limba noastră 
este română, noi facem parte din națiunea română şi literatura creată 
dincoace de Prut este de asemenea română. După ce timp de cîțiva ani s-a 
revenit la studierea limbii şi literaturii române este absurd să-l denaturăm. 
Faptul că o seamă de conaționali de-ai noştri nu înţeleg just şi adînc acest 
adevăr este o consecință a educaţiei comuniste de odinioară, mai exact — 
a tăinuirii adevărului şi a tendinței Rusiei ţariste, apoi a imperiului sovietic 
de a ne deznaţionaliza. Avem obligaţia sacră de a-i lumina, de a le explica 
adevărul adevărat, şi nu de a merge orbeşte în urma acelei părți a 
conaţionalilor care continuă să plătească tribut teoriei greşite a celor două 
limbi şi literaturi — română şi "moldovenească". Trăim într-un stat suveran 
şi independent, pe care ni-l dorim şi indivizibil — Republica Moldova, 
dar facem parte din națiunea română, sîntem români şi vorbim limba 
română. 

Reafirmăm acest adevăr şi considerăm că în toate instituţiile de 
învățămînt trebuie să se studieze în continuare limba şi literatura română. 
Susţinem fără nici o rezervă pedagogii care şi-au spus cuvîntul în această 
privinţă, precum şi Declaraţia unui grup de autori de manuale de a nu 
accepta schimbarea denumirii manualelor alcătuite de ei în sensul dictat 
de majoritatea parlamentară prin fixarea în "noua" Constituţie a 
glotonimului "limba moldovenească”. Membrii Uniunii Scriitorilor, ale 
căror lucrări sînt prevăzute pentru studiere în școlile de toate gradele din 
Republică, nu-și vor da consimțămîntul de a li se include operele în manuale 
în cazul cînd ministerul de ramură sau editurile le-ar reboteza "Limba 
(literatura) moldovenească". 


Adoptată la şedinţa Consiliului din 10 octombrie 1994 


Geg MENU A 


ARTA ÎNSINGURĂRII 


Pe o fotogtafie din tinereţe 
regretatul prof. Ion Dumeniuk, spre 
deosebire de colegi, nu priveşte cu 
entuziasm și încredere în viitor, ci 
își scrutează oarecum neîncrezător 
lăuntrul său. Se însingurează? La 
vîrsta cînd totui e limpede, îţi cauţi 
aplicaţii propriilor forţe şi ești plin 
de cutezanţă... 4 

"Pe mine mie redă-mă”, spune 
Poetul. Or, lon Dumeniuk este unul 
din acei care nu s-au multumit cu 
poveştile staliniste despre obiîrșia, 
limba, identitatea şi menirea noastră 

pe Pămînt. A căutat răspunsuri. În 
singurătate. Mult înainte de 
Restructurare Dlui semnala situația 
insuportabilă pentru un spirit liber, 
în sistemul de cuşti puse una în alta. 
Intr-un asemenea climat prosperă 
numai lingăii şi carieriştii, scria 
profesorul universitar, dîndu-şi prea 
bine seama că un om onest, modest, 
cu simţul măsurii şi al adevărului 


nu are trecere prin filierele 
procustiene ale ideologiei 
comuniste. 


1988. Iarna. Ploaie cu zăpadă. 
Pe scena Teatrului de Vară 
profesorul Ion Dumeniuk. Singur în 
fața zăpezii încălzite doar de 
inimile studenților atenți la spusele 
dascălului lor. Singur. Fără colegii 
de pe fotografie. 

Și mai singur în fruntea 
Departamentului pentru Limbi 
ocolit de mult i alții care au preferat 
să evite bătaia de cap. 

Singur de tot în mijlocul 
mulțimii adunate la funeraliile lui 
lon şi Doina. Cu cît mulțimea 
devenea mai insistentă, mai 
compactă, cu atit [on Dumeniuk se 
însingura mai tare. 

Singur. Faţă 
moartea. 


în față cu 


“T, R LA 


4/7 


ə 1989. Lucrările sesiunii ce a aprobat 
Legea cu privie la stataiitatea limbii 
româna 


e ion Dumeniuk la o şedintă a Catedrei 
de Limba Română a U.S.M. 


o " OD umbră a unei idei” surprinsă de 
Siebus Sairciu= 


2 în mijlocul unui grup de participanţi la 
Conferinta națională de filologie, taşi- 
Chişinău, 1992 

Ion DUMENIUK 


SFÎŞIETOR STRIGĂT DE DURERE * 


Dle Preşedinte al Republicii 
Dle Preşedinte al Parlamentului (al Sesiunii) 
Dlor parlamentari! 


Vă rog să-mi dați ascultare cîteva minute. Noi vă ascultăm de 
aici, de la acest balcon, fără a avea posibilitatea de a interveni atunci 
cînd greșiți sau ne ofensați pe nedrept. Plecăm uneori cu dureri de 
cap, umiliti într-un fel. Dar ceea ce se întîmplă aici în ultimele zile e 
straniu de tot. Am impresia că interfrontul cu ideologia lui şovină 
antimoldovenească, antiromână și-a făcut sediu aici, în parlament 
(subl. aut.). În timp ce eu, numit prin decret director general al 
departamentului încă în 20 septembrie anul trecut, abia în februarie 
a.c. am obținut hotărîrea guvernului cu privire la crearea 
departamentului, iar sediu pentru departament am primit la 15 mai, 
deci acum două luni şi jumătate. Sînt aceleaşi forțe, care se adunau 
odinioară vizavi de circ, unde îşi vărsau veninul şovin, aroganța şi 
disprețul față de băştinaşii acestui meleag, aceleași forțe care au 
provocat grevele contra limbii de stat. 

Am asistat la farsa votării repetate a miniştrilor pentru cele două 
poziții de importanţă vitală pentru populația majoritară a acestui ținut. 

Domnilor parlamentari, cei care mai ţineţi cît de cît la neamul 
domniilor voastre! Obrăznicia mancurților şi rusofonilor, răscrăcănaţi 
pe pămînt străin, întrece orice măsură. Se loveşte fără cruțare în 
oameni sfinți, oameni care şi-au jertfit viața, sănătatea pentru cauza 
națională, pentru viitorul celor circa 3 mln de români moldoveni 
rupți cu forța şi izolaţi de restul etniei româneşti, în scopuri imperiale, 
fără doar şi poate. 


* Textul reprezintă un fragment din discursul pregătit de Ion Dumeniuk la sfirșitui 
lunii iulie — începutul lunii august 1992, cînd parlamentui de legislatura precedentă 
tergiversa Jățiș aprobarea în funcția de miniştri ai domnilor Nicolae Mătcaş şi lon 
Ungureanu (respectiv: Ministerul Ştiinţei şi Învățămîntului şi Ministerul Cuiturii şi 
Cultelor). În cazul respingerii celor două candidaturi, Ion Dumeniuk urma să rostească 
acest discurs şi, în semn de protest, să-şi anunţe public demisia din postul de Director 
general al Departamentului de Stat al Limbilor. 

Nicolae MĂTCAŞ 


Chişinău- 


SCRISOARE DINCOLO 
DE MOARTE 


Lui Ion Dumeniuk, luptător 
pentru unitatea etnică şi 
culturală a românilor 

de pretutindeni 


Iubite frate Ioane, 


Iată că s-au scurs ca 
cescuțurile aproape doi ani din 
clipa în care ne-am despărțit în 
cabinetul nr. 403 din Casa 
Guvernului de pe Piaţa Marii 
Adunări Naţionale cu chip să ne 
revedem peste o jumătate de oră la 
sicriele cu corpurile neînsufleţite al 
Doinei şi al lui Ion Aldea- 
Teodorovici, fără a ne trece prin 
gînd că s-ar putea să ne despărțim 
pe vecie. Îți scriu şi nu-mi vine a 
crede nici azi că ai plecat pentru 
totdeauna dintre noi. Parcă ar fi una 
dintre puţinele şi delicatele dumitale 
glume, de astă dată o dureros de 
tristă şi o sfişietor de amară glumă. 

Îți mai aminteşti cum se 
intitula ultimul capitol din cartea 
noastră de la 1990 Coloana infinită 
a graiului matern? "Lupta 
continuă”. Iar.dacă lupta continuă, 
nu trebuia să se fi născut meșterul 
care să făurească glontele ce ar ţinti 
în inima lui lon Dumeniuk! 

Unde eşti, frate Ioane? Vino, 
căci avem amarnic nevoie de 
dumneata. Poate-i iei şi pe Doina şi 
pe Ion, căci aţi ajuns vecini cu 
lăcașurile. Poate-i iei și pe Ion 
Mocreac şi Ion Vatamanu, pe 
Anton  Crihan şi Gheorghe 
Malarciuc, pe Bogdan Istru şi Vasile 
Badiu, ba chiar și pe moș Andrei 
Lupan, care sînt sigur că n-ar mai 
tolera minciuna sfruntată de astăzi. 
Poate-l iei şi pe badea Nicolae 
Costenco, să ne spună prin tăcerea 
dumisale semnificativă dacă ceea 
ce se întîmplă acum la noi nu 
miroase a 1940... 

Îmi vine să vă chem pe toți cei 
plecaţi cu glasul gîndirii arestate de 
la 1958 a tribunului îndrăgit de 
dumneata, ale cărui versuri le 
pregăteai pentru revistă: 


Pentru sîngele neamului tău 
curs prin şanţuri, 
Pentru cîntecul tău, țintuit în piroane, 
Pentru lacrima soarelui tău 
pus în lanțuri, 
Ridică-te, Gheorghe, ridică-te, Ioane! 


Căci e în pericol de moarte 
Patria noastră — Limba Română. 
Îți scriu la biroul la care de- 
atîtea ori am ticluit împreună 
proiecte de rezoluţii, scrisori, 
articole, descrețindu-ne frunţile la 
o expresie mai nimerită sau la un 
final mai optimist. Puteam noi 
presupune atunci că peste cinci ani 
va trebui reluat totul de la început? 
Fotoliul te-așteaptă, Ioane; iar 
cu, coşcogemite om,cum ar zice 
Creangă, gindindu-mă la acele 
vremuri, am început a plînge... 
Sîntem tot aceiaşi. Ba nu, mi 
s-au întors definitiv de la studii "cu 
scutul" băieții (pot să mă laud că 
am băieți de treabă: au susţinut în 
termen con brio), pe care îi văzuseşi 
veniţi în vacanță. Ei îmi impută şi 


Nicolae MĂTCAŞ 


astăzi că n-am fost atenţi la vorbele 
lor cînd ne-au spus că le dă de 
bănuit culoarea feței dumitale şi că 
n-am ştiut să te păzim. Cu adevărat 
că n-am ştiut să te păzim şi să te 
cruțăm. Nu ştiu de ce ne părea că 
numai veşnica angajare şi ardere e 
starea dumitale normală. 

Îți mai citesc în privire durerea 
sufletului ce presimţea parcă marea 
dramă prin care ne era scris să mai 
trecem şi pe care (dramă) noi, 
iştilalți, împreună cu fericitul ca un 
copil Ion Mocreac, n-o mai 
credeam posibilă. Credeam că 
martirii şi vizionarii au existat în alte 
secole, nu bănuiam că aceştia se 
află printre noi... 

"Nu-nvie morţii-e-n zadar, 
copile!", mă previne din nemurire 
Poetul. lar eu, necredinciosul, 
îndrăznesc totuşi să-ţi tulbur liniştea 
eternă. Te rog de mă iartă, frate! 

Cînd am trecut deunăzi prin 
cimitirul de pe strada Armenească 
m-am cutremurat: se mișca ţărîna 
de pe mormîntul lui Anton Crihan, 
al lui Ion Vatamanu, al Doinei şi al 
lui Ion Aldea-Teodorovici şi de pe 
al dumitale. Zguduit de emoție, nu 
mi-au mai ajuns puteri să trec pe la 
părintele Alexei şi pe la ceilalţi 
bărbaţi ai neamului, dar sînt sigur 
că şi ei se frămâîntă în morminte. Şi 
mi-am zis atunci că noi, cei rămași, 
nu avem nici o scuză în fața 
Domniilor voastre, pentru că n-am 
fost în stare să ne deşteptăm Patria, 
aşa încît să puteți odihni în linişte. 

Am pierdut una după alta, 
fulgerător de repede şi incredibil de 
stupid, cele cîteva însemne, 
cucerite prin luptă, ale verticalității 
noastre ca neam: independenţa de 
imperiu, imnul de la 1848 
"Deşteaptă-te, Române!”, 
tatea acestei palme de pămint, 
funcţionarea nestingherită a limbii 


integri- .. 


române la ea acasă, dreptul nostru 
la propriul nume de român,la pro- 
pria istorie, la propria limbă... Exact 
cum cuvîntă Ecleziastul: "Vîntul 
suflă spre miazăzi, şi se întoarce 
spre miazănoapte; apoi iară se 
întoarce, și începe din nou aceleaşi 
rotituri”. 

Congresul din 5 februarie a.c., 
organizat de Druţă şi de Guvern cu 
încuviințarea Președinției, despre 
care vei fi auzit, a constituit prologul 
biruinței agrarienilor, comuniştilor 
şi interfrontiştilor la alegerile din 27 
februarie, căci acolo unde exista 
deja de facto o acaparare .“:a:ă a 
puterii în centru şi în provincie se 
mai cerea o spuză de iluzie că 
această putere ar avea și dreptul 
moral să ne conducă, anume ea şi 
numai ea reprezentînd, chipurile, 
conștiința şi voinţa poporului. Cu 
ajutorul nemijlocit al lui Druţă, 
Marian (da, da, Boris Marian, 
prietenul dumitale de altă dată, 
acela care la frumoasa d-stră nuntă 
de la Șoldănești din '65 ne-a 
fascinat prin fermecătoarea oraţie!), 
Coşcodan, Petrache şi al altor 
cîtorva au ajuns iarăși să determine 
destinele țării şi neamului Lazarev, 
Zidu,  Kerdivarenko,  Morev, 
Solonari, Șornicov şi mai proaspeţi 
lor tovarăşi de idei Senic, Stati, 
Arhip I. Cibotaru, Tabără etc. 
Sfidînd ostentativ adevărul istoric 
şi ştiinţific, opinia publică de acasă 
ŞI cea de pe mapamond, ei şi ciracii 
lor au exclus din Constituţie 
etnonimul "popor român" şi 
glotonimul "limba română”, au 
repus în funcțiile de odinioară limba 
rusă, au creat temeiurile pentru 
federalizarea Republicii, au purces 
la crearea unui nou imn de stat, la 
revizuirea concepției de predare a 
istoriei neamului, de organizare a 
învățămîntului național. Au lichidat 

Radioul şi Televiziunea Naţională 
pentru a scăpa de persoanele 
nedorite, au lichidat Departamentul 
de Stat al Limbilor, pentru 
organizarea şi buna funcţionare a 
căruia ţi-ai distrus sănătatea (a fost 
refăcut într-o subdiviziune a 
Ministerului Învățămîntului), au 
anulat practic atestarea cadrelor de 
conducere la cunoaşterea limbii de 
stat, în instruire se promovează 
politica din deceniul şase. Este 
puţin spus că se marginalizează 
intelectualitatea științifică şi cea de 
creaţie, ea în mare e lăsată fără surse 
de existenţă şi prezentată în fața 
poporului drept izvor al tuturor 
relelor şi necazurilor. S-a mai văzut 
vreo țară, se mai află vreun 
conducător, în afară doar de cei din 
Imperiul răului, care să-şi 
vitregească într-un asemenea mod 
minţile cele mai luminate, să ad- 
mită umilirea într-un asemenea hal 
a celor mai demni fii ai neamului, 
acuzaţi că s-ar hrăni "din sudoarea 
minciunitului popor” (stilul indică 
autorul, nu-i aşa?)? Se mai cunoaşte 
vre ţară ce se pretinde demo- 
cratică, în care opoziţia partidului 
de guvernămînt ar fi tratată ca 
dușman al poporului, în care cei 
care nu fac parte din partidul 
învingător (numai noi ştim cum!) 
ia alegeri să fie destituiți din posturi 
şi lăsaţi fără surse de existență 
numai de 'atîta că au propriile lor 
convingeri? Ei bine, la noi se poate. 
Numai din cauză că la alegeri au 
figurat pe listele altor partide au fost 
rechemați ambasadorii Anatol 
Ţăranu de la Moscova și Ion 
Borşevici de la Kiev, au fost 
eliberaţi din funcție Ion Dediu, 
Viorel Cibotaru, Victor Voicinschi, 
Evlampie Donos ş.a. Ştiai 
dumneata, frate Ioane, că azi umblă 
pe drumuri în căutare de lucru un 

fost ministru cum e Ion Ungureanu, 
un alt ex-ministru, Ion Ciocanu, un 
ex-viceministru, lacob Burghiu, un 
ex-ambasador, Ion Borşevici, de 
parcă republica ar avea zeci şi sute 
de asemenea talente şi ar putea să-și 
permită luxul de a le lăsa să se 
risipească prin lume? M-aș 
încumeta să-l întreb pe domnul 
Preşedinte, care la ultima ședință a 
vechiului Guvern , în momentul 
demisionării in corpore şi fără 
cîrteală, ne-a mulțumit pentru 
muncă şi ne-a chemat "să rămînem 
oameni”, aş îndrăzni să-l întreb, zic, 
dacă, pe parcursul a cinci luni 
trecute de la demisionare, i-a trecut 
prin gînd măcar o dată să se 
intereseze ce fac foştii funcţionari 
de stat care s-au consacrat cu trup 
şi suflet muncii,nu s-au ocupat de 
bişniţă, nu şi-au creat firme şi nici 
nu s-au căpătuit cu avere peste 
noapte... Eu unul aşa înțeiesesem 
apelul dumnealui de a rămîne 
oameni... 

Ştiai dumneata, frate Ioane, că 
nu prin deciziile consilierilor şi nici 
prin niscaiva _hotărîri ale 
Guvernului ales din reprezentanţi 
ai partidului de la conducere, ci prin 
decrete prezidenţiale au fost 
destituiți din posturi conducători de 
întreprinderi, primari, președinți de 
executive, viceprimari — dnii 
Nicolae Costin, lon Para, Pavel 
Proca, Mihail Ciorici, Sergiu 
Cojocaru, Dionisie Antocei ş.a. — 
numai din cauză că erau suspectați 
de neloialitate față de partidul lui 
Moţpan? Ştiai dumneata că, în timp 
ce în alte țări pentru perioada în 
care se află pe post de președinte 
al țării acesta iese din partid pentru 
ca să poată fi nepărtinitor şi să-și 
apere în egală măsură fiecare 
cetățean al ţării, al nostru a fost 
impus să intre în partidul de 


Nicolae MĂTCAŞ 


guvernămînt? Că prin noua 
Constituţie preşedintele a fost privat 
de multe din drepturile ce i s-ar fi 
cuvenit? Nu vom ajunge la situaţia 
de preşedinte-simbol, de care se 
plîngea d-lui altădată? 

Dacă ţi-aş mai spune că 
"republicanul" Puşkaș amenință să 
ne pună la respect pe toţi cei care 
ținem că vorbim româneşte, ţi-ai da 
seama de ce din toţi figuranţii de 
pe alte liste decît cele ale P.D.A.M. 
numai reprezentanţii Partidului Re- 
publican sînt menajaţi: lui Pușkaș i 
s-a creat ad-hoc un minister 
constituit dintr-o singură persoană 
pe post de ministru, cu această 
funcţie fiind investit chiar d-sa; 
colegul nostru de facultate Mazilu 
(cel hărțuit în deceniul șapte de 
copoii securităţii şi alungat la 
Cărbuna) nici nu vine bine în 
fruntea Departamentului pentru 
edituri (rebotezat, pare-se, în 
Asociaţia "Cartea Moldovei") şi, 
fără a mai ţine cont de faptul că 
Parlamentul aşteaptă de la 
Academie un răspuns fundamentat 
privind denumirea limbii materne, 
îi obligă pe directorii editurilor să 
schimbe titlurile manualelor de 
limbă şi literatură română în 
"moldovenească". Iar foaia de 
bulevard "Moldovanul" a Partidului 
Republican, gazetuță care se 
editează, vezi bine, nu din 
cotizaţiile de membru (ştie 
Matcovschi ce ştie cînd o botează 
"Moldobanul"!), scutură de zor 
lenjeria celor din opoziţie. Şi asta 
se întîmplă în timp ce întunericul 
temniţei din Hlinaia ar vrea să 
înghită sufletul luminos dornic de 
volncie al marelui apostol Ilie Ilaşcu 
şi să prefacă în moaște rămăşiţele 
lui lumești. Nu da, Doamne, să se 
înfăptuiască vrerea dușmanilor tăi! 

Aşa se face, frate Ioane, că 
mulți dintre cei care la '88 -'89 se 
părea că sîntem de aceeaşi parte a 
baricadei ne-am pomenit ca pe 
platoul de la Cocieri: frate contra 
fratelui, român contra românului. 
Cu singura deosebire că acolo erau 
şi kazaci, vîntură-lume plătiţi spe- 
cial ca să ne ucidă, iară aici kazaci 
nu-s. lar dacă şi sînt, sînt de ai 
noştri, de pe loc. Au nu ştii 
dumneata că aceştia de pe loc, 
deghizați în togă de frați de sînge, 
sînt de-o mie de ori mai periculoşi 
decît proaspeţii și mai învechiţii 
venetici? Pentru că sînt ticăloşi, 
perfizi, farisei: în timp ce cazacii 
trăgeau din faţă, ai noștri trag din 
spate. 

Pentru ce au murit băieţii 
noştri la Tighina și Dubăsari? Ca 
să voteze pentru denumirea falsă a 
limbii noastre străinii, îndrăgi-i-ar 
ciorile? Pentru ce au rezistat timp 
de patru ani asediului din partea 
smirnoviştilor asupra limbii române 
dl director lovcev, bulgar de 
naționalitate, şi colectivul de 
pedagogi şi de părinţi de la şcoala 
nr. 20 din Tiraspol ca 
Parlamentul de la Chişinău să-l 
apere pe Smirnov, şi nu pe românii 
moldoveni din propria țară? Pentru 
ce n-au loc în școală nici azi, la 1 
septembrie 1994, copiii moldoveni 
de la şcoala nr.12 din Rîbnița? 

Află, Ioane, că noul Parlament 
a declarat ziua de 24 august 
sărbătoare naţională — eliberarea 
de sub ocupaţia românilor a 
moldovenilor. 

Jubilează eliberatorii, o duc de 
azi pe mîine eliberaţii. Mai află, 
Ioane, că la sugestia lui Coşcodan 
şi Musteaţă cîteva comisii (inclusiv 
Procuratura) au studiat cu lupa 
listele celor trimişi de Ministerul 

Ştiinţei şi Învățămîntului la studii în 
România, evident, cu scopul de a 
arunca o umbră de suspiciune 
asupra activităţii ministerului 
privind realizarea acordului de 
colaborare dintre cele două 
ministere. La insistența celor care 
trag sforile la Guvern raportul 
Procurorului, în care figurau 
numele băieților recomandaţi la 
studii de către Mişcarea 
Combatanţilor, Ministerul Securi- 
tății Naţionale, Comisia pentru 
Ştiinţă şi Învățămînt, Departa- 
mentul pentru Gazificare și de către 
alte instituţii şi în care se menționa 
că vreo 40 din cei trimiși la studii 
nu au făcut față rigorilor şi au fost 
exmatriculaţi, a fost reluat de 
întreaga mass-media de la noi. Le- 
am spus că nu e bine să le dea 
kazacilor în ghiare numele celora 
pe care-i căutau să-i pună la perete, 
că eliminarea a 40 de studenţi nu-i 
pieirea lumii cînd se ştie că în 
instituţiile de la noi numai pe 
parcursul unui an sînt exmatriculaţi 
pentru nereuşită cu sutele, dar n-au 
vrut să mă audă: trebuiau 
discreditați "ai noştri ca brazii în 
România "(ca să folosesc o 
expresie înaripată din vocabularul 
"leilor" de la foaia aservită a lui 
Cioclea). 

Naivul de mine, eram convins 
că Guvernul României ne-a ajutat 
sincer şi dezinteresat la formarea 
potenţialului nostru tehnico- 
ştiinţific şi sociouman prin 
acordarea masivă de burse pentru 
studii liceale, universitare, post- 
universitare şi de manuale pentru 
toate tipurile de instituţii de 
învăţămînt, cînd colo, aflu că 
România nu ne-ar fi dat gratis nici 
un... creion! Să stai şi să te cruceşti, 
nu alta! 


Un gest de-a dreptul ieșit din 
comun: după ce, la sugestia marelui 
bărbat al neamului Eugen Coșeriu, 
Congresul V al Filologilor Români, 
care şi-a ținut lucrările în zilele de 
6-9 iunie a.c. la Iaşi şi Chişinău, 
adresase Parlamentului nostru un 
Apel în care acesta din urmă era 
rugat să țină cont de adevărul 
ştiinţific la denumirea limbii de stat, 
pentru a se "pune capăt unui capi- 
tol rușinos al ideologiei şi practicii 
din fostul regim totalitar”, pentru a 
apărea "cu demnitate în fața 
adevărului ştiinţific şi în faţa 
istoriei”, Apel pe care Parlamentul 
l-a ignorat cu  desăvîrşire, 
promovînd în Constituţie drept 
limbă de stat "limba moldo- 
venească", după ce Constituţia e 
pusă la vot şi e votată, iată că 
Parlamentul adresează Academiei 
de Științe o scrisoare prin care cere 
ca aceasta să-şi spună cuvîntul în 
problemă. Cum vine asta?, vei 
întreba. Nici eu nu înțeleg. E 
limpede că e un tertip spre a 
distrage pentru moment atenţia 
maselor de oameni indignați. Cu 
timpul, se speră, vor apare alte 
probleme, ne vor copleşi alte nevoi 
şi vom mai uita, adică, de limbă. 

Ironia soartei: tocmai la 21 
iulie a.c., cînd "Literatura şi arta" 
îmi publica articolul "Cum i-a 
păcălit un țăran român pe doi 
orăşeni moldoveni” şi pe cel al lui 
Ion Ciocanu, "Agresivitatea 
amatorismuliui", în care deschideam 
ochii cititorului asupra minciunilor 
sfruntate şi a tertipurilor la care 
recurg Vasile Stati şi alter ego-ul lui, 
Petre P. Moldovan, în manipularea 
opiniei publice, specularea cu 
numele sacre aie înaintaşilor şi 
tăinuirea adevărului despre unitatea 
limbii române, tocmai în acea zi 
Parlamentul Republicii noastre 

aprobă articolul 13 în redacţia lui 
Stati! A încercat chiar spicherul 
Parlamentului, di Lucinschi, să 
apeleze la conştiinţa de savant — 
deci de siujitor al adevărului! — a 
academicianului Lazarev și a altor 
inveteraţi antiromânişti — da de 
unde, limbă moldovenească şi gata! 
N-au partic ipat la vot reprezentanții 

F.P.C.D. şi ai C.D.U. Spre onoarea 
lui şi a noastră, nu s-a făcut de 
ruşine nici jon Suruceanu. 

Şi mai află, frate ioane, o 
veste nemaipomenită pentru un stat 
de drept: sub pretextul cum că 
statutul, programul și acţiunile 
Frontului Popular Creştin Democrat 
ar fi orientate împotriva suvera- 
nităţii, independenţei şi st tatalității 
Republicii Moldova, Procuratura a 
sesizat zilele acestea (la 2 
septembrie, dacă nu mă înșală 
ras Ministerul Justiţiei să 

uspendeze pe un termen de 
umătate de an activitatea F.P.C.D. 
şi săntămînaluiui "Tara", 
asigurîind asifei toate condiţiile 
pentru ca alegerile în organele lo- 
cale să se înfăptuiască sub 
conducerea partidului care deţine 
puterea,  stopînd nu numai 
campania inițiată de F.P.C.D. de 
colectare de semnături din partea 
cetățenilor pentru revizuirea 
Constituţiei, ci şi alte inițiative 
venite din partea opoziției. Ceva 
similar s-a spus şi în adresa C. D. 
U. Este un simptom alarmant acest 
atentat fățiş la libertatea de opinie 
şi de exprimare. Poeţii şi 
compozitorii sînt solicitati să scrie 
un nou imn, pedagogii, metodiştii 
şi savanții — noi manuale de limbă 
moldovenească şi istorie a 
Moldovei (a celei din stînga 
Prutului, fireşte), iar noul ministru 
al învățămîntului nu pregetă să 
afirme că am avea nevoie, nici mai 

mult, nici mai puțin, de dicționare 
moldo... române! Să te mai mire 
atunci că manualele aduse din 
România sînt înlocuite cu cele 
pîrpîlite la grătarul moldove- 
nismului de la noi? Prin ce ne 
deosebim în acest caz noi, cei de la 
Chişinău, de separatiştii din 
Transnistria? Ştii care a fost unul 
din primele ordine ale noului 
ministru? Să-l anuleze pe cel cu nr. 
264 din 21 august 1993 în partea 
în care conducătorii instituțiilor de 
învăţămînt profesional, preuni- 
versitar și universitar erau obligați 
să asigure toate condițiile pentru ca, 
începînd cu 1 septembrie 1994, să 
se treacă la predarea disciplinelor 
de profil ia toate specialităţile în 
limba română. Doar eu știam că 
Departamentul Limbilor venise în 
Parlament cu amendainentele de 
rigoare la legislația învechită, 
adoptată încă în condițiile fostei 
Uniuni, care credeam,că s-a dus pe 
apa sîmtbetei. Dar nu s-a dus, ca să 
vezi. Ba mai sînt acuzat că ia 5 ani 
de la adoptare, cînd limba română 
şi aşa trebuia să fie repusă în 
drepturile ei fireşti, eu n-aş fi 
respectat Legea despre functio- 
narea limbilor. Vai de capul nostru, 
cum ar exclama Nicolae Dabija... 
Jubilează acum igor Smimov, 
jubilează  lacovlevy, jubiiează 
i.D.Ceban, jubilează Solonari, 
Şornicov, Krîlov, Stati, Lazarev, 
Ţaranov,  Stratievski, Zidu, 
Kerdivarenco (nici nu-ți vine a 
crede cu ce înverșunare atacă 
dumnealui tot ce s-a făcut în anii 
de renaştere naționaiă!), li se rupe 
inima de durere lui lovcev, dnei 
Halus, profesorilor de la 
Universitatea tiraspoleană evacuată 
la Chişinău şi atîtor alți patrioți care 
au fost umiliți ani de zile de străini 
şi acum trebuie să pătimească de la 

"ai noştri" pentru credinţa lor 
nestrămutată în lucruri sfinte. 
Pentru ce atîta pedeapsă pe capul 
nostru, Doamne? 

I s-a ridicat acreditarea lui 
Mihai Vicol de la "România Liberă” 
sub pretextul că ar atenta la 
temeiurile celui de-al doilea stat 
românesc, iar deunăzi, după mai 
multe acțiuni de șantaj, a fost 
expulzat din republică. E vorba de 
acel Vicol, unul dintre puţinii care 
au avut acces la procesul grupului 
Hașcu de la Tiraspol, care a 
comentat desfășurarea procesului şi 
verdictul, a susținut moralui 
patrioților şi ne-a deschis ochii 
asupra adevăratelor cauze ale 
scoaterii lui ilie pe eșafod. lar noi 
îi mulțumim în felul acesta! Ca, de 
altfel, şi dlui profesor Bran, rectorul 
de la ASE, care pur și simplu a fost 
eliberat din post ca -persoană 
indezirabilă. 

I-a fost barată la frontiera de 
la- Prut calea senatorului Adrian 
Păunescu, poetul originar din 
Basarabia care se grăbea să vină la 
Chișinău cu cenaclul "Totuși 
iubirea" de Ziua limbii române. Sînt 
expulzate din localul Centrului Re- 
publican de Cultură şi Artă 
biblioteca "Onisifor Ghibu” şi 
teatrul "Eugen Ionescu". Așa și n-a 
mai fost reactivată Mitropolia 
Basarabiei.Și încă multe altele de 
felul acestora se întîmplă azi în țara 
noastră democrată ce-şi face drum 
spre Consiliul Europei. La acea oră 
astrală din istoria noastră 
zbuciumată (pe care ţin bine minte 
că ţi-ai consemnat-o d-ta în 
biocnotes) -— joi, 31 august 1989, 
ora 15 şi 55 de minute (ora 
Moscovei) —— ia Sesiunea a I3-a a 
Sovietului Suprem, cînd ambii, 
deghizați în operatori TV, deoarece 
nu aveam dreptul să ne aflăm în 

sală, de la galeria Operei Naţionale, 
ovaționam, împreună cu sala, cu 
poporul de pe Piaţa Marii Adunări 
Naţionale și din jurul Teatrului, 
actul revenirii la grafia latină (cu 
341 voturi pentru, 2 împotrivă şi 3 
abţineri; Legea privind statalitatea 
limbii noastre a fost votată cu 
aproape jumătate de oră mai tirziu, 
la ora 16 și 19 minute, cu 335 
voturi pentru, 1 împotrivă şi vreo 
10 abţineri), îți puteai închipui că 
peste 5 ani Prutul îşi va întoarce 
cursul îndărăt? 

Şi stihia naturii ne-a lovit 
necmițător anul acesta. Am avut o 
secetă nemaipomenită, încât au ars 
lanuri întregi de porumb, de grîu şi 
de floarea-soarelui; un uragan 
năpiasnic ne-a deteriorat 
acoperişuri și încăperi; tar în 
noaptea de 26 spre 27 august o 
ploaie torenţială-potop a făcut 
să-şi iasă rîurile, pîraiele și iazurile 
din maluri, să inundeze şi să ducă 
împreună cu apele lor case şi vietăti. 
Avem pierderi materiale enorme, 
inclusiv peste 50 de vieți omenești. 
La 27 am marcat Ziua Indepen 
denței, iar pe 28 am avut o zi de 
doliu național. 

Deplîngem toți creștineşte şi 
omenește, împreună cu sinistrati și 
cu îndurerații noștri părinți și fraţi, 
pierderile irecuperabile pe care 
le-am suferit (să fie o pedeapsă a 
Cerului pentru păcatele noastre, 
cum ne conving unii credincioşi?), 
precum am făcut-o la 3! august și 
pe Aleea Clasicilor, și la ședința 
Cenaclului "Mihai Eminescu" de la 
Teatrul de Vară. Dar viaţa-și 
continuă cursul firesc. 3! august e 
o zi naţională, pregătirile pentru ea 
nu s-au început de ieri-de alaltăieri, 
aşa că programul de desfășurare a 
manifestărilor nu-l putea anula 

nu intenționa să se veselească şi să 
benchetuiască în sfinta Zi a Limbii 
scoase la mezat, zi în care 
steagurile naţionale trebuiau să fie 
în bernă, iar sufletele noastre - 
îndurerate de marile pierderi 
materiale, dar şi spirituale. S-a 
convenit — şi lucrul acesta l-au 
înțeles cu îngăduinţă toţi — ca 
manifestările programate să aibă 
loc pe Piaţa Marii Adunări 
Naţionale să fie transferate în alte 
sectoare. Dar decizia municipiului 
Chișinău din preajma sărbătorii 
naționale de a contramanda orice 
acțiune cu caracter distractiv — de 
parcă cei implicaţi nu-şi dădeau 
seama de sobrietatea momentului! 
— n-a fost explicată în modul 
corespunzător şi oamenii de suflet 
au interpretat-o drept tentativă de 
suprimare a oricăror manifestări 
culturale. Multă lume a fost 
derutată, din care cauză n-a fost 
prezentă la manifestările prilejuite 
de Ziua Limbii. N-a participat nici 
conducerea de vîrf, care ar putea fi 
înțeleasă, întrucît se afla în raioane 
printre suferinzi, cu excepţia 
ministrului culturii şi a vicepri- 
marilor municipiului Chişinău, care 
au fost prezenţi. Totul a decurs 
sobru, înălțător, vocea lui Tudor 
Gheorghe răsunînd ca un recviem 
pentru cei pierduţi, pentru cele 
pierdute, pentru cele pe care nu mai 
putem să le pierdem, dacă nu vrem 
să pierim cu toții. 

~ Ştii că tot acum, în preajma lui 
31 August, la Chişinău au loc 
tradiționalele zile ale lui Lucian 
Blaga. Totul a decurs minunat și în 
anul curent: expoziţii, depunere de 
flori la bustul de pe Aleea Clasicilor, 
conferinţă ştiinţifică la biblioteca 
"Transilvania". Un mic "incident", 
însă, mi-a lăsat niţică leșie pe suflet. 
La 30 august, în cadrul conferinţei 

menţionate, Alexandru Bantoş a 
prezentat nr. 2 şi 3, proaspăt 
apărute, ale revistei "Limba 
Română". Evenimentul Blaga e 
prezent în nr. 2 prin cele mai 
frumoase poezii ale lui, prin 
relatarea prof. Mircea Cenuşă 
despre ultimul an din activitatea de 
profesor universitar şi prin notele 
lui Ovidiu Moceanu "Lucian Blaga: 
Credinţă și iubire". Ei bine, după 
ce-a vorbit de toate acestea, 
Alexandru, ştiind că în sală sînt și 
musafiri din Transilvania, a citat 
copios dintr-un articol al lui Octav 
Şuluțiu despre drama limbii 
române din Ardeal pe care orășenii 
români maghiarizați n-o mai 
vorbeau nici la 16 ani de la Marea 
Unire (articolul fusese reprodus 
după revista "Criterion" din 1934). 
La care un mare patriot român de 
astăzi, dar care nu cunoaște în 
detalii situaţia lingvistică din 
Basarabia, prof. univ. dl Tanco, a 
sărit ca ars şi a spus că nu trebuia 
să-l reproducem pentru că lucrurile 
sînt exagerate, iar Şuluţiu nu e decît 
un profesor de liceu. Bine că n-a 
fost aşa, dar în orașele de la noi 
situaţia este identică celei descrise 
şi un cititor al revistei va şti să 
înlocuiască sintagma "românul 
ardelean” prin "românul basa- 
rabean" şi "românul transnistrian", 
pentru a-și da seama de drama 
limbii române din Republica 
Moldova. Şi ne-am mai rugat lui 
Dumnezeu să nu fie aşa nici în 
judeţele Covasna și Harghita de 
astăzi, de unde, după cîte ştim, 
bieţii români în ţara lor sînt nevoiţi 
să ia calea băjeniei, de răul 
veneticilor, exact ca românii din 
Transnistria noastră. 

Dar să revenim la ceea ce-ţi 
vorbeam mai sus. Poate n-o să-ţi 
vină a crede, dar sînt destituiţi din 

posturi, ca pe timpul lui Şciolokov, 
Medvedev, Smirnov, jurnaliştii care 
spun adevărul despre noi, 
profesorii, şefii de catedră, primarii, 
conducătorii de întreprinderi, sînt 
amenințați savanții care nu mai vor 
să slujească minciuna. Este 
strangulată presa democratică, 
ponegrită ca presă de opoziţie, care 
de mult nu mai primește nici o 
lețcaie din partea statului. Au rămas 
fidele adevărului istoric, la drept 
vorbind, 4-5 publicaţii; în 
avangardă se află ca totdeauna 
"Literatura și Arta" și "Țara" (păcat 
că se mai ciupesc din cînd în cînd 
băieţii de la cele două publicaţii), 
după care urmează "Glasul 
Națiunii", "Mesagerul". Editorialele 
semnate de Nicolae Dabija îţi sfișie 
inima de durerea cu care sînt rostite 
adevărurile despre  neunirea 
noastră, despre invidia, ranchiuna 
şi trădarea congenitală, despre 
disperarea generală. 

Dar nu sînt motive de 
disperare totală, frate Ioane! Nasc 
şi în Moldova oameni. Dumitru 
Matcovschi a înviat pentru a fi în 
primele rînduri ale luptătorilor întru 
luminarea oamenilor simpli şi 
demascarea impostorilor. Grigore 
Vieru se află, ca întotdeauna, la 
datoria de apărător al cetăţii 
românismului. Andrei Strîmbeanu 
face ravagii printre hoţii și tilharii 
care s-au pripăşit pe la locuri 
călduţe. Mihai Cimpoi conduce cu 
demnitate și bărbăţie pe calea 
adevărului descumpănita corabie a 
cioplitorilor în bazaltul sufletului 
omenesc. Cimpoi continuă să 
rămînă cel care sapă în adînc. El 
cu Grigore Vieru au fost primii care 
au dezvăluit dedesubturile 
diavoleşti ale promovării în 
Parlament a glotonimului "limbă 
moldovenească", acesta nefiind un 

simplu moft al agrarienilor sau un 
act de vendetă al clanului Senic- 
Stati-Ciubotaru-Lazarev, ci o strata- 
gemă cu bătaie lungă: înăbuşirea 
conştiinţei de români a 
moldovenilor de dincoace de Prut, 
nerecunoaşterea spaţiului cultural 
românesc unic, prin extindere, în 
perspectivă - împingerea peste Prut 
a lui Creangă, Eminescu, Hasdeu, 
Donici, Negruzzi, Stamati, Asachi, 
care fuseseră aduşi acasă cu 
încuviințarea lui Brejnev, adică 
promovarea unui genocid etno- 
cultural, de care vorbea şi Coşeriu, 
sustragerea atenției de la celelalte 
prevederi  antinaționale ale 
Constituţiei. Profesorul universitar 
Anatolie Ciobanu, colegul nostru şi 
şeful dumitale de odinioară, rămîne 
un permanent propovăduitor al 
sacrelor adevăruri privind limba și 
istoria şi neamul. Academicianul 
Silviu Berejan se bate ca un leu cu 
agresivitatea minciunii şi a 
ignoranței. Este susținut fățiş în 
această luptă înverşunată de veşnic 
tînărul Ion Eţcu. Boris Movilă e în 
lupta corp la corp cu vînzătorii de 
pămînt românesc către cei pe care 
i-am primit odată ospitalier în pro- 
pria-ne casă. Filozoful-lingvist 
Eugen Coșeriu frige cu dangaua 
formulărilor socratice construcțiile 
de ceară ale scornitorilor de noi 
limbi romanice: "A promova sub 
orice formă o limbă moldovenească 
deosebită de limba română este, din 
punct de vedere strict lingvistic, ori 
o greșeală naivă, ori o fraudă 
ştiinţifică; din punct de vedere 
istoric şi practic, e o absurditate şi 
o utopie; şi din punct de vedere 
politic, e o anulare a identităţii 
etnice și culturale a unui popor şi 
deci un act de genocid etnico-cul- 
tural". Continuă să se afle pe linia 
întîi Vasile Bahnaru şi Constantin 

Tănase. Valeriu Matei şi Alexandru 
Moşanu, Gheorghe Ghimpu şi 
Pavel Parasca și, în genere, mulţi 
istorici. Colegul nostru Ion Ciocanu 
reuşeşte să scrie pentru toți 
confrații, buni români şi eroi cînd 
sînt în grup, vorba lui Rădulescu- 
Motru, fricoși ca iepurii cînd vine 
timpul să se manifeste fiecare în 
parte. Dar nu ie pune pe toate la 
inimă, frate loane! Află că în aceste 
zile cu nori grei ce planează 
ameninţător asupra neapărării 
noastre, în atmosfera de intimidare 
şi de frică generală, doi membri ai 
Prezidiului Academiei, care nu sînt 
nici lingvişti de specialitate şi nici 
frontişti în convingeri, reputați 
savanţi inconvertibili în altă religie 
decît în cea a adevărului, dnii 
academicieni Vasile Anestiadi și 
Vsevolod Moscalenco,. au 
demonstrat un act de curaj civic şi 
de demnitate, declarînd urbi et orbi 
(prin intermediul "L.A.") că pe 
pămînt nu există decît o singură 
limbă romanică orientală şi că 
această limbă se numeşte limba 
română. A urmat apoi susținerea 
inițiativei celor doi din partea 
academicienilor Boris Matienco, 
Mihai Cimpoi, Petru Soltan, Silviu 
Berejan, Anatol Ciobanu şi — n-o 
să-ţi crezi urechilor! — a lui 
Nicolae Corlăteanu. Da, da, este 
mult stimatul nostru profesor, pe 
care într-un timp nomenclatura 
încercase să-l folosească şi aproape 
că reuşise, decanul de vîrstă a! 
ce ba de ia noi, care suferea 

inclusiv de cei care astăzi sînt 
cetăţeni ai Republicii Moldova. 
Parcă mi s-a luat o piatră de pe 
suflet, pe care o purtam de cînd 
Domnia sa, dintr-o slăbiciune 
omenească, făcuse jocul 
potentaților. 

Află că nici pe acad. Nicolae 
Bileţchi, prietenul lui Stati şi Senic, 
nu l-a lăsat conștiința să tacă, 
precum mai fac alţii, în fața 
adevărului batjocorit. A procedat 
onest, demn, ca romanii: Amicus 
Plato, sed magis amica veritas! 

Chiar şi Ion Druţă, care 
semnala cui trebuie:că am trecut 
Oltul dincoace de Prut în manualele 
din republică, cu vanitatea lui de a 
nu mai aparține unei națiuni anume, 
ci de a fi cetățean al Universului, 
pe sovestea căruia este Congresul 
"Casa noastră” şi alte păcate în 
urma cochetării cu oficialitățile de 
la Chişinău, pînă la urmă a văzut 
că nu-i de glumit cu agrarienii şi 
interfrontiştii, şi-a călcat pe ambiţie 
şi a recunoscut că e moldovean (ia 
aminte: moldovean, şi nu român), 
iară limba ce-o vorbim se numeşte 
totuşi limbă română. 

Mă bucur, frate loane, că 
sămînța pe care ai aruncat-o 
generos de la catedră, la radio şi 
televiziune, în nenumăratele 
dumitale articole şi luări de cuvînt 
la diferite întruniri a nimerit pe un 
sol fertil şi dă roadă bună. Profesorii 
de la școala naţională din Copanca, 
Slobozia, au declarat ferm că nu 
vor merge contra adevărului istoric 

i științite e hai d denumirea limbii 
şi a pol y fetum şi istoria 
i "Mire sa 

instituţii de învățămînt a răsunat 
imnul deşteptării noastre, iar 
profesorii, studenții, elevii, părinţii 
au depus jurămînt de credință 
imnului, stemei, limbii, memoriei 
istorice, adevărului. 

Uniunile de creație, instituţiile 
de profil ale Academiei, Societatea 
"Limba noastră cea română", 
Asociaţia istoricilor, Asociaţia 
oamenilor de ştiinţă, Asociaţia 
victimelor regimului totalitar 
comunist, Liga pedagogilor, alte 
instituții şi organizații, persoane 
particulare cer în mod imperios 
revizuirea Constituţiei antinaţionale 
adoptate recent de majoritatea 
comunistă, interfrontistă şi agra- 
riană. Se deşteaptă basarabeanul, 
frate loane! Momit la început de 
promisiunile agrarienilor, "tumănit” 
şi derutat de multitudinea de 
partiduțe răsărite ca la comandă în 
toiul alegerilor, dar mai ales de 
poveţele celor cu crucea la gît să 
nu voteze crucea "că este a 
diavolului” (sic!; crucea era 
simbolui F.P.C.D. la alegeri), ci 
spicuşorul (simbolul agrarienilor) şi 
hulubașui (simbolul interfrontuiui), 
țăranul nostru a ajuns să înţeleagă, 
în cele din urmă, că a fost tras pe 
sfoară: spicușorul nu-l asigură nici 
cu pîinică, nici cu pămînt, iar 
hulubașul poartă în cioc mărul 
discordiei naționale, nicidecui 

Stati, că limba noastră e română, şi 
nu moldovenească și că limba 
maternă și istoria naţională sînt 
lucruri cu care nu se poate glumi. 
La 31 August, dragă Ioane, cu 
ajutorul fraţilor de peste Prut, ne-au 
venit pe Aleea Clasicilor Coşbuc şi 
Mircea Eliade, ceva mai înainte — 
Blaga şi Stere. Iar cu Creangă, 
Eminescu, Alecsandri, Russo, 
Mateevici, Coşbuc, Blaga, Eliade, 
Stere şi cu ceilalți clasici, cu un 
Horia, Cloșca, Crișan, Ilaşcu, cu 
Lari şi cu Vieru, Matcovschi, 
Dabija, Cimpoi, Ciocanu, cu un 
Moscalenco, Grebenicov, Coșeriu, 
Berejan, Uscătescu şi cu toţi ceilalți 
mari români limba română nu va 
dispare din Republica Moldova! 

Vreau să-ţi spun, loane, că ai 
lăsat un schimb de nădejde oriunde 
ai ars: la Departament, la revistă, la 
catedră, acasă. Băieţii de la fostul 
Departament (nimeni dintre ei n-a 
mai fost angajat în noua structură 
de la Ministerul Învățămîntului), cei 
de la revistă, ca și Adrian, Sandu, 
Cecilia, sînt de aur. Ei nu-l vor trăda 
pe îndrumătorul lor. 

Bantoş mă previne de fiecare 
dată că "Limba Română” nu face 
politică și eu parcă aş fi şi, în același 
timp, parcă n-aş fi de acord. Revista 
"Limba Română" nu se implică în 
iuptele politice dintre partide — e 
adevărat. Dar ţin să-ţi spun, toane, 


3 


şi actualului redactor-şef de 


agrarieni nu s-ar lăsa provocaţi 


uneltiriie 

hrănească poporul şi ar creşte, în 
pofida tuturor intemperiilor şi 
calamităţilor naturii, o roadă 
bogată, eu primul i-aş susține şi aş 
chema toată lumea la recoltare. Cu 
tot riscul de a fi acuzaţi de alte 
partide și mișcări că facem politică. 
Iar în ceea ce priveşte ştiinţa revista 
"Limba Română" are suprema 
datorie de a se implica nemijlocit 
în luptele ştiinţifice, şi în sensul 
acesta ea e obligată să facă politică 
- politica adevărului ştiinţific. 
Revista trebuie să demaşte și în 
continuare fără cruțare ignoranţa şi 
minciuna, să promoveze adevărul 
despre limbă, literatură, istorie, 
neam, să lumineze poporul cu lu- 
mina cea dreaptă. Aşa cum ne-au 
povăţuit părinţii limbii noastre. Aşa 
cum ne-ai îndrumat dumneata. 

Lupta pentru adevăr continuă. 

Încă o dată te rog de mă iartă 
că-ţi tulbur neodihna. Fie-ţi îngerii 
în preajmă, frate Ioane! 


P.S. În seara în care am aflat 
zdrobitoarea veste despre fatala-ţi 
plecare inima mi-a plins un dureros 
eseu — "Discursul de recepție al 
profesorului universitar Ion 
Dumeniuk". Era şi o aluzie transpar- 
entă la Universitatea ieșeană, care tot 
întîrzia să-ți confere titlul promis de 
Doctor honoris causa. Te întristez, 
frate, că nu ți l-a conferit nici după 
moarte, cu toate insistențele mele şi cu 
tot refuzul de a-l accepta pe al meu 
singur. Mai mult de 10 luni am purtat 
tratative cu conducerea Universităţii " 
ALI. Cuza" din Iaşi să facă o excepție 
de la statut şi să ţi-l confere post- 
mortem, însă n-am reuşit. Dura lex, sed 
lex, mi s-a răspuns M-am lăsat 
înduplecat să fiu onorat de abia la 29 
octombrie:1993, încercînd, într-un fel, 
eu — prin cuvîntul de mulțumire şi prin 

discursul de recepție, Senatul — în 
persoana dlui Dumitru Irimia — prin 
Laudatio, să mai reducem din datoria 
pe care ţi-o purtăm. Nu ştiu dacă şi în 
ce măsură am reuşit s-o facem. Îți 
rămînem veşnic datori. 

9.09.94 


P.P.S. Aflu acum, cînd pun 
ultimul punct (ora 19-09), că Prezidiul 
Academiei a votat în unanimitate 
pentru glotonimul limba română. Ex- 
istă deci un Dumnezeu în ceruri şi pe 
pămînt! Un savant adevărat nu-și vinde 
sufletul pentru treizeci de arginți. Vivat 
Academia! 


Sanda-Maria ARDELEANU 
Georgeta RAȚA 


Suceava 


DESPRE O 
SEMIOTICĂ A 
OBIECTULUI 


1. De ce semiotica obiectului? 

Etapa ultimilor zece ani ai 
cercetărilor din domeniul narativității 
a condus la exacerbarea punctului de 
vedere "subiect", prin aplicarea 
structurilor modale, a căror 
importanţă a crescut într-atît, încît 
construirea unei gramatici semio- 
narative a devenit, de fapt, elaborarea 
unei gramatici modale. Dar nici 
conceptul de "competență modală" şi 
nici cel de "existență modală", care 
au deschis calea către exploatarea 
modalităţilor /"savoir-faire"/ şi 
/"savoir-6tre"/, nu ne interesează 
acum decît în măsura în care aceste 
achiziţii explică opțiunea noastră. 

Greimas a propus descrierea și 
clasificarea personajelor povestirii 
"recit”) nu în funcție de ceea ce sînt 
ele, ci în funcţie de ceea ce fac (de 
aici şi denumirea de actant), cu 
condiţia ca ele să participe la 
desfăşurarea a trei axe semantice care 
se regăsesc, de altfel, şi la nivelul 
frazei (subiectul, obiectul, comple- 
mentul de atribuire, complementul 
circumstanţial). Aceste trei axe sînt 
comunicarea, dorinţa (sau căutarea) 
Şi încercarea (Greimas, 1966: 129): 
lumea infinită a personajelor este 

supusă, în continuare, unei structuri 
paradigmatice formată din cuplurile 
Subiect/Obiect, Donator/Destinatar, 
Adjuvant/Opozant (Barthes, 
1985:191). 

Această precizare a unor noţiuni 
ne readuce la semiotica acţiunii, care 
conţine la rîndul ei semiotica 
manipulării şi semiotica sancțiuni. 
Identificarea dispozitivelor din cadrul 
semioticii acţiunii are şi o valoare 
simbolică pentru evoluţia ştiinţei: ea 
reprezintă integrarea unei întregi 
problematici logico-filozofice în 
cîmpul de cercetare semiotică (a se 
vedea, de exemplu, tema moda- 
lităţilor şi a modalizărilor), iar aceasta 
a marcat inaugurarea unei noi etape 
în care cantitatea/numărul se.schimbă 
în calitate sau, mai exact, cantitatea 
este calea care duce la evaluări 
cantitative (Carpov, 1987:110). Noile 
obiecte semiotice sînt, de fapt, nişte 
organizări modale, indiferente faţă de 
conținuturile investite şi susceptibile 
de a fi folosite ca modele de 
previzibilitate pentru analiza textelor 
verbale sau  neverbale, a 
comportamentelor, a situaţiilor, din 
moment ce poate fi recunoscută o 


ordine interioară oarecare, o 
regularitate cu capacitate 
semnificantă. 


"Semioticii subiectului trebuie 
neapărat să-i corespundă o semiotică 
a obiectului, fără de care cea dintii 
nici nu poate fi gîndită, deoarece (...) 
numai necesităţile cercetării 
autorizează disocierea subiect-obiect. 
Acţiunea subiectului asupra 
obiectului, ca şi influența în sens 
invers, se situează, fireşte, în aria 
semioticii" (Carpov, 1987:111). 

În textul La soupe au pistou ou 
la construction d'un objet de valeur 
(Greimas, 1983), autorul face un 
adevărat act de justiție, demonstrînd 

că structura modală /"faire-âtre"/ 
poate produce atît subiecte cît şi 
obiecte, afirmînd că "semiotica 
narativă, sensibilă în mod deosebit la 
construirea subiectelor, a lăsat 
deoparte complet problematica 
construirii obiectului" (Greimas, 
1983:168). Textul examinat de noi 
este, într-adevăr, un punct de 
construire a unui obiect special, supa 
cu busuioc, rezultat al unei activități 
producătoare şi generatoare, pe plan 
teoretic, a unei definiţii generative. 
Pornind de la aceasta, Greimas atrage 
atenția asupra unui aspect al 
proiectului semiotic general: 
elaborarea de modele de ordin 
generativ şi nu genetic, ceea ce 
apropie şi mai mult semiotica de 
cercetarea "aplicată". 

O altă justificare a opțiunii 
noastre pentru cercetarea elementului 
obiect este raportată la semiotica- 
manifestare a universului natural: 
ceea ce caracterizează atitudinea 
umană este căutarea şi manipularea 
valorilor, iar obiectele sînt 
depozitarele acestor valori, analiza la 
nivel  logico-semantic vizînd 
construirea şi/sau schimbarea 
obiectelor (Greimas, 1983:169). 

În fine, o altă rațiune 
fundamentală în selecția operată aici 
ar fi rolul pe care obiectul îl are în 
construirea programelor narative 
globale. Aşa cum reiese din textul 
citat, un program de producere constă 
în construirea unui obiect de valoare, 


a cărui valoare poate corespunde unei ` 


necesități ("besoin") sau satisfacerii 
unei plăceri. 

Plecîndu-se de la scopul fixat, 
'continuîndu-se cu căutarea şi 
elaborarea mijloacelor pentru a 
ajunge la el, schema unui program 
semiotic este în sinteză schema 
organizării semiotice narative în 

general. Iar "un discurs narativ este, 


din punctul de vedere al 
enunțiatorului, un obiect construit, iar 
din punctul de vedere al 


enunţiatarului, un obiect susceptibil 
de a primi o definiţie generativă” 
(Greimas, 1983:169). 

Am traversat astfel o triadă de 
argumente în alegerea obiectului 
semiotic ca centru al investigaţiei de 
față, ajungînd cu ajutorul lui Greimas, 
la argumentul de maximă genera- 
litate: discursul ca obiect, fără a uita 
sau ignora elementele de fond din 
construirea şi "existenţa" obiectului, 
la care ne vom referi în cele ce 
urmează. 

II. Obiectul semiotic în cadrul 
unei teorii a modalităţilor 

O Gramatică Narativă (GN) 
superficială este formată dintr-o suită 
de enunţuri care, fiecare, reprezintă, 
în parte, o operaţie a gramaticii 
fundamentale. În Eléments d'une 
Grammaire Narative (Greimas, 
1983) autorul schițează pe această 
bază o tipologie sumară a enunţurilor 
narative, distingînd: enunțurile 
descriptive, enunțurile modale şi 
enunțurile translative. Enunţurile 
modale se sprijină în existenţa lor pe 
fenomenul "modalizării”, care este 
înţeles ca o "modificare a predicatului 
de către subiect", locul ei de 
manifestare ca act fiind actul de 
limbaj (Greimas, 1983:67). 

Deşi predicatul constituie nucleul 
oricărui act de modalizare, actanții 
sînt termenii finali ai enunţului 
modal. Modalizarea înseamnă o 
funcţie de transformare a predicatului 
a face şi o funcţie de joncțiune a 
predicatului a fi. 

Joncţiunea este o relaţie care 
determină starea ("état") subiectului 
în raport cu obiectul de valoare. Jocul 
transformare/joncţiune (orice 

transformare producînd o joncțiune) 
conduce la o structură hipotaxică care 
reunește competența şi performanța. 

Între subiectul și obiectul 
enunţurilor de înfăptuire (de "faire") 
se stabileşte o relaţie tranzitivă care 
defineşte predicatul descriptiv; între 
subiectul şi obiectul care este deja un 
enunţ de înfăptuire se stabileşte 
relaţia factitivă, ca o relaţie între două 
subiecte ierarhic deosebite, subiectul 
modal şi subiectul actului de înfăptuit 
(Greimas, 1983). 

Pe planul relaţiei adevăr/fals 
(“vrai/faux"), modalitatea verdictorie 
este o operaţie cognitivă care se 
exercită ca o cunoaştere ("savoir" 
asupra obiectelor (universului) 
(Greimas, 1983:80). Astfel a apărut 
distincţia pertinentă dintre 
modalizările actului de înfăptuire 
("modalisations du faire") şi cele ale 
actului de a fi ("modalisations de 
l'être"): în primul caz modalizarea 
acționează asupra predicatului 
considerat în relația sa cu subiectul, 
în al doilea caz, în relația sa cu 
obiectul. 

Modelul confruntărilor, prezentat 
şi explicat pe larg de Greimas 
(1983:83-85) şi în care, pe structura 
pătratului semiotic s-au pus în paralel 
două categorii modale obiective: 
trebuința de a fi ("devoir-être") şi 
putinţa de a fi ("pouvoir-être"), 
ajungâridu-se la definirea relațiilor de 
compatibilitate, incompatibilitate şi 
contradicție, poate fi utilizat şi pentru 
testarea altor compatibilităţi şi/sau 
incompatibilităţi ale structurilor 
modale ce pot fi înscrise şi în 
programul de modalizare al 
subiectului şi în cel al obiectului. 

Operaţiile de modalizare se 
reflectă şi într-o tipologie a 
enunțurilor narative (Greimas, 
1983:168-171). Conceptul de 

înfăptuire ("faire") este enunţul 
narativ simplu în care înfăptuirea este 
funcţie, iar subiectul înfăptuirii este 
actantul. O tipologie a enunţurilor 
narative s-a făcut pe baza introducerii 
restricțiilor semantice. Clasemul a 
vrea pe lîngă o anumită clasă de 
funcții conduce la apariţia clasei 
restrictive actanți-subiecţi care, mai 
departe, instaurează alături de 
enunțurile descriptive, enunțurile 
modale (a vrea este un predicat modal 
care acționează asupra enunţurilor 
descriptive). Enunţul modal devine, 
în raport hipotaxic cu enunţul 
descriptiv, actantul-obiect al 
enunţului descriptiv. Deci, enunţul 
modal ar fi "dorința de realizare" a 
unui program sub forma enunţului 
descriptiv şi care face parte, în același 
timp, în calitate de obiect, din enunţul 
modal. Enunţul modal face parte din 
categoria programelor virtuale. 

Se constată că obiectul dorinței, 
prezent ca actant-obiect, este în 
realitate un enunţ-program aparţinînd 
de categoria înfăptuirii ("ordre du 
faire”), ce poate fi a actului "a avea” 
sau a actului "a fi”. Aceste tipuri de 
enunţuri se bazează pe relaţia de 
atribuire dintre subiect şi obiectul 
semantic. Modalitatea "a vrea” 
valorizează obiectul ca actant al 
enunțului modal, iar distincţia dintre 
cele două tipuri de atribuire a 
obiectelor-valori (hipotaxic şi 
hiponimic) determină distincţia, 
operantă într-o GN, dintre obiectele 
de valoare obiective şi obiectele de 
valoare subiective. 


III. Obiectul semiotic şi "dorința" 


Căutarea obiectului este mai mult 
sau mai puțin legată în teoria 
greimasiană de amprenta "valorii". 
Importanţa conținutului "economic" 
(cf. Barthes, 1985:51) este evidenţiată 

de-a lungul întregii teorii a 
conceptului de "obiecte de valoare”. 
Interpretarea psihologică a procesului 
dorinţei, văzută ca "negativitate” sau 
respingere de Julia Kristeva 
(1974:117-128), ne permite să 
ajungem la anumite concluzii care vin 
să întărească suportul teoretic al 
situării noastre metodologice. 

Să încercăm o scurtă definire a 
noțiunii de "dorință" a cărei elaborare 
conceptuală post-fenomenologică în 
cîmpul de investigaţie al psihanali- 
zei a condus la impunerea unui "pre- 
text semantic": deosebit: procesul ca 
negativitate. Definită ca metonimie a 
absenței la nivelul fiinţei 
("métonymie du manque à être") 
(Lacan, 1965:640), dorința îşi țese 
structura logică pe un nivel logic zero 
(Kristeva, 1974:120), manifestînd o 
“trecere a raționalului ca real, adică a 
limbajului, în realul ca rațional” 
(Lacan, 1965:637). Dorinţa, pe alt 
plan, înseamnă procesul afirmării 
subiectului în semnificant, întîlnirea 
ființei limbajului ("l'être du langage”) 
şi a non-ființei obiectelor (Lacan, 

1985). 

Dorinţa este mișcarea care 
cuprinde căutarea obiectului de 
valoare, dorința este cea care, dincolo 
de limitele plăcerii, conferă mişcare 
subiectului, chiar dacă această 
mişcare înseamnă "dorinţa de 
moarte”. Dorinţa face să apară 
subiectul ce va căuta obiectul care îi 
lipseşte, ea reprezentînd negarea 
obiectului în alteritatea lui ca "viață 
independentă": "ea este introducerea 
acestui obiect, astfel amputat, în 
subiectul cunoscător" (Kristeva, 
1974:122). 

Problema desfăşurată asupra 
obiectului semiotic face parte din 
încercările de construire a unei sintaxe 
evenimenţiale de inspirație 

antropomorfă care proiectează 
relațiile fundamentale ale omului cu 
universul înconjurător. În cadrul 
acestei sintaxe, "Narativitatea, 
considerată ca irupere a elementului 
discontinuu în permanență discursivă 
a unei vieți, a unei istorii, a unei 
culturi, o desfacere în stări ("états") 
discrete, printre care aşază anumite 
transformări" (Greimas, 1983:46). 
Astfel se evidențiază existența 
subiectelor în relația de joncțiune cu 
obiectele. Deci, căutarea obiectului 
semiotic este determinată, pe de o 
parte, de aflarea subiectului, ca punct 
de plecare într-o configurație 
sintactică simplă, iar pe de altă parte, 
de găsirea stărilor narative simple ce 
pot fi formalizate în enunţuri de 
joncțiune, sintagmatice și 
paradigmatice. 

BAZA DE DERIVARE 


Structura binară a derivatului 
(1) — un derivat este format din 
două părți neindependente, ambele 
putînd fi simple (monomor- 
fematice) sau complexe (poli- 
morfematice), baza de derivare şi 
derivativul (lexiformul) — impune 
studierea, atît descriptivă, cît şi 
diacronică, a ambelor lui părți 
componente. În cele ce urmează, 
prezentăm unele considerații de 
ordin teoretic descriptiv privind 
prima noțiune precizată, baza de 
derivare, căreia — în contrast cu 
derivativul — nu i s-a acordat pînă 
acum atenție specială, ceea ce se 
poate explica prin faptul că însăşi 
această noţiune este relativ nouă în 
lingvistica românească; oricum, ea 
n-a fost prezentată încă sub raport 
teoretic (2). 

A. Definiţia noțiunii bază de 
derivare. 
| Se numeşte bază de derivare 
unitatea semnificativă care se 
încadrează împreună cu derivativul 
într-un model derivativ pentru a 
forma cuvinte noi  aparținînd 
familiei lexicale a cuvintelor indi- 
cate de rădăcinile lor. Astfel, în 
cazul cuvîntului diminutiv copilaş, 

baza de derivare este copil-, unitate 
semnificativă care se încadrează, 
împreună cu derivativul -aș, într- 
un mode! derivativ, fapt ce are ca 
rezultat crearea diminutivului care 
face parte din familia lexicală a 
cuvîntului a cărui rădăcină este 
copil-. 

B. Deosebiri între noţiunile 
bază de derivare şi radical, 
rădăcină, formă flexionară şi 
temă. 

a) Din punct de vedere struc- 
tura! şi funcțional, baza de derivare 
pare identică, de cele mai multe ori, 
cu una sau cu alta dintre cele patru 
noțiuni care au fost numite mai sus, 
deci cu părți ale cuvîntului care 
furnizează baza de derivare. În 
exemplu! dat, baza de derivare 
copil- pare identică, structural şi 
funcțional, atît cu radicalul copil-, 
cît şi cu rădăcina copil-, precum şi 
cu forma flexionară copil- şi cu 
tema (conținînd sufixul -Ø -)copilO 

ale cuvîntului copil, care a fumizat 
baza de derivare; în mod similar, 
baza de derivare strîns- a 
derivatului strînsură pare identică, 
structural şi funcțional, atît cu forma 
flexionară de participiu strîns a 
verbului strînge, carc a furnizat 
baza de derivare, cît şi cu tema (0 


temă gramaticală) strîns- a 
aceluiași verb. 
Identitatea structurală şi 


funcțională între baza de derivare, 
pe de o parte, şi celelalte noțiuni 
precizate este, însă, de fiecare dată, 
numai aparentă. Dacă se compară 
definiția — dată mai sus —— a bazei 
de derivare cu definiția rădăcinii: 
unitatea minimală semnificativă 

sub raport lexical care uneşte într- 
un ansamblu cuvintele aparținînd 
aceleiaşi familii lexicale şi este 
purtătoarea informației semantice 
generale comune tuturor acestor 
cuvinte; cu definiția radicalului: 
unitatea semnificativă simplă sau 
complexă care uneşte într-un 
ansamblu formele flexionare ale 
aceluiaşi cuvînt şi este purtătoarea 
informației proprii fiecărui cuvînt 
flexibil; cu definiția formei 
flexionare: ansamblul de unități 
gramaticale solidare cu radicalul 
cuvîntului flexibil, forma sub care 
apare în comunicări cuvîntul 
flexibil; precum şi cu definiția 
temei: rădăcina şi sufixele sau/şi 
prefixele (niciodată desinenţa), 
putem constata uşor diferențele 
funcționale între baza de derivare 
şi celelalte unități semnificative 
invocate pentru explicarea 
funcționării cuvîntului și limbii; 
alteori, între noțiunile în discuție 
există şi deosebiri structurale, 
pentru care vezi infra. Adăugăm 
aici numai următoarele precizări: 
— baza de derivare copil- co- 
incide numai aparent cu forma 
flexionară omonimă, copil, în 
realitate, baza de derivare 


exemplificată este monomor-: 


fematică, pe cînd forma flexionară 
este bimorfematică, copil Ø , fiind 
alcătuită din radical şi desinența- O; 
la fel, numai aparent baza de 
derivare strîns - coincide, funcțional 
şi structural, cu forma flexionară de 
participiu strîns Ø; în fapt, în baza 
de derivare sufixul de participiu - 
s- este neutralizat, iar desinenţa de 
număr şi gen- ©, lipseşte 

(substantivul derivat nu cunoaşte, 
ca orice substantiv, formă 
flexionară de participiu); 

— în exemple de tipul 
colțuros, văluros etc., baza de 
derivare cuprinde, alături de 
rădăcină, cea mai mare parte a 
desinenței -uri, de plural, și anume 
partea -ur-, iar tema nu include 
desinențe, tot aşa cum desinențele 
nu fac parte din rădăcină şi din radi- 
cal; 

— sub raport funcţional şi 
structural, baza de derivare se 
apropie cel mai mult de rădăcină, 
însă există între ele deosebiri care 
le legitimează pe amîndouă: baza 
de derivare poate cuprinde deriva- 
tive, excluse în rădăcină: în 
croitorie, baza de derivare croitor- 
cuprinde, alături de rădăcina croi- 
şi de sufixul, neutralizat, de 
infinitiv prezent, -i-, derivativul -tor; 

b) există situaţii tipice, în care 
baza de derivare are aspect fonetic 
şi aspect structural specific, ambele 
aspecte deosebite de cele 
identificabile în rădăcină, radical, 
formă flexionară şi temă, toate 
aparținînd aceluiași cuvînt, iar 
diferențele fonetic-fonologice şi 
structurale trebuie să fie, şi în acest 
caz, ca întotdeauna, decisive pentru 
recunoaşterea necesității distincţi- 
ilor propuse. Astfel, diminutive 
precum  cîrnăcior,  repejor, 
Semincioară ş.a. au bazele de 
derivare specifice fonetic-fonologic 
cîrnăc-, respectiv repej- şi seminc- 
; sînt în situație similară codaş, 
codat, codiță, a căror bază de 
derivare este cod-, provenită de la 
cuvîntul coadă; de asemenea, 

măluşor şi măluţ, a căror bază de 
derivare este măl- (de la mal), spe- 
cifică;, în bogătate şi dreptate, 
bazele de derivare apar sub formele 
bog-, respectiv drept-, trunchiate, 
deci diferit de ceea ce întîlnim în 
partea semantic-lexicală, bogat şi 
drept, a cuvintelor din care provin. 
Desigur că, diacronic, se pot da, de 
fiecare dată, explicații (alternanţe 
fonologice datorite acomodărilor 
acustice, în primele exemple, 
haplologie în ultimul caz), însă im- 
portant este faptul identificării 
diferențelor specifice în discuţie. 
Alte exemple tipice: -tăr- (de la 
ture), bază de derivare în întări; 
încreză- (de la încrede), bază de 
derivare în încrezător etc. Este 
vorba, cel mai adesea, de alternanțe 
fonologice specifice în derivat şi în 
baze de derivare. 

Deosebiri structurale propriu- 
zise (morfeme, grupări de morfeme 
sau numai părți de morfeme), între 
baze de derivare şi rădăcină etc., 
apar în situații precum: 

— colțuros, mofturos, văluros 
ş. a., formate cu sufixul -os, au baze 
care cuprind și cea mai mare parte 
a desinenţei de plural -uri (vezi mai 
sus); 

— flăcăuan, flăcăuandru s.a. 
au baza de derivare formată din 
rădăcină (flăcă-) şi desinenţa de sin- 
gular -u-; 

— baza de derivare -zil-, 
pentru înzili şi zilişoară, cuprinde, 


alături de rădăcina zi- şi jumătate, 


-l-, din desinenţa -/e (sînt în situație 
structurală identică  steluță, 
măntăluță, măseluță ş.a.); 

— baza de derivare burtăverz-, 
din burtăverzime, constă din două. 
rădăcini, burt- şi verz-, între care 
s-a intercalat desinenţa -ă-; 

cumsecăd-, baza de derivare 
pentru cumsecădenie, este formată 
din adverbul pronominal de mod 
cum-, pronumele reflexiv -se- şi 
rădăcina -căd-, a verbului a cădea; 

batjocori-, baza de derivare 
pentru batjocoritor, este alcătuită 
din rădăcina verbală bar-, din 
rădăcina nominală -joc-, din cea 
mai mare parte a desinenţei de plu- 
ral -uri (devenită, aici, -or-) şi din 
sufixul, neutralizat, de infinitiv 
prezent, -i-. 

Pentru alte structuri ale 
bazelor de derivare (structuri pe 
care lingvistul le poate explica prin 
invocarea  modalităților de 
derivare), să se vadă infra; 

c) există situații tipice în care 
sensul bazei de derivare este altul 
decât cel fundamental sau în care 
sensul acordat derivatelor de baza 
de derivare este specific în raport 
cu sensul/sensurile cuvintelor de la 
care provin: lăcrimar "piesă care 
împiedică pătrunderea în locuințe 
a apei de ploaie" are ca bază de 
derivare lăcrim-, de la lacrimă, 
"secreție apătoasă a ochilor”, deci 
are alt sens; baza de derivare 
burtăverz-, din burtăverzime, are 
sens numai prin derivat; 

d) diferența între noțiunea de 
bază de derivare şi celelalte noțiuni 
definite mai sus poate fi susținută 
şi cu alt argument: lipsa bazei de 
derivare în cazul unor cuvinte care 
au, totuşi, radical, rădăcină, forme 
flexionare etc.; astfel, fiindcă nu stă 

(încă) la baza nici unui derivat, 
antenă, care are rădăcina şi 
radicalul anten-, precum şi formele 
flexionare cunoscute, nu are şi bază 
de derivare. Fiindcă se poate vorbi 
de baze de derivare şi în cazul 
derivatelor regresive (nu numai, ca 
pînă acum, pentru derivatele 
progresive), constatăm că, dacă 
unele. dintre acestea au bază de 
derivare, precum făgadă, provenit 
de la făgădu-, bază de derivare 
furnizată de verbul făgădui, altele 
nu au, nefolosindu-sc, de exemplu, 
*tămadă "leac", cart ar fi putut 
proveni de la tămădui. 


C. Clasificări ale bazelor de 
derivare. 

a) Sub raport semantic, bazele 
de derivare pot fi clasificate în două 
categorii: baze de derivare care 
păstrează sensul principal, sau unul 
sau mai multe dintre sensurile 
secundare, al cuvîntului care o 
furnizează; baze de derivare care 
au sens specific, dar relaţionabil, cu 
sensuri ale cuvîntului/cuvintelor de 
la care provin. Fac parte din prima 
categorie bazele de derivare pentru 
majoritatea  diminutivelor şi 
augmentativelor, precum şi pentru 
multe alte categorii semantice de 
derivate (exemplificarea ni se pare 
superfluă); fac parte din cea de a 
doua categorie bazele de derivare 
pentru nume de plante precum 
lumînărică, săgețică, sau baze de 
derivare pentru derivate nume de 
obiect precum lăcrimar; de 
asemenea, baze precum sînt în 
ihînzeşte, păşunist ş. a; 

b) sub raport structural 
(morfematic), pentru derivatele 
sufixale, cele mai frecvente baze au 
structurile: 

rădăcină: copil- în copilaş, 
pom- în pomicol etc.; 

rădăcină + desinență (menţi- 
nută integral sau parțial): flăcău- în 
flăcăuan, colțur- în colțuros, stel- 
în steluță,; 

rădăcină + sufix lexical: butoi- 
în butoiaş, mămuc- în mămucuță; 

rădăcină + sufix gramatical: 
puter- în puternic, adună- în 
adunător, strîns- în Strînsură; 

rădăcină + sufix gramatical + 
sufix lexical: muncitor- în 
muncitorime, ninsor- în ninsoriu, 

prefix + rădăcină: nebun- în 
nebunie; 

-prefix + rădăcină + sufix 
gramatical: întări- în întăritor; 
rădăcină + rădăcină: codalb- 
în codălbel, codălbiță, sîntili- în 
(mere) sîntiliești; 

rădăcină + rădăcină + sufix 
gramatical: binevoi- în binevoitor, 

rădăcină +  desinenţă + 
rădăcină: burtăverz- în burtă- 
verzime; 

rădăcină + rădăcină + desi- 
nență + sufix gramatical: batjocori- 
în batjocoritor; 

adverb + pronume + rădăcină: 
cumsecăd- în cumsecădenie; 

prepozițic (simplă sau 
compusă) + rădăcină: îndemîn- 
îndemînatic; pentru derivatele 
prefixale, cele mai frecvente baze 
de derivare au structurile: 

rădăcină: -tăr- în întări, -lemn- 
în înlemni; 


rădăcină + desinență: lume în 
nelume, - gîndur- în îngîndura, zil- 
în înzili (o parte a desinenței, vezi 
mai sus); 

rădăcină + sufix lexical + 
desinență: -ştiință în neştiință; 

rădăcină + sufix gramatical: 
-secat în nesecat; 

prefix + rădăcină + sufix 
gramatical: -înnoi în reînnoi; 

prefix + rădăcină + sufix lexi- 
cal + sufix gramatical + desinență: 
- închipuit O în neînchipuit. 

Există, desigur, şi alte structuri 
ale bazelor de derivare. Din cele 
cxemplificate se poate observa 
prezența constantă a morfemelor 
gramaticale în bazele derivatelor 
prefixale şi ocurența lor accidentală 
în cazul bazelor de derivare ale 
derivatelor sufixate, fapt explicabil 
prin crearea derivatelor prefixate de 
la orice formă flexionară şi prin 
restricțiile impuse de sufixare în 
alegerea formei bazei. 

Argumentele şi precizările de 
mai sus dovedesc — indubitabil, 
cpeđem — că atît sub raport struc- 
tural (şi, mai larg, formal), cît şi din 
punct de vedere funcțional, 
noțiunca de bază de derivare este 
distinctă de noțiunile de rădăcină, 
radical, formă flexionară, temă ş. a., 
deci este specifică; în consecință, 
atunci cînd ne referim la formarea 
de cuvinte prin derivare trebuie să 
implicăm direct această noțiune şi 
numai indirect celelalte noţiuni 
precizate mai sus, care, ca şi 

noțiunile de desinență etc., îi sînt 
subordonate. 


NOTE: 


l. Vezi A. Vraciu, D. Trocin, M. 
Morariu, T. Vraciu, I. Smuc, E. Stratulat, T. 
Macovei şi G. Istrate, Asupra aspectelor 
teoretice ale teoriei derivative, "Analele 
Științifice ale Universității "Al. I. Cuza" din 
laşi", XXVI, 1980, Secţiunea a Il-a, 
Lingvistică, p. 5-22, în care se preia teoria 
susținută de şcoala poloneză de derivatologie, 
în special de J. Ruvazdovski, privind structura 
binară a derivatului. 

2. Vezi lucrarea noastră Definiţia 
derivării, "Limba română”, XXXVII, 1988, 
nr. 5, p. 469-473. Sintagma ca bază de 
derivare este folosită frecvent de Laura Vasiliu 
în "intrările" despre formarea cuvintelor, în 
Enciclopedia limbilor romanice, sub redacția 
lui Marius Sala, Bucureşti, 1989. 

UNELE TENDINȚE 
DERIVAŢIONALE 
PANROMANICE (I) 


Materialul faptic (circa 13500 
derivate recente) demonstrează că 
în sistemul nominal panromanic 
există o pronunţată tendință spre 
renovarea inventarelor afixale ale 
limbilor romanice. Are loc o 
neologizare a sistemelor afixale, în 
special a celor prefixale, ca urmare 
a trecerii elementelor de 
compunere savantă de origine 
greacă şi latină în categoria 
morfemelor  afixale şi a 
omonimizării unui considerabil 
număr de formanți derivaţionali 
neologici. Procesul de morfemizare 
şi omonimizare a elementelor de 
compunere e mai activ în sfera 
derivaţiei prefixale. 

Studierea proceselor deriva- 
tionale care au loc în sistemul 
nominal (substantival) al limbilor 
romanice moderne sub aspectul 
îmbinării şi  compatibilităţii 
semantico-derivaţionale a bazelor 
derivative cu diferite categorii de 
formanţi afixali ne permite să 
constatăm că majoritatea absolută 
a derivatelor sufixale (99, 60 %) 
este formată după trei 
macroscheme-arhetipuri: N > N, 
V > N şi Adj > N. Derivate 
nominale formate după alte scheme 

derivaționale, adică de la baze 
derivative ale altor părți de vorbire, 
au fost atestate numai în două din 
limbile romanice cercetate — în 
spaniolă și italiană, limbi în care 
indicele sufixării* este cel mai înalt, 
mai cu seamă în spaniolă (68,56%). 

Examinînd parametrii cantita- 
tivi ai schemelor de structurare a 
derivatelor sufixale mai uzuale, 
adică a celor trei macroformule 
derivaționale menționate, consta- 
tăm că cele mai productive s-au 
dovedit a fi derivatele endocentrice 
formate după macroschema N—N, 
faptul dat constituind un indiciu 
concludent al tendinței generale 
spre endocentrism a derivării 
nominale în limbile romanice 
moderne. Astfel, 3474 de derivate 
sufixale din 7691 (sau 45,1 %) sînt 
structurate după această macro- 
schemă derivațională (N— N). 
Acest raport procentual constituie 
media sau indicele panromanic al 
sufixării nominale endocentrice. În 
trei limbi romanice — română, 
spaniolă şi franceză — indicele 
endocentricității sufixale depăşeşte 
media general-romanică, consti- 
tuind respectiv — 51,03 (rom.), 
49,30 (span.) şi 48,51 (franc.). 
Remarcăm, de asemenea, că în 
română indicele endocentricităţii 
sufixării nominale e cel mai înalt, 
avînd, totodată, şi o valoare 
cantitativă absolută față de 
derivatele sufixale exocentrice din 
această limbă. 

Sub aspectul productivităţii 
derivaţionale majoritatea absolută a 
derivatelor sufixale — 68,43 % în 
limba franceză și 93,03 % în limba 
portugheză este formată după 
20 de modele derivaționale mai 
uzuale. Cele mai productive s-au 
dovedit a fi modelele derivatelor 
postverbale cu reflexul formantului 

latin -tion(em) (în portugheză, 
franceză şi spaniolă) şi 
deverbativele cu . reflexul 
latinescului -are în limba română. 
În timp ce limbile romanice 
occidentale dispun de cel puțin 
două modele derivaționale 
productive de formare a deverba- 
tivelor nominale, română nu 
dispune decît de un singur model 
productiv de structurare a 
deverbativelor — cel cu formantul 
-are (reflexul latinescului -mentu(m), 
productiv în limbile romanice 
occidentale, a ieșit din uz şi nu mai 
este viabil şi activ în română, iar 
neologicul -aj e cvazineproductiv). 
Prin aceasta şi se explică ponderea 
deverbativelor recente în -are în 
română: peste 75 % din totalul 
deverbativelor recente. Se cere 
consemnat şi faptul că între 
modelele derivaţionale cu reflexul 
latinescului -tion (în limbile 
romanice occidentale) şi cel în -are 
(din română) se observă un 
paralelism semantico-derivaţional 
clar. Paralelismul în cauză ne 
permite să vorbim despre un 
izomorfism semantico-derivaţional 
al modelelor cu formanţii în 
discuţie, aceștia din urmă avînd 
coincidenţe şi în variantele lor 
funcţionale. Cu alte cuvinte, în 
cazul schemelor derivaţionale cu 
reflexul latinescului -tione(m) şi 
-are este vorba de niște arhiformanți 
care funcţionează ca aloformanţi în 
modele derivaţionale sinonimice. 
De exemplu, modelele derivați- 
onale cu formanțţii -ation/ -isation, 
-ification (în franc.) sau -aci6n/ 
-izaci6n, -ificaci6n (în span.) se 
comportă în plan semantico- 
derivaţional ca şi cele cu formanții 
-are/ -izare şi -ificare în română. 
Formantul afixal -(a)re l-a înlocuit 
pe deplin pe -(ţ)iune (<tione (m), 

acesta din urmă figurînd în limba 
română doar în omosemante 
omorizice în calitate de 
"pseudosufixe" (S. Berejan 
1973:261) alături de -(ț)ie. 

Asemenea modelului numelor 
de acțiune abstracte cu formantul 
-tion- din limbile romanice 
occidentale, modelul cu formantul 
-(a)re se caracterizează în limba 
română printr-o pronunțată 
autonomie a sensului derivațional. 
Faptul e confirmat și de prezenţa 
unui considerabil număr de 
derivate formate de la verbe 
potenţiale (virtuale) structurate 
după schema n— v*— n sau adj— 
v*— n. De exemplu: erbicidare (< 
*erbicida < erbicid), pachetizare 
(<*pachetiza < pachet), manierizare 
(<*manieriza <manieră), eticizare 
<*eticiza <etic), disponibilizare 
(<*disponibiliza <disponibil). 

Printr-o înaltă producti- 
vitate** în toate limbile romanice 
cercetate se caracterizează şi 
modelele derivaţionale postadje- 
ctivale cu reflexul latinescului 
-itate(m), precum şi derivatele 
endocentrice create după modele 
ce conţin formanţii -ist-, -ism- şi 
cele exocentrice (cu excepţia limbii 
române) cu reflexul latinescului 
-mentum. 

În sistemul derivării sufixale 
a limbilor romanice se manifestă 
tendința de constituire a unor 
modele derivaţionale corelative ce 
se caracterizează printr-un 
izomorfism semantico-structural 
specific. Izomorfismul corelaţiilor 
derivaţionale este o manifestare a 
caracterului sistemic al modelelor 
derivaţionale care formează în 
limbile romanice moderne 
microsisteme bine conturate și 
univoce. Univocitatea modelelor 
corelative şi a formanților afixali 

determină în ultimă analiză 
stabilitatea şi trăinicia poziţiilor pe 
care le ocupă acestea din urmă în 
sistemul derivaţiona! al limbilor 
romanice contemporane. Deşi are 
o anumită concurență din partea 
unor modele  derivaţiconale 
endocentrice, modelele în cauză 
continuă să rămînă cea mai 
productivă formulă de structurare 
a numelor de acţiune şi, de regulă, 
modelele derivaţionale analoge 
după care se formează numele de 
agenţi cedează locul modelului în 
discuție. De exemplu, în limbile 
romanice se atestă e anumită 
concurență a modelului în cauză 
din partea schemei derivaţionale cu 
sufixoidul -log-. Ultima, ia rîndul 
său, concurează din ce în ce mai 
des cu modelul cu sufixul -ist-. 
Astfel, formanţii de tipul cele: span. 
anestesista, franc. venerologiste, 
écologiste ş.a. se utilizează în mod 
curent în locul formațiilor 
respective cu sufixoidul -log- 
anestesiólogo, vénérologue, 
écologue ş.a., fapt care a servit unor 
cercetători drept temei pentru a 
detașa un formant nou, de 
exemplu, -logiste în limba franceză 
(Orr, 1958:566). În ceea ce ne 
priveşte, considerăm că "formantul 
-logue, care, fiind mai livresc” 
(Lang, 1978:145), cedează iccui 
său nu sufixoidului -logiste, ci 
sufixului -iste, care, în comparaţie 
cu primul (-logue), este "mai 
accesibil purtătorilor de limbă, 
constituind totodată și un mijloc ma: 
dinamic de formare de noi termeni 
şi în sia i ua neoromanice (Lang, 
1978:1 
e A elativ p +-ism- n 
figu trează Nr iMi ceje mai 
prod uctivě formule ale derivārii 
endocentrice 

desemnează diferite doctrine, 
curente politice şi ideologice, 
sisteme etc. De ex.: span. 
carillismo, desarollismo; port. 
demissionismo, salazarismo; 
franc. clientelisme,  €letisme, 
phalocentrisme; ital. associa- 
zionismo, tatteismo, vampirismo; 
rom. demiurgism, conjuncturism, 
românofilism, empiriosimbolism, 
culturologism,  mankurtism, 
protocoronism ş.a. 

Modelele n + -ism n şin + 
-ist-on formează în limbile 
romanice o "pereche" corelativă 
sui-generis, care, într-un anumit 
sens, asigură stabilitatea produc- 
tivităţii ambelor scheme deriv- 
aționale. Or, din aceasta nu trebuie 
să se tragă concluzie că prezența 
cuvintelor formate după modelul n 
+ -ism-—>n presupune neapărat şi 
derivatele respective cu sufixul 
-ist- sau invers. Afirmația ne-o 
demonstrează confruntarea datelor 
de ordin cantitativ de care 
dispunem. În limba spaniolă, 
bunăoară, din cele 275 de derivate 
cu sufixul -ista numai 180 au 
corelative cu sufixul -ismo; în 
italiană respectiv 91:79; în 
portugheză — 134:113; în franceză 
-— 103:90 şi în română — 202:120. 

Un deosebit interes prezintă 
modelele corelative cu sufixul -i-, 
care servesc mai cu seamă la 
formarea substantivelor abstracte, 
precum și (în cazul omonimiei 
formantului) a derivatelor ce 
desemnează nomina loci, o 
totalitate de obiecte ş.a. De ex.: 
span. minusvalia, agregaduria; 
franc. igamiie, asymbaolie; ital. 
frigoria, pretoria; rom. Gemonie, 
cascadorie, Ey MON ps toxico- 
manic, fesenie {(<FSN} ş.a 
in limbile cercetate gradui de 


îmbinare nemijlocită a formantului 


-i- cu baze derivative autonome 
sau tradiționale este diferit. Cel mai 
înalt grad de compatibilitate a 
formantului cu categoriile de baze 
derivative menţionate s-a dovedit 
a fi în spaniolă şi română. Dat fiind 
caracterul specific al structurii 
morfologice a cuvintelor tradiţio- 
nale în limba franceză, în aceasta 
din urmă îmbinarea nemijlocită a 
formantului -ie cu bazele derivative 
moştenite din latină sau cu cele 
autohtone este practic redusă ia 
zero în plan sincronic: n-am 
înregistrat nici un derivat nou cu 
acest sufix ce ar conține baze 
derivative tradiționale. Incompati- 
bilitatea sufixului -ie cu baze 
derivative tradiţionale le-a permis 
unor lingviști să considere 
formantul în discuţie absolut 
neproductiv. Or, după cum observă 
H. Marchand (1951:98), sufixul «ie, 
considerat de Meyer-Lübke şi 
Nurope drept un afix "mort" în 
limba franceză, este în realitate 
viabil şi productiv într-o serie 
întreagă de “alternanțe” deriva- 
tionale cu formanți de origine 
greacă de tipul -graphe/-graphie, 
mane-/-manie etc., cu ajutorul 
cărora se pot forma cuvinte noi, 
care conţin sufixul -ie. 

Astfel, creșterea numărului de 
formaţii cu sufixul -ie se afiă î 
limba franceză, ca, de altfel, şi în 
alte limbi romanice, în funcție 
directă de virtualitatea unei 
expansiuni a derivatelor livrești cu 
sufixoide de origine greacă 
Derivatele cu asemenea sufixoide 
formează în limbile romanice 
moderne corelaţii derivaţioriale 
strict determinate. Ponderea 
modelelor derivaţionale corelaiive 
cu sufixoide de origine greacă du 
care se formează noi derivate c 
sufixul -i- este considerabilă — 54 

de formaţii, ceea ce constituie 
15,77 % din numărul total al 
derivatelor endocentrice recente 


înregistrate. 
Cea mai reprezentativă este 
corelația  derivaţională care 


integrează formanţii -log- şi -logi-. 
Printre modelele create cu ajutorul 
formanţilor sufixcidali de origine 
greacă cel mai productiv s-a 
dovedit a fi modelui n + -legi-—n. 


Ponderea panromanică a 
derivatelor formate după acest 
modei constituie 3,95% din 


cantitatea totală a formațiilor 
endocentrice înregistrate. În 
majoritatea cazurilor formantul 
-logi- se îmbină cu baze 
derivaționale autonome. Cîteva 
exemple: span. bibliotecologia, 
timbrologia; port. hispanologia; 
franc. egyptologie, kremlinologie, 
futurologie; ital. etruscolegia, 
sessuoiogia; rom. eminescologie, 
robotologie, versologie, literatu- 
reologie ş.a. Nu rareori formantul 
-logi- contractează relaţii deriva- 
tionale cu baze derivative 
tradiţionale. De ex.: span. 
mercadologia, flamengolcgia, 
archivologia; romi. viitorotogie, 
iconologie. 

Expansiunea crescîndă a 
modelului cu formantul în discuţie 
ne-o demonstrează nu numai 
atașarea lui la baze autonome sau 
tradiționale, ci şi capacitatea lui de 
a se îmbina cu baze derivative 
trunchiate. De ex.: span. infor- 
mologia (<informática}, franc. 
politelogie (<politique), gramma- 
tologie (<grammatigue). 

Modelul derivaționa] dat se 
află în strÎnsă corelaţie cu modelul 
analog cu sufixoidui -log- La fel 

şi derivatele cu formantul 
relativ -logi-, formaţiii 
afixoidui -log- au început să 

pătrundă masiv în ultimele decenii 
in diferite domenii ale ştiinţei şi în 
diverse sfere ale vieţii sociale și 
culturale. Creşterea cantitativă a 
derivatelor cu aceşti formanţi este 
determinată şi de stricta specializare 
a diferitelor domenii şi ramuri ale 
științei, care formează subdomenii 
autonome sau compartimente ale 
acesteia, reclamînd denumirile 
corespunzătoare. A se compara: 
span. diabetologia — diabetâlogo, 
vulcanologia — vulcan6logo; 
port. hispanologia — hispandlogo; 
franc. futurologie — futurologue, 
climatologie — climatologue; ital. 


dietologia — dietologo, etrus- 
cologia — etruscologo; rom. 
eminescologie — eminescolog, 


robotologie — robotolog, icono- 
logie — iconolog ş.a. 

Corelația modelelor derivați- 
onale n + -logi—n / n + -log—n 
este analogă celei analizate mai sus, 
adică modelelor cu formanții -ist-/ 
-ism-. Remarcăm, totodată, că în 
primul caz corelația modelelor nu 
se caracterizează printr-un izomor- 
fism total, deoarece, după cum s-a 
constatat mai sus, formaţiile cu 
sufixul -ist- nu întotdeauna 
presupun şi derivatele respective cu 
formantul -ism şi viceversa. În 
cazul modelelor cu afixele -logi- şi 
-log-, dimpotrivă, e vorba de un 
izomorfism cvazitotal. Izomor- 
fismul corelației modelelor în 
cauză se bazează, după părerea 
noastră, pe însăşi univocitatea 
formanţilor care integrează 
schemele derivaționale. Cu alte 
cuvinte, semantica formanților 
limitează, într-un anumit sens, 
funcțiile  derivaţionale ale 
modelelor după care se formează 
derivate strict univoce. Monose- 
mantismul formanților -logi- și 
-log- se explică, la rîndul său, prin 

chiar caracterul afixoidal al 
acestora. Şi, dimpotrivă, poliseman- 
tismul unuia din "membrii" 


modelelor corelative, de exemplu 
al modelului cu sufixul -ist- în 
corelația -ism-/-ist-, poate să 
conducă la o "ştirbire" a corelaţiei 
însăşi şi, implicit, la un izomorfism 
incomplet al acesteia. 

În afară de modelele 
derivaționale corelative analizate 
mai sus, în limbile romanice 
moderne există o serie (mai puțin 
productivă) de modele analoge, ce 
conțin sufixoide de origine 
grecească. Spre deosebire de 
modelele examinate mai sus, 
productivitatea derivațională a 
acestor modele nu este la fel în 
limbile analizate. În cadrul limbilor 
romanice occidentale modelele în 
cauză s-au dovedit a fi mai 
productive în spaniolă şi franceză. 
Astfel, în spaniolă mai productive 
sînt modelele corelative cu 
următorii formanți: -metro/-metria 
(18:11)***, -grafo/-grafia (10:12), 
-fobo/-fobia (8:0), -crata/-cracia, 
-fono/-fonia (3:4), -filo/-filia (3:4), 
-mano/-mania (4:2), -termo/- 
termia (0:3) ş.a. De exemplu: 
gipsometro, planometria, flufi6- 
grafo, vaporigrafia, lusófilo, 
lusofilía, galofobia, opiomania ș.a. 
In franceză mai frecvent sînt 
corelativele: -phile-/-philie (5:15), 
-metre-/ -metrie (9:15), -phobe/ - 
phobie (2:9), -graphe/-graphie 
(3:4), -phone-/-phonie (6:3), -mane/ 
-manie (2:5), -gene/-genie (4:3) ş.a. 
De ex.: jazzophile, diffusiomètre, 


technophobie, vénérophobie, 
bronzomanie, sexocratie, 
faringographe, anglomanie, 


expertocrate ş.a. În celelalte limbi 
romanice derivatele corelative 
analoge sînt mai puțin numeroase. 
lată cîteva exemple din română și 

italiană: rom. vitezoman, 
spectacolografie, ondulograf, 
alcooloscop, respirometru, 
vikingofil, neologomanie, rusofon, 
rusofob, românofob, româno- 
fobie; ital. stratigrafia, schemo- 
grafia, farmacomane, tossico- 
mane, claustrofobia, sessuofobo 
ş.a. 

Din punctul de vedere al 
sensului derivațional exprimat de 
derivatele formate cu ajutorul 
sufixoidelor de origine grecească, 
semantica acestora din urmă în 
majoritatea absolută a cazurilor 
este univocă. Un interes deosebit îl 
prezintă cazurile de omonimizare 
a unor formanţi izolați şi a 
modelelor respective. De exemplu, 
după modelul n + -phone — n, de 
obicei, se formează derivate ce 
desemnează diferite aparate sau 
instrumente, adică obiecte 
inanimate. În unele cazuri după 
acest model se formează derivate 
ce desemnează persoane ce 
vorbesc în limba indicată de bază 
derivativă respectivă. De exemplu: 
rom.  rusofon,  hispanoton, 
arabofon; franc. néerlandophone, 
creolophone. Derivatele de felul 
acestora au corelative derivaţionale 
abstracte de tipul franc. fran- 
cophonie, lusophonie sau span. 
anglofonia, francofonia, fapt care 
ne permite să constatăm prezența 
în aceste limbi a unor formanţi şi 
modele omonimice: -fon , şi -fon,, 
-phone, şi phone, -fono, şi -fonia,. 
Or, spre deosebire de prefixoide, 
cazurile de  omonimizare a 
sufixoidelor în discuție ocupă o 
poziţie periferică în cadrul 
microsistemelor sufixale cercetate 
şi în linii mari nu afectează 
omogenitatea funcțională a 
tormanţilor sufixoidali analizati, 
care, de regulă, au un caracter 

univoc. Analiza efectuată a 
demonstrat că formantul -i- se 
păstrează în mod implicit nu numai 
în formanți tradiționali de tipul 
concreşterii (amalgamului) sufixale 
-eri- (-ărie) (de ex.: rom. 
benzinărie; franc. gentilhom- 
merie), ci şi într-o serie de formanţi 
sufixoidali de origine greacă, prin 
intermediul cărora în limbile 
romanice actuale se formează un 
microsistem de modele deriva- 
tionale izomorfe (corelative). 

NOTE: 


*Indicele sufixării (indicele ponderii 
specifice absolute) este determinat de raportul 
procentual al derivatelor sufixale față de 
numărul total al formațiilor afixale nominale 
analizate. 


**Mai detailat despre productivitatea 
modelelor sufixale în limbile romanice cercetate 
a se vedea: I.M.Dumbrăveanu, Uzual'nîe shemî 
i modeli sufixal'nîh proizvodnîh romanskih. 
iazikov// Lexiceskaia i grammaticeskia 
semantika romanskih i ghermanskih iazîkov. 
Chişinău: Ştiinţa, 1989, p.7,8. 


*+*** Cifrele din paranteze indică raportul 
cantitativ ai derivatelor corelative. 

CITEVA CONSIDERAŢII 
PRIVIND VERBELE 
FACTITIV-CAUZATIVE 


Deși în ultimele decenii s-au 
făcut mari progrese în ceea ce 
priveşte studierea planului 
conţinutului diverselor părți de 
vorbire, totuşi au rămas încă 
neexplorate mai multe categorii din 
domeniul semanticii, în speță din 
cea a verbului. Una din aceste 
categorii este cauzativitatea. 

În sistemul lexical al limbii 
române există verbe, numite facti- 
tive sau cauzative, a căror seman- 
tică include două acțiuni: acțiunea- 
imbold sau stimulatoare (cauza- 
toare) şi acţiunea-efect (cauzată), 
de tipul: a întrista "a face (pe 
cineva) să fie trist"; a adormi 
(tranz.) "a face (pe cineva) să 
doarmă"; a înroşi "a face să devină 
roşu" etc. Componenţa semantică 
a altor verbe nu conține decît 
semnificaţia de imbold sau 
stimulare către săvîrşirea unei 
acţiuni, adică numai semul acțiunii 
cauzatoare, iar acțiunea cauzată 
este exprimată separat printr-un alt 
verb finit. De ex.: a face, a ruga, a 
porunci, a determina, a obliga etc. 
Verbele de acest tip formează 
sintagme cu două verbe finite ce 
exprimă situația cauzativă: 

(D) 

„„„ ceva a făcut-o să se întoarcă, ce 

anume? (M. Preda). 

Aceste caracteristici lexico- 
semantice le conferă cauzativelor 
un statut gramatical specific. 

În articolul de față vom 
examina unele aspecte privind 
delimitarea verbelor şi construcţiilor 
cu sens factitiv-cauzativ în limba 
română contemporană. 

Problema verbelor factitiv- 
cauzative a fost pe larg studiată în 
limbile rusă şi franceză. În limba 
română însă, după cîte ştim, nu s-a 
publicat pînă în prezent un studiu 
detaliat, deşi în unele lucrări de 
specialitate se aminteşte şi despre 
sensul factitiv-cauzativ al unor 
verbe sau al unor construcţii 
sintactice. 

Ţinem să subliniem că 
termenul "factitiv” este utilizat mai 
frecvent, el înlocuind un alt termen 
-— "cauzativ”. Explicaţia rezidă în 
faptul că în limbă avem verbul 
cauzativ a face (fr.: faire; it.: fare; 
sp.: hacer) care a şi generat terme- 
nul dat. În realitate însă construcția 
cu a face este doar unul din mijloa- 
cele de exprimare a cauzativităţii, 
iar sensul de factitiv este doar unul 
din aspectele cauzativităţii. De 
aceea pentru a denumi categoria 
verbelor în cauză vom folosi în 
continuare termenul “"cauzativ", 
care, avînd un sens mai larg, in- 
clude și factitivele. 

Termenii "cauzalitate", "cau- 
zativitate", "cauzal", "cauzativ" au 
un larg teren de întrebuințare. În 
plan filozofic "cauzalitatea" este o 
categorie folosită pentru 
desemnarea legăturii genetice 
necesare a fenomenelor, dintre care 
una (numită cauză) se află în 
interdependenţă de alta (numită 
efect sau acțiune) !. Cu alte cuvinte, 
prin termenul "cauzalitate" este 
redată legătura de cauză-efect dintre 


două situaţii (o situaţie (acţiune) 
generează o altă situaţie (acţiune)). 

Să vedem ce prezintă 
termenul "cauzativ” din punct de 
vedere lingvistic. Prof. Olga 
Ahmanova dă următoarea definiţie: 
"cauzal" cea ce exprimă o 
dependență motivată sau ceea ce se 
află în legătură cu exprimarea unei 
astfel de dependențe; ceea ce are 
semnificaţia de motiv sau imbold, 
exprimat prin mijloace sintactice, 
spre exemplu prin intermediul unui 
grup special de jonctive şi al 
echivalentelor lor frazeologice. 
Astfel, putem vorbi despre relaţii 
cauzale, îmbinare de cuvinte cu 
sens cauzal (datorită 
împrejurărilor, grație împre- 
jurărilor favorabile), jonctive 
cauzale (pentru că, fiindcă etc.), 
propoziție cauzală ?. 

În strînsă legătură cu termenul 
examinat mai sus trebuie să fie 
tratat și termenul "cauzativ” sau 
"factitiv" (engl.: causative; fr.: 
causatif: ger.: kausativ, sp.: 
causativo). Aceasta provine de la 
latinescul causa şi are semnificația 
de "motiv", "imbold" al acțiunii. 
Spre a ilustra cele expuse mai sus 
aducem cîteva exemple de verbe 
cauzative: a inveseli = "a face pe 
cineva să fie vesel"; a aşeza = "a 
face pe cineva să şadă“; a aprinde 
= "a face să ardă"; a arăta = "a face 
să vadă"; fr.: montrer = "faire voir"; 
annoncer = "faire savoir", expliquer 
= "faire comprendre"; égayer 
"faire Gtre gai" etc. Cu alte cuvinte, 
verbele în discuţie semnifică 
provocarea acţiunii exprimate de 
radicalul verbului cauzativ. 

Majoritatea lingviştilor exami- 
nează categoria de "cauzativitate“ 
în strînsă legătură cu verbele şi 
construcțiile cauzative. Astfel, 
lingvistul Ivan Evseev scrie că 

termenul factitiv (cauzativ) este 
folosit în mod obişnuit în limbă 
pentru a denumi o categorie a 
verbelor tranzitive, înzestrate cu un 
indice formal (terminaţie, sufix, 
prefix etc.) care le conferă sensul 
de "a face, a determina pe cineva 
să efectueze o acţiune denotată 
prin tema verbului” 3. Aici se cere 
a fi făcută o remarcă, și anume că 
în ceea ce priveşte indiciul formal, 
el se referă, în primul rînd, la acele 
limbi care și-au păstrat morfemeie 
derivative speciale pentru formarea 
cauzativelor *. 

Mult mai plauzibilă pare a fi 
definirea cauzativităţii ce porneşte 
de la criteriul semantic. Lingvista 
E. Cordy scrie că prin termenul 
"cauzativitate” este redată legătura 
de cauză-efect dintre două situaţii 
(o situaţie generează o altă situaţie). 
Componenţii de bază ai situaţiei 
cauzative sînt cel puțin două 
microsituaţii ce se află în raport de 
cauzativitate sau motivaţie $. 

O poziţie similară la expli- 
carea termenului "verb cauzativ” 
ocupă şi Sebastian Popescu. D-sa 
notează: "În mod curent prin facti- 
tive se înțeleg verbele care exprimă 
ideea de "a face pe cineva să facă 
ceva" sau de "a face pe cineva sau 
ceva să fie într-un anumit fel, să 
capete o anumită calitate sau 
stare". Așadar, în urma declanșării 
din voinţa subiectului a unui proces 
rezultă o nouă calitate sau stare pe 
care o capătă persoana sau obiectul 
ce à trecut prin procesul respectiv. 

În temeiul celor spuse vom 
considera şi noi cauzative propriu- 
zise verbele ce pot fi definite prin 
formula: "a face pe cineva să 
înfăptuiască o acțiune” sau "a face 
pe cineva sau ceva să fie într-un 
anumit fel, să capete o anumită 
stare, calitate”. Ca urmare, fiind 

impulsionat de acțiunea verbului de 
bază, pacientul-persoană realizează 
o altă acţiune, își modifică starea, 
iar pacientul-obiect îşi schimbă 
locul, starea, însușirile. 

Iată cîteva exemple de verbe 
cauzative: extrase din DLRLC: 

ACTIVIZA, -ez, vb.I. Tranz. 
A face pe cineva să lucreze mai 
activ, a spori însufleţirea la lucru a 
cuiva (DLRLC, I, p.177) 

DESCURAJA, -ez, vb. 
Tranz. A face să-şi piardă curajul, 
entuziasmul, interesul, nădejdea 
(DLRLC, II, p.68). 

DESHIDRATA, -ez. vb.l. 
Tranz. A face ca un corp să-și 
piardă, total sau parţial, apa pe care 
o conține în mod normal (DLRLC, 
II, p.72) 

Conform opiniei cercetătoarei 
M.Rădulescu 7, pentru prima dată 
categoria cauzativului în limba 
română a fost menţionată de către 
acad. Al.Graur în studiul său "Les 
verbes réfléchis en roumain" ë. Este 
vorba aici de nişte construcţii, unele 
cu verbe la forma activă de tipul: 
Şi bietu tată-su cît a cheltuit pînă l- 
a studiat "cît a cheltuit bietul tată- 
su pînă l-a făcut să studieze", altele 
(de care s-a ocupat în special în 
lucrarea amintită) cu verbul la forma 
reflexivă de tipul: a se alege 
deputat "se (faire) élire député" (sau 
o formă asemănătoare din limbajul 
popular: mă pun delegat "je me fais 
nommer délégué"); a se căuta "se 
(faire) soigner (par un médecin 
etc.)", a-şi face un rind de haine 
"se (faire) faire un complet", a se 
rade, a se tunde "se (faire) raser, 
se (faire) couper les cheveux" etc. 

Din cele expuse mai sus reiese 
că unul din semnele distinctive ale 
cauzativelor este faptul că ele com- 
portă semnificaţia de imbold spre 
săvîrşirea acţiunii exprimate prin 


tema verbului dat. Acest semn 
distinctiv al verbelor cauzative se 
află într-o strînsă legătură cu altul, 
şi anume capacitatea de a forma 
opoziții semantice cu verbe paralele 
sau dublete noncauzative: a întrista 
— a se întrista; a aprinde — a arde; 
a așeza — a şedea etc. 

Acad. Iorgu Iordan, referindu- 
se la formarea unor verbe noi în 
limba română, menţiona o 
categorie de verbe numite factitive, 
care "spun că se "face" (se 
"înfăptuieşte") ceva" şi care au 
apărut ca şi alte formaţii lexicale, 
pentru că "prin crearea unui verb 
nou se evită o perifrază" ?. Comp. 
Se privatizează o întreprindere cu 
Se face privatizarea unei între- 
prinderi. 

In Gramatica limbii române 
se precizează că sensul cauzativ se 
redă, în general, cu ajutorul 
verbului a face: Alţii fac să vib- 
reze... toaca şi clopotul (Odobescu, 
Istoria arheologiei, p. 219), dar şi 
cu ajutorul verbului a pune: mă 
tund "pun pe frizer să mă tundă”, 
îmi fac un rind de haine "pun pe 
croitor să-mi facă un rînd de 
haine"!%. Tot aici se spune că 
nuanța cauzativă apare şi la unele 
verbe formate cu prefixul -a: a 
aşeza "a face pe cineva să şadă", a 
adormi "a face pe cineva să 
doarmă" sau la unele verbe folosite 
cu pronumele reflexiv: mä operez 
"fac pe chirurg să mă opereze" !!. 

Ținînd cont de importanţa 
dată semanticii de către lingvişti în 
cercetările de limbă, mai cu seamă 
în cele de sintaxă ("...gramatica 
(morfologia şi sintaxa) nu poate fi 
privită în afara sensului elementelor 
ei componente” 12), vom încerca în 
continuare să dezvăluim unele 
aspecte ale structurii semantice a 
verbelor cauzative. 


__ Congusul al V-lea al Filalogilor Români 


Dat fiind caracterul bilateral al 
semnului lingvistic, în orice limbă 
naturală atît semnificatul, cît şi 
semnificantul, avînd o structură 
complexă, ar putea fi dezmembrate 
în părţile lor componente, pe care 
L. Hjelmslev le-a numit figuri '3. Ca 
urmare am putea obţine un număr 
finit de figuri prin ale căror 
combinări diferite s-ar constitui o 
diversitate de semnificaţi şi 
semnificanţi. Semnificația unui 
cuvînt este concepută ca o structură 
formată din elemente minimale de 
sens, denumite trăsături pertinente 
(distinctive) !*. 

Examinînd o serie de verbe 
cauzative, se poate constata că 
semnificaţia acestora este alcătuită 
din următoarele elemente seman- 
tice: "A face așa ca B să devină C" 
sau "A face pe B să săvirşească 
acţiunea de a...”. Toate aceste verbe 
au o valență sintactică cu cel puţin 
două subiecte: unul S, al acţiunii 
cauzatoare, numit și agent, şi altul 
S, numit pacient !5, al acţiunii 
cauzate ce arată că S, trece într-o 
altă stare decît cea inițială (fie că 
au loc modificări interne sau 
externe în sfera subiectului, fie că 
acesta își schimbă locul) sau că S, 
este impus, îndemnat, rugat 
ş.a.m.d. să săvîrşească o altă 
acțiune: a anunța = a face să ştie; a 
decide = a face (a determina) pe 
cineva să săvîrșească o acțiune; a 
ruga să vină = a face aşa ca cineva 
să vină etc. 

La examinarea semnificației 
de bază a acestor verbe are loc 
"dezmembrarea" ei în elemente mai 
simple, sensul verbului cauzativ a 
face fiind nelipsit, el constituind o 
parte componentă a structurii lor 
semantice. Anume sensul acestui 
verb, ce exprimă cauzativitatea la 
cel mai abstract nivel, şi este ele- 

mentul semantic comun ce uneşte 
verbele în discuţie în categoria 
cauzativelor. Verbul a face devine 
un fel de marcă a cauzativităţii. 

Procesul descompunerii 
sensului lexical în trăsături perti- 
nente (constituenți semantici 
minimali), cunoscut sub mai multe 
denumiri ("analiză semică" !6, 
"analiză componențială", "analiză 
în trăsături distinctive" !7), se 
bucură de o mare popularitate 
printre lingvişti. 

Componentul semantic al 
cauzativităţii îşi găseşte expresie 
lingvistică (explicită sau implicită) 
în posibilitățile combinatorii ale 
unităţilor lexico-semantice, în 
legăturile şi opoziţiile lor semantice, 
precum şi în particularităţile 
funcţionale ale acestora. 

După cum afirmă prof. 
A.Ciobanu, "sintaxa activă 
porneşte nu de la formă (deşi 
aceasta nu este neglijată), ci de la 
conținut, urmărind comportarea 
elementelor constitutive ale 
propoziției (enunțului) în situații 
verbale concrete" 18. Pentru 
primatul conținutului în examinarea 
faptelor de limbă a pledat şi 
lingvistul rus I.I.Meşceaninov ”. 

Nu putem să nu amintim aici 
şi cuvintele ilustrului romanist R.A. 
Budagov: "...gramatica trebuie să 
studieze raporturile în cea mai 
strînsă interacțiune a lor cu 
semnificația. În caz contrar, ea 
devine formalistă" 2. 

Acest principiu poate fi aplicat 
şi la studierea cîmpului lexico- 
gramatical (CLG) ?! sau funcțional- 
semantic ? al cauzativității. Unul 
din mijloacele de exprimare a 
situației cauzative este cel lexical 
sau supletiv 2%, care e destul de 
răspîndit în limba română. Opoziția 
cauzativ/noncauzativ se realizează 


Raisa GALBEN 


prin opunerea lexemelor: a arăta "a 
face să vadă" — a vedea; a aprinde 
"a face să ardă — a arde; a da "a 
face să aibă (să ia)" — a avea, a 
lua. Primul verb din fiecare pereche 
este un cauzativ semantic. Însă ia 
depistarea cutărui sai cutărui com- 
ponent semantic nu totdeauna e 
suficient să apelăm numai la 
opoziţia semantică. De multe ori în 
ajutor ne vine contextul, mai ales 
în cazul derivării semantice 
implicite. Să exemplificăm. După 
cum indică DLRLC, verbul a da are 
muitiple semnificaţii (16). Vom 
examina în continuare numai două 
din acestea: 

(2) 

la-mă pe mine, că eu-s mai 

frumoasă şi dau putere celui ce mă 

rupe, zise una (floarea)... (i. Slavici). 


(3) 

Ce treabă ai tu de aceea? îl zise 
împăratui mînios şi-i dete o palmă 
pe de-a dreapta şi una pe de-a stînga 
(. Slavici). 


În (2) a da, după cum reiese 
din context, apare cu următoarea 
semnificație: "A pune pe cineva în 
posesiunea unui lucru" (DLRLC, H, 
1-6), adică "A face (pe cineva) să 
aibă”. Structura semantică a verbu- 
lui vizat conţine cauzativul a face, 
prin urmare, lexemul a da din (2) 
este un cauzativ semantic. Comple- 
mentul direct în cazul dat indică 
lucrul (obiectul) posedat sau care 
este trecut în posesia cuiva. 

Odată cu schimbarea antura- 
jului lexico-semantic al verbului a 
da din (3) se schimbă radicai și 
semnificația sau structura seman- 
tică a acestuia În acest context nu- 
| mai putem percepe ca pe un 
cauzativ, deşi el rămîne a fi 
tranzitiv. În DLRLC găsim 
următoarea explicaţie a acestui 
senem: "ÎIntranz. A lovi, a izbi, a 

bate" şi "Tranz. şi absolut; 
comlementul indică persoana 
lovită, lovitura sau instrumentul 
întrebuințat la lovit" (DLRLC, H, p. 
1-6). Prin urmare, a da o palmă = a 
lovi (cu palma), a pălmui. 

Este interesant de observat că 
a da o palmă (un pumn) nu este 
echivalent din punct de vedere 
gramatical cu a da cu palma (cu 
piciorul, pumnul, sabia etc.), 
deoarece în expresia a da o palmă 
verbul a da, pierzîndu-şi sensul său 
de bază, intră în componenţa unei 
locuţiuni ce se comportă din punct 
de vedere gramatical ca o singură 
parte de vorbire, în cazul nostru ea 
are funcţia de predicat-verbal 
simplu. A da cu palma se 
descompune în unităţile lexicale 
constituente, fiecare avîndu-şi 
funcţia sa: a da (a lovi) cu ce? cu 
palma, unde cu palma este un 
complement instrumental. 

Un alt mijloc de exprimare a 
cauzativităţii în limba română este 
opoziţia sintagmatică în cadrul 
căreia valoarea tranzitivă a unui 
verb se opune valorii intranzitive a 
acestuia. Există în limba română o 
serie de verbe al căror sens de bază 
este intranzitiv, dar care în anumite 
enunțuri capătă un sens cauzaliv, 
adică devin tranzitive. Pentru a 
preciza structura semantică a 
verbului apelăm la distribuţia 
sintactică a lui. lată un exemplu 
concret: 

(4) 

Obrazul comisoaci a albir de 

năvala sîngelui la inimă... 

(M.Sadoveanu). 


În (4) verbul a albit este 
intranzitiv şi are sens eveniiv (de 
devenire) = a devenit aib. În 
momentul în care formula 
distribuțională se schimbă și 
subieciul devine obiect direct, 

verbul devine tranzitiv cu sens 
cauzativ. Căpătăm următoarea 
transformă: (T.) Năvala sîngelui la 
inimă a albit (a făcut să devină alb) 
obrazul comisoaei. 

De regulă, în imediata 
apropiere a verbului cauzativ apare 
un complement direct, exprimat de 
cele mai multe ori printr-un 
pronume personal în Ac., care de 
fapt indică persoana sau obiectul ce 
săvîrşește acţiunea sau trece în 
starea cauzată. În acest caz 
delimitarea sensului cauzativ nu 
prezintă dificultăți. A se compara: 


(5) 


La porți s-arată tînărul Florin, 


În jur de ziduri calul şi-l colindă 
(M.Eminescu). 


(6) 
Pe dealuri cu arături colindam cu 
puşca în spate (M.Sadoveanu). 


Anumite dificultăți la delimi- 
tarea sensului cauzativ apar atunci 
cînd obiectul direct este exprimat 
printr-un substantiv în Ac. fără 
prepoziţie, iar verbul-predicat este 
la forma persoanei a H-a. În 
asemenea cazuri este aproape 
imposibi! a depista valoarea 
cauzativă a verbului şi deci 
particularităţiie lui gramaticale, fără 
a apela la un context ma! larg. lată 
un exemplu concludent în această 
privinţă: 

(7) 

Şi-n acel monient de taină cînd 

s-ar crede că-i ferice, 

Poatc-ar învia în ochiu-i ochiul 

lumii cei antice... 

(M. Erainescu) 


În aceste versuri eminesciene 
găsim verbui a învia la condiţional 
prezent, pers. a H-a, sing., urmat 
de un substantiv cu prepoziţie în 
funcţie de complement circum- 
stanția; de loc. Pină aici situaţia e 

clară. După complementul cir- 
cumstanţia! în distribuţia verbului 
apare un substantiv fără prepoziţie. 
Acest fapt creează o ambiguitate a 
conţinutului gramatical. DLRLC 
indică că verbul a învia are două 
sensuri diferite: unul de bază, 
intranzitiv, şi al doilea, tranzitiv. 
Dacă admitem că în versul de mai 
sus verbul în cauză are valoare 
intranzitivă, atunci substantivul 
ochiul este la cazul N. cu funcţie 
de subiect al verbului-predicat a 
învia. Ar fi posibilă însă şi o.a altă 
interpretare, și anume — că a învia 
în contextul dat ar realiza valoarea 
de verb tranzitiv cauzativ. În acest 
caz sensul este următorul: eroul 
principal (demonul) face ca ochiul 
lumii antice să învie în propriul său 
ochi, deci substantivul ochiul are 
funcția de complement direct. 

Apelînd la un context mai 
larg, observăm că poetul foloseşte 
şi alte verbe la aceeaşi formă ca şi 
a învia. În cazul acestor verbe însă 
acţiunea este înfăptuită în mod vădit 
de eroul central, verbele fiind înso- 
tite de pronumele reflexiv: "S-ar 
pricepe pe el însuşi acel demon... 
s-ar renaşte,/ Mistuit de focul 
propriu, el atunci s-ar recunoaşte". 
Şi mai departe: "El ar frînge-n vers 
adonic limba lui ca şi Horaţiu;/ Ar 
atrage-n visu-i mîndru a izvoarelor 
murmururi..." 

Am putea deci presupune că 
poetul a folosit verbul a învia cu 
valoarea cauzativă a acestuia. Prin 
urmare, eroul iiterar “poate că ar 
face să învie în ochiu-i ochiul lumii 
cei antice”, iar apoi "cu patimă 
adîncă ar privi-o s-o adore". Din 
punct de vedere sintactico- 
funcţional acest verb este un 
tranzitiv activ, iar substantivul 
ochiui are funcţia de complement 
direct. 

Şi mai neclară pare a fi situația 
în versurile ce urmează: 

(8) 

Şi atunci de-a fi astfel... atunci în 
vecie 

Suflarea ta caldă ea n-o să învie” 
(M.Eminescu) 


Aici verbul a învia are o distri- 
buţie specifică în care apar două 
nume: un substantiv şi un pronume 
şi ambele la aceeaşi formă cauzală, 
cea de N. Substantivul suflarea ar 
mai putea fi interpretat și ca fiind 
la Ac. fără prepoziţie şi deci avînd 
funcție de complement direct pe 
lîngă verbul a învia. In cazul acesta 
verbul ar urma să fie tratat drept un 
tranzitiv-cauzativ şi, prin urmare, 
versul ar trebui "descifrat" ca: "Un 
oarecine (Ea) ar putea face ca 
suflarea frumoasei tinere care a 
murit să nu mai învie”. 

Contextul însă ne arată că 
pronumele ea nu ţine locul unui alt 
nume decît al aceluia în preajma 
căruia se află, deci a substantivului 
suflarea, adică e vorba aici de o 
reduplicare a substantivului în N. 
de către pronumele ea. Cu alte 
cuvinte, pronumele respectiv nu 
înlocuieşte numele unui agent 
extern, al unui subiect cauzator al 
acțiunii exprimate de verbul a învia. 
Verbul în cauză este un intranzitiv 
cu un singur actant — substantivul 
suflarea. 

Lapidarele noastre observări 
nu pot, desigur, pretinde la o 
elucidare a problemei verbelor 
cauzative în ansamblu. N-am făcut 
decît să relevăm importanţa 
categoriei semantice a cauzativităţii 
ce reprezintă unul din momentele 
de interacțiune și fuziune dintre 
lexicologie 'şi gramatică şi în spe- 
cial dintre semantică şi sintaxă. 
Această categorie de verbe prezintă 
un deosebit interes pentru diferitele 
niveluri ale limbii (lexicologie, 
semasiologie, gramatică) şi necesită 
un studiu aprofundat. 

laşi 

FASCINAŢIA 
LECTURII: MODELUL 


ROMANESC DE 
ASUMARE A LUMII 


Probabil că originea romanului, 
ca şi a basmului, se află în naraţiunile 
rostite de oameni în jurul focului, 
obligîndu-i pe cei din jur să fie atenţi 
la fapte. Faţă de basm, însă, în care 
soluția fericită urma întotdeauna unor 
intervenţii miraculoase, în cadrul 
romanului, publicul receptor trebuie 
să fie conştient imediat că tiparul în 
care se succed evenimentele este 
asemănător cu sistemul de viață şi de 
gîndire al celor ce ascultă. Schema 
traseului inițiatic poate fi aceeași 
într-un basm, într-o epopee, într-un 
poem, dar cuplajul operă— receptor 
funcționează ca o structură spirituală 
de identificare, cu implicaţii ce 
glisează din timpul şi spaţiul epic în 
timpul şi spaţiul real. Aceasta nu 
exclude o curiozitate geografică, 
etnografică, morală, concentrarea 
atenţiei asupra vieţii exterioare şi inte- 
rioare; dar presupune, în primul rînd, 
o experiență exterioară şi spirituală a 
unui personaj ce poate evada, nu 
neapărat contradictoriu față de sine și 
societate, ca în epopee, tragedie, din 
propriul sistem, ci pur şi simplu 
proiectîndu-se în polis, în cetatea în 
care trăieşte, evidenţiindu-se. 

Romanul presupune însă 
umanizare, ajustarea implicațiilor 
eroice după norme spirituale; eroii 
romanului se nasc după ce au apus 

zeii, după ce nu mai există sacrificiu 
şi extaz, ci numai aventură, dragoste, 
în cadrul unor valori morale (curaj, 
fidelitate, onestitate), interferînd 
elementėle basmului cu lumea 
obişnuită. 

Structura romanului este foarte 
veche. Încă din antichitatea orientală, 
apoi cea greacă şi romană, cu relatări 
de călătorii fictive sau reale, cu 
secvenţe de intrigă, construite 
umoristic, cu fantezie exaltată în 
profunzime, cu un conflict ostentativ 
inventat, neeroic, dar posibil. 

Legile generale ale speciei roma- 
neşti diferă de poveste sau scurta 
povestioară, căci romanul presupune 
o întindere mai mare, cu o convergen- 
tă în arhetipul povestirii, nuvelei, 
baladei, dar și cu o eliberare de legen- 
dă în favoarea deconectării. Romanul 
este o artă narativă, populară la 
origine, în versuri sau proză ( mai 
mult de cincizeci de mii de cuvinte), 
care combină rituri vechi şi mistere, 
utilizînd rețete bine dozate, ca să nu 
producă stupoare sau nelinişte. 
Latenţele romaneşti există în fiecare 
dintre noi. În secolul al XVIII-lea, o 
dată cu răspîndirea hîrtiei, domnii şi 
în special doamnele acceptă ușor 
trucul propus de un manuscris, ce 
cuprinde relatări exacte, inventate în 
fapt, dar simulînd realitatea. 

Obiectivul fundamental al 
oricărui roman rămîne posibilitatea 
de a broda o poveste credibilă, din 
cînd în cînd misterioasă, cu intrigă 
(de acţiune, de gîndire şi de caracter), 
cu un spaţiu interior şi exterior 
recognoscibil, cu situarea într-un 
context istoric a faptelor narate, cu 
introducerea unor aveniuri de 
dragoste, fidelitate şi moarte, ce 
încorporează seducătoarea aventură și 
reverberaţii patetice. Romanul 
permite ficțiunea exuberantă și 
imaginarul dezlănțuit. Din cînd în 
cînd în roman trebuie să apară 
personalităţi şi ficțiunea îşi permite 
vocaţia moralizatoare (Curtius Rufus, 

secolul I p. Hr., Viaţa lui Alexandru 


Macedon). 

Primul roman românesc, Istoria 
ieroglifică (1705) al lui Dimitrie 
Cantemir, seduce dificil pe cititorul 
neinițiat. Este un roman cu cheie, 
mistic, cu mesaje străvechi, cu 
metamorfoze, cu simboluri şi alegorii. 
Chiar dacă în final ni se oferă cheia, 
sub forma unei scări a numerelor, 
strategia schematică hermetistă cere 
o iniţiere. De aceea, interpretarea 
esoterică a acestui roman deosebit 
cere o învăluire spiralată, dificilă şi 
prezența unor signa obscura nu se 
dezvăluie decît celor ce pot cunoaşte 
drumul prin labirint, fie cu ajutorul 
firului Ariadnei, fie cu ajutorul 
luminii răspîndite de coroana ei. 
Întrucît o deplasare iniţiatică prin 
acest roman este primejdioasă oral, 
punem sub semnul lui Hermes, 
ermetic, un roman foarte simplu, 
Ciocoii vechi şi noi (1863) de 
Nicolae Filimon, dar pe care însuşi 
autorul i-a pus sub semnul alegoric 
al unui fapt de conștiință ("Ce naşte 
din pisică, şoareci mănîncă”). 

Inceputul acestui roman (care a 
plăcut atît de mult lui G. Călinescu, 
încît în 1938 a reluat viaţa lui Felix 
Sima de la piciorul scării pe care o 
părăsise Dinu Păturică) vizează 
comprehensiunea stratului de 
adincime al textului, ce ne oferă, ca 
şi în cazul romanului lui Dimitrie 
Cantemir, o scară, numai că această 
scară nu mai poate fi descifrată, prin 
numere şi scenarii, în final, ci se ţese 
sub pecetea tainei textului romanesc: 

"Într-o dimineață din luna lui 
octombrie, anul 1814, un june de 22 
de ani, scurt la statură, cu fața 
oacheşă, ochi negri plini de viclenie, 
un nas drept şi cu virful cam ridicat 
în Sus, ce indică ambițiunea şi 
mindria grosolană, îmbrăcat cu un 
anteriu de şamalgea rupt în spate, cu 
caravani de pînză de casă văpsiţi 
cafeniu, încins cu o bucată de pinză 
cu mărginile cusute în gherghef, cu 

picioarele goale băgate în nişte 
iminei de saftian, care fuseseră odată 
roşii, dar îşi pierduseră culoarea din 
cauza vechimei, la încingătoare cu 
nişte călimări colosale de alamă, în 
cap cu cauc de şal, a cărui coloare 
nu se putea distinge din cauza 
peticelor de diferite materii cu care 
era cîrpit, şi purtind ca veştimâînt de 
căpetenie o fermenă de pabriu ca 
paiul griului, căptuşit cu bogasiu 
roşu, un astfel de june sta în scara 
caselor marelui postelnic 
Andronache Tuzluc, rezimat de stilpii 
intrării..." ! 

Cîteva din aceste "taine" au fost 
descifrate de criticii literari. De 
exemplu, forma de basm a întregului 
text, în care finalul epic disimulează 
nevoia de ordine a autorului. Vizibil 
sărac, creatorul de cronici muzicale 
şi teatrale, "excursionist" în Germania 
meridională, încearcă, în față 
nevăzută, să pedepsească subiecții 
neimplicați ce joacă roluri secunde şi 
false, singurul ce vesteşte relația cu 
divinitatea fiind Banul C., ce înnoadă 
începutul şi sfîrşitul, răsplătindu-l pe 
vătaful Gheorghe cu ajutorul Mariei, 
fiica sa. Dacă citim cu atenţie, 
scenariul argumentării este acesta: 
fiul lui Ghinea Păturică, Dinu, pare 
că meditează la baza scării caselor lui 
Andronache Tuzluc; reuşeşte, cu 
ajutorul cărţii şi al învăţăturii, să urce 
scara, dar se prăbuşeşte sigur, căci 
reprezentantul autorului şi al lui 
Dumnezeu, noul Domnitor, îl trimite 
la ocnă. O dată cu el, "mărăcinii" 
adjuvanți, iresponsabili, pier şi ei: 
Andronache Tuzluc înnebuneşte, apoi 
moare, Chera Duduca, iubita lui 
Tuzluc şi a lui Dinu Păturică, este 
ucisă, iar kir Costea Chiorul, 
misterios confident şi îndrumător, 
este pedepsit. Faţă de basm, a dispărut 
rolul lui Făt-Frumos, căci Gheorghe 
vine din afară şi cititorul urmăreşte 
schema încolăcirii răului, inepuizabil 
în invenţii şi mişcare fiind Dinu 
Păturică, protagonistul, personaj 


cotă sau stilizal, iubit sau hulit, 
sacrificat, în final, în timp, spațiu şi 
naraţiune. 

Realizarea iniţiatică este o 
retragere din bine, o poticnire în rău, 
o lipsă a secretului, căci față de "a 
fost odată", totul este pus în prezent, 
în fiind, în ființare. Autorul produce 
un prolog şi o dedicațiune; "spintecă” 
viaţa, pentru a afla, prin frecvenţă, 
cine merită să-i concretizeze talentul, 
apoi dedică cititorului-ciocoi textul şi 
apoi construiește, în plan real, un 
basm întors pe dos despre balaurul 
ucis de Făt-Frumos. Numele este din 
start circumspect: Păturică (de la 
pătură), dar presupune voinţă, 
capacitate de a depăşi printr-o 
modalitate superioară trăitul. Ghinea 
Păturică a reuşit puţin, căci îmbră- 
cămintea fiului demonstrează sărăcia, 
în schimb i-a permis uimire, "nasul 
ce reda ambiţiune" şi l-a lăsat să ştie 
să folosească "călămările" de 
cerneală din brîu, imense. Tînărul 
care aduce în două panere păstrăvi şi 
o scrisoare de la tatăl său ştie să scrie 
şi această imensitate şi complexitate 
a cosmosului este dezvăluită treptat, 
căci cel care spăla ciubucele, 
ciubucciul, trăieşte uimiri superioare, 
citindu-l pe "Macchiavel" şi desco- 
peră farmecul camerei, o treaptă 
psihică, şi nu una fizică. El este un 
philo-mythos şi concentrarea de 
mirări poate duce la philo-sophos, 
căci el știe ce gîndeşte Chera Duduca. 

Am crede, de fapt, că există aici 
o metodă negativă, corosivă, un 
scandal prin excelenţă, prin care 
punctul negru, neverosimil, ne duce 
către sensul ascuns — această 
hermeneutică a tăcerii. Poate că cel 
mai puţin citit capitol este punctus 
focus al imaginarului din text: 
Italiana în Algir, pandant cu muzica 
şi coregrafia în timpul lui Caragea. 
În acest context e vorba despre lumea 
boemă a vremii. Capitolul XVII 
începe cu "Pe cînd Păturică se ocupa 


ORNE V ceia ace let E 


57 


cu predarea acestei lecții de 
comunism practic, deodată se auzi 
răsunînd în spațioasa anticameră 
amestecul unor sunete ascuțite şi 
îngînate; o păreche de lăutari 
începuse a cînta din gură şi din viori 
melodia adaptată pe versurile 
următoare: Cine la amor nu crede/ 
N-ar mai călca iarbă verde;"?, 
lăutarii, aduşi la petrecerea lui Dinu 
Păturică, permiţînd intrarea a trei 
femei, care se numesc Arghira, 
Calmuca, Rozolina; îmbrăcămintea 
lor este descrisă cu atenție şi ele pot 
fi oglinzi ale celor trei parce din textul 
lui Mircea Eliade. Dansul reprezintă 
mişcarea sacră de înnodare şi 
deznodare a labirintului: "Ciocoii, 
luînd pe rînd damele la joc, se deteră 
cu furie la toate exerciţiile 
corografice obicinuite în timpii 
aceia." Această primă pregătire ne 
ajută să înţelegem capitolul Italiana 
în Algir. Titlul pus între ghilimele ne 
descrie în primul rînd mahalaua 
numită Popa Diîrvaș şi teatrul clădit 
de domniţa Ralu la Cişmeaua Roşie: 
"Sala teatrului propriu-zisă avea trei 
rînduri de loji tapetate cu postav roşu 
şi împodobite cu perdele de 
chembrică cu ciucuri albi. La dreapta 
era o sofa îmbrăcată cu catifea roşie, 
pe care şedea domnitorul, iar 
mijlocul sălii era acoperit cu laviţe 
căptuşite tot cu postav roşu. Scena 
se deosebea de restul sălii printr-o 
cortină de pînză pe care era desenat 
Apollon ținînd lira pe genunchi. Într- 
un spațiu mic ce despărțea scena de 
public erau o mulțime de scaune şi 
pupitre destinate pentru muzicanţii ce 
compuneau orchestra de pe atunci. 
Iluminaţia era în adevăr curioasă, 
căci, în loc de lampadariu şi lampe, 
teatrul era peste tot iluminat cu 
lumînări de seu puse în sfeşnice de 
tinichea, spînzurate împrejurul sălii." 
(3). Descrierea detaliilor merge pînă 
la precizarea datei spectacolului. (8 
septembrie 1818), la prezentarea 

afișului şi la anunțarea preţului 
intrării, ba încă și nerăbdarea 
publicului de a vedea tragedia sau 
comedia, căci nu înțelegeau drama 
iocoso; pînă şi neamţul casier este 
surprins în trăsăturile sale 
individualizatoare. 

În loji stă personajul Andronache 
Tuzluc şi beizade Costache Caragea, 
cu doi tineri ce privesc la frumusețea 
Cherei Duduca. Spectacolul din sală 
îl concurează pe cel de pe scenă, 
spectatorii devenind actori — același 
joc pe care, prin 1800, îl realiza 
Budai-Deleanu în Țiganiada, 
punîndu-şi personajele fie în situația 
de afirmare, fie de negare a gestului 
lor de către "vocile" comentatoare 
din subsol (reflexul corului antic). 

Dacă amintim schema trup-suflet- 
spirit, înţelegem că Dinu Păturică 
atinge sufletul, prin dimensiunea 
iubirii pentru Chera Duduca și prin 
transformarea cosmosului în haos 
(cînd este zvîrlit în ocnă). Poziţia de 
fiat, urcarea pe scară, cu dublă 
mişcare, cum notează Nicolae 
Manolescu, presupune că şi vătaful 
Gheorghe intră în limitatul fiat, 
încercînd să fixeze o schemă a 
desfăşurării. Mişcarea circulară pe 
verticală înseamnă, de fapt, că 
perspectiva şi adevărata facere este 
în teatru. De altfel, un alt capitol se 
numeşte O scenă dramatică şi el 
se petrece în biserică, fiindcă Dinu 
Păturică reușește să-l doboare pe 
Andronache Tuzluc, dar scrisorile şi 
disperarea fanariotului, ca și dialogul 
foarte alert, cînd Dinu Păturică se 
căsătoreşte cu Chera Duduca, 
demonstrînd că subiectul acestui 
roman este de fapt erosul. 

Chera Duduca, misterioasă şi 
malefică, este forța atractivă, de 
răsplată și de pedeapsă, fiinţă a iluziei, 
impură, dar trimițînd la păcatul 
originar, ce intuiește rolul adînc al 
cosmosului. Ea este moartea ce se 
sacrifică în viaţă, ea este cea care 
determină mişcarea, ea este una din 

faţetele parcelor, care, deocamdată, 
într-un demers nocturn/diurn, ține 
firul ce se toarce. 

Observăm că motivele aventurii 
şi dragostei, realizate în spaţiul 
labirintic, presupun o concepţie a 
spaţiului real ca teatru, iar imaginea 
arivistului, homo faber, este văzută 
ca personaj negativ, pedepsit de 
parce. Via negativa, în cunoaşterea 
adevărului începe cu statutul lui 
Ghinea Păturică, pisica ce nu prea știa 
să-şi îmbrace fiul (de altfel nu avea 
nici un interes să o facă), iar epilogul 
demonstrează că autorul identificat 
cu personajul narator are noțiune de 
teatru în viaţă și-și permite să certe 
actorii pe care i-a prezentat în paradă 
şi i-a obligat, pe traseu, să descopere 
că viaţa stă sub semnul soartei, al 
zeițelor ce veghează asupra 
desfășurării ei. Aceste signa obscura 
existente și în începutul de roman al 
lui Mihail Kogălniceanu, Tainele 
inimei, în care aventura şi erosul sînt 
în incipit, le vom putea urmări în 
romanul Enigma Otiliei, construit în 
paliere ce succed planul real şi cel 
simbolic, al lui G. Călinescu, unde 
arivistul, cel care ajunge, este fericitul 
Felix Sima, care renunţă la dragoste 
în favoarea succesului social. În La 
ţigănci, pe de altă parte, arivistul 
Gavrilescu este obligat să parcurgă 
labirintic drumul dragostei, ghicind 
prezenţa parcelor pe care le-a evitat 
în timpul vieţii, dar dea căror 
judecată nu a scăpat. 


NOTE: 

1. Nicolae Filimon, Ciocoii vechi şi 
noi, Editura Minerva, Bucureşti, 1995; toate 
citatele vor fi preluate din această ediţie. 

2.Op. cit., p. 118. 

3. Idem, p.148. 


Congusul al V-lea al Pilologilon Români 


evidente: Adrian = Orfeu și Leana 
= Euridice. 

Această semnificație este însă 
contrazisă în primul rînd de modul 
autorului de a vedea narațiunea ca 
pe o transcendere a literaturii, ca 
formă desacralizată de limbaj. Fiind 
o formă de ființare a omului în 
cosmos, ritualizînd şi sanctificînd 
existența, narativul trebuie să 


"ÎN CURTE LA DIONIS". fuzioneze cu înseși originile sacre 
TRECEREA DE LA ale artei. În al doilea rînd, această 


interpretare simplificatoare e 


ARHETIPUL MITIC LA contrazisă de repulsia lui Eliade 
ARHETIPUL LITERAR pentru formele fixe și preferința sa 
PRIN INTERMEDIUL pentru autenticitate, ca expresie a 


dinamismului vieții şi, în sfîrşit, de 
NUMELOR PROPRII! însăşi "povestea" celor două 
personaje care nu se suprapune 

I. Mitonime peste cea a mitului. 

O primă lectură a nuvelei lui După părerea noastră, 
Mircea Eliade trimite către inversiunea mitului amintit ar avea 
semnificaţia (considerată de noi un rezultat opus  intenţiilor 
facilă şi inautentică) a revalo- autorului. De aceea, ea nu poate fi 
rificării mitului literar Orfeu şi în centrul semnificaţiilor nuvelei 
Euridice, prin echivalențele şi, în orice caz, nu la nivelul Leana- 

i Fragmentul de față face parte dintr-un studiu mai amplu care urmăreşte trecereade la mit 
la literatură şi de la literatură la o nouă mitologie în opera lui Mircea Eliade. 

Mitul lui Dionysos este considerat emblematic pentru creația lui Mircea Eliade și este pus în 
relație cu cel mai semnificativ mit al imaginarului arhaic — mitul creației. 

Universul ficțional eliadesc şi cel mitic sînt structurate dual, dar narațiunea introduce o a 
treia dimensiune, orientată spre problema producerii textului. 

Numele proprii folosite în nuvela În curte la Dionis constituie o modalitate de realizare a 
unor personaje-mituri, ce ar putea configura o nouă mitologie. Alegerea antroponimelor în narațiune 
are un caracter motivat și o funcţiune ordonatoare; personajele stabilesc diferite tipuri de relații în 
funcție de numele lor. Studierea etimologiei numelor de familie le relevă funcţia denominativă, 
generică; ele sînt un element de continuare în gramatica textului, fapt demonstrat de analiza 
contextuală. Mircea Eliade reliefează personajele prin înlocuirea antroponimelor cu nume comune 
şi prin folosirea supranumelor, aceste nume au rolul măştilor din teatrul antic, universalizînd 
personajele şi proiectîndu-le în arhetipal. 

Numele şi prenumele sînt într-o relație de opoziţie. Analiza etimologică a prenumelor vădeşte 
caracterul complex al personajelor. Prenumele Leana poate fi pus în relație cu sărbătoarea Leneienele 
dedicată lui Dionysos; destinul ei prezintă paralelisme cu cel al Persefonei. Se încearcă demonstrarea 
faptului că prenumele Adrian poate fi relaționat cu cel al lui Dionysos; ca şi zeul, eroul se vrea un 
mîntuitor al artei. 

În studiul de faţă, a cărui primă parte, publicată în revista "Limbă şi literatură”, urmărea 
situaţia numelor de familie şi a prenumelor din nuvelă, continuăm cu prezentarea mitonimelor, 
toponimelor, numelor-titlu, numelor-simbol şi a numelor-model. 

Adrian, pentru că ar avea drept 
consecință transformarea mitului 
în pretext şi obnubilarea semni- 
ficaţiilor datorită degradării sale 
prin coborîrea în timpul istoric. 

În acest sens e interesantă o 
mărturisire din Jurnal: "Goethe, 
Rilke şi toți ceilalți ¡mari — care s-au 
reîntors la temele şi personagiile 
mitologiei greceşti, le-au 
revalorizat, le-au reinterpretat. 
Splendid. Dar simt că noi nu mai 
putem face acelaşi lucru, nu ne mai 
putem întoarce la mitologiile 
clasice, la ceea ce se leagă exclusiv 
de Grecia şi Europa. Datoria 
noastră [...] este să reinterpretăm [...] 
celelalte tradiţii mitologice, în 
primul rînd cele arhaice. Orfeu şi 
Euridice. Perfect. Dar de data 
aceasta poetul trebuie să cunoască 
şi să ia în consideraţie și mitologiile 
şamaniste, siberiene, polineziene, 
amerindiene..." (s.a., Eliade, e; p. 
502). 

Nuvela prezintă decăderea 
mitului Orfeu şi Euridice, 
desacralizarea sa, atît ca soluție 
"teoretică", cît şi "practică". Mesajul 
săueste eşuat: pe de o parte, inițierea 
individuală propusă de orfici nu 
mîntuie dacă nu este o experiență 
totală, ce transcende eului, 
impersonalizindu-l, iar pe de alta 
— cîntul, poezia. nu sînt salvatoare 
dacă modifică doar un compor- 
tament, doar relaţiile dintre oameni 
(vezi ipostaza Orfeu şi fiarele), şi 
“nu esența, recuperînd şi eternizînd 
o stare paradisiacă a omului, din 
vremea cînd era "contemporanul" 
Zeilor. 

Mitul orfic constituie totuşi o 
treaptă intermediară a accederii 
către lectura de profunzime a 

textului: "Aşteptăm pe Orfeu, 
aşteptăm pe acel poet de geniu al 
cărui verb va sili omul să se 
deschidă către spirit” (s.a. p. 515). 
Această interpretare (de altminteri 
anticipată de autor) nu poate fi decît 
o punte către o altă semnificație, 
care face corelația cu mitul 
dionisiac: "Recitesc În curte la 
Dionis şi fac ultimele corecturi [...]. 
Mă întreb ce se va înțelege din 
această nuvelă — şi cine va 
înțelege. "Simbolismul" de bază e 
evident (sau, cel puțin, aşa mi se 
pare mie): e inversiunea mitului 
orfic [...]. Dar cîte alte “sensuri”, 
doar sugerate în nuvelă, se adaugă 
bine cunoscutului scenariu 
mitologic! [...] Dar cîte alte lucruri 
rămîn neînţelese! Încă nu ştiu cine 
este Adrian [...]. Leana îi spune 
"Măria ta". De ce? Numai pentru 
că e un "Prinţ al Poeziei” sau pentru 
că-l iubeşte?" (s.a., Eliade, e; 
pp.590-591). 

Orfeu este profetul lui 
Dionysos. Neputinţa lui de a salva 
este ilustrată la nivelul textului 
analizat de două relaţii: 

l. Leana-Visarion: ilustrează 
eşuarea salvării prin iubirea indi- 
viduală, cît şi lipsa de creativitate a 
iniversiunii. 

2. Adrian-Orlando: Hustrează 
eșuarea salvării prin iubirea cultură 
(= cînt), care nu asimilează 
universalul: "Revelația adresată 
unui poet, bunăoară, poate rămîne 
pentru toți ceilalţi incom- 
prehensibilă” (p. 522). 

Visarion, nume provenind din 
gr. Besarion, îl evocă pe Orfeu 
Basarabul pe care Eschil, în drama 
pierdută Bassarizii, îl prezintă ca 
preot al lui Apolon. Virtuţile 

taumaturgice ale lui Orfeu sînt 
sugerate de supranumele lui 
Visarion — doctorul, dragostea sa 
castă, de adolescent, este străină 
entuziasmului bacchic şi e respinsă 
de Leana. Ca şi miticul poet, îşi 
pierde iubita şi este inițiat apoi în 
lumea de dincolo, aflînd de la 
insititutor (personaj cu virtuţi 
şamanice) trecutul Leanei, fără a-l 
putea divulga. Aflarea secretului îl 
vindecă, dar nefiind transmis, nu-i 
poate ilumina pe ceilalți, cei din 
planul real. 

Orlando este întruchiparea 
eroismului, cavalerismului. În 
nuvelă apare în plan fantastic, ca 
un personaj influent, care 
pregăteşte o revoluţie politică, 
avînd ca obiectiv răsturnarea 
ordinii actuale a lucrurilor, la fel 
cum şi Orfeu, prin cîntul său, 
îmblînzea fiarele. Prin Orlando este 
ilustrată virtutea profetică, 
vaticinară a poeziei ca tehnică poli- 
tică. 

Sub influența nefastă a 
cauzalității istoriei, verbul s-a uzat, 
pierzîndu-și bogăția semantică şi 
puterea magică originară, a devenit 
univoc, nemairelevînd, ca logos, 
legăturile secrete dintre lucruri. 
Orlando nu vorbeşte cu nimeni, cu 
excepția lui Adrian, căruia îi pune 
o singură întrebare fundamentală: 
—— de ce? "—— Trebuie să existe un 
răspuns pentru fiecare dintre noi, 
continuă Adrian. — Lasă astea, îl 
întrerupse din nou Orlando. Dacă 
e valabil sau nu, am să-ți spun eu 
mai tîrziu. Deocamdată spune-mi 
cine l-a trimis şi de ce? De ce la 
4,30?" (s.a., p. 524). 

În opoziţie cu Orlando, Adrian 
simte că, "i se fac-semne":din:toate 

direcţiile, interlocutorii săi se 
succed rapid și găseşte sensuri fer- 
tile tuturor întrebărilor. 'Mîntuitoare, 
aşadar, nu este schimbarea relațiilor 
dintre oameni, spuse ca şi cîntul 
maculării temporale, ci revelarea 
esenței acestor relații. 

Cîntul lui Orfeu a eșuat pentru 
că nu era decît o formă acţionînd 
la un nivel de suprafaţă, şi nu 
asupra fondului: "— Dacă nici 
poezia nu reuşeşte, nu mai e nimic 
de făcut. Am încercat tot: religie, 
morală, profetism, revoluţie, ştiinţă, 
tehnologie. Am încercat, pe rînd 
sau împreună, toate aceste metode, 
şi nici una n-a reuşit. N-am putut 
schimba omul. Mai precis, nu l-am 
putut transforma în om adevărat. 
Dintr-un anumit punct de vedere 
[...] am rămas:aşa cum eram cînd 
Orfeu nu venise printre noi, printre 
lupi, mistreți şi traci” (s.a., p.515). 


H. Toponime 

În timp ce Veneția şi Viena 
sînt utilizate în planul fantastic al 
povestirii, fiind nume de spaţii cu 
rezonanțe culturale, iar evocarea lor 
avînd o funcție simbolică, 
Bucureştiul este spaţiul în care se 
desfăşoară acțiunea din plan real. 
De fapt, e un cronotop real şi 
imaginar în acelaşi timp: "— Orice 
pămînt natal alcătuieşte o geografie 
sacră. Pentru cei care l-au părăsit, 
orașul copilăriei şi al adolescenţei 
devine mereu un oraş mitic. Pentru 
mine Bucureştiul este centrul unei 
mitologii inepuizabile. Datorită 
acestei mitologii am reuşit să-i 
cunosc adevărata istorie. Poate şi 
pe a'mea:" (Eliade, c, p. 34). 

Acest :spaţiu este asociat unui 
timp bivalent — unui legat de 

apariția Leanei, timp al plenitudinii 
(1920, imediat după Marea Unire), 
şi unul legat de dispariţia ei, timp 
al sfişierii, al terorii istoriei (în 
preajma celui de al doilea război 
mondial). Celor două momente 
istorice le corespund cele două 
"lecturi" din planul realului: a lui 
Hrisanti şi a lui Cladova. 


III. Nume-titlu 

Numele-titlu prezente în text 
au rezonanțe socioculturale 
(operele literare), simbolice 
(numele cîrciumelor) şi mitice 
(numele Dionis din titlul cîntului 
interpretat de Leana). 

Ele constituie elemente de 
intertextualitate, avînd în nuvelă un 
rol rezumativ, explicativ şi 
reprezentativ. Sînt expresii ale 
intențiilor comunicative, expresive 
şi semnificative ale autorului, 
orientînd lectura către un nivel 
arhisemic (v. R.Mihăilă, pp. 73-81). 
Prezența lor are drept consecință 
lectura mediată, metatextuală, şi ele 
au un caracter motivat, lingvistic şi 
extralingvistic. 

Drumul parcurs de Leana prin 
grădinile de vară ale Bucureştiului, 
în care cînta, de la Floarea- 
soarelui, aflată pe strada Popa- 
soare, la Dorul Ancuţei, Scrînciob, 
Trei-ochi-sub-plapumă şi pînă la 
Platani sugerează continuitatea 
dintre două lumi, unitatea lor; el 
este paralel cu cel parcurs de 
Adrian în hotel, de la etajul 21 prin 
rotonda cu oglinzi, sală catalană şi 
cafenea pînă în încăperea 
subterană unde se va desfăşura 
balul mascat. Pătrunderea în aceste 
spații se face cu ajutorul unor 
vehicule moderne: maşina — în 

spațiul real şi liftul — în cel 
imaginar. Acest parcurs are valori 
inițiatice, exprimînd ideea revenirii 
ciclice, a regenerării prin alternanță 
şi repetiție, fapt justificat şi de 
plecarea Leanei de la Platani 
(=umbră), şi de ieşirea lui Adrian 
din sala balului. 

Regresiunea este urmată în 
mod necesar de o emersiune, idee 
pe care o dezvăluie Hrisanti lui 
Cladova: "— E ca în basmul cu 
cocoşul roşu (S.a.), reluă Hrisanti 
după ce închise patefonul. Cînd 
credem toți că se hotărăşte, cu 
adevărat, să-şi vadă de cariera ei, 
se dă din nou la fund. Dispare. Şi, 
evident, cînd, după un an, doi, se 
răspîndeşte zvonul că a reapărut, 
trebuie să te duci ca s-o asculți, la 
cine ştie ce cîrciumă de mahala sau 
la o grădină de vară de la marginca 
oraşului ş...ţ. S-ar zice că nu vrea, 
cu nici un Chip, să se lanseze, că-i 
place s-o ia întotdeauna de la 
început" (p.502). 

Asociat luminii, începutului, 
lui Apollo şi lui Orfeu, cocoşul 
evocă şi un sfîrşit, prin conotația 
roşu = combustie, fiind în legătură 
cu lumina roşie din hotelul în care 
intră Adrian, deci într-o relaţie im- 
plicită cu Diogysos. 

El este totodată simbolul 
renașterii, al vieții spirituale, al 
secretului împărtăşit unui grup de 
inițiați (v. Chevalier, p.232); de 
aceea Leana cîntă pentru un public 
restrîns, care acceptă regimul 
izolării, al recluziunii. 

Invocarea numelui lui 
Heraclit are un caracter intertextual 
şi metatextual, fiind utilizat de 
Adrian pentru a-şi înțelege rătăcirea 
Şi pentru a ajunge la revelația 

identității dintre unu şi multiplu, 
dintre poet, pictor şi muzician, 
dintre cel ce-i trimisese mesajul şi 
sine, dintre toate sensurile 
existenței. 

Elementele explicative, cu 
valoare metatextuală, dar conferind 
nuvelei şi o deschidere intertextuală 
sînt şi numele cu rezonanțe istorico- 
culturale Hoffman, Șeherezada, Bal 
Mascat, Veneţia, Cassanova. 

Discursul narativ se trans- 
formă într-o pledoarie sui-generis 
a artei ce transcende limitele 
impuse de condiționările externe 
(temporale, spațiale, etnice, 
individuale), sau interne (aparte- 
nența la un anumit gen literar) ale 
literaturii. Această transcendere ar 
echivala cu "mîntuirea" artei, care 
s-ar elibera ăstfel de contingent şi 
facil, ar fi mai puţin un divertisment 
ce ar satisface gustul comun de 
exotic (Șeherezada) şi evaziune 
(Hoffman). Satisfactia pe care ar pro- 
duce-o n-ar mai fi motivată doar 
de noutate, de efectul de surpriză 
pe care l-ar avea asupra 
receptorului contrazicerea orizon- 
tului său de aşteptare (Veneția, 
Cassanova). 

Arta n-ar mai reprezenta 
aceste condiții în stil, ci o metodă 
de viață, dezmărginindu-se şi 
devenind universală. Implicit, 
Mircea Eliade neagă două 
modalități de ființare a literaturii: 
gratuitatea, lipsa de angajare indi- 
viduală (modelul e spectacolul 
proiectat pentru Leana — Hoffman, 
Şeherezada, Bal Mascat) şi 
estetismul, autonomia artei, golită 
de conținutul real, adevărat (model 
e spectacolul-surpriză oferit de 
către IL Comandante lui Orlando şi 

Adrian prin "transplantarea" în ho- 
tel a lai Cassanova, a Veneției şi a 
Balului Mascat). 

Aceste forme sînt nişte fetişuri 
devitalizate prin copiere, fiind 
lipsite de semnificație în momentul 
integrării într-un sistem. Hiper- 
trofiind rolul expresiei, arta modemă 
devine prizoniera formei, nu mai 
reprezintă decît umbre. 
Paralelismul cu mult platonician al 
Peşterii ni se pare semnificativ. 

În opoziţie cu aceste două 
tipuri de artă, narațiunea mitică are 
curgerea, creşterea organică a vieții, 
fiind o expresie autentică a unui 
preaplin vital. Ea relevă sensurile 
profunde ale existenței, al cărei 
atribut fundamental este crea- 
tivitatea: "Adrian rămase cîteva 
clipe pe gînduri. — Evident, în ceea 
ce mă priveşte, spuse, începutul 
începutului îl constituie revelația 
poeziei. Ce-am fost înainte de a fi 
poet nu mai mi-aduc aminte şi nici 
nu mă interesează. Probabil că am 
fost carnivor. Asta sunt şi acum, dar 
ştiu că sunt carnivor. Vedeţi 
diferența? Aşadar, cum vă 
spuneam, totul a început prin 
poezie" (s.a., p.514). 

Numele cîntului În curte la 
Dionis (scris de Adrian şi interpretat 
de Leana) are o valoare emblematică 
şi o funcție reprezentativă, 
proiectînd ficțiunea în mit. Sensurile 
lui pot fi pătrunse numai de inițiați, 
fapt sugerat de semnul "spațiu 
închis" conținut de lexemul curte. 
Înțelegerea înseamnă identificarea 
cu zeul, delimitarea avînd sensul de 
transcendere în viziunea logicii 
mitologice. Titlul cîntului este un 
element de continuitate textuală 
liniară: e interpretat de Leana atît 

înainte de dispariţic, cît şi după 
revenire, la cl referindu-se şi în 
cursul întîlnirii cu Adrian. 

Cîntul celor doi, acelaşi, 
ritualizcază actul creaţiei şi trans- 
formă spiritul creator într-o figură 
textuală, mitologizîndu-l şi realizînd 
saltul de la referentul denotativ 
(poetul) la cel conotativ (zeul), 
termeni aflați într-o tensiune 
armonizată: ".. Adrian îi apucă 
emoționat mîna. — Dar asta a fost 
demult, asta a fost la început. La 
începutul începutului (s.a.). Şi 
nimeni n-a înțeles. N-au înțeles că 
poemul era scris sub semnul lui 
Orfeu, că era vorba de Dionysos şi 
vesteam acolo beatitudinea fără 
nume, cînd vom fi toţi lîngă el, la 
curţile lui, ale împăratului, la curțile 
zeului" (p.526). 

Recuperarea conştiinţei de 
creator este omologabilă unei 
renaşteri, implicînd în proces de 
reintegrare la scară cosmică, iar 
lectura de profunzime, inițiată, este 
mai bogată în sensuri decît cea 
profană, fapt evident de opoziția de 
număr: curte/curți. 


IV. Nume-simbol 

Aşa: cum Dionysos este cm- 
blematic pe plan cosmic, 
macrotextual, fiind principiul 


ordonator şi emblemă cu valoare 


de centru, Una este emblema 
textului mitic, îngemănînd 
atributele poeziei (verbul), ale 
picturii (verde) şi muzicii (orficul 
tumult), staticul şi dinramicul, 
vizualul şi auditivul: "Pe vînturi 
ascult/. Orficul tumult/ cînd: şi- 


ardică struna/ Fata verde, Una..." 


(p.526). 

Metaforă textuală a creaţiei. 
Una este centrul dinamic al eternei 
reîntoarceri, fiindu-i caracteristice 
pluralismul intern şi extern, este un 
simbol unificator ce tinde să 
concilieze contrariile într-o sinteză 
a opozițiilor (v. Chevalier, p. 771). 
Prezența în text a acestui nume- 
simbol sugerează faptul că 
procesul de individualizare, de 
recunoaştere a celor două 
personaje s-a încheiat: Una ceste 
aceeaşi cu Leana, dar şi expresia 
regăsirii cuplului şi a stării 
paradisiace, de plenitudine prin 
iubire. 

Una este în acelaşi timp o 
metaforă a convertirii mitului în text 
literar şi a literaturii într-un nou mit: 
"— Adrian, măria-tă, pentru tine n-am 
fost niciodată Leana... Adrian se 
ridică tulburat şi se apropie de ca. 
— Eu ştiu cine eşti, şopti, ştiam 
demult că se va întîmpla aşa... 
Ştiam că un mesager c trimis 
totdeauna de altcineva Dar 
înainte de a pleca, aş vrea doar să 
te mai întreb: versurile mele, 
Leana, versurile mele, toate cîte au 
fost?" (s.a., p. 527). 


V. Nume-model 

Alături de aceste nume 
ahetipale apar numele-model, din 
subclasa prenumelor, care nu 
implică o relație cu un desemnat 
real, individualizat: Theodor, 
Constantin, William. Esenţa creaţiei 
stă în re-numirea lucrurilor, ceea ce 
echivalează cu atingerea unui mo- 
ment originar creator. 

Modelul acestui limbaj fanic, 
transparent, semnificativ, presu- 
pune. armonizarea dintre conținut 
(Theodor, Constantin, William) şi 


expresie (voce): "Era un nume 
foarte simplu, transparent, prin 
exelență fanic, şopti deodată Adrian 
$-t. Ceva cam ca Theodor, 
Constantin, William... Poate de 
aceea mi-a scăpat din minte. Dar 
m-a impresionat vocea, n-am să uit 
niciodată vocea aceea clară, senină, 
fără nici un fel de patos, şi totuşi 
gravă, urgentă" (s.a., pp.490, 513). 

Numele ar prezenta în acest 
context un proiect al ființei, 
devansînd-o şi proiectînd perso- 
najul într-o existență-ontică (v. 
Heidegger, p.83). 

El s-ar integra atunci unui 
limbaj divin, esenţial, adevărat şi 
natural, avînd puterea de a reclădi 
o lume şi de a o resacraliza. 
Creatorul ar fi în consecinţă un 
legiuitor, asemenea onomaturgului 
din Cratylos, care instaurează 
universului creat propriile sale 
norme, nu conformîndu-se unora 
deja existente: "Nu orice om e 
îndreptățit să  statornicească 
numele, ci doar un creator de nume 
anumit: acesta ar fi, pe cît se pare, 
legiuitorul, o specie de creator ce 
se iveşte cel mai rar printre oameni" 
(Platon, p. 259). 

În ultimă instanță, această 
narațiune este o macrofigură, o 
metaforă a unui nou limbaj şi a 
naşterii "imaginarului constituit 
într-o nouă mitologie. 

Titlul nuvelei şi al ciclului de 
povestiri echivalează emblematic 
această metaforă, re-simbolizînd 
destinele personajelor, cu care 
stabileşte relaţii de analogie, 
anticipîndu-le, şi de omologie, 
unificîndu-le. Cartea devine o carte 
a lumii, iar Dionysos un nume 
abstractizat al unei clase de 

personaje,  nume-arhetip al 
numelor-model; căci aşa cum el 
este "fiul lui Zeus", Theodor este 
un "dar al zeului". 

Însă în timp ce primul devine 
semnificativ la nivelul metasis- 
temului, cel de al doilea este 
semnificativ la nivelul genetic (v. 
E. Mihăilă, pp. 267-278). 

Ceea ce n-a reuşit personajul 
eminescian Dionis — reconcilierea 
spirituală dintre două lumi, a 
Treziei şi a Visului, reuşeşte poetul 
Adrian prin convertirea univer- 
surilor diametrale în universuri 
concentrice. Între Dionis şi 
Dionysos, spiritul creator al 
Poetului se inserează subtil, ca un 
centru din care se desfac punți către 
noi şi multiple semnificații. 

Adrian Marino a arătat că 
estetica lui Mircea Eliade este 
platoniciană (v. p. 356). Observația 
c valabilă însă doar pentru un prim 
nivel de receptare al acestei estetici. 
"Ieşirea din Peşteră”, îl transformă 
pe creator într-un cosmocrator care 
reinventează originile, opera fiind 
expresia directă, nemediată de 
Cultură, a Ideilor sale. De aceea 
limbajul şi construcția epică sînt atît 
de simple, de directe în opera lui 
Mircea Eliade. 

Prin urmare, pentru ca 
literatura să fie creatoare, 
semnificativă şi să aibă forța de 
expresie a mitului, nu trebuie să 
repete prin imitare, ca la Platon, nici 
prin inversiune, ci prin imaginație 
şi punerea sub semnul posibilului 
şi trebuie să se adreseze tuturor: "ni 
se adresa nouă, tuturora, mai pre- 
cis: ni se adresa fiecăruia din noi în: 
parte, fiecărui mod specific de a fi. 

În cazul meu, bunăoară, se adresa 
poetului" (p. 517). 

| Adrian Marino consideră că 
Mircea Eliade s-a transformat în 
propriul său arhetip. Afirmația 
aceasta trebuie însă completată: e 
vorba de un arhetip transgresat. 
Pornind de la mythos, logos-ul 
scriitorului s-a proiectat în epos. 

CONTRIBUȚIA 

LUI PAISIE 
VELICIKOVSKI LA 
DEZVOLTAREA 
LITERATURII 
RELIGIOASE ŞI A 
VIEȚII SPIRITUALE 
ROMÂNEŞTI 
ORTODOXE 


(LA 200 DE ANI DE LA 
TRECEREA SA IN 
NEMURIRE) 


Motto: "Călugării ne-au păstrat 
flacăra trecutului, iar 
aceasta înseamnă că lor 
le datorăm şi ceea ce ne 
încălzeşte sufletul în ziua 
de azi" 

(Al. PUŞKIN) 


Cine studiază istoria orto- 
doxiei din epoca medievală îşi dă 
uşor seama că spaţiului românesc 
i-a fost hărăzit de Dumnezeu să 
devină leagănul Ortodoxiei Orien- 
tale. În cadrul acestui spaţiu, 
Moldova.în general şi Bucovina în 
special ocupă un loc aparte. Cînd 
afirmăm aceasta, ne bazăm pe 
argumentele că aici, în dulcea 

Bucovină, abundă tezaurul nostru 
religios, aici avem cele mai multe 
mănăstiri (devenite şi denumiri, 
emblematice: Albastru de Voronet, 
Verdele de Suceviţa şi Roşui-brun 
de Moldoviţa), aici avem Mecro- 
pola Muşatinilor de la Rădăuţi, aici 
avem cea mai intensă viaţă cteştină. 
Aici găsim bisericile pline, aici 
creştinismul nostru vrea să fie activ, 
pur şi simplu, precum albul de pe 
iile femeieşti şi albastru ça bolta 
cerească de deasupra. Şi toate 
acestea le datorăm înaintaşilor, 
credincioşilor, fie ei oameni simpli 
sau slujitori ai biserecii — preoți sau 
monahi care, cu credință puternică 
în Dumnezeu şi în dragoste de 
neam, au pus temelii durabile 
prezentului. 

Dintre marii teologi ai Orto- 
doxiei Române, prin modul lor de 
viaţă, prin extraordinara lor operă 
creată pentru propăşirea bisericii 
creștine ortodoxe române, se 
remarcă Părintele Paisie Velici- 
kovski şi Părintele Stăniloae, care 
au fost denumiți doi mari stilpi ai 
Bisericii (1). Fiecare dintre aceştia 
a propulsat ortodoxia la apogeu în 
epoca în care a trăit. Primul în 
secolul al XVIII-lea, cînd vremurile 
erau vitrege, al doilea în secolul 
nostru, cînd vremurile de aseme- 
nea erau potrivnice Bisericii, în 
perioada comunismului. Despre al 
doilea mare teolog cunoaștem mai! 
multe, deoarece a fost prezent în 
viața noastră spirituală pînă în 
noiembrie 1993, cînd a trecut în 
lumea celor drepți la 90 de ani. 
Despre primul tînăra generaţie ştie 
mai puţin, deoarece, anul acesta, la 
15 noiembrie, se vor împlini 200 
de ani de la trecerea lui în nemurire. 


Vichentie NICOLAICIUC 


Venerat ca Sfint în Biserica 
Ortodoxă Română timp de aproape 
două secole şi sanctificat de Sfîntul 
Sinod în 1991 (15 noiembrie), în 
același timp sanctificat și de 
Biserica Ortodoxă Rusă cu prilejul 
împlinirii unui mileniu de la 
creştinare, PAISIE VELICI- 
KOVSKI este una dintre figurile de 
seamă ale secolului XVIII-lea din 
Europa, ale cărui viaţă şi creaţie sînt 
strîns legate de primul rapt al 
Bucovinei de Imperiul Austriac. 

Readucem în memoria 
poporului român creştin persona- 
litatea lui Paisie Velicikovski în 
acest an, cînd se împlinesc 200 de 
ani de la trecerea sa în nemurire 
pentru a ne lumina trecutul şi a ne 
întrevedea viitorul. 

Despre Paisie Velicikovski s-a 
scris foarte mult şi în rusește şi în 
româneşte, dar nu s-a spus 
îndeajuns despre această persona- 
litate de talie europeană. În cele ce 
urmează vom încerca să facem o 
sinteză, în baza ultimelor studii 
apărute despre viața şi activitatea 
sa duhovnicească, a contribuţiei lui 


la înnoirea monahismului 
românesc și la crearea școlii 
româneşti de traducători ai 


scrierilor religioase din secolul al 
XVIII-lea. 


A) VIAŢA LUI PAISIE 
VELICIKOVSKI 


Cele mai bogate informaţii 
despre viaţa lui Paisie Velicikovski 
ne-au dat, în ordine cronologică, 
Berechet Stefan (2) (1918) şi 
Cetfericov S. (3) (1933). Ulterior, 
printre altele, mai apar două 
contribuţii, dedicate lui Paisie, Petre 

I. David (4) şi Paul Mihail (5), în 
care se afirmă originea românească, 
dar fără temeinice argumentări 
logice şi arhivistice, a lui Paisie 
Velicikovski. Un studiu recent, 
amplu şi documentat, despre viaţa 
şi activitatea monahală și cea de 
traducător al unor scrieri religioase 
ale lui Paisie Velicikovski a 
întreprins Dan Zamfirescu (6), în 
prefața la noua ediţie a cărții de 
căpătii a lui Paisie, studiu intitulat 
O carte fundamentală a culturii 
europene (Bucureşti, 1991, editura 
"Roza vînturilor”). Acest studiu ne 
va servi drept jalon pentru 
comunicarea de faţă. Studiile 
ulterioare apariţiei articolului lui 
Petru I. David, dedicate lui Paisie 
Velicikovski, precum şi cele ale lui 
I. Ivan şi S. Porcescu (7), I. Bălan 
(8) şi Păcurariu (9), fie că merg să 
afirme originea românească a 
cuviosului Paisie, fie că se feresc a 
scoate în relief originea lui. 

Despre originea ucraineană a 
lui Paisie Velicikovski au scris în 
lucrările lor regretatul istoric literar 
ieşean I. D. Lăudat (10), apoi 
academicianul prof. dr. Dumitru 
Stăniloae (11) şi chiar Tratatul 
Academiei de istorie a literaturii 
române (12). _ 

"Deşi “ucrainitatea” stareţului 
Paisie este indiscutabilă — arată în 
lucrarea citată Dan Zamfirescu — 
tentativele de a face din el un rus 
(velicorus) şi de a-l asimila mona- 
hismului rusesc au devenit o regulă. 
O regulă care ignoră voit, sau din 
necunoaştere, toate datele 
biografiei sale. 

Nu mai inspirată se dovedește 
încercarea de a face din el un 

român neaoş şi pe deasupra 
exemplar!” 


TOTUŞI CINE A FOST 
PAISIE VELICIKOVSKI? 


Paisie Velicikovski se naște la 
21 decembrie 1722, în tîrgul 
Poltava din Ucraina, într-o familie 
de vechi cărturari ucraineni. Era al 
10-lea copil din cei 11. La 
maturitate, Paisie îşi va nota pe 
marginea manuscrisului său 
autobiografic: "La sfîntul botez mi 
s-a dat numele de Petru, în 
amintirea aceluia între sfinţi 
părintelui nostru Petru, mitropolitul 
Kievului şi al întregii Rusii”. E vorba 
de Petru Movilă, moldoveanul, care 
a fost ales Mitropolitul Kievului. 
Deci, în familia Velicikovski se 
păstra un adevărat cult pentru acest 
ierarh moldovean, care a trăit cu 
aproape 100 „de ani în urmă 
(1597—1647). 

Mama sa era dintr-o familie 
de bogați negustori evrei convertiți 
la creştinism, iar tatăl său se trăgea 
dintr-o vestită familie de cărturari 
ucraineni, din care un strămoș al 
său era preot, iar altul poet clasic 
ucrainean. 

Dan Zamfirescu în lucrarea 
citată mai sus, la Note, număru! 11, 
arată că "Petre I. David (...) susține 
că Petru ar fi descendentul unor 
români emigrați în Rusia cu 
Dimitrie Cantemir la 1711, ceea ce 
— dată fiind geneologia stabilită de 
stareț însuşi în Autobiografie — ar 
fi posibil numai dacă nu Ioan 
Velicikovski i-ar fi tatăl, ci... un 
român venit în 1711! Nedelicatețea 
flagrantă față de memoria mamei 


Cuviosului Paisie n-ar anula, de 
altfel, descendența acesteia dintr-o 
familie de evrei creștinați cu două 
generaţii în urmă. Ridicolul "noilor 
cercetări şi ipoteze" conţinute de 
opul părintelui Petre I. David face 
inutilă orice discuţie, şi e de mirare 
că ipotezele n-au trezit reacţie, ba 
ele s-au bucurat chiar de o 
semnalare elogioasă şi aprobativă 
din partea preotului Paul Mihail, în 
"Mitropolia Moldovei şi Sucevei", 
anul 1976, nr. 3—4, p. 302. Ele au 
fost respinse categoric în articolul 
părintelui arhimandrit Ciprian 
Zaharia Paisij Velicikovski et la 
rôle aecumenique de l'Eglise 
orthodoxe roumaine“, apărut în 
"Irénikon; nr. 1, 1985, şi în original: 
Paisie Veiicikovski şi slujirea 
ecumenică a Bisericii Ortodoxe 
Române, în'Convergenţe româneşti! 
nr. 5, Londra, mai—iunie 1985". 

Copilăria şi clasele elementare 
şi le va face la Poltava, iar apoi 
va absolvi celebra Academie 
Movileană de la Kiev, care era pe 
vremea aceea mîndria culturii 
ucrainene. Paralel cu frecventarea 
cursurilor, viitorul sfînt va soarbe 
atmosfera monahismului din părțile 
locului, deoarece aici se află izvorul 
monahismului și creştinismului 
întregii slavii ortodoxe răsăritene 
pentru toţi velicoruşii, bieloruşii și. 
maloruşii — legendara și sfinta 
cetate a Kievului — PECERSKA 
LAVRA — loc de pelerinaj nu 
numai pentru slavi, ci şi pentru 
mulți români. 

La 21 de ani, Petru 
Velicikovski, simte prima ruptură 
în viaţă. De acum încolo se 
desparte de meleagurile natale, de 
Ucraina, pentru totdeauna. 

Dumnezeu îi va hărăzi astfel viaţa 
că nu o va mai revedea niciodată. 
Pe la 1743, vine în regiunea 
Moldovei de Jos, la schiturile 
Trăisteni, Cîrnul şi Poiana Mărului, 
de lîngă Focşani, călugărul 
ucrainean Platon, devenind între 
timp rasofor cu acest nume, viitorul 
Paisie. El trecu prin Dălhăuţi, care 
se afla sub autoritatea duhov- 
nicească a lui Vasile, compatriotul 
său. La aceste schituri învaţă limba 
română. Împreună cu Vasile, vor 
crea noul curent isihast şi vor fi 
ctitorii celor două şcoli de 
duhovnicie apărute pe pămînt 
românesc: a lui Vasile la Poiana 
Mărului şi-a lui Paisie la Neamţ. 

Istoricul ruş Cetfericov, care 
a descris viaţa lui Paisie, face 
următoarea menţiune despre starea 
monahismului românesc la sosirea 
lui Platon (Paisie): "Platon intră pe 
pămîntul Moldovei cu simțămîntul 
celei mai mari bucurii şi cu dragoste 
sinceră pentru el. El ştia că aici 
înfloreşte monahismul, că aici vin 
din Rusia mulți asceţi care caută un 
adăpost pașnic şi favorabil pentru 
viaţa singuratică şi tăcută şi el dorea 
din tot sufletul să se lipească de 
Sihaştrii de aici (...) în vremea 
aceea, Moldova se prezenta ca unul 
din cele mai înfloritoare colțişoare 
ale lumii ortodoxe”. 

În vara anului 1746, pleacă 
spre Muntele Athos şi trăieşte un 
timp în singurătate, în preajma 
Mănăstirii Pantocrator.. În 1750, 
starețul Vasile îl călugărește pe 
pustnicul Platon, dîndu-i numele de 
Paisie. Din acest an, smeritul Paisie 
începe să primească ucenici, i se dă 
schitul Sfintul Ilie, acceptă preoția 
şi petrece în Athos în total 17 ani. 

Aici şi-a desăvîrșit cultura teologică 
şi îşi va începe îndeletnicirea de 
dascăl al monahilor în duhul 
ascetismului. 

În 1763, din cauza unor nevoi 
materiale, Paisie Velicikovski va fi 
obligat să părăsească Sfîntul 
Munte. Astfel va începe a treia şi 
cea mai importantă perioadă din 
viață, care îl va scoate din 
anonimatul istoriei. Lui Paisie 
Velicikovski şi celor 60 de membri 
ai comunităţii li s-a oferit 
monumentala Mănăstire Drago- 
mirna. Bogat înzestrată cu moşii, ea 
garanta obștii, în sfîrşit, liniştea 
necesară rugăciunii şi crea bază 
materială pentru uriaşa operă 
culturală de renaştere a spiri- 
tualităţii bizantine şi a celei 
româneşti. Ion Druţă în romanul 
Biserica Albă surprinde cu 
mijloacele specifice literaturii acest 
moment din viaţa lui Paisie: "Din 
întîmplare, domnitorul Moldovei 
de pe atunci, Calimah, venit cu 
toată curtea să se închine locurilor 
sfinte şi aflînd de marea strîmtoare 
şi înghesuială la care era osîndit 
părintele Paisie, l-a poftit să vină cu 


„ucenici cu tot în Moldova, căci erau 


mulțime de mănăstiri pustii, printre 
care și Dragomirna — una din cele 
mai frumoase mănăstiri 
bucovinene. 

Aşa s-a făcut că părintele 
Paisie a ajuns pentru a doua oară 
în Moldova, rămînînd aici pînă la 
sfîrşitul vieţii. Mănăstirea păstorită 
de dînsul a ajuns a fi cunoscută ca 
un lăcaş cu adevărat sfint. Însuşi 
starețul era cinstit şi prețuit de toată 
lumea. Veneau să i se închine cine 
ştie de pe unde şi, cu toate acestea, 
părintelui Paisie deseori i se făcea 

dor de tinerețe, de muntele Athos, 
de cele umile psaltiri pe care le 
lucrase odată..." (13) (p. 30—31). 

"Dacă Paisie ar fi murit înainte 
de 1763, deci înainte de aşezarea 
sa la Dragomirna, el şi numele său 
n-ar fi rămas niciodată în analele 
spiritualităţii răsăritene, căci unica 
sa operă de pînă atunci, un răspuns 
la acuzele unui stareț moldovean 
din. Athos, nu ar fi recomandat mai 
mult decît un spirit ascuţit şi o pană 
deosebit de înzestrată, aflată însă în 
etapa purelor promisiuni” — afirmă 
Dan Zamfirescu. 

A fost stareţ al mănăstirii 
Dragomirna din 1763 pînă la 1774, 
cînd, în urma răpirii Moldovei de 
Nord, a Bucovinei, de austrieci va 
fi obligat cu durere să se strămute 
la mănăstirea Secu. 

"Pentru a pune la încercare 
tratatul de la Kuciuk — Kainargi, 
Constantinopolul, într-un mod cu 
totul neaşteptat, se lasă convins de 
Viena şi, sub pretextul reajustării 
hotarelor dintre cele două ţări, 
cedează în folosul Austriei 
Bucovina. 

Vestea a lovit ţara ca un 
trăsnet. Pe drumul cel mare al 
Podoliei, pe Nistru, pe Prut, pe 
Siret, coborau mii şi mii de bejenari, 
părăsindu-și vatra şi mormintele 
neamului, pentru a se adăposti sub 
stema țării. A găzdui atîta amar de 
lume în ajunul iernii părea lucru cu 
neputinţă, dar grija cea mare a 
domnitorului © constituiau 
călugării. 

Vecinii de peste munți n-au 
privit “niciodată cu ochi buni 
frumoasele mănăstiri din Bucovina. 
Acum, văzîndu-le trecute sub 
coroana Austriei cu pământuri, cu 

'averi, cu podoabe, călugării, în 


marea lor majoritate, au socotit că-i 
mai bine să le părăsească. Oamenii 
simpli, neprihăniți, fiind mai mult 
cu gîndul la cele cerești, au lăsat 
totul baltă, plecînd mai fără nimic, 
şi, flămînzi, dezbrăcaţi, au inundat 
pur şi simplu Iașul" (13, p. 12—13). 

Am redat mai pe larg 
grozăviile primului rapt al 
Bucovinei din 1774 pentru a ne 
aminti cu pioşenie de felul cum s-au 
zbătut cu vitregiile istoriei strămoşii 
noştri acum 220 de ani. Chinurile 
lor să ne fie mereu vii în mintea şi 
sufletele noastre! 

În 1779, din voia domni- 
torului Moldovei Constantin 
Moruzi, mănăstirile Secu şi Neamţu 
au fost rînduite sub conducerea 
unică a lui Paisie Velicikovski. La 
Secu şi, apoi, la Neamţ este 
perioada apogeului activităţii 
creatoare a lui Paisie Velicikovski. 
Aici, la Neamţ, înființează a doua 
şcoală isihastă, al cărei duhovnic 
era Paisie. 

"Faima şi învățăturile 
părintelui Paisie ajunseseră atît de 
departe, încît veneau să i se închine 
din toate colțurile lumii şi, văzînd 
sărăcia şi înghesuiala de la Secu, 
se cutremurau cu toții. Era o situație 
care ştirbea oarecum prestigiul 
Moldovei ca stat creştin, şi iată că 
vine poruncă de la domnitor... 

Bolnav fiind, se mută părintele 
Paisie de la Secu la Neamț într-un 
car tras de patru boi şi, şezînd pe 
lăzile cu manuscripte vechi, se zice 
că plîngea amarnic. Ştia el foarte 
bine că, după fiece mutare, creştea 
bunăstarea mănăstirii, dar scădea 
credința călugărilor. Şi iat-o, ispita 
cea mai mare, Neamţul fiind cea 

mai veche, cea mai bogată, cea mai 
vestită mănăstire a Moldovei, iar 
mănăstirile cu renume şi cu bogăţie 
au păcatele lor..." (13, p. 35). 

În sfîrşit, aici la Mănăstirea 
Neamţ, i se încoronează opera. 
"După ani şi ani de adaptări şi 
tălmăciri, făcute mai mult noaptea, 
cu lumînarea într-o mînă şi cu pana 
în alta, lumina propriilor ochi s-a 
irosit aproape toată. Pînă şi ziua 
desluşea fețele celor din jur cu greu, 
culegîndu-le dintr-un fel de ceaţă, 
iar cum venea noaptea, nici prin 
ceață nu mai deslușea nimic (...). 
Scade lumina celor două lumînări 
pe masa starețului, se lasă umbre 
tot mai dese și mai dese peste 
slovele  preacuviosului loan 
Damaschinul intitulate Chipul 
Domnului în inima omului. De-a 
lungul întregii sale vieți părintele 
Paisie s-a întors la tălmăcirea 
acestui mare poem din greaca 
veche în slavonă, acum era pe 
sfirşite, dar iată că iară îl părăseşte 
sfintul har, nu-l mai ascultă pana." 
(13, p. 28). 

Şi în anul 1793, cu un an 
înaintea morţii, Paisie Velicikovski 
are fericirea să pipăie cu degetele 
tremurînde cartea sa de căpătii, în 
calitatea sa de traducător, versiunea 
slavonă a primei Filocalii. Intitulată 
Dobrotoljubje şi apărută la 
Moscova, cartea avea să facă epocă 
în devenirea spirituală a ortodoxiei 
orientale şi să stea la originea 
interesului universal pentru 
Filocalie din zilele noastre. 

Dobroteljubje a lui Paisie 
Velicikovski a fost retipărită de cel 
puţin cinci ori pînă în anut 1902" 
— afirmă istoricul literar Dan 
Zamfirescu. 

Ediţia princeps a Filocaliei 
slavone intitulată Dobrotoljubje 
("Iubirea de bine") introducea o 
nuanță morală mai pregnantă față 
de "Iubirea de frumos” grecească 
şi a fost singura tipăritură ieşită din 
școala sa duhovnicească şi 
filologică pe care starețul Paisie a 
putut-o vedea cu ochii săi. Un unic 
exemplar s-ar fi păstrat în 
bibliotecile apusene şi anume în 
British Museum, dar a ars în timpul 
războiului. Se spune că numai în 
Rusia s-ar mai păstra cîteva 
exemplare. 

La două secole de la prima sa 
editare (1793—1993) şi aproape la 
un secol de la ultima ei retipărire 
(1902), pe baza existenţei 
exemplarului complet la Academia 
Română, în Biblioteca ei, cu multe 
eforturi, doctorul în filologie Dan 
Zamfirescu a reeditat în 1991, la 
editura Roza Vînturilor, Dobro- 
toljubje a lui Paisie Velicikovski, 
alcătuind şi un substanţial studiu, 
cel mai documentat, bazat pe o 
vastă bibliografie românească, dar 
mai ales pe cea apărută în Grecia, 
Rusia, Italia, S.U.A., Anglia, Franţa, 
Ucraina şi Canada etc. asupra vieții 
Şi creației acestui uriaş umanist al 
Ortodoxiei. 

"Pentru noi, românii, 
Dobrotoljubje este, înainte de toate 
— afirmă în încheierea studiului 
său Dan Zamfirescu — dovada 
vocației europene a pămîntului 
ce-l locuim şi a culturii căreia i-a 
dat naştere. Paisie Velicikovski este 
indiscutabil un ucrainean. Dar un 
ucrainean ce s-a realizat în 
dimensiunile universalității numai 
pentru că a găsit printre români şi 
pe pămîntul românesc, în cultura 

română, solul roditor pe care geniul 
său religios a putut înflori şi rodi 
nestînjenit”. 

La 15 noiembrie 1794, într-o 
zi de miercuri la Vecernie, marele 
stareţ al Mănăstirii Neamţ, Cuviosul 
Paisie, numit "cel Mare” 
Velicikovski — se mută la odihna 
cea veşnică, în vîrstă de 72 de ani, 
şi este înmormîntat în gropnița 
bisericii voievodale, cum se vede 
pînă astăzi. Pentru sfinţenia vieţii 
lui, Biserica Ortodoxă Română l-a 
trecut în rîndul sfinților şi i se face 
pomenirea la 15 noiembrie în 
fiecare an (8). 


B) ACTIVITATEA 
DUHOVNICEASCĂ A 

LUI PAISIE VELICIKOVSKI 
ÎN ÎNNOIREA MONAHIS- 
MULUI ROMÂNESC 


Activitatea duhovnicească a 
lui Paisie Velicikovski începe după 
1743, în a doua etapă a vieţii lui, 
cînd se afla în Moldova de Jos şi, 
sub influenţa conaţionalului său 
Vasile cel Mare de la Poiana 
Mărului, este atras de faima 
monahismului din țările românești. 
Această chemare duhovnicească se 
va adînci pe Muntele Athos. 
Datorită starețului Vasile de la 
Poiana Mărului se aprinde în Ţara 
Românească acea lumină spirituală 
care se va transforma, după aceea, 
prin Paisie Velicikovski şi apoi prin 
Nicodim Aghioritul şi Macarie din 
Corint, într-un vast fenomen de 
resurecţie a spiritualităţii bizantine 
în Athos, în Ţările Române şi în 
Rusia. 

La Poiana Mărului, tînărul 
Paisie Velicikovski, devenit deja 

Platon în monahism, a respirat 
aproape patru ani spiritualitatea 
bizantină împletită cu cea rusească, 
simțind deplina libertate şi sprijin 
permanent din partea puterii de stat. 
El s-a îmbibat de atmosfera 
autenticei tradiţii rituale bizantine, 
întîlnită prima oară aici — cum 
singur o declară — și a reuşit să-şi 
astîmpere setea de lecturi din Părinţi 
Răsăriteni şi din literatura ascetică 
şi mistică isihastă, care-l stăpînea 
încă din anii studiilor la Kiev. 


DAR CE ESTE 
ISIHASMUL? 


Isihasmul (14) este o doctrină 
a Bisericii Ortodoxe care s-a 
dezvoliat în Bizanţ, pînă 
cucerirea otomană, trecînd apoi 
transplantîndu-se în estul Europe: 
pe teritoriul situa! între Muntele 
Athos şi Moscova, găsind un mediu 
prielnic de propășire mai ales în 
regiunea numită mai tirziu de Blaga 
"spaţiu mioritic”. Doctrina cerea 
aderenţilor să respecte preceptele 
biblice, să se desprindă de tentaţiile 
lumești, toate fiind amăgitoare, să 
cultive în schimb valorile spirituale 
şi divine. Cine le îndeplinea 
dobîndea o puritate sufletească de 
înaltă calitate, capabilă să permită 
credinciosului atingerea stadiului 
suprem în isihasm, liniştea 
interioară, împăcarea cu lumea şi 
percepţia "Luminii necreate”. 
Metoda principală de a atinge acest 
stadiu era rugăciunea inimii numită 
şi "a lui lisus Christos". Pacea 
sufletească, bunătatea inimii, 
căldura sentimentelor, iertarea 
greşelilor celorlalți erau printre 
calităţile care, odată însușite, arătau 
candidatului că o forţă spirituală 

superioară îl călăuzea şi-l ducea 
către "Lumina necreată”. Acesta era 
numele pe care isihaştii îl dădeau 
energiei strălucitoare iradiate de 
lisus Christos în momentul 
Schimbării la față (pe Muntele 
Tabor, v. Matei 17: 1—8). 

Pentru a ajunge să vadă 
"Lumina necreată", candidatul la 
isihasm trebuia să se angajeze într-o 
serie de practici” pregătitoare, ca de 
pildă desprinderea de tentațiile 
lumești, iertarea duşmanilor, 
smerenia; curăţenia trupească 
(asceza), învăţa să se teamă de 
Dumnezeu şi să-şi iubească 
semenii, să se roage lui lisus după 
anumite reguli. 

Credinţa în virtuțile spirituale 
extraordinare isihaste căpătase în 
Bizanţ un prestigiu atît de mare 
încît un număr imens de credincioși, 
oameni din popor, dar şi mari 
dregători, chiar împărați, condeieri 
şi feţe bisericeşti, adoptaseră 
doctrina. Cînd Bizanțul a căzut sub 
turci, la 1453, centrul de cultură 
isihastă care era catedrala Sf. Sofia, 
ctitoria Împăratului Justinian I, a 
fost transformată în moschee, iar 
adepţii doctrinei au luat calea 
băjeniei. Unii au aşezat un nou 
centru isihast pe Muntele Athos, 
alţii s-au dus spre Nord în țările 
neocupate de turci. Aşa a ajuns 
isihasmul să se răspîndească în 
țările Estului european, în care 
Bizanțul îşi exercitase influența pînă 
în 1453. Muntele Athos devine 
acum centrul religios care 
înlocuieşte Sf. Sofia (15). 

De atunci şi pînă astăzi 
Muntele Athos, numit și Muntele 
Sfînt, a rămas centrul spiritual al 
întregii Ortodoxii universale. Aici 

trăind 17 ani, Paisie Velicikovski 
se va încărca spiritual cu fructele 
pe care le va semăna pe ogorul 
românesc în tot restul vieţii. Astfel, 
Vasile cel Mare de la Poiana 
Mărului şi Cuviosul Paisie Velici- 
kovski sînt creatorii curentului 
neoisihast, apărut, după cum se ştie, 
datorită celor două şcoli de 
duhovnicie create pe pămînt 
românesc: a lui Vasile de la Poiana 
Mărului şi a lui Paisie de la Neamţ 
(16). | 

O latură deosebită a activității 
lui Paisie ar fi încadrarea lucrării 
duhovniceşti şi organizatorice în 
ambianța românească în care a 
trăit, arătîndu-se, pe lîngă ceea ce 
a dat el monahismului românesc şi 
ceea ce a primit el, cu mult mai 
mult, de la acesta (11). Deci s-a 
observat o influență reciprocă a 
monahismului românesc asupra 
trăirii monahale a lui Paisie şi a 
acestuia asupra monahismului 
românesc. 

Ceea ce ni se pare că a adus 
el în monahismul românesc nu e 
preocuparea de rugăciunea lui 
lisus, căci aceasta s-a menținut 
mereu între miile de sihaștri din 
munţii țărilor române — ci o 
introducere a acestei rugăciuni în 
viața de obşte şi prin aceasta o 
înviorare a spiritualităţii isihaste în 
ea şi prin ea o înviorare a vieţii de 
obşte. Paisie a venit din Sfintul 
Munte cu o obşte româno-rusă de 
64 de ucenici la Dragomirna. Aici, 
la Dragomirna, formează o obşte de 
350 de călugări, apoi la Secu însoțit 
de 200 de călugări, iar la Neamţ 
obştea se compunea din 800 de 
ucenici. La aceste mănăstiri, Paisie 
a statornicit principiile vieţii 

monahale ca "un aşezămînt". 
Liniile directoare ale așezămîntului 
lui Paisie erau: 1. viața de obște; 2. 
o disciplină severă în spiritul 
vechilor asceţi; 3. îndeletnicirea cu 
diferite meşteşuguri; 4. preocupări 
de îmbogăţire a culturii teologice. 
În lucrarea de educație monahală, 
Paisie folosea ca mijloc principal 
"predica şi exemplul personal” (7), 
ceea ce Ion Druţă va numi în 
romanul său "Ora îmblînzirii 
cugetului" (13). 

Paisie a lăsat la Mănăstirea 
Neamţ o lucrare care nu se cuprinde 
numai în pilda vieţii personale, nici 
în organizarea vieţii de obște pe 
temelia învăţăturii Sfinţilor Părinţi, 
nici în îndreptarea cărților patristice 
şi în traducerea lor în limbile 
rom. Şi rusă, ci, mai ales, în 
faptul că a creat o “şcoală de viață 
duhovnicească care a provocat în 
cadrul monahismului în general — 
o mişcare duhovnicească, 
aprinzînd inimile cu iubire față de 
mănăstire (...), stărnind darul de 
nevoință monahicească lăuntrică şi 
de lucrare lăuntrică" (3). 

Prin Paisie şi lucrarea sa, ca 
o continuare a vrednicilor săi 
înaintaşi — printre care Pahoinie şi 
Ioanichie —, Mănăstirea Neamţ a 
devenit din nou cercetată şi, mai 
mult, a devenit din nou cunoscută 
în aria geografică a Ortodoxiei şi 
a monahismului ei. 

Felul cum a rînduit vestitul 
stareț Paisie Velicikovski Mănăs- 
tirea Neamţ în legătură cu viaţa 
duhovniceaşcă a călugărilor şi buna 
chivernisire a bunurilor materiale 
constituie esența paisianismului 
curent, orientare” monahală cu 
urmări  binefăcătoare pentru 

comunitățile călugărești şi, în 
general, pentru Biserica Ortodoxă. 

În concluzie, Paisie a orînduit 
treburile tagmei monahiceşti 
potrivit cu învățăturile Mîntui- 
torului, ale Apostolilor, sinodi- 
ceştilor canoane şi ale cărților 
Sfinților Părinţi: 1. o mănăstire este 
"locaşul mîntuirii sufleteşti"; 2. 
"adăpost şi liman celor ce au nevoie 
de milă şi de îndurare”; 3. "pildă 
acelei adevărate viețuiri 
duhovniceşti" etc. 


C) CREATORUL ŞCOLII 
DE TRADUCĂTORI Al 
SCRIERILOR RELIGIOASE 


În a doua jumătate a veacului 
al XVIII-lea în Moldova limba 
slavă era înlăturată cu desăvîrşire 
din viaţa publică şi religioasă. Se: 
menținea doar tradiţia de a se 
traduce cărţile bisericeşti din 
slavoneşte. Cel care încearcă să 
reînvie prestigiul limbii slave în 
biserică este călugărul Paisie 
Velicikovski (10). 

Deci, pe lîngă activitatea sa 
duhovnicească de înnoire a 
monahismului românesc, Paisie 
Velicikovski a desfăşurat o vastă 
activitate de traduceri ale scrierilor 
filocalice din limba greacă şi a creat 
o vastă şcoală de scrieri religioase. 
Cît timp a stat pe Muntele Athos, 
Paisie a învăţat bine limba 
grecească şi, trăind în Moldova, s-a 
ocupat de traducerea de cărți din 
grecește în slavonește şi de 
corectarea vechilor traduceri. Unele 
izvoare afirmă că el ar fi făcut 
traduceri şi în limba română, 
precum Cuvintele Sfîntului Nil de 
la Sorsca (8). 

În timpul stăreţiei sale la 
Neamţ s-au tradus şi s-au copiat 
intens cărți slavoneşti. În biblioteca 
stareţului Paisie s-au găsit 276 de 
manuscrise, dintre care 44 au fost 
scrise de mîna lui (16). Manu- 
scrisele rămase de la Paisie şi 
ucenicii săi reprezintă și cele mai 
autentice texte teologice. În timpul 
egumenatului său de la Neamţ, s-a 
lucrat atît de mult în privinţa 
traducerilor, încît se poate vorbi de 
o a doua epocă de înflorire a vieții 
culturale din Moldova. Dintre 
operele traduse de Paisie, 
menţionăm o Teologie a Sfîntului 
loan Damaschin, Viaţa Sfîntului 
Grigore Sinaitul, Operele ascetice 
ale lui Isac Sirul şi altele. Trebuie 
amintită corespondenţa purtată de 
Paisie cu privire la diferite 
probleme ale vieţii şi credinţei 
creştine, din care o parte a fost 
reprodusă în cartea Adunarea 
cuvintelor pentru ascultare, 
apărută la mănăstirea Neamţ în 
1817. Tot de la el a rămas o 
Autobiografie neterminată, remar- 
cabilă prin sinceritatea povestirii 
vieții sale şi prin istoricul mişcării 
monastice conduse de el. 

Interesul lui Paisie mergea 
spre traducerea operelor funda- 
mentale ale literaturii patristice, dar 
şi din literatura populară, din 
scriitorii clasici greci, din filozofii 
antichităţii şi chiar de cărți cu 
conţinut istoric. 

Din literatura patristică s-au 
făcut traduceri din Vasile cel Mare, 
Grigore Teologul, Ioan Hrisostom, 
Simion noul Teolog și alţii. Dintre 
cărțile populare s-au tradus şi s-au 
copiat aici: Viaţa lui Vasile cel 
Nou şi vămile văzduhului, 

Alexandria, Esopia, Varlaam şi 
Ioasaf, Floarea darurilor şi altele. 
Unele dintre aceste cărți fac elogiu 
ascetismului, altele laudă înţelep- 
ciunea pusă în slujba binelui sau 
preamăresc actele de vitejie a căror 
finalitate morală aduce nemurirea 
celor ce le înfăptuiesc. 

De asemenea s-au tradus texte 
din Aristofan, Aristoteles, Platon, 
Plutarh, Socrates, s-au copiat 
gramatici, lexicoane pentru diferite 
limbi, comentarii pentru diferite 
cărți religioase etc. 

N-au lipsit nici manuscrisele 
cu conţinut istoric, precum Viața 
Sfîntului Nifon, patriarhul Ţarigra- 
dului, Letopiseţii țării, scris în 
limba slavă veche, un letopiseţ al 
lui  Niculai  Alexandru-Vodă 
Mavrocordat etc. 

Interesant este faptul că la 
Mănăstirea Secu, Paisie Velici- 
kovski nu a stat decît patru ani 
(1775—1779), dar "zile şi nopţi 
întregi vor zăbovi de acum cu pana 
starețul Paisie cu ucenicii, traducînd 
din vieţile sfinților”, încît contrar 
vitregiilor vremii au mai rămas şi 
azi în Biblioteca acestei mănăstiri 
51 de manuscrise, unele din 
vremea sa, altele scrise de ucenicii 
săi (18). Pe manuscrisul 4 al acestei 
biblioteci, părut în 1860, se face 
următoarea însemnare, obicei 
preluat de ucenicii lui Paisie de la 
mentorul lor: "Această carte este a 
obştii starețului Paisie şi cine o va 
lua sau o va înstrăina din sobor va 
fi subt canon neiertat pînă o va 
întoarce iar înapoi la sfinta 
mănăstire Secu 1860". 

Desigur că cea mai însemnată 
lucrare a lui Paisie se intitulează 
Fii: ia, o traducere din grecește 

în slavoneşte. Ea reprezintă o 
culegere de texte religioase din 
părinţii şi scriitorii bisericești şi în 
special din marii asceţi. Prima ediţie 
a acestei cărți apare în 1793, pe cînd 
trăia Paisie, iar a doua a apărut în 
1822 (Despre însemnătatea ei am 
vorbit în primul capitol). Filocalia 
lui Paisie din 1793 este cea mai 
mare tipăritură în cultura română 
din 1508 pînă azi. 


CONCLUZII 


Influenţa paisiană a fost 
deosebit de puternică în mănăstirile 
Moldovei. Învățăturile și rînduielile 
lui Paisie Velicikovski care s-au 
răspîndit mai ales prin ucenicii săi 
direcți: Macarie — traducător de 
cărţi din greceşte, /larion — 
egumen de la Secu, Sofronie — 
urmaşul luj Paisie în stăreţia 
Neamţului, Gheorontie şi Grigorie 
— viitor Mitropolit al Ungrovlahiei; 
tălmăcitori de scrieri patristice, 
Onoriu, îngrijitorul spitalelor de la 
Dragomirna și Neamţ, Platon, care 
a scris Viața lui Paisie şi a alcătuit 
o culegere din scrierile sale, 
ierodiaconul Stefan, care a tradus 
din slavo-rusă Vieţile Sfinţilor în 
12 volume, Neonil — ucenic al lui 
Sofronie şi viitor stareţ la Neamţ, 
continuator al tradiţiilor paisiene, şi 
mulți alții. 

În duhul lui Paisie a trăit şi 
marele Mitropolit al Moldovei, 
Veniamin Costache. deşi nu i-a fost 
ucenic direct. Dintre ucenicii săi din 
Ţara Românească cel mai de seamă 
a fost Cheorghe de la Cernica şi 
Căldăruşani, originar însă din 
Transilvania (+1806). 

"Mişcarea paisiană de înnoire 
a vieţii monahiale din mănăstirile 
românești din secolul al XVIII-lea, 
un adevărat neoisihasm românesc, 
a fost ultima și cea mai însemnată 
încercare de ridicare a vieţii 
călugărești din Ţara Românească şi 
Moldova. Ea a dus nu numai la 
creşterea prestigiului monahis- 
mului românesc, dar a avut o 
influenţă pozitivă 'şi asupra vieţii 
moral-religioase a credincioşilor 
români" — arată istoricul M. 
Păcuraru în Istoria Bisericii 
Ortodoxe Române, apărută recent. 

Pe plan internaţional, ucenicii 
săi — ruşi, bieloruşi şi ucraineini 
— pregătiţi de el pentru îndrumarea 
vieţii duhovnicești — s-au răspîndit 
în peste o sută de mănăstiri ruseşti, 
ducînd pretutindeni acelaşi duh 
nou de viață monahală: Valaam, 
Solovăţ, Alexandru Sfirski în nordul 
Rusiei, Alexandru Nevski la 
Petersburg, Optina în centrul 
Rusiei, Simonov şi Novospask la 
Moscova, Lavra Pecerska din Kiev, 
Noul Athos din Caucaz. Mişcarea 
spirituală paisiană din Rusia a 
influenţat şi pe unii din marii 
cărturari ruşi din secolul al XIX-lea, 
precum pe F. Dostoevski, A. 
Homiakov şi pe mulți alții. 


NOTE: 


1. Mama Sica, Interviu cu dna 
profesoară Anastasia Popescu — Mama Sica, 
în "România Liberă”, nr. 1196, din 
5.03.1994, p. 2. 

2. Berechet Stefan , Autobiografia 
starețului Paisie Velicikovski, Iaşi, 1918. 

3. Cetfericov S., Paisie, starețul 
Mănăstirii Neamţul din Moldova, trad. de 
Episc. Nicodim, Edit. Mănăstirii Neamţ, 1933. 

FIGURILE DE STIL — 


MĂRCI ALE 
TEXTUALITĂȚII 
OPERELOR LITERARE 


Opera literară este rezultanta 
intercondiționării elementelor ei 
constitutive, a modului lor de a 
funcționa estetic, adică a semnelor 
antrenate în complicatele relații ale 
procesului de creație. În operele de 
ficțiune există o adevărată strategie 
prin care autorul își realizează 
ideile !, iar armele acestei strategii 
cunosc o revoluţie spiralată — de 
la figurile rudimentare spre "cheia 
de boltă a sistemului” (11, p. 149) 
şi apoi revenind evolutiv spre 
controversatul "grad zero al 
scriiturii, adică un semn definit prin 
absenţa de semn” (1, p. 220; 3, p. 
48), preconizînd un continuum 
stilistic specific literaturii moderne 
caracterizat prin sobrietatea 
absolută a expresiei care este marca 
unei extreme elevații a gîndirii (5, 
p. 88). 


G. Genette susține că ceea ce 
putem reține din vechea retorică nu 
este conținutul, ci exemplul său, 
forma, ideea sa paradoxală asupra 
literaturii ca ordine întemeiată pe 
ambiguitatea semnelor, pe spațiul 
îngust, dar vertiginos, care se 
deschide între două cuvinte cu 
acelaşi sens, între două sensuri ale 
aceluiaşi cuvînt, între două limbaje 
ale aceluiaşi limbaj (5, p. 99). 

Întrebarea de ce figura 
semnifică mai mult decît expresia 
literală a fost în obiectivul 
gînditorilor începînd cu timpurile 
cele mai vechi, constituind obiectul 
de studiu atît al retoricilor antice, 
cît şi al şcolii neoretorice contem- 
porane. La etape diferite problema 
aceasta a fost abordată în moduri 
diverse: iniţial retorica o cuprinde 
în practica desfăşurării pledoariei 
judiciare, alimentînd "arta 
convingerii", din unghi filozofic e 
tratată de Aristotel şi Platon; 
Quintilian acordă atenţie "artei 
cuvîntului scris"; alexandrinismul 
atribuie un rol esențial figurilor; 
tratatul lui Du Marsias Despre tropi 
nu se mărgineşte să ateste 
schimbările de sens produse de 
limbajul figurat, ci îşi propune să 
explice cum se produc ele; 
Fontanier studiază figura atît la 
nivelul cuvîntului (tropii), cît şi la 
nivelul transfrastic (figurile de 
gîndire), iar Retorica generală a 
grupului u examinează orice fel de 


! Mărturie a faptului că opera de artă nu este numai un rod al imaginaţiei şi talentului 
autorului alimentate de subconştient e şi cartea lui N. Stănescu Filozofia poeziei, Bucureşti, 1990, 
o carte eseistică despre poezie, în care se reliefează imaginca complexă a creatorului ce meditează 


neîncetat asupra creației sale. 


9 


Alexandra GHERASIM 


schimbare a unui aspect oarecare 
al limbajului: la nivel fonic şi grafic 
(metaplasmele), la nivel semic 
(metasememele), la nivel sintactic 
(metataxele) Sau logic (meta- 
logismele). 

Trasînd în acest mod, destul 
de sumar, calea de evoluţie a 
retoricii, i-am redus obiectul la 
definirea tropilor şi figurilor, pentru 
că scopul nostru nu a fost de a crea 
un tablou exhaustiv al “artei 
elocuţiei" şi nici de a face referiri 
la imensa bibliografie a problemei, 
mai ales luînd în consideraţie faptul 
că şi figurile luate aparte au 
constituit obiectul numeroaselor 
studii. În acest context e judicioasă 
afirmaţia din Retorica generală, 
tratat cu orientare structuralistică, 
că ştiinţa tropilor nu acoperă întreg 
cîmpul retoricii. La cei vechi, ca și 
la cei moderni, finalitatea deciarată 
a retoricii e de a transmite tehnicile 
persuasiunii (3, p. 7). Simbioza 
acestui aspect cu cei lingvisiico- 
poetic constituie, pe de o parte, 
strategia creatorului de texte 
literare, pe de altă parte — cheia 
codului pentru ce! mai avizat recep- 
tor — critica literară. 


Textul este ceva creat din 
limbă şi cu ajutorul acesteia; în 
același timp o schimbă, o 


îmbogățește, o pesfecționează, o 
tulbură sau o reduce (10, p. 1). 
Studiul nostru își propune 
cercetarea coeziunii şi coerenței 
textuale la nivel figurativ. Ar fi un 
lucru de rutină surmenant să 
procedăm la un inventar exhaustiv 
al tropilor şi figurilor care stau la 
temelia unor texte concrete şi ar 

depăşi cu mult limitele lucrării 
noastre, de aceea materialul analizat 
va fi în concordanţă cu criteriile 
generale ale recentelor taxinomii în 
domeniu, generate de tehnica 
realizării figurilor şi suprapusă 
structurii lingvistice (fonologică şi 
lexico-gramaticală) (3; 2). Ipoteza 
actualizării textului printr-un 
schelet figurativ ne-a impus un 
criteriu aparte de selecţionare a 
lucrărilor reprezentative pentru 
demonstraţie, depăşind cadrul 
operei unui singur scriitor şi 
limitîndu-ne la poeme, acestea 
presupunînd o organizare specifică 
a materiei verbale, cînd fiecare 
nivel (fonic, prozodic, retoric etc.) 
serveşte drept rezonanță celuilalt. 
În acest sens e interesantă 
observația lui P. Zumthor (12, p. 
522) care menţionează că sche- 
matic constituția unei compuneri 
poetice se poate desface într-o serie 
de formalizări în cascadă: un 
conţinut intenţional primeşte o 
specificare tematică, care cere o 
particularizare concretă, ce se 
exprimă prin mijloace lexicale și 
sintactice, în parte topice. 

Tropii sînt generaţi în mod 
firesc de subiectul creator spontan, 
prin forja inspirației şi a gîndului. 
Dacă ei poartă amprenta căutării şi 
sînt plasați intenţionat ca ornament 
(4, p. 159), caracterul lor forțat şi 
artificial devine evident. Sub aceste 
repere s-ar înscrie, în primul rînd, 
textele ghicitorilor cu mecanismele 
fundamentale ale genului: 
discontinuitate parafrastică, 
resorturi ludice, convenționalitate 
culturală; epigrama —derivată prin 


= vestul 


compunere din figuri care exprimă 
în primul rînd echivocul, precum 
şi din cele care au la bază 
similitudinea de sunete (în speță 
calamburul).  Cosrenţa unor 
asemenea texte se regăsește şi la 
nivelul jocului categoriilor formale 
ale limbajului. Expresia lingvistică 
dobîndeşte tensiune semantică prin 
jocul complex al silabelor, 
prefixelor, sufixelor, cum se 
întîmplă în textul acestei ghicitori: 


Ce naște neînsuflețit 
din însuflaţit 

şi însuficțit 

din neînsuflețit? 


Prezenţa într-un text restrîns a 
cuvintelor cu radical comun ca în 
ghicitoarea: "Gînj gînjuit, / şarpe 
potcovit" realizează integritatea se- 
mantică şi sintactică prin mijlocirea 
figurii numită parigmenon |. 
Sugerarea fonică (prin înruditele 
prime două cuvinte) a zgomotului 
scîrțiit, fricativ, inconfundabil al 
ferăstrăului este însoțită de sugestia 
elasticităţii vînjoase a metalului, a 
zimţilor lui soizoşi şi grosoiani (9, 
p. 38). Probabil, doar în aceste 
cazuri sîntem în drept să 
considerăm că mijloacele de 
expresie stabilesc coerenţa și 
coeziunea textuală şi nu invers: 
selectarea mijloacelor lingvistice 
este dictată măcar parțial de 
caracterul real al coerenţei. 

Înglobînd numai efectele 
poetice ale asonanțelor şi alitera- 
ţiilor, Petru Cărare reuşeşte în textul 


epigramei "Bob — glob" să 
surprindă unele detalii ale manierei 
stilistice a lui N. Esinencu. 


I II 

Cer — Griu — 

Zăr, Briu, 

Strop — Snop — 

Hop, Pop, 

Liop, Bob — 

Stop. Glob, 
Rob — 
Zdrob! — 
Zob. 


E un caz neordinar al coeziunii 
realizat prin organizarea materiei 
verbale într-un paralelism fonetic 
afişat. Existența unor vagi asociații 
raportate la conținutul textului își 
au originea doar la nivelul grafic 
-— o marcă a paralingvisticii. 

Textul respectiv, asemănător 
cu cele; numite în literatura de 
specialitate şi "Bêbêtis" (3, p. 76) 
şi care ar viza caracteru! "infantil" 
sau onomatopeic al limbajului, 
presupun în procesul realizării lor 
o operaţie de adjoncţie (3, p. 76), 
efectul! scontat fiind insistența, 
simetria şi ambiguitatea (2, p. 21). 

Explorarea efectelor eufonice 
drept chezăşie a integrității textuale 
e frecventă în speciile enigmatice 
Şi ludice și exemplele ar putea con- 
tinua. Mai rar este utilizat procedeul 
în literatura modernă, însă nu este 
excius. Mai mult chiar, o dată ce 
admitem că o analiză a textului 
poetic nu poate fi decît o analiză 
suprafrastică, considerăm judici- 


! Parigmenon — figură pe care o constituie prezenţa în propoziție sau vers a unor părţi de 


vorbire cu aceeaşi rădăcină (2, p. 56). 

oasă afirmaţia lui Morier conform 
căreia rima nu e nimic altceva decît 
recurența regulată a unităţilor fonice 
echivalente, căci ea poate fi definită 
ca omofonia ultimei vocale accen- 
tuate a versului ca şi a fonemelor 
care, eventual, o urmează. Asonanţa, 
ca omofonie a ultimei vocale ac- 
centuate dintr-un grup verbal 
delimitat (sintagmă, vers), face şi 
ea parte din această serie de-proce- 
dee (8, p. 53). Adevărul este că în 
majoritatea cazurilor nu aceasta 
asigură coerenţa textului, proce- 
deul fiind doar'un accesoriu. În 
textul care vi-l propunem spre. ana- 
liză coexistă un amalgam de figuri. 


FULGER 


Ardea un stejar în cîmpie, 
În flăcări ardea, 

Şi zarea era purpurie, 

De sînge era. 


Lovit în amiaza cea mare 
De-un fulger turbat, 
Stejarul cerea îndurare, 
Ne-în-ge-nun-cheat. 


Departe, departe, departe 
De codrul cel sfînt, 

Stejarul trecea către moarte, 
Crescînd din pămînt. 


Cu chip de Ion şi loană 
Topit în scîntei, 
Stejarul părea o icoană 
A unei idei. 


Apoi prefăcut în cărbune, 
Dar nebiruit, 

Stejarul părea o minune, 
Un zeu răstignit. 


D. Matcovschi 


În afară de simbolul perso- 
nificator (stejar — neamul cu Chip 
de Ion şi Ioana, violent izolat de 
matca românimii) la edificarea ideii 
mai conlucrează și figuri ale 
repetiției:  epanadiploza!” şi 
concatenaţia? actualizate prin 
reluarea verbelor ardea şi era în 
primul catren; epizeuxis? în al 
treilea catren, definitoriu pentru 
coerenţa textului fiind dispro- 
foronul*  ne-în-ge-nun-cheat 
susținut de autor printr-un 
metagraf. Reprezentarea grafică 
neordinară a cuvîntului schimbă şi 
substanța lui fonică. Aceste 
fenomene sînt mai puţin gratuite 
decît s-ar părea la prima vedere: 
textul e şi el un obiect, iar lectura 
nu e o operaţie pur lingvistică. Cel 
care vine în contact cu textul poate 
fi impresionat nu numai de 
aranjarea cuvintelor, ci şi de 
formatul şi culoarea caracterelor 
tipografice, granulaţia hîrtiei, 
punerea în pagină (3, p. 92). 

În exemplul nostru efectul 
poetic se rezumă la intensificarea 
expresiei prin insistenţă; distanţarea 
grafică a silabelor solicită şi 
accentuarea gravă a lor. Ca un ecou 
planează deasupra întregului text 
cele patru sunete "n" din cuvîntul 
figură, susținute fonic de vocalele 
alăturate. 

Ideea stoicismului din sfera 
semantică a cuvîntului neîn- 
genuncheat realizează o rezonanţă 


! Figură care constă în repetarea aceluiaşi cuvînt (grup de cuvinte) şi la sfârşitul si la începutul 


unei unități sintactice, metrice. 


? Gradaţie î în care un cuvînt se'repetă de: la un rnembru la cel următor, wienas unele cu 


altele (2, p. 47). 


? Figura care constă în reluarea imediată a unui cuvînt în propoziție sau vers (2, p.55). 
“Termen folosit de autorii latini pentru denumirea aliterației unor consoane greu de pronunțat 


(2. p. 50). 


Ştiinga testului 


clară în alte unităţi lexicale ale 
textului prin mijlocirea grupului de 
sunete -în- din componența 
acestora: sfînt, pămînt, scîntei, 
sînge, crescînd, îndurare şi chiar 
răstignit. În acest mod se 
actualizează obsesiv o atmosferă 
de rezistență necondiționată, 
începînd de la prima frază și 
terminînd cu ultima. Sugestia 
culminantă — răstignit, dar 
neîngenuncheat, catalizată de o 
morală ce dăinuie de milenii, 
conturează valoarea etico-estetică 
a poemului. 

Demonstrația ipotezei 
anunţate la nivel lexico-gramatical 
se va sprijini pe textul unui alt 
scriitor — V. Romanciuc. Poezia 
"Noi", deși structurată sintactic 
printr-un paralelism perfect, îşi află 
integritatea textuală într-o diaforă 
— specie de antanaclază în care 
cuvîntul ce se repetă capătă, prin 
context, o nuanţă foarte fină de 
înțeles: diferit. 


NOI 


Plaiul meu iubindu-l, 
Chem alese ploi. 

Cît ni-i sfint pămîntul 
Noi rămînem noi. 


Ce-i şopteşte vîntul 
Frunzei din zăvoi? 
Cît ni-i sfînt cuvîntul 
Noi rămînem noi. 


Gînd curat coboară 
Peste albe foi. 

Cît ni-i dor de țară 
Noi rămînem noi. 


Legămîntul protagonistului cu 
cuvîntul şi pămîntul consfințit de o 

mare dragoste de țară se actua- 
lizează în expresia noi rămînem 
noi. Noi — pronume personal, 
persoana I, plural, care vizează 
emițătorul plus întreg neamul lui, 
nu mai revine cu acelaşi sens la a 
doua repetare. Influențat prin con- 
text de semul a se perpetua din 
sfera semantică a verbului a 
rămîne interpus în sintagmă, 
pronumele noi capătă înțelesul 
metamorfozat de fire, esență 
statornică a unui popor. În acest 
caz autorul şi-a materializat ideea 
prin exploatarea nivelului lexical al 
textului, adevăr raportat și la titlul 
poeziei. | i 

E indiscutabil faptul că figurile 
care contribuie la structurarea 
unitară a textului, indiferent 'de 
nivelul la care se realizează 
(fonetic-lexical, semantic) se 
sprijină pe o organizare sintactică 
aparte în domeniul poeziei. 
Gruparera în substructuri este, în 
aceste cazuri, aproape automată, 
căci fiecare frază-strofă, fiecare 
paragraf sau grupare numerică a 
acestor unităţi se separă de la sine 
în poezie, în parte şi datorită 


„necesităţilor de metrică sau de 


versificație (7, p. 260). Acest lucru 
a fost deja probat şi în textele 
analizate pînă acum. Dar nu sînt 
rare cazurile cînd figura dominantă, 
cea care asigură coerenţa textului, 
se realizează la nivel sintactic. 
Concludent în această ordine de idei 
ni s-a părut textul "Ghicitoare fără 
sfîrşit”; însuşi titlul poeziei ne 
sugerează persistenţa integratoare 
a procedeului. 

GHICITOARE 
FĂRĂ SFÎRŞIT 


Ce izvor 
Se ia după om? 
Glasul mamei. 


Ce e dulce 
Şi nu se aduce? 
Buzele mamei. 


Care spice cresc 
Cu vîrful în jos 
Braţele mamei. 


Ce înălbeşte 
Şi nu mai sfârşeşte? 
Părul mamei. 


Care stele pe cer 
Cad amîndouă odată? 
Ochii mamei. 


Ce se ară 
Cu lacrima? 
Chipul mamei. 


Ce este nemărginit 


Şi nu calcă iarbă străină? 
Sufletul mamei. 


Gr. Vieru 


Deşi portretul mamei este 
desenat printr-un şir de perifraze 
metaforice, nu figura lexico-seman- 
tică face conturul textului. 
Paralelismul sintactic marcat prin 
recurența perifrazei metaforice sub 
formă interogativă şi a cheii noțiunii 
parafrazate înglobează coerenţa şi 
coeziunea textului. 

Ingeniosul joc de a defini 
chipul mamei ca ceva ce se ară cu 
lacrima sau sufletul — nemărginit 
şi nu calcă iarbă străină 
mărturiseşte un profund sentiment 
şi un rafinament deosebit în 
utilizarea” expresiei ierarhic pornită 
de la concretețea buzelor, brațelor, 
ochilor spre abstracţiunea filozo- 
fică a sufletului. Între esenţele 

parafrazate ar putea fi intercalate la 
nesfîrşit trăsături caracteristice 
portretului matern, dar punctele 
extremale ale mulțimii ar rămîne 
incontestabil aceleaşi, marcînd un 
început şi un sfîrşit clar al textului. 

Același motiv structurat într-o 
simplocă perfectă îl atestăm în 
poezia Mă rog de tine. 


Mă rog de tine, ploaie, — 
Cînd zbor către planete, -— 
Stropeşte gura mamei 

Şi-o apără de sete. 


Mă rog de tine, codru— 
Căci anii tăi tot fi-vor! — 
Cuprinde-i cald ființa 
Şi-o apără de vifor. 


Mă rog de tine, iarbă, 
Miîngfie-i talpa goală 
Şi sarea grea din oase 
Şi-o apără de boală. 


Mă rog de tine, munte, — 
Cît zboru-o să mă poarte, — 
Sărută ochii mamei 
Şi-i apără de moarte. 

Gr. Vieru 


E un model tranzitoriu în 
demonstrația noastră; paralelismul 
sintactic realizat în schema: regentă 
anaforică + subordonată temporală 
ori cauzală + două completive 
omogene, dintre care ultima 
actualizează o epiforă (schemă 
nerespectată numai în catrenul al 
treilea), este eclipsat de un 
metalogism — deprecația. Depre- 
caţia este o figură de stil care, la 
origine, constă într-o implorare 
adresată zeilor pentru înlăturarea 
unei nenorociri ori a unei pedepse 
(2, p. 70). Figura este menită să 
exprime mai mult intensitatea 
suferinţei decît speranța în 
mântuirea implorată. Cu un ton 


Gtiinga tertalai 


stăruitor de invocare păgînă, cu un 
accent de descîntec, irezistibil, 
figura de reflecţie dirijează coerenţa 
şi coeziunea textului susținute şi 
prin unitatea sferelor semantice ale 
esențelor invocate. Sete, vifor, 
boală sugerează o intensificare 
ierarhizată a suferinței care ar 
culmina cu moartea, procedeu 
exploatat deseori de Grigore. Vieru. 

Intenţionat am selectat texte în 
care figurile dominante sînt mai 
puțin cercetate; or, există prece- 
dente în studierea problemei 
configurației textuale la nivelul 
figurilor sintactice şi semantice (7, 
p. 257). 

În sprijinirea structurii unitare 
a textului pot conlucra figurile 
actualizate la mai multe nivele 
(fonetic-lexico-gramatical, seman- 
tic), dar numai una este exploatată 
de emițător ca expresie a temei şi 
ideii textului, celelalte fiind doar 
nişte accesorii. E vorba despre 
principiul cooperației, caracterizat 
de V. Dijk atunci cînd delimitează 
în structura potențialului informativ 
al textului artistic informaţia se- 
mantică, adică propriu-zis conți- 
nutul, şi informația structurală. 
Deoarece între emițător şi receptor 
nu se stabileşte un contact 
nemijlocit, structura textului artis- 
tic are o importanță prioritară 
informaţională în raport cu alte 
tipuri de text (6, p. 25). În textele 
artistice, în speță în cele poetice, se 
procedează la o supradozare de 
informaţie realizată la toate nivelele, 
dat fiind volumul redus al 
materialului verbal. 


85 


REFERINȚE 
BIBLIOGRAFICE: 


1. R. Barthes, Gradul zero al scriiturii, 
în cartea Poeţică şi stilistică. Orientări 
moderne, Bucureşti, 1977. 

2. |. Dubois, F. Edeline, ... Retorica 
generală, București, 1974. 

3. Gh. Dragomirescu, Mica 
enciclopedie a figurilor de stil, Chişinău, 
1993. 


4. P. Fontanier, Figurile limbajului, 
Bucureşti, 1977. 


5. G. Genette, Figuri, București, 1978. 


6. Issledovanya po teorii teksta. 
Referativnîi sbornik, Moscova, 1979. 


7. M. Mancaş, Limbajul artistic 
românesc în secolul XX, Bucureşti, 1991. 


8. H. Morier, Dictionnaire de Poetique 
et de Retorique, Paris, 1961, art. Rima. 


9. R. Niculescu, Ghicitoarea, spirit și 
poezie. Studiu introductiv la antologia: 
Ghicitori, București, 1991. 


10. P. Ricoeur, Metafora vie, 
Bucureşti, 1994. 


11. M. Zamfir, Retorica poeziei 
romantice româneşti, în cartea Structuri 
tematice şi retorico-stilistice în romantismul 
românesc, Bucureşti, 1977. 

12. P. Zumthor, Text şi textură, în 
cartea Poetică şi stilistică. Orientări moderne, 
Bucureşti, 1972. 


PETRU ŢARANU 


este un savant dezinteresat, care 
scrie din dragoste despre folclorul 
românesc, despre scriitori, toponimie 
şi diferite probleme ale etnosului 
nostru. Exactitatea ştiinţifică, rigoarea 
demonstraţiei sînt întotdeauna impreg- 
nate de o participare sufletească ce dă 
studiilor sale culoare şi credibilitate. 
Documentul prinde fior, umplîndu-se 
ca şi cum de viaţă. 

Născut la 26 mai 1934, în satul 
Linişte, comuna Șaru Domei, județul 
Suceava, Petru Ţaranu s-a pătruns de 
aerul folcloric al acestui Heimat 
matern, adevărată vatră străbună 
nimbată de mit şi aureolă baladescă. 
Îşi susține teza de doctorat cu o temă 
de istorie a economiei naţionale la 
Academia din Bucureşti, după ce 
termină Facultatea de Ştiinţe 
Economice a Universităţii "Al.i.Cuza" 
din laşi, dar adevărata vocaţie este 
investigația folclorului, a mijloacelor 
lui artistice, a pecetei pe care i-o 
imprimă modul de a gîndi şi a simţi al 
poporului. 

Este autorul unui impunător 
număr de studii: Oameni de seamă 
din Ţara Dornelor, Toponimie şi 
antroponimie din Dorne, Călători şi 
călătorii prin Țara Dornelor, 
Folclorul dornean — argument al 
vechimii și continuității, Reportaje, 
Eseuri. 

În sfera preocupărilor sale au 
intrat în ultimul timp legăturile 
afective ale lui Eminescu, Blaga, 
Sadoveanu cu ținutul pitoresc al Vetrei 
Dornelor, Petru Țaranu depistînd 
izvoare de inspiraţie, mărturii ale 
prezenţei marilor scriitori. Îndru- 

mîndu-se pe urmele lui Alecu Russo, 
care şi-a purtat paşii pe moşia tatălui 
său lancu Rusu, savantul constată că 
partea de moşie "care a cuantificat 


potenţialul dornenilor de a-şi 
răscumpăra pămîntul pe calea arendei, 
primeşte strania rezonanţă a botezului 
toponimic: Dealul Rusului”. 

Un alt toponim este legat de un 
roman sentimental al lui Alecu Russo: 
"Rusca, adică Ileana de la Genune, 
rămîne un vibrant crîmpei din 
mistuitoarea biografie a scriitorului din 
Străşeni, iar memoria ei va dăinui ca 
factor de geneză în însemnele divine 
ale toponimiei din Dorne”. 

Prin studiile sale Petru Țaranu 
proiectează mereu lumini asupra unor 
aspecte de biografie interioară a 
scriitorilor, ca o semnificaţie -docu- 
mentară incontestabilă. 


Mihai CIMPOI 


prEN Popas în Jara Dornelor 


PRIMARUL-POET 


Petru Țaranu este mai întîi de 
toate poet. Nu în sensul că poezia 
pe care Domnia sa o profesează, 
de altfel onest, cu multă sensibi- 
litate şi destul har, ar eclipsa 
oarecum celelalte aspecte ale 
activităţii acestui bărbat din Ţara 
Dornelor. Zicem că Petru Țaranu e 
mai întîi poet, pentru că tot ce face 
— în calitate de simplu cetăţean sau 
în cea de primar al Vetrei Dornei 
— poartă amprenta inspiraţiei, 
dăruirii. Te convingi de acest lucru 
vizitînd oraşul, întreprinderile şi 
instituţiile lui, peste tot descoperind 
grija pentru continua prosperare a 
urbei. Parafrazînd am putea afirma 
cu suficient temei, că primarul e un 
om "potrivit la locul potrivit”. 

Bunăvoinţa, curiozitatea, 
calmul, vorba blîndă, aşezată, 
calități completiînd figura de 
muntean mîndru şi voinic, 
coborîtor parcă din legende, te 
copleşesc şi te apropie de Petru 
Țaranu, român plin de iubire pentru 
tot ce ține de autenticitatea noastră 
spirituală. 

E fericit: cel ce poposeşte în 
Țara Dornelor, plai de poveste, 
situat la nord-vestul bătrînei 
Moldove, nu departe de vechea 
capitală, Suceava, acolo unde 
moldovenii "dau mînă cu mînă” cu 
ardelenii, plai în care s-a zbătut 
întotdeauna cu putere inima 
română. 

De o mie de ori însă mai fericit 
e cel care în itinerarul dornean este 
însoţit de un Petru Ţaranu, profund 
cunoscător al frumuseţilor 
peisajului montan din această parte 
de Țară, dar şi a istoriei zbuciumate 
a dornenilor. Specialist în domeniul 
economiei, potrivit studiilor, Petru 
Ţaranu de-a lungul anilor manifestă 
un interes permanent pentru 
probleme, ca să zicem aşa, mai 
puțin materiale. Scrie versuri, 
eseuri, culege folclor, urmăreşte 
"creşterea" limbii române, încercînd 
a stabili coordonatele evolutive ale 
graiului dornean. Recunoaștem 
sincer: fenomenul Petru Țaranu — 
economist cu reală vocație 
filologică — proiectat în trepidanta 
şi mult prea încurcata noastră 
existență materialistă pînă la refuz 
— ni s-a părut o oază de lumină. 
Dar şi de izbîndă a omului asupra 


vremilor. 


Propunem cititorilor rubrica 
"Popas în Ţara Dornelor", susținută 
de Petru Ţaranu, primar în Vatra 
Dornei, întrebîndu-ne: ce-s-ar' 
întîmpla oare dacă mai multe așezări 
de o parte şi de alta a Prutului ar 
avea în frunte asemenea bărbaţi?! 


Alexandru BANTOŞ 


Popas în Pana Dornelor 


Petru ŢARANU 


MARTURISIRE 


M-am născut într-un bordei 
Dintr-un dor de primăvară, 
Legănat la umbra rară 

Pe sub brazi, pe Podirei 


Mama mă privea cu dor 
Şi-mi croia ursită bună, 
Rugînd nopțile cu lună, 
Din bordeiul cu pridvor. 


Şi-n sătucul meu de munte, 
Cu izvoare-n flori de nuferi, 
M-a prins dorul de luceferi 
Cu suspin şi lacrimi multe, 


Si-am plecat în crez de bine 
Din sătuc şi din bordei, 
Plîngeau brazii-n Podirei, 
Plîngeau teii după mine, 


La veghe în miez de noapte, 
Nostalgia-i of şi soartă, 
Visul meu de altădată 
-amintire şi-i departe. 


oocneoesosoeceoeenoooooeoooee 


Printre nori ce se destramă, 
Cînd cocorii ţipă-n cîrduri, 
La bordei s-adună gînduri, 
Pribegeşte-un dor de mamă, 


Satul Linişte, 
Comuna Şaru Dornei 

Popas în Pana Dornelor 


CUVINTE NEROSTITE 


În rugă de tălăngi adormite, 

La vremi de ceasornic stelar, 

Se sting cuvinte nerostite 

La masa tăcerii din castul altar. 


În noapte, o stea pe cer brodată, 
Ceara plinge-n dor de luminare, 
Focu-n vatră, durere însingurată, 
Pe cai de umbre lacrimu-i călare, 


Un jar celest din maci mă arde, 
Lacrimi curg în semne şi repere, 
Muzica colindă în viori şi coarde 
Cu lerui ler, de tainică durere. 


Regrete rătăcesc în file de gînd, 
Roua îşi suspină dorul de stele, 
În cârduri cocorii trec țipînd, 
Florile mor de mila lor şi ele. 


Vintul, herghelii în toamnă firzie, 
Metaforă de pătimuşe anotimpuri, 
Dorul de mamă pe vatră înfirzie 

Cînd tu-mi sfărîmi atitea gînduri. 


Cînd liniştea pe frunte-mi ninge 
Și ochii tăi îs faguri de lumină, 
Norul de pripas o stea îl stinge 

Şi-un vis în nopți cu lună plină. 


Offînd, aştept la umbra de garoafe, 
Un dor stingher, un dor furat, 
Vinul satanic curge din carafe, 

E frig polar şi doru-i demult uitat. 


Din nemargini de stele Săinnite, 
Rece, Luceafărul coboară iar, 
Doare taina cuvintelor nerostite, 
Enigme în mit de cremeni pe altar. 

Petru ȚARANU 


LACRIMĂL-N NINSORI 


Ninge, ninge pe la fereşti în nemuriri de zei, 
Fulgii alunecă uşor de pe unda razelor de mit 
Pe aripi de vînt, în poezia ce nu pot s-o uit 
Leneşe ninsori se alină-n ochii tăi, în ochii mei. 


Ninge, ninge a colinde, văzduhurile sînt poeme, 
Crîngu-i iernatica romanță a iubirii de păduri, 
Fulgii, lacrimile iernii, se alintă în cînturi 

De vânturi tesute în albul din ninsori dornene. 


Ninge, ninge în amintiri şi-n imn de rugăciune, 
Un univers de fulgi în zbor cu tremur de baladă 
Coboară în mitul lumii de nămeți, vifor în tornadă 
Se ogouie pe corhane şi în adîncuri de genune. 


Cud fulgi, zăpezi se aştern şi-n vise troienesc, 
Clipe în răstimpuri la ferestre cu regrete ning, 
Cu lacrimi de fulgi navivînd pe unda unui gînd 
De ierni în care, a taină, amintiri se povestesc. 


În troiene de zăpezi tu, lacrimă, pură făptură 
Mă ademeneşti cu vraja-ţi prin fulgi şi gînduri, 
Cu privirea ta mă-ngheți şi-n poveşti cu vînturi 
Boarea de iubire aşteaptă la fereşti cu stură. 

Popas în “Jara Donnelo 


TOPONIMUL 
*CĂLIMANI" - ECOU AL 
UNEI STRĂVECHI 
CIVILIZAŢII 
AUTOHTONE 


Expresie a raporturilor dintre 
om şi mediul său de viaţă, 
toponimia şi antroponimia, prin 
conținutul şi semnificația lor, 
„constituie o veritabilă arheologie 
lingvistică, sînt o arhivă cu structuri 
complexe în care se păstrează 
amintirea  atîtor evenimente, 
întîmplări şi fapte, reprezintă o 
importantă cale de reconstituire a 
trecutului cu anvergura argumen- 
telor convigătoare(1). Fiecare 
nume de loc şi de persoană este o 
istorie ctitorită cu mijloacele limbii, 
o importantă verigă a raportului 
dintre om şi natură, dintre 
toponimia unei regiuni şi istoria ei, 
reprezintă o esențială parte 
constitutivă a civilizației autohtone 
privită în evoluţia ei. Numele de 
oameni şi de locuri conservă şi pun 
în evidență valoroase dovezi 
referitoare la unitatea de neam în 
vatra de geneză, privind vechimea 
şi continuitatea românească în 
spaţiul geografic din arealul 
carpato-nistrean-dunăreano-pontic. 
Spaţiul montan, cu particularitățile 
sale  biospirituale şi socio- 
geografice, se înscrie pe coordona- 

tele istoriei sub semnul unui centru 
vital, al unui puternic factor de 
geneză şi de dăinuire în timp al 
unor străvechi civilizaţii autohtone. 
Muntele ca simbol al alternanţelor, 
înalt-adînc, deal-vale şi invers, a 
intrat din cele mai vechi timpuri în 
circuitul specific al sacralității. În 
Dacia antică, în Dacia romană şi 
ulterior, vîrfurile de munte şi 
întinsele platouri alpine aveau 
atribute de sanctuar de cult. Ca 
dovadă prezența a numeroase 
relicve care poartă de-a lungul 
timpului semnificative şi convingă- 
toare mesaje: Omul sau Sfinxul din 
Bucegi, Moşul de la Călimani (2), 
Doisprezece Apostoli din același 
masiv muntos etc. Numele de 
munte reprezintă efectul unui arhaic 
sistem de denominaţie populară, are 
la bază evenimente şi fenomene 
specifice unei structuri etno- 
culturale bine definite şi cu 
durabilitate în timp, este ecoul unor 
manifestări spirituale, adeseori cu 
caracter mitologic, organizate 
periodic în aria unui duplex sau 
triplex confinium montan. Fiecare 
nume topic este o străveche și 
originală mărturie istorică. Cu cît 
altitudinea şi aria oronimico- 
toponimică este mai mare, cu atît 
mai vechi este și numele de loc (3). 
Apelativele arhaice de origine dacă 
sau latină coboară pe sensul de 
iradiere toponimică dinspre munți 
spre văi (4). Cunoaşterea numelor 
de locuri, a poziţiei lor geografice, 
ne oferă argumente plauzibile sau 
convingătoare privind stabilirea 
centrului de migrare toponimică şi 


Petru ȚARANU 

a caracteristicilor sale etimologico- 
formative. 

În sistemul de denominaţie 
geografică numele de loc Călimani 
corespunde unei reprezentative 
forme de relief, este, de fapt, cel mai 
dezvoltat şi mai înalt masiv muntos 
de origine vulcanică din ţara 
noastră (5). Coordonatele sale 
geografice aparţin şi delimitează, în 
același timp, trei provincii româneşti 
în devenirea şi unitatea lor politico- 
istorică: Moldova, Transilvania şi 
Bucovina. Prin vechimea şi poziţia 
sa geografică, toponimul Călimani 
conservă, într-un mod specific, un 
îndepărtat trecut istoric, are o 
biografie complexă şi virtuţi 
mitologico-arhaice. În jurul acestui 
arhaic axis mundi s-a cristalizat 
semnul unui echilibru autohton, s-a 
definit coloana vertebrală a 
civilizaţiei dace, apoi a celei daco- 
romane şi româneşti, s-a 
circumscris posterităţii un ecou 
încărcat de sensurile şi semni- 
ficaţiile acelor vremi. 

În societatea Daciei antice, la 
solstiții şi echinoxuri, se organizau 
procesiuni mitologice pe anumite 
platouri alpine din spaţiul carpatic 
sau pe vîrful unor munți consideraţi 
sacri. Cunoscute în vechime sub 
numele de ospeţe ale nemuririi, 
aceste manifestări de străveche 
tradiție spirituală la daci aveau, la 
început, un caracter oficial mai 
restrîns. Cu timpul aria geografică 
a procesiunilor mitologice s-a 
extins, acestea căpătînd consacrare 
şi caracter. popular. Manifestările - 
spectacol cu caracter mitologic şi 
vitalitate istorică, cunoscute mai 

tîrziu sub denumirea de urcări pe 
munte, au fost preluate şi trans- 
simbolizate magico-religios de 
către creştinism, unele, cum ar fi 
Doisprezece Apostoli, supravie- 
țuind pînă în zilele noastre(6). 
Înfrîngerea Daciei a însemnat pe 
plan mitologic o aculturaţie unilate- 
rală din partea mitologiei romane. 
Fenomenul este explicabil, deoa- 
rece formele de cult autohton şi 
instituţiile sale specifice, marii 
pontifi şi preoți oficianţi au avut rol 
de port-drapel în lupta de apărare 
împotriva invadatorilor romani şi 
apoi a dominaţiei străine. Credinţa 
în nemurire a celor căzuţi la datorie 
a reprezentat o latură fundamentală 
a puterii de sacrificiu la daci. Ca 
urmare, în perioada Daciei romane 
s-au menţinut interesele stăpînirii 
romane: cultul morţilor, al 
munților, al pădurilor şi apelor, al 
bradului, credinţe, datini şi tradiţii 
licantropice etc.(7). Înăbușită în 
propria-i vatră, mitologia dacă s-a 
refugiat în munţi, în depresiunile 
intramontane, în aria geografică a 
dacilor liberi, unde a supravieţuit 
şi a lăsat urme în toponimia şi 
antroponimia spaţiului carpatic. 
În contextul general al vieții 
spirituale. din perioada Daciei 
romane şi ulterior, un rol aparte l-au 
avut formele de manifestare a 
mitologiei moşilor şi strămoşilor, 
sensurile şi semnificaţiile acestui 
arhaic cult. Zalmoxis din mare 
pontif devine Om divinizat şi apoi 
Om proiectat în ceruri, ca zeu al 
moşilor şi al strămoşilor (Coeli 
manus) (8). În esenţa sa, cultul 
moşilor şi al strămoşilor, la dac: şi 

apoi la daco-romani, reprezintă un 
proees gradat şi progresiv de 
mitificare, de  eroizare, de 
genificare şi apoi de divinizare. În 
sens primitiv dacii înțelegeau prin 
moşi şi strămoşi ceea ce romanii 
numeau mani, adică o formă de 
concretizare şi de divinizare a 
sufletelor celor dispăruţi(9). În 
limba sanscrită vocabula man avea 
sens de suflet, iar prin derivata sa 
manu se înţelegea, în aceeaşi limbă, 
puterea sufletului (10). Parte 
constitutivă a graiului populaţiei 
daco-romane, însuşită şi în 
vocabularul limbii vorbite a dacilor 
liberi(11), vocabula man se înscrie 
pe coordonatele moştenirii noastre 
autohtone, daco-latine. În 
societatea dacă morții erau venerați 
printr-un autentic cult al lor şi pe o 
largă arie memorial-conservativă. 
Cu trecerea timpului sensul cultului 
se lărgeşte şi se amplifică, căpătînd 
adînci rezonanţe în mitologia 
populară de tip.creştin, ecouri ce 
au străbătut prin negura vremurilor 
pînă în zilele noastre: Moșşii de 
iarnă, Moşii de vară etc. (12). 
Coroborînd datele de factură 
documentară cu informaţiile cu 
statut de legendă sau cu cele 
provenite pe cale orală din 
generaţie în generaţie, se naște 
ipoteza  emergenţei efectului 
toponimic Călimani din mentali- 
tatea arhiacă a dacilor, a daco- 
romanilor şi apoi a românilor. În 
această ipoteză toponimul Călimani 
este un nume de loc compus: 
Calea manilor sau Calea manului. 
Dacă admitem acest adevăr, atunci 
sensul etimologic al toponimului 

cercetat intră în spaţiul de teritoria- 
lizare a mitologiei dacice şi daco- 
romane. În accepțiunea populaţiei 
autohtone din Depresiunea Şaru 
Dornei, drumurile care duceau la 
sihastrul schit de la Doisprezece 
Apostoli (13) sau spre locul unde 
se desfăşura, la solstițiul de vară, 
Nedeea de la Călimani erau 
cunoscute sub numele de Calea 
Moşilor, uneori Calea sufletelor şi, 
adeseori, Calea manilor. Platoul 
alpin unde se desfăşurau arhaicele 
ospeţe ale nemuririi şi apoi nedeea 
de altădată, cea din urmă fiind o 
manifestare cu caracter popular şi 
patriotic, care a dăinuit pînă la 
începutul sec. al XX-lea, purta 
numele de Moşi, mai frecvent La 
Moşi. Slujitorii străvechiului cult au 
fost şi au rămas cunoscuţi în 
limbajul populaţiei mai în vîrstă, din 
arealul nordic al Munţilor 
Călimani, sub denumirea de 
Calimani, iar grupul statuar mega- 
litic Moşul de la Călimani era 
considerat Om al cerului care 
patrona Moşii de altădată, adică era 
considerat zeul moşilor şi al 
strămoşilor. Din ce în ce mai rar se 
mai uzitează şi astăzi expresiile: 
Bătrînul Caliman, Peştera lu' 
Caliman, Vîrvu ori Piscul lu' 
Caliman, toate aceste apelative 
avînd valoare impresivă, rezultat al 
moştenirii din tată în fiu (14). 
Argumente, deci, pentru o plauzi- 
bilă concentrare de esenţă privind 
sensul etimologico-formativ al 
enigmaticului toponim. Recentele 
descoperiri arheologice din zona 
Munţilor Călimani susţin, cu noi 
argumente, ipoteza substanţei 

primare de geneză etimologico- 
formativă. 

Investigînd nomenclatura 
topică a zonei montane se pun în 
evidenţă şi alte argumente care 
confirmă statutul arhaic al 
toponimiei Călimanilor. Valori- 
ficarea informaţiilor păstrate în 
memoria populaţiei în vîrstă din 
Depresiunea Şaru Dornei (15), ca 
Şi a celor cu statut de legendă (16), 
ne oferă dovezi convingătoare 
privind ereditatea autohtonă a 
toponimelor Şerba şi Poiana Negri, 
locuri situate în arealul nordic al 
Munţilor Călimani. Cu o localizare 
uimitor de precisă (17) populaţia 
autohtonă indică zona unde, pe la 
sfîrşitul sec. al XIII-lea, barbarii 
năvălitori au făcut-o şerbă pe 
Domnița Neagra, fiica lui Negrea 
Basarab, voievod al acestor 
ținuturi. În împotrivirea ei disperată, 
frumoasa Domniţă a fost decapitată 
în poiana ce-i poartă numele astăzi. 
Șerbia şi sfirşitul tragic, dar demn, 
al Domniței Neagra au generat 
nume de locuri cu rezistență în timp 
pînă în zilele noastre: Șerba, 
Coada Şerbii și Poiana Negri. 

Legenda spune că, pe la 
sfirşitul sec. al III-lea, o ceată de 
luptători daci în frunte cu magul lor 
s-a retras prin aceste locuri sub 
repetatele şi necruțătoareie lovituri 
ale barbarilor năvălitori. Zona, 
unde războinicii daci au fost primiţi 
ospitalier de către populația 
băştinașă, a fost aleasă ca loc sacru 
de către magul dac, atribut ce a fost 
păstrat şi în conştiinţa urmaşilor săi, 
a maganilor. Serviciile divine se 
oficiau sub un copac secuiar care, 

aşa cum spune legenda, avea o 
dezvoltată formă de templu (18). 
Locul,- sacralizat în context social- 
istoric, s-a numit, la început, 
Muntele Magului, apoi, concreti- 
zînd pe descendenții săi, a luat 
numele de Muntele Maganului, 
denumire sub care este cunoscut şi 
astăzi. În perioada interbelică 
marele prozator român Mihail 
Sadoveanu culege din memoria 
bătrînilor munteni din Neagra 
Șarului o variantă a acestei străvechi 
legende (19). Venind din timpuri 
imemorabile, legendele rezistă şi 
tac sub povara grea a istoriei şi a 
uitării. Ele vin însă cu forță de viață 
pînă în zilele noastre. Astăzi ne 
vorbeşte convingător, în acest sens, 
legătura logico-semantică dintre 
osatura topică a Călimanilor şi 
evenimentele social-istorice cu 
statut de legendă şi atribut de 
geneză. 

Din punctul de vedere al 
încadrării în sistemul limbii, o 
atentă cercetare fonetico-dialectală 
în arealul nordic al Munţilor 
Călimani pune în evidenţă 
conservarea în vocabularul limbii 
vorbite a numeroaselor apelative şi 
forme arhaice de exprimare (20). 
Printre cuvintele cu structuri 
fonetice specifice graiului local se 
găseşte şi substantivul cale. În 
accepțiunea populaţiei băştinaşe, 
noţiunea are sens de drum îngust, 
de drum tainic prin munţi, iar ça 
specific de pronunție (fonetic) 
vechea formă populară: cali (21) 
(calia, la nominativ, singular, 
feminin). Forma arhaică de 
exprimare este determinată de 

fenomenul de reducere şi de 
închidere a vocalelor finale, 
particularitate specifică graiului 
autohton (22). Pe fondul evoluţiei 
transformărilor fonetico-dialectale 
are loc procesul de toponimizare a 
apelativului compus Calia 
manilor, în evoluție Cali mani şi 
apoi, în formă definitivă, Călimani. 
În cazul toponimului luat în studiu, 
în lexicul popular, mai ales în 
vorbirea bătrînilor, se operează cu 
structura de pronunție specifică 
Caliman sau Căliman, şi nu cea 
literarizată: Călimani. Este una din 
numeroasele dovezi care argumen- 
tează, cu forţa convingerii, continui- 
tatea elementului autohton în 
spaţiul geografic la care ne referim. 
Dovadă că limbajul popular şi 
numele de locuri sînt marile arhive 
ale trecutului românesc (23). 

În concluzie, avînd la bază 
dovezi plauzibile și convingătoare, 
se poate admite ipoteza potrivit 
căreia numele de loc Călimani este 
o reverberaţie istorico-culturală și 
psiho-mitologică a unei străvechi 
civilizaţii, un fenomen care n-a 
anulat, ci numai a modificat fondul 
cultural-mitologic autohton, dacic. 
Acţiunea de explorare, de elucidare 
şi de interpretare etimologico- 
formativă a vechilor toponime, în 
complexitatea şi dificultatea sa, 
solicită eforturi unitare şi funda- 
mentate interdisciplinar cu 
desfăşurare pe o arie de geneză 
toponimică cît mai largă. Filonul 
surselor de informare care ne-a stat 
la dispoziție, deşi limitat, ne-a 
permis o modestă introducere în 
substanța primară a raportului care 

se referă la originea şi la sensul 
apelativului Călimani, la factorii şi 
la cauzele care le-au generat, la 
evoluţia în timp şi la particularităţile 
de toponimizare a acestui străvechi 
apelativ. Consideraţiile expuse 
reprezintă un argument şi, în același 
timp, o invitaţie la investigaţii de 
profunzime şi pe multiple planuri. 

NICU GANE » 
AMFITRION ŞI 
CĂLĂTOR PRIN 
DORNE 


În respiraţia de brize a unei, 


dimineti de iulie (1886) cu timpui 
condensat în cețuri ce se acompa- 
niau şi se interferau cu îndepărtatele 
preludii aie murmurului de tuinic și 
ale cîntului de păsări, Nicu Gane 
urzeşte, destramă şi, apoi, deapănă, 
cu. fiorul amintirii, sensul tonic al 
agreabilei sale convorbiri cu Pia 
Brătianu, soţia primului ministru de 
atunci, avută în saloanele rusticului 
hotel Cerbul din oaza preaplină de 
florile şi de ierburile crude ale 
Slănicului din acele..vremi. Distinsa 
doamnă din România lasă să se 
înţeleagă. că-i. lipseşte, din 
palmaresul afectiv și evocator al 
impresiilor sale de călătorie, 
tonalitatea peisagistică a pitorescului 
univers bucovinean Şi Madelie 


de: la Voroneţ, de la Putna și de la 
Suceyiţa., Çuceriț, de delicatele ei 
vreri şi curiozităţi, cu descendența 
dintr-un regret ce-i universaliza 
pasiunea vîrstei, autumnale, şi forța 
sentimentelor sale .naţionale,. Nicu 
Gane îi. stimulează, motivaţia 


călătoriei cu vorbe de duh, 


creionînd și zugrăvind, cu caligrama 
sacră 


afectivității, icoana a 
oamenilor şi a locurilor din 
Bucovina. 


Axioma ce pune sub cumpăna 

semnului zodiacal credința că în 

rice tentație se ascunde și o capcană 
s-a verificat în vălmăşagul trecerii 
nedreptei graniţe de la Iţcani - 
Suceava. 
descoperirii Bucovinei, ca vatră de 
străveche dăinuire românească, a 
fost temporizat de atenția şi de 
comportamentul plin de politețe ; al 
grănicerilor și al vameşilor austrieci, 
sentimentul „ frustrării srezati 
național a sporit şi şi-a adîncit 
perspectiva în străfundurile, trufaşe 
şi misterioase ale indi ferenței ma 
marilor urbei de iau tul 
focalizare a trecutului cu arhaică 
geneză a filiațiunii autohtone. În 
vădită. contradicţie cu renumele de 
rară ospitalitate a locurilor, tagma 
stăpînițoare din istoricul oraş 
bucovinean a tors destinul Şi 
simbolistica călătoriei cu alternative 
evazive şi umilitoare, cu toate că 
Nicu Gane îşi înscrisese numle, cu 
ani în urmă şi la loc de cinste, 
cronica prefecţilor de Space 
După o noapte petrecută într-un 
amestec de revoltă şi de durere, în ` 
trenul cu care sosise, alaiul 
peregrinilor români, _mulțumindu- se 
cu o frugală gustare, își escaladează 
privirile prin panorama. descriptivă 
a ruinelor șetăţii și ale, fortificațiilor 
de răsunet medieval ce-şi blestemau 
gloria. ge odinioară, cu. uitarea şi cu 
nepăsarea vitregelor vremi. 


Dacă şocul intim al 

Lăsînd în urmă nostalgia 
legendei ce fuziona cu realitatea 
sfatului de taină al schivnicului 
Daniil și cu faima ctitoriei voie- 
vodale de la Voroneţ, caravana de 
birje (4) îşi alunecă graţia spre tîrgul 
Dornelor în armonii de trap şi de 
galop ce se-nfioară pe sub conuri 
de măgură şi scrîntituri de obcine, 
prin lumea nudă şi pură a şipotelor 
şi a pîraielor ce-şi preling cristalinul 
apelor în pitorescul univers al Văii 
Putnei. Umplîndu-şi sufletul cu 
aromele aerului inconfundabil al 
serpentinelor Mestecănişului, poleit 
cu cearcănele calme şi arămii ale uji- 
nei lui Pintilie Călătorul (27 iulie), 
Pia Brătianu îşi alină oboseala cu 
umbrele de zîmbet ce-l îndeamnă 
pe Nicu Gane să admire 
curcubeiele de colb ce se arcuiau 
prin hăţişul potcoavelor ultragiate 
de ritmul condensat al unei 
călătorii întîrziate prin lumea 
miracolelor voievodale ale 
Bucovinei. Irepetabilul farmec al 
unui apus de soare îşi urează 
semnificația peste vatra de tihnă şi 
de molcomă reculegere a Dornelor 
în care se descinse călătoria 
contaminată de simbolistica 
naţională a pelerinilor români. În 
beneficul parfum al amabilităţii şi 
al ospitalităţii ce-i înconjoară, se 
aşterne o sinteză de atitudini şi de 
comportamente în care vibrează 
destinul legăturilor de sînge și 
bunele simţiri ale omului din Dorne. 
Găzduiţi în lumea frustă şi pură a 
ordinii şi curăţeniei din faimoasa 
casă de mas (de oaspeţi) de sub 

poalele Runcului (Meier), Nicu 
Gane şi familia Brătianu „gustă, cu 
vădită savoare, din rafinamentul şi 
diversitatea artei culinare dornene 


Şi se odihnesc, apoi, în camerele 


atent dereticate şi pătrunzător 
învăluite în aromele cetinii şi ale 
finului de curînd cosit. 

A doua zi, în zori, expan- 
siunea juvenilă a tînărului Ionel 
Brătianu şi a surorilor sale (Maria, 
Pia, Sabina (Cantacuzin) şi Taţiana) 
inundă tihna ritmului dornean cu o 
exuberantă promenadă de 
recunoaştere pe Strada Mare şi, de 
aici, pe Drumu Tătarilor pînă 
aproape de cătunul Dorna la 
Popeni. După micul dejun, bătrînul 
Meier refuză plata atentelor şi 
consistentelor sale servicii, 
reamintind, cu nedesimulată 
mîndrie, că pentru el a fost o onare 
să găzduiască pe soția primului 
ministru din România, exprimînd, 
în același timp, părerea de rău a 
primarului Deac ce nu se afla de 
față, fiind cu multe treburi pe la 
Cernăuţi. Seducţia priveliştilor 
dornene îi absoarbe într-o 
antrenantă aventură a spiritului pe 
la margine de poieni şi pe sub poale 
de pădure ori pe la scăldătorile 
pline de miracolul staţiunii cu efecte 
tămăduitoare. După formalităţile 
decantate în intimitatea rigorilor 
vamale pe calea derivată a 
gesturilor de politeţe, abil nuanţate 
de către oficialităţile austriece, 
grănicerii români conturează 
solemna şi generoasa imagine a 
onorului printr-o treaptă valorică ce 

deschide perspective spre lumea 
plină de pitorescul surîzător al 
satului Gura Negri din Dorna 
Românească. 

În nudul naturii fără de 
prihană a Văii Bistriţei, din zona ei 
de implicată contemplare cu rîul 
scoborîtor din repezișuri ale Negrei 
Şarului, fiorul impresiei şi al viziunii 
peregrinilor dobîndeşte sens şi 
coerență prin concretizarea valorii 
umanului şi a peisajului în universul 
ecuaţiei existenţiale din Dorne. Prin 
armonii de codri şi de lunci ori prin 
păienjenișul razelor ce se arcuiesc 
în cununi de jucăușe curcubeie, se 
desluşeşte oftatul juvenil al 
molcomelor şi tînguitoarelor 
buciume. Deodată, în fluxul 
călătoriei se revarsă ineditul izvor 
al vieţii din nativitatea izbucnirilor 
ce se desprind şi se preling din 
masa cromatică a depărtărilor, de 
acolo de unde se adunaseră 
locuitorii (Dorna 
Românească), precum şi cei din 
satele învecinate, Şaru-Dorhnii, 
Neagra Şarului (şi) Negrişoara: 
bărbaţi, femei, copii cu preoţii şi 
primarii în frunte, pentru a saluta 
pe soția şi copiii celui mai mare 
Român din țară, a cărui faimă 
străbate pînă în adincul munţilor. 
Seduşi de peisagistica cromatică a 
ierburilor şi a portului popular, de 
nobila aventură a mulțimii din 
spaţiul dornean, oaspeţii ascultă cu 
luare aminte cuvîntul de bun sosit 
adresat, în numele obştii dornene, 
de preotul Gheorghe Ortoanu prin 
graiul său simplu şi pitoresc cum 

nu se mai aude astăzi decit prin 
meleagurile acele. La Gura Negri, 
Nicu Gane descoperă şi se apropie, 
după cum el însuşi mărturiseşte, de 
lumea de-apoi pe care ne-o 
istorisesc bătrinii, în timpurile 
binecuvintate pe cînd obiceiurile, 
portul şi limba erau acele drepte 
ale noastre, nestricate de atingerea 
cu neamuri străine. Impresionat 
pînă la lacrimi de broderia spirituală 
a Dornelor din acea frumoasă zi de 
iulie (28), prozatorul român 
creionează semnificative virtuţi 
simbolice ale portului şi ale 
fizionomiei ţăranului din Dorne. El 
observă că frumoşi erau de văzut 
în cadrul verde al brazilor acei 
oameni îmbrăcaţi ca de sărbătoare 
în hainele lor tradiționale, a(le) 
căror culori vii ce străluceau pe 
altitele fetelor şi ale nevestelor se 
îngînau cu razele soarelui. Mă 
uitam la dînşii şi nu mă puteam 
sătura de a privi fețele lor liniştite, 
senine, nefrămintate de patimi rele, 
de parcă-mi venea să cred că acolo 
şi numai acolo sălăşluieşte pacea 
sufletului. Semnificative şi senza- 
ționale au fost momentele de 
inspiraţie şi de repliere sufletească 
atunci cînd Pia Brătianu se întreţine 
cordial cu oficialitatea satului, cu 
bătrîni înţelepţi şi cumpăniţi la 
vorbă. În timp ce Pia Brătianu, 
însoțită de Nicu Gane şi familia ei, 
se îndrepta spre pluta împodobită 
cu crengi de brad, mulţimea de 
dorneni îşi revela propria-i vocaţie 
prin nemăsurate, dar călduroase 
gesturi de rămas bun. 

Scrîşnind din încheieturi, pluta 


sẹ- smunci de la mal şi își croi drum, 


pe seame. de .ape ce,se învolburau, 
unduind psin fulgurantele, sclipiri 
ale, : peisajului ce-şi 
grandoarea în. dezlănţuiriie, de 
ierburi. crude ale luncilor ce.s 
ascundeau în umbra maiestuoaselor 


.înroura, 


păduri, De :pe, țărmul scăldat într; 


un. soare blajin şi îmbietor o triplă 
şi puternică, salbă. de săcăluşuri 
făcu să treşară ecourile munților. 
Era. semnul prin care sătenii. îşi 


luau, Ziua bună de, la noi, privind 


cu. nostalgie. pluta ce se pierdea în 
zări "ca un vis A tinereții printre 
anii , trecători”. Cirmaciul „și 
dălcăuşul, doi “fücai voinici, 
deprinşi cu apa Bistriţei. de mici 
copii, complementau natura cu 
vigoarea, și cu patima privirilor ce 
se amestecau cu seninul cerului ŞI 
çu, tainice clipociri de valuri 
înspumate. Fantasticul joc .al plutei 
pe, spinări, de valuri se ogoia, în 
patriarhalul doliilor çu „Naduri line, 
se înfiora în mugetul apei din 
obîrşia, şuvoaielor,şi în. clocot 
sumbru de mahlapi. 

Prea plin de frenezia spaţiului 
dornean, sedus, de molcoma 
melgdie a goanei nebune, pe 
învolkurate ape, pluit de virwtea 
atîțar., frumuseți, Nicu Gane 
surprinde, şi dăltuieşte în memoria 
paginii şi,a vremii impresii, cu 
valoare de. efigie: mergeam aşa la 
vale luaţi de ape şi de gînduri, 
sțrăbătiud, a, țară ca din povestg. 
O!. Doamne, ce Ţară!... 

„Pentru fiinţa preaplină, de 
patima sensibilităţii, scriitorului. şi a 
însoțițorilor săi, paradisul nu putea 
fi, în acele momente, „decât, în 
Dorne. Trăind, intens, sub zodia 
sentimentelor delicate şi, „Pure, 
generate de. fluxul descript tiv al 
călătoriei, Nicu Gane. circumscrie, 3 
expresiv, şi convingător, canci- 
ziunęą impresiilor, din universul 
existențial al Dornelor, din acele 
vremi în fila supravieţuirii timpului. 
Nu există, penel de pictor — 
mărturiseşte, el — nici “grai de poet 
care să poată da, „măcar o idee, de 
priveliştile | ce se. desfășurau 
dinaintea, ochilor noştri la fiecare 
cotitură a rîului. Izvorînd dintr- o 
pasională explorare în. real, 
particularitatea stilului său narativ 
se , adîncește în strațurile de 
profunzime ale afectivității şi 
sincerităţii,, este un „amestec al 
efuziunii, „greu de stăpînit, cu fiorii 
revejaţiei „şi ai grandorii 
străfulgerate , de calme şi senine 
crîmpeie ce se proiectează sub 
semnul destinului şi al civilizației 
Dornelor de odinioară. 

'Şaru DORNEI ` 
9 februarie 1990 


CUVINTE PE CALE DE 
DISPARIŢIE ŞI RAR 
UZITATE ÎN VORBIREA 
POPULARĂ DIN ARIA 
DORNELOR 


Structura şi evoluţia limbii vorbite 
de către populaţia autohtonă din aria 
Dornelor reprezintă un veritabii teren 
de cercetare și de interpretare ştiinţifică. 
Structura psihică şi caracterul 
comunităţilor dornene, particularităţile 
parametrilor evolutivi ai limbii vorbite 
şi zestrea fonetico-dialectală se vor o 
inepuizabilă tărie de fapte cu durată 
milenară. Forma, sensul şi statutul actual 
al unor cuvinte din fondul lexical 
dornean ne îndreptățesc să emitem unele 
consideraţii cu privire la poziţia 
vocabuielor în funcţie de modul lor de 
uzitare. Observarea exactă a cuvîntului 
rostit în directă relaţie cu sinonimele sale 
ne-a permis înregistrarea unor realități şi 
fenomene de mare interes lingvistic. În 
acest context, se poate încerca o 
inventariere a cuvintelor pe cale de 
dspariţie sau rar întrebuințate în vorbirea 
dornenilor. În continuare vom prezenta 
o mică parte din fondul de cuvinte 
inventariat în zonă. 


A 

AITURĂ (s) — răcitură, piftie; 
AJITURĂ (s) — loc populat cu 
ciuperci comestibile, loc reavăn; 
ARGEA (s) — străvechi adăpost 
uman, bordei semiîngropat; 


ARGESTRU (s) — loc populat cu 
argele; 

B 

BUHNEŞTE (v) —a lovi; 
BUIESTRU (adv) — mers ritmat, 
periculos; 

BULBUC (s) — floare, bulă de aer 
în apă; 

BULUGHEAN (s) — cartof; 
BULZ (s) — cocoloș de mămăligă 
caldă în care se introduce brînză 
de oi şi apoi se coace în vatră; 
BUNGEAG (s) — mușchi de 
pădure; 

BUNGET (s) — desiş, pădure 
deasă; 

BUR (adj) — în doi peri, brumat; 
BURHAI (s) — ceață rară; 

BUT (s) — ciudă; a face butul 
cuiva; 

BUTE (s) — bărbînță folosită în 
transportul samarizat; 

BUTUR (s) — legătură de draniţă 
care serveşte şi ca unitate de 
măsură; 

Cc 


CALAPAR (s) — plantă medici- 
nală (Chrysantemum balsamita); 


CALEAP (s) — buştean noduros și 
deformat; 

CANURA (s) — sortiment de lînă, 
Aînă rămasă în piepteni după ce se 
scoate părul; 


CATARG (s) — buştean de 
dimensiuni mari; element în 
construcția podurilor; 


CATARGAȘ (s) — numele iniţial 
al satului Cotîrgaş; 

CĂLCĂTOR (s) — fier de călcat, 
pedala de la stativă; 

CĂSOAIE (s) — dig din lemn 
umplut cu piatră destinat 
consolidării malurilor de apă în 
vederea dirijării plutăritului; 
CĂTELIN (adj) — domol; 
CĂTINEL (adj) — încetişor; 
CĂȚUN (s) — jep (Pinus mugo); 
CAULĂ (s)— plută mică; 


Petru ȚARANU 


CELAR (s) — cămară; magazie 
rudimentară; 

CERCA (v)— a căuta; 

CICI (v) — a se găti de sărbătoare; 
CIMILITURĂ (s) — ghicitoare; 
CIOANCĂ (s) — pipă cu coada 
scurtă; 

CIOCLEJ (s) — cioată subțire şi 
uscată scoasă din pămînt cu tot cu 
rădăcină; 

CIOI (v) — a crîmpoți, a ciopîrtți; 
CIRIMŢ (v) — ieşi! — formulă 
magică folosită în descîntece; 
CIUMURLUI (v) — a masa; 
CARMOAJĂ (s) — fărîmitură de 
pîine uscată; 

CLEFUȘTEȚ (s) — claic mică, fată 
mică; 

CLEAMP (s) — bucată de ram 
uscată; 

CLIT (s) — stivă; 

COCÎRTIȚĂ (s) — preparat de 
stînă; caş şi zăr; 

COCLAU (s) — loc prăpăstios şi 
puţin umblat; 

CODREAN (s) — pădurar; 
COFÎRȘTIT (adj) — uns, murdar; 
COFLEŞTIT (adj) — flaşcărit; 
COLB (s) — praf; 

COLIBĂ (s) — adăpost pastoral 
rudimentar; 

COLIN (s) — cracă, ramificație din 
tulpina arborelui; 
COMÎND (s) — 
înmormîntare; 
CORCOLI (v)— a alinta; 

CORI (v) — a aduna fînul în straturi 
mai groase; 

CORLĂ (s) — adăpost amenajat 
prin tăieri succesive la brad şi prin 
adaptarea acestuia la necesitățile 
de protecţie a animalelor împotriva 
intemperiilor; 

COŞAVA (s) — vînt rece; 
COŞIE (v) — a sufla vîntul 
(coşava); 

COȘNĂ (s) — prisacă; 


praznic; 

COȘNIŢĂ (s) — o prisacă mai 
mică; 


COTILI (v) — a face curățenie prin 
toate ungherelc; 

COTÎNZI (v) — a murdări; 
COTLIŢAR (s) — uliţarnic; 
hoinar; 


COVERCĂ (s) — adăpost pasto- 
ral cu acoperişul în formă de 
semicerc; 


CVINȚ (v) — du-te! — formulă 
magică folosită în descîntece; 


D 

DABALAZAT (adj) —-pleoșşit, 
lăsat în jos; 

DĂLCAUȘ (s) — prieten, ajutorul 
plutaşului; 

DERETICANIE (s) — rînduială; 
DEZMIERDA (v) — a alinta; 
DIBUI (v) — a nimeri, a găsi; 
DIZLIȚI (v) — a se împărți (oile, 
cocorii); 

DÎRDALĂ (s) — mîrțoagă; gloabă; 
femeie de moravuri uşoare; 
DROAIE (s) — mulțime; puzderie; 
E 

EDIŢĂ (s) — nevăstuică; 

F 

FALCE (s) — unitate de măsură 
pentru suprafaţă; 

FAŞCA (s) — ocară; 

FĂURAR (s) — meşter; 
FRECĂŢEI (s) — tăiţei; 
FRÎMBRIE (s) — franj; 

G 

GADINĂ (s) — insectă, gîndac 
GARDINĂ (s) — crestătură în 
doage la îmbinarea cu fundul 
vasului de lemn; 

GENUNE (s) — prăpastie, 
văgăună; 

GINI (v) — a descoperi, a zări, a 
observa; 

GÎNI (s) — nuia, ram flexibil care 
se împleteşte în formă de cerc şi se 
foloseşte la fixarea parilor de gard; 


Popas în Tara Dornelor 


GOGE (v) — a boli, a purta boala 
pe picioare; 
H 


HAIT (s) — acumulare de apă în 
sistemul plutăritului; 

HAJĂ (s) — pădure neumblată, fată 
bătrînă; 

HAJU (s) — loc de pe care s-a tăiat 
pădurea virgină; 

HOLBURĂ (s) — holboană, 
vîltoare; vîltoare de apă cu 
vîrtejuri puternice; 
HOMOANCĂ (s) — luciu de apă 
destinat temporizării plutelor; 
HĂRAOAIE (s) — văgăună, 
văioagă; 

HORAIȚĂ (s) — rîpă, versant 
abrupt; 

HRENTUI (v) — a dezagrega, a 
risipi; 

HUNIE (s) — piîlnic; 

I 

IA LOVICIOARĂ (s) —viţălărie; 
IALOVIŢĂ (s) — nume de loc, 
locul unde se vărau vitele destinate 
dării cu acelaşi nume; 

INC (s) — poftă de distracție; 
INGA (intej) — iată, uite; 
INTERȚIU (s) — berbec între unul 
ŞI doi ani; 

ISPAS (s) — mîntuire; 

IZBUC (s) — izvor; 

Î 

ÎNTREMA (v) — a înzdrăveni; 

J 

JIJNIȚĂ (s) — şarpe; 

JAMȚ (s) — zerul care rămîne după 
urdit; 

JNEAMĂT (s) — plute încîlcite şi 
în derivă; 

L 

LAMURA (adj) — curat, limpede; 
LATOS (s) — jgheabul morii; 
LAUTOARE (s) -— apă de spălat 
părul pe cap; 

LIŞTANIE (s) — canon; 

LIURCĂ (s) — must, băutură de 
calitate inferioară; 


LOTRU (adj) — vesel, bucuros; 
M 
MAN (s) — suflet; 


MAS (v) —a dormi, a rămîne peste 
noapte; 


MĂDARI (v) — a alinta; 
N 


NAHEAP (s) — intersecție de valuri 
mari şi înspumate; 


S 

SALCIER (s) — cuier specific 
plutăntului; 

Ş 


ŞTELE (s) — locul unde se leagă 
plutele; 


ȘMUHARIE (s) — iarbă uscată; 
T 


TOARCE (v) — a conduce bine 
pluta; 


T 
ȚÎIAC (s) — unealtă specifică 
plutăritului; 


V 

VĂPĂIȚĂ (s) — opaiţ; 

Z 

ZAC (s)— grajd; 
ZĂCĂTOARE (s) — grajd; 
stanişte; 

ZAHATĂ (s) — aglomerare de 


plute. 


Petru ȚARANU 


ze 


DOINE ŞI BALADE 
DIN ŢINUTUL 
DORNELOR 


Parte constitutivă a tezaurului 
culturii populare dornene, doinele 
şi baladele îşi fundamentează 
perenitatea genezei în complexul 
proces al existenţei umane din 
această parte a Ţării. Bogăția și 
diversitatea creaţiilor folclorice, 
multe dintre ele proiectate din 
substanța mitului, a unor stranii 
credințe şi obiceiuri, se aştern în 
vers și melodie, fiind drămuite şi 
cernute prin sita cugetării şi a 
simțului valorii. Osatura mesajului 
din doinele şi baladeie dornene 
reprezintă evocatoare urzeli de 
intime trăiri și resorturi sufleteşti, 
este, de fapt, măsura dorului şi 
fericirii, a plînsului şi a durerii, a 
frumuseţii omului din Dorne. 
Tălmăcirile mioritice cu inflexiuni 
de mit şi civilizație, miracolul şi 
vigoarea baladei, clocotul și suavul 
doinei, înfioară şi umanizează 
tainice genuni, animă păduri de 
brazi şi păltinaşi, poetizează 
sufletul și descătuşează magnifice 
revărsări de potenţe stilistice în 
nemărginirea eposului şi a 
melosulu; dornean. Linia melodică, 
emanație de sublimă simţire a 
omului din Dorne, murmură 
candid, 'ca o dulce picurare cu 
clinchet de argint, ori ţişneşte, ca 
un nestăvilit torent, în devălmaşa-i 

rostogolire prin hăuri şi cascade. 
Expresie a unor răscolitoare stări 
sufleteşti, linia melodică dorneană 
îşi trage seva şi se risipește în 
freamăt de codru, se alintă în 
suspine de izvor, se asociază şi se 
disociază în suita de simfonii a 
trilului de păsări. Complemen- 
taritatea dintre asocierea stărilor 
sufletești la fenomenele naturii și a 
valorificării elementelor naturale în 
creațiile folclorice, reprezintă o 
fericită îngemănare structurală cu 
răsunet și dimensiuni în folclorul 
românesc. 

În intimitatea doinei și baladei 
dornene se conservă și vibrează 
sensibile coarde ale unei străvechi 
vieţi pastorale cu ramificații şi 
pendulări dinspre văi spre însoritele 
zone alpine ale munților din jur şi 
invers. În mirificul areal de locuire 
dorneană s-au plămădit şi s-au 
zămislit doine şi balade care 
reprezintă lamura spiritualității, a 
purității și a sensibilităţii omului ce 
a stropit cu sudoarea frunţii sale şi 
a înobilat cu poezia sufletului aceste 
binecuvîntate plaiuri de dor. Chiar 
şi cele cîteva popasuri şi pătrunderi 
în tainele de geneză ale doinei şi 
baladei din Dorne sînt, credem noi, 
convingătoare dovezi ale unui 
penetrant suflu autohton, ale unui 
puls vital cu puternice ramificații de 
adîncime în istoria şi forța de creaţie 
a omului din Dorne. 


a 
a 


BALADA DOCHIEI 


Frunzuliţă şi-un silvan, 

Măi bădiță, măi Valean, 
Frumuşel mi te-ai gătit, 

Pe murgu' ai călărit, 

La Dochia ai venit, 

Șapte fete te-au pețit; 

Una poarta-ți deschidea, 
Una-n brate te ducea, 
Alta-n dor te săruta, 
Murgu-n curte-ţi adăpa, 
Una-n casă te chema, 

Alta bucate-ţi gătea, 

La miusă mi te-aşeza, 

La ospăț te îndemna, 

Cu vin rece şi-ndulcit: 

— Bea, Valean, dac-ai venit! 
Valean bea şi cuvînta, 

Din inimă grea ofta: 

— Ştii, Dochie, ce-am pățit? 
Rău mă uscă vinu-n gît.. 
N-aşterne, că nu mă culc, 
Adă-mi murgu' că mă duc! 
La murgu’ cînd el sosi, 

Din gură aşa-i vorbi: 

— Murgule, murgutule, 
Calule, căluțule, 
Ia-ngenunchi de un picior 
Să te-ncalec binişor! 

Pe murgu' l-a-ncălecat 

(Și pe cale-u şi plecat. 

A mers calea jumătate, 

De la spate un vînt bate 
Şi-a mers calea pe cotit, 
Moartea-n cale i-a ieşit: 

— Bună ziua, Valinaş, 

De ce murgu-ncălecaşi? 

— Bună cale, moarte hăi, 
Vin din munţi şi merg în văi. 
Da”, unde mergi, de unde vii? 
Bine numele mi-l ştii! 

— Cum să nu-ţi ştiu numele 
De la ospăț cu fetele? 
Unde-ai fost şi ce-ai făcut, 
Zilele ţi le-ai pierdut. 

— Jartă-mă, moarte, un pas 
Eu de fete nu mă las! 

Eu ţi-oi da ce am mai bun, 
Nu-mi scurta zilele-acum! 
Ți-oi da bani, ți-oi da parale, 
Nu-mi scurta zilele-n cale! 


Ți-oi da ducați, ți-oi da grivnici 
2 


Nu-mi scurta zilele-aici! 
Acasă cînd a ajuns, 


S-a uitat spre cer şi-a piîns... 

Cu picioru-u poart-a dat, 

Poarta-u trei s-a despicat... 

Cînd în casă a intrat, 

Moartea l-a îmbrățişat, 

Cînd era seara la cină, 

La Valean ardea lumină. 

Cînd era ia miez de noapte, 

Valinaş trăgea de moarte. 

Cînd era lu cîntători, 

Valinaş-n scăldători. 

Cînd se facea ziuşoară, 

Valinaş pe mescioară. 

Cîntă cucu’ pe fîntînă, 

La Valean, ia cap, lumină. 

Cîută cucu' sus pe cruce, 

Pe Valean la groupă-! duce... 

Sus pe culmea muntelui, 

În bătuia soarelui, 

Unde Dochia cu fetele, 

Mări-şi păşteau turmele. 

Cînd în toacă se toca, 

Pe Valean îi îngropa, 

Şapte buciume-l strigau, 

Șapte fete mi-l boceau, 

Da' Dochia aşa-l bocea, 

De munţii cutremura: 

— Valinaş, sufletul meu, 

După tine-mi pare rău... 

Pe cine m-a învățat, 

Fă-l, doamne, pămînt uscat! 
-aibă casă pe pămînt, 

N-aibă cruce la mormînt! 

N-ar avea cuie la cruce, 

Nici ia groapă cine-i duce! 

„Și cum Dochia-l bocea, 

Stană de piatră se făcea. 

Stană de piatră a rămas 

Pînă-n ziua cea de azi, 

Sus pe culmea muntelui, 

În blestemul vîntului. 

Și de-atuncea Dochiţa 

Stă de veghe cu turmiţa, 

Pe culmile fermecate, 

Cu nouă boarfe în spate, 

În vînt şi-n duruitori, 

Pe cărări cu căpriori 

Şi cu frumoasa Panaghie 

Au împietrit pe vecie. 


(Variantă consemnată în 
anul 1898, în satul Dănești, 
comuna Şaru Dornei) 


Petru ŢARANU 


BALADA PLUTAŞULUI 


Frunzulită, floricea, 

Cînd luna în cer dormea, 
Pe Bistrița şi pe Dorna 
Apa-n valuri se-nroşea. 
Şi-n ştele cîn' varsă haitu’, 
Sure-odgonu' şi fiiacu' 

Pe valea cu lostriți multe, 
Pleacă plute după plute, 
Aşternînd pădurea-n cale, 
Trec plute cu vîrfu-n vale, 
Că plutaşu-i bun la cîrmă, 
Toarce pluta-n val şi-n diră 
Şi merge în gustul apei 
Cîntînd doine şi balade, 
Cînt doinit cu mare dor 
De piutaş şi de păstor. 

Cu pluta pe Bistriţa, 

Tii de-ți saltă inima, 

La muceri şi răeluş, 

Ții la cîrmă amuş, amuş, 
Trec prin doliu şi genuni, 
Săgeată, ca prin minuni, 
Da” la cotituri-n loc 

Se rupe chinga-n boc. 

De la cotu' din Argestru 
Pluta o ia-n buiestru 
Haitu”' cu homonci creştea, 
Pluta-ncet se desfăcea 

Şi pluta o ia grăpiş 

Cu lemnele-n curmeziş. 

Că Bistriţa nu glumeşte, 
Te împrouşcă şi coteşte 

Şi pe coama ei turbată 
Pluta trece, o săgeată. 
Căpătiiu” şi cîrma 

N-au prins bine volbura, 
Plutaşu' se uită-n cer, 
Pune sumanu-n sălcier 

Și sărmanu”' dăicăuş 
Plînge şpranga şi-un țăruş, 
Pluta-n. gînjuri nu mai cîntă 
Şi valea se face strîmtă, 
Prin vale bolohăniş, 

Viu plute în curineziş, 


Pe dira năhlapului, 

În Cheia Pietrosului. 
Buhneşte pluta-n munţii reci, 
Cum buhnesc nişte berbeci. 
Aici plutele se-ndeasă 

Cum se-ndeasă peştii-n leasă 
Şi rămîn plute-ncurcate 

Și sumane înecate, 

Rămîn plute-n vădurele 

Şi plutaşii numa-n piele, 
Se fac jneamite-ncilcite 

Și din plute ies chibrite 

Şi din lemne se fac cruci 
Şi din cîrme pari şi druci. 
Sub Pietrosul plin de soare, 
Geme valea în strîmtoure, 
Între cer şi-ntre pămînt 
Apa zice-un cîntec sfint, 
Glasul ei cel tunători, 
Urcă rugă pînă-n nori, 

Ca năhlapul pătimaş, 
L-a-nghiţit pe plutaş 

Şi-n vuietu-lui străin, 
Şapte zile-l ține-n sîn, 

In fundul genunelor 

Sub stinca Pietrosului. 
Muge apa-nvolburată 

Și pîrăul în cascadă, 

Vîntu” cu blestemul lui 

Pe țuguiul muntelui, 

De unde Pintea cel viteaz, 
Ars de rele şi necaz, 

Din fluieru' cu şase douge 
Zice bocet prin viroage - 

Și cîntă de dor şi jale 

De plinge Bistriţa-n vale. 


(Variantă culeasă în satul Gura Negri, 
comuna Dorna Arini) 


imagini din Țara Dornelor 

Petru. ȚARANU 


BALADA LUI TOADER 


DE LA DORNA 

De e viscol ori de-i ploaie, Păr şi haine îşi rupea 

De lu Dorna prin Ortouie, Şi-n durerea ei cea mare, 
Drumul Bistriţei e greu Ea plingea cu-nfrigurare, 
Duce sus înspre Rarău, Că-n această luptă grea, 
Pe aici Toader Dorneanu’ Martor ea un brad avea, 

A trecut noapteaj sărmanu', Sus pe rîpă doi-trei tei 

Că un mare hoțoman, Şi paltini mai mititei, 
Turc, pe nume de Osman, Patru cerbi de pe corhană 
I-a furat a lui mireasă Şapte lostrițe-n hulboană 
Cea din Dorna mai frumoasă Și lipanii din genune 

Și cu pluta a plecat Despre asta ne pot spune. 
Da" în Toance-n sfînci a Stat, Apoi o ia încetişor 

Toader vine voiniceşte Pîn’ la Dorna binişor 

Și pe turc cînd mi-l zăreşte, Unde eu a povestit 

Sus pe sfîncă s-a urcat, Toate cîte-a pătimit, 
Cruce dreaptă s-a luptat Rudele cînd uu aflat, 

Şi-n luptă că mi-l suceşte Au bocit, au lăcrimut 
Turcu”, vai, că mi-l loveşte, Şi spre Toance au grăbit, 
Mi-l loveşte diutr-odat”, Peste Băda au venit 

Zilele i le-a scurtat Și i-au plins, l-au sărutat 
Și în trista-i agonie, Și l-au dus, l-au îngropat 
Toader vrea ca să-şi revie, Şi de-atunceu i-o minune; 
Că în pieptu-i de otel, Stânca are două nume: 
Poartă şapte vieţi în el. Nume de la turc "Osman" 
Ştie lupta tare bine, Şi de la "Toader" dornean. 
Nu rămîne de ruşine. Cei cu suflet românesc 
Toader privi lu mireasă Tot de Toader amintesc 

Și la Bistrița frumoasă Şi e pomenit cu foc 

Şi gîndi la ai săi din sat Cînd sar plutele din boc 
Și la turcu” blestemat Şi cînd pluta s-a stricat 

Și cu duhu’ întărit Turcu” este blestemat, 

Pe Osman jos l-a trintit, 

Cu bărdița lui uşoară (Variantă culeasă în satul Ortoaia, 
Zilele i le doboară, comuna Dorna Arini) 


Cu pumnalu' de la brîu 
I-a vărsat sîngele-n rîu. 
Apa-n valuri s-a-nroşii, 
El deodată s-a sfârşit, 
Iar mireasa singurea 

BALADA BRADULUOI 


Braduie, măi brad rotund, 
Ce te clatini fără vânt? 

Nu mă clatin fără. vînt 

Ci mă clazini din. pămînt, 
Că viu-siujbaşi de la ţară 
Cu securi şi cu fopoară 
Să mă taig aşchioară, 

Să mă suie-n şapte cară, 
Să mă ducă-u jos ia țară, 
Să mă facă temnicioară.. 
Bradule, voinicule,. 

Nu te da, yiteazyle, 

Nu te.da şi nu fg duce 
Pînă cînd nu voi ajunge, 
Că mă duş pînă diseară.. 
La voinicii de la tară 

Să le spun că miine-uzari ; 
Să-şi ia drumul codrilor. 
Că domnii s-au sfătuit 

Să se pună la pîndit 

Și la rînd pe toţi să-i prindă. 
Şi-n temmnicioară să-i închidă. 
Temnicioara-i cu necaz 

Le ia carnea din obraz 

Şi-i usucă pe picioare 

Și pielea pe osicioare. 


(Variantă culeasă în satul Liniişte, 
comuna Şaru Dornei) 

Potru ŢARANU 


BRADULE, 
CRENGUȚA TA 


Bradule, crenguta ta, 
Lasă-mă la umbra ta! 

Că nimic nu ţi-oi strica, 
Numa-o creangă ți-oi pleca 
Să-mi aline inima, 

Să mă iubească bădiţa; 
Bradule, crenguța ta, 
Lasă-mă la umbra ta! 

Că inima-mi îndurerată, 
Plinge-ntruna ziua toată, 
Plinge de răsună-o vale, 
Că nu-mi iese badea-n cale; 
Bradule, crenguta ta, 
Ldă-mă la umbra ta! 

Tu, brăduţ, cu cetini verzi, 
Pe badea dacă mi-l vezi, 


“Spune-i că-s a nimănui, 


Mă topesc de dorul lui, 


(Variantă culeasă în satul Coşna, 
comuna Dorna Candreni) 

Boris DRUȚĂ 
Chişinău 


PE INSULA ŞERPILOR 
SIRENELE CÎNTĂ 
ROMÂNEŞTE 


Nuvela inserată în acest număr al 
“L.R.” vădeşte nu numai capacitățile 
propriu-zis creatoare ale lui Boris Druţă, 
dar şi apropierea acestuia de problema 
conştiinţei naționale a tinerilor de azi. Cu 
toate că Anatol Popovici nu parcurge un 
drum mereu ascendent pînă să înțeleagă şi 
adevărul, şi tragedia tatălui său, 
frămîntările sale au un anumit farmec, 
generat de importanţa principială a 
conştientizării unor idei şi atitudini, fără 
care am orbecăi prin bezna necunoaşterii 
istoriei şi limbii neamului nostru, 


Copiilor mei: Petrică şi lenuţa 


Gheorghe Popovici, care toată 
viaţa rătăcise prin închisorile ruseşti 
ce împînzesc piscurile Uralului de 
Nord, stătea ore în șir la poartă 
rezemat în coate, ba privind cu 
tristețe ramura nucului puternic de 
la căpătiiul mormîntului unde-şi 
dormea somnul de veci soţia, ba 
admirînd frumuseţea păsărilor cu 
zborul lor măreț pe care a visat să-l 
revadă toţi anii de detenţie. Trecutul 
i se învîlvora tulburîndu-l, dar 


“vonchise ou amărăciune că, oricît 

l-ar dojeni sora şi ceilalți cansăteni, 
nu mai „poate schimba nimic. Chiar 
Dumnezeu, care este atotputernic 
față de prezent şi viitor, n-are nici 
o putere de a schimba trecutul 
:amului. 

După absolvirea Universităţii, 
fiu de țăran plin de ambiţii .și elan, 
se căsătorise cu -o fată «din Băneşti, 
pe cît de frumoasă .şi drăgălaşă, pe 
atît de bolnăvicioasă. La numai 
cinci luni de la naşterea fiului 
Anatol, într-o zide ‘hram, muri în 
tinda casei, pe brațele lui. A 
îngropat-o în cimitirul din «dealul 
Călugărului, a -sădit la «căpătiiul ei 
un nuc și toată viaţa a avut în faţa 
ochilor moviliţa «de sub ramura 
copacului. Decesul soţiei îl 
descumpăni.şi cîţiva ani n-avu grijă 
de gospodărie, 'lăsînd-o :de iizbelişte. 
“Marea lui grijă era feciorul, căruia 
voia să-i dea o educaţie aleasă. 
N-a cutezat .să se recăsătorească. 
Cînd îşi reveni-din-coşmarul tinereţii 
şi se părea că toate trebuie să-i 
meargă bine, :dădu peste el 
pasiunea pentru politică. 'Un grup 
de colegi universitari, rămaşi cu 
serviciul la Chişinău, l-au -atras în 
sfera intereselor lor de-a lupta ilegal 
contra politicii -coloniale -de 
rusificare masivă. Îi :plăcură ideile 
prietenilor şi îşi spuse-că viaţa n-are 
rost dacă nu arzi ca o făclie pentru 
adevăr şi :pentru -dreptatea 
poporului tău. Le explica ţăranilor 
că Moldova.este pămînt românesc 
şi că “trebuie întors la matca țării 
noastre, România. La lecții, căci 
lucra învăţător de istorie, le vorbea 
elevilor despre Bucovina de Nord 
şi Sudul Basarabiei, despre Insula 
Şerpilor. 

— Noi, românii:Łdin Moldova, 
de aproape -două secole, spunea el 
sîntem rupți de :matca românească, 

sîntem supuşi unui adevărat 
genocid, căleaţi în picioare, de slavi, 
dar. nu opunem nici o rezistență 
bestialităţii cotropitorilor, “Nici 
umea latină n-are grijă de noi. 
Sîntem ostatici ai lumii civilizate. 
Poate de aceea nu ne vede, nu ne 
ştie, nu ne.respectă Europa, că nu 
sînțem capabili a opune rezistenţă, 
Misiunea generaţiei noastre e de a 
începe. marea, grandioasa bătălie 
contra colosului de la răsărit, pentr 
obținerea Reîntregirii... 

Cuvintele lui sunau solemn, 
clar, „de parcă. erau citite de la 
tribuna. congresului P.C.U.S. 
Feciorul Anatol „creştea, sub aceste 
cuvinte, istet şi ingenios. Încă de 
pe cînd nici nu învăţa la şcoală se 
interesa de Ștefan cel Mare, 
Burebista, Decebal. Dacă îl întreba 
cine-i. este idealul vieţii, spunea 
nestingherit că doreşte să devină 
marinar lă unul din porturile 
Basarabiei la Marea Neagră... Cu 
aceste idei feciorul şi termină 
clasele primare. 

Dar într-o “dimineață patru 
agenţi ai: KGB- ului trecură pragul 
şcolii din Ineasca. şi în văzul 
tuturora, semănînd. panică, îl 
încătușară, luîndu- | sub arest. Dubá 
neagră, aştepta la „poarta cu vişinii 
daţi în floare... 

Pedagogii ce nutreau aceleaşi 
idei ` au fost concediaţi, transferați 
la alte şcoli, înlocuiți cu alții loiali 
regimului, care, de regulă, vorbeau 
pocit limba maternă şi nimiceau în 
sufletele elevilor tot ce era legat de 
adevărata istorie naţională. Ba chiar 
istoria Moldovei a fost pentru o 
vreme suspendată., În timp ce tată- 
său se afla în „penitenciarul 
securităţii. din” Chişinău, Anatol a 
fost transferat la şcoala specială, cu 
predare în limba rusă, din Soloneț. 

tatăl! său, 


Tiînjind după 
aşteptîndu-l să vină să-l ia acasă, ia 
vîrsta de numai unsprezece ani, 
suferea cumplit. Dar timpul trecea, 


Anatol creştea şi, în timpul cît 
părintele a stat la închisoare, s-a 
deprins cu şcoala rusă și cu noii 
pedagogi. Era deja convins că 
românii şi moldovenii vorbesc 
limbi diferite şi constituie popoare 
străine unul faţă de altul. Limba 
meldaveniloi; zigeau ei, este ide 
origine slavă... Molgova dintre 
Nistru $i Prut, în “decursul istoriei, a 
itecuţ. pif. mari câtaclisme şi numai 
Rusia, eliberînd-o, a ajutat-o să 
renască... 

După ispăşirea pedepsei 
pentru: naționalism Gheorghe 
Popovici se întoarse la Ineasca, dar 
nu-şi recunoscu feciorul: vorbea cu 
un pronunţat accent. rusesc, 
confunda mereu cuvintele, îi venea 

mai uşor să citească şi să vorbească 
tusogie 

Sufletul părintelui se umplu de 
amărăciune. “Cunoştea vinovatul 
tuturor'relelor, dar n-avea cum să-l 
pedepsească. Deprinsese din 
locurile de detenție să citească 
postulatele biblice, a doua după 
sfinta scriptură era Istoria 
românilor, din care cerca mereu 
să-i citească feciorului. Însă 
descoperi că Ariatol avea o cu totul 
altă înţelegere a lucrurilor. Începu 
să-l învinuiască el, pe tatăl său, că 
trecutul acestuia i-a creat mari 
discomforturi., Nu poate nicidecum 
să se angajeze marinar pe o navă 
transoceanică de pescuit. De îndată 
ce prezintă documentele, securi- 
tatea îl depistează că tată: “Său a fost 
judecat pentru politică... 

Gheorghe'a ‘incercat sã- şi 
dumerească feciorul, dar, negăsind 
înţelegere, căuta ‘alinare în „pahar. 
Avea grijă de cu toamnă să umple 

poloboacele. Cobora în beci şi, 
vorbind de unul singur, parcă 
făcînd instrucţie cu butoaiele, se 
îmbăta criță. leșea apoi în mijlocul 
ogrăzii, anina pufoaica adusă din 
puşcărie în ramura nucului de lîngă 
cuptoraş şi începea a o bombarda 
cu  bulgări  scormoniți din 
caldarîmul ogrăzii. Înjura şi plîngea 
cu sughiţuri ca un copil pînă cădea 
mort de oboseală, adormind unde 
se nimerea. Revenindu-și, asculta 
tăcut dojana fiului care-l învinuia 
mereu că din pricina concepțiilor 
politice ostile 'n-are nici o trecere 
în viaţă... Băiatul se făcuse lat în 
spate, purta mustăți groase, o 
alunică măşcată lipită de pleoapa 
ochiului stîng îi dădea o privire 
puţin încrucişată, dar severă, iar 
cînd vorbea, vocea-i de bas îţi 
provoca o uşoară senzaţie de 
intimidare. Da, copiii sînt pentru 
părinți cei mai severi judecători la 
bătrîneţe, cugeta în sine Gheorghe. 
Totuşi, mai. cerca uneori să-i 
citească vreo frază din Istoria 
românilor, amintindu-i că pe 
timpuri, în copilărie, fusese un 
ascultător pasionat al naraţiunilor 
de apie 'vitejiile strămoşilor noştri. 

— Cu românii dumitale mi-ai 
stricat cariera, ținea morțiş Anatol. 
Du-te şi declară organelor că te-ai 
lăsat de politică, precum ţi-au 
propus nu o dată... atunci mi-oi 
aranja și eu viaţa ca lumea, chiar 
n-ai înţeles dumneata că noi, 
moldovenii, avem o ţară mare... 

— Care e ţara ta, băiete? 

— Cum care? făcea nedumerit 
băiatul într-o clipă de ezitare. De ta 
Moscova şi pînă la Pacific. 

Lui Gheorghe i se împă- 
ienjeneau ochii de lacrimi. La auzul 
unor asemenea vorbe el se 
dezlănțui din cătuşele răbdării. 
Venise chiar acum de la crama lui 

Faur de după Vii şi avea priviri 
injectate, ca de taur doborit. 

— Mi-am schimbat actele 
stării civile, zise deodată băiatul. Şi 
te rog să nu te mai amesteci în viața 
mea. Nu mai sînt "Popovici", ci 
"Popov", iar în buletinul de 
identitate am acceptat să fiu rus de 
naţionalitate. 

— De ce ai făcut sens? 

— Pentru a mă putea angaja 
la Odesa pe o navă transoceanică. 

Nu reuși Anatol să-şi termine 
explicaţiile, cînd un urlet de fiară îl 
făcu să tresară. Se dădu îndărăt, 
împiedicîndu-se de nişte boarfe 
împrăştiate prin mijlocul ogrăzii. 

— Degeaba te-am născut, 
țîncule! strigă taică-său. Fac 
caltaboş din mațul tău spurcat. Ai 
ridicat mîna contra legilor venite de 
la Dumnezeu care a hărăzit fiecărui 
neam o ţară a sa. 

— Toţi pîrnăiaşii devin mari 
credincioşi după zăbrele, zise 
Anatol hăbăuc. Şi să mă laşi în pace 
cu românii dumitale... 

Tată-său făcu un salt de felină 
şi-l apucă de beregată, izbindu-l 
puternic de tulpina nucului. ÎI lovea 
cu o furie cumplită cu pumnii şi 
picioarele unde se nimerea. 

— Te omo-o-o-or! Unde-i 
toporul?... 

Nimeni dintre măhălenii care 
priveau scena printre nuielele 
gardului nu se încumeta să se 
amestece. Numai soră-sa veni 
speriată să-l înşface cu mîlinile-i 
puternice: 

— Ai căpiat, nebunule? Ține-ţi 
mintea în ocol. Apoi îi ordonă 
nepotului: "Fugi, c-o.să te omoare!" 

Anatol se ridică greoi, 
împleticindu-şi picioarele, dar nu 
reuşi să iasă din ogradă cînd simţi 
vâjiind pe alături de tîmplă bărdiţa 

ce se izbi zgomotos cu tăişul în 
poartă. 

— În numele Domnului te 
rog! mai ţipă o dată femeia 
înmărmurită de groază. 

După ce feciorul dispăru, 
două lacrimi mari se prelinseră pe 
fața lui Gheorghe Popovici, 
lunecînd în brazdele adînci de la 
colțurile gurii, ezitînd un pic pe 
bărbie, ca să cadă pe palmele lui 
bătătorite, uitate pe genunchi... 


kokok 


Toată noaptea Anatol stătu 
ascuns în hățişurile de salcîm din 
dealul Lipăgăului. Îi era frig, îi 
ardea sufletul, tot corpul îi era 
năsădit. Numai dinspre cimitirul 
vechi, unde era mormîntul mamei, 
cu nucul înverzit la căpătii, adia o 
alinare uşoară. Îl străpungea un 
dor, dar şi mai mare îi era durerea 
de halul în care ajunsese, încît 
hotărîse ferm să părăsească baştina 
şi iluziile care-l măcinau zile şi 
nopţi nedormite. Dimineaţa trecu 
pe la Ionel Tîrsînă, prietenul său de 
copilărie, împrumută nişte bani şi-l 
rugă să-l repadă cu mașina pînă la 
răscrucea de lîngă Ciocîrlia, de 
unde o luă cu un camion de ocazie 
spre Chişinău. O indiferență totală 
pusese stăpînire pe el. Nu i-a păsat 
nici de mătuşă, nici de taică-său pe 
care îl zări în dimineaţa ceea în 
ogradă aplecat asupra unei valize 
negre ca smoala, de unde avea 
obiceiul să scoată Biblia sau Istoria 
românilor pentru a citi cu atenţie 
sau a face pe marginea cărților niște 
notițe cu creionul. 

La Chişinău înnoptă la gară. 
Oamenii din jur erau agitaţi. Ruşii 
decianşaseră războiul antiromânesc 
în Transnistria, găgăuzii se 
îndrăciseră în "autonomia" lor. Toţi 

erau în forfotă şi clocot, revoltați 
că Moldova e pusă iarăşi pe 
cîntarul istoriei de către străini. Pe 
străzi şi în piețe se desfăşurau 
mitinguri de protest contra 
banditismului rusofon, din cînd în 
cînd poliția făcea drum limuzinelor 
luxoase în care veneau mesageri, 
diriguitori de la Ankara și 
Moscova... 

A lucrat cîteva zile la 
descărcatul vagoanelor şi din banii 
agonisiți porni într-o doară spre 
Cetatea Albă, sperînd că acolo o să- 
şi poată realiza mai uşor visul 
dintotdeauna — să devină marinar. 
Ajunse în oraş noaptea, însă avuse 
noroc, căci nimerise fără multe 
căutări în gazdă la un bătrîn pe 
nume Petru, care locuia într-o casă 
cu două odăi, în vecinătatea cetăţii. 
A doua zi ieşi în oraş să admire 
limanul şi la cetate se pomeni în 
mijlocul unui grup de turiști 
japonezi. Ghidul le povestea istoria 
cetății fondată de ucraineni pe 
pămîntul străbun al Ucrainei. 
Cineva îndrăznise să întrebe dacă 
Cetatea Albă mai păstrează urmele 
lui Alexandru cel Bun, Ştefan cel 
Mare, Petru Rareş, dar ghidul se 
încreţi nedumerit și cu o mină 
caraghioasă mormăi: 

— Moldovenii n-au nimic 
comun cu istoria oraşului... 

Se întîmplă că moş Petru, un 
moldovean scund, puţin aplecat din 
umeri, cu obrajii încă rumeni, 
cărunt, dar avînd ochi vii cu 
sprîncene  stufoase, care îşi 
consacrase viaţa mării, acum era 
lucrător în port, mai marele pe 
hamali. Fusese cîndva ajutor de 
căpitan pe o corabie transoceanică, 
dar la vîrsta pensionării se 
îmbolnăvi de inimă şi trecu la o 
muncă mai pe puterile lui. Era un 
moşneag vesel, încă puternic, deși 

ochii adeseori i se măcinau în 
tristeţe şi nostalgie după vremile 
tinereţii. După o zi de muncă avea 
obiceiul să meargă cu Anatol, 
proaspăt angajat în echipa de 
hamali, pe terasa berăriei, mai mult 
de dragul discuţiilor decît al 
băuturii. Într-o seară de septembrie, 
cu cerul potopit de stele, bătrînul 
se avîntă în mărturisiri legate de 
frumoasa lui tinereţe: 

— A existat cîndva o marină 
moldovenească de mai 
dragul, cu porturi basarabene la 
Marea Neagră. Marea moldo- 
venească a fost stihia mea. Dar au 
venit răufăcătorii şi ne-au 
trunchinat în mod barbar țara cum 
le-a plăcut, simțind din capul 
locului că nimeni nu le poate cere 
socoteală... 

— Ce contează istoria care a 
fost, zise Anatol cu un vag fior în 
inimă. Importă ceea ce este acum. 
Din cauza naţionalismului taică- 
meu a stat la dubală, apoi avea să- 
mi curme viaţa... Ard de dor să 
călătoresc în lume pe o navă 
oarecare, fără a mă gîndi că aparțin 
unei țări concrete. Marea, oceanul 
sînt ale tuturora... 

— Nu-i adevărat, băiete, se 
încruntă bătrînul. Oriunde s-ar afla, 
omul trebuie să aibă și să țină la 
Patria sa. Altfel nu se poate. 

—-— Dar care este Patria mea 
acum? exclamă contrariat băiatul. 
Nu simt că o am sub picioare... 

— Acolo, în mări şi oceane, 
neapărat simți puterea cuvintelor 
"Țară", "Neam"... 

Multe seri la rînd după discuția 
aceea bătrînul îi povestea din cele 
ce ştia. 

— Moldovenii erau marinari 
curajoşi, isteţi. Dar în 40 ucrainenii 
au distrus tot ce era al nostru. Ei se 
consideră stăpîni la gurile Nistrului 

de cînd lumea... Am supraviețuit 
numai datorită iscusinței de a mă 
camufla cu frazeologie goală pe 
care dînşii o acceptă. Altfel nu era 
chip. Avem pămînturi frumoase, cu 
cimitire în care se prefac în humă 
osemintele strămoșilor noştri. Sînt 
şi ele parte a sufletului nostru, dragă 
Anatol, vorbea bătrinul, fericit că 
are un ascultător bun. Va veni o zi 
cînd le vom recupera, le vom 
readuce la țara cu munții şi marea 
pierdută. N-o să apuc ziua aceea, 
dar tu... Tu vei ajunge neapărat. lar 
pînă atunci trebuie să te înfrăţeşti 
cu marea... 

Bătrînul se zbuciumă pe la 
instanțe, angajîndu-l pe Anatol pe 
un cargobot în calitaie de ucenic la 
secția de maşini şi turbine. Era greu 
pentru băiat, dar se străduia să nu 
rămînă în urmă de colegii 
experimentați. Evita cu dîrzenie 
replicile celor care tindeau să-l 
atragă în discuţii politice privind 
sudul Basarabiei. Fără a se adînci 
în discuţii, Anatol — sfătuit de moş 
Petru — se obişnuia cu serviciul de 
pe corabia ce staționa de ani de zile 
în port la reparaţie. Ştia că pe viitor 
avea să capete dreptul de a ieşi în 
mare. Fie pe o corabie ucraineană, 
fie pe una rusească. Avea paşaport 
cu un nume de familie slav. Dorul 
de călătorii maritime trezi în el 
patima cititului.  Înghiți o 
sumedenie de cărți despre aventuri 
şi călătorii. Îşi procură o chitară 
havaneză, învăţă să interpreteze 
melodii latinoamericane. Cînd avea 
răgaz, făcea sport. Şi numai într-un 
colțişor al sufletului său tînjea după 
Ineasca, după oamenii de acolo, 
după nucul de la căpătiiul mamei. 
Tînjea şi după tata. 

Cînd în portul Cetatea Albă se 
zvoni că Republica Moldova 
închiriază un cargobot transoceanic 

ce urma să plece spre țărmurile 
Americii Latine, Anatol — la 
îndemnul bătrînului — înaintă 
cerere şi fu inclus în echipa navei 
"Dumbrava Roşie”. Corabia urma 
să transporte substanţe etero- 
uleioase în schimbul salpetrului de 
Chile. În secţia de cazangerie mai 
erau un cecen, un albanez din 
stepele Bugeacului şi doi 
moldoveni de la Nouăsuliţi, care 
lucraseră anterior: marinari în 
Nordul Rusiei... 

Încărcarea navei se tărăgăna 
din cauza blocadei căilor ferate de 
către găgăuzi la Comrat şi de 
rusofoni la Tiraspol... 

Căpitanul cargobotului 
“Dumbrava Roşie“ Mihai Movilă 
era un bărbat înalt, blond, încet şi 
chitit la vorbă. Continua de zor să 
formeze echipa, sperînd că la finele 
lunii mai să poată ridica ancora. 
Obligă toată lumea care lucra pe 
corabie să studieze geografia 
itinerarului, să cunoască în limba 
engleză frazele de care au nevoie 
marinării în larguri. Între timp căile 
ferate se deblocaseră și echiparea 
era pe sfirşite. Numai moş Petru, 
căruia Anatol îi devenise atît de 
apropiat, se chinuia în sine la gîndul 
că-l va pierde pentru cel puţin 
jumătate de an, cît avea să dureze 
deplasarea "Dumbrăvii Roşii” în 
Republica Chile. 

— Mă laşi singur, băiete... 
Marea nu întotdeauna aduce noroc. 

— După ce-ai văzut toată 
lumea, zise Anatol cu ironie, vrei 
să mă dezic de visul meu? Dar ce- 
ar fi să vorbeşti cu domnul Movilă 
să te includă în echipă? 

Faţa bolnăvicioasă a bătrînului 
se însenină dintr-o dată. De bună 
seamă, ce-ar fi să se întoarcă la 
prispa de vise?... 

A doua zi îşi puse costumul 
de marinar şi împreună cu Anatol 
se înfățişă înaintea căpitanului 
Movilă, care-l ascultă cu 
bunăvoință. Trăgînd cu poftă fumul 
din ciubuc și meditînd un timp, îi 
zise în cele din urmă: 

— Ştiam eu că un lup de mare 
n-o să rămînă indiferent la 
renaşterea marinei naţionale. 

Bătrînul a fost angajat matelot, 
ajutînd căpitanul la pregătirea 
pentru plecare. 

Gheorghe Popovici coborî la 
liman şi noaptea întreagă își 
imagină cu nostalgie un drum lung 
şi obositor, pe care urma să-l 
parcurgă. Se legăna involuntar în 
tălăzuirea valurilor cu crestele 
atinse de licărirea diafană a lunii. 
"O ţară e mai frumoasă cînd îşi are 
pămînturile întregite”, gîndi el cu 
amărăciune, constatînd cu surprin- 
dere că marea e fermecătoare chiar 
şi atunci cînd se află sub străini. 

Cînd zorii se luptau deznă- 
dăjduiți cu întunericul, trecură 
pe-alături în-direcția portului doi 
bărbaţi: unul tînăr, altul aplecat din 
spate. Inima i se strînse de durere, 
se cutremură și din pieptu-i răbufni 
o voce chemătoare şi tristă: 

— Băiatul tatei, băiat... 

— Tată! strigă Anatol, întor- 
cîndu-se spre omul care-i stătea în 
cale şi pomenindu-se curînd unul 
în îmbrăţişarea altuia. 

— Hai acasă, băiatul tatei, 
zise taică-său: cu o voce de 
mucenic. Miine, poimîine plec la 
maică-ta şi n-o să mă mai vezi. - 

După ce se mai potoliră 
emoţiile, Anatol făcu un gest spre 
vaporul ancorat şi stăpînit în 

otgoane la debarcader, pe catargul 
căruia filfiia tricolorul: 

— Azi ieşim în mare... 

Alături de părintele de care i 
se făcu oarecum milă, avea 
senzația că respiră aerul moale și 
dulce din cîmpiile Ineascăi. 

După o pauză ce păruse că 
durase o veşnicie tata rosti cu voce 
stinsă: 

— artă-mă, Anatol, pentru tot 
ce s-a întîmplat. Dacă ai înţeles 
ceva din chinul vieții mele, te rog... 
După legea creştinească, la 
despărțire oamenii își iartă unul 
altuia păcatele... Să nu uiţi de 
Ineasca, oriunde te vei afla... 

"Dumbrava Roşie" îşi ridică 
ancora după chindii. Moş Petru, 
alături de Anatol, care-i flutura 
tatălui a rămas bun, potrivi să-i 
spună: 

— Ai un tată minunat. Fii 
îngăduitor, înțelegător şi iertător cu 
el şi ia aminte pentru ce şi-a trăit 
viața. 

Corabia moldovenească îşi 
luă avîntul spre mare. Coborîse deja 
amurgul, cînd moş Petru îl chemă 
pe băiat sus, pe covertă, să-i arate 
în zare un țărm calcaros cu vîrfuri 
de rachete. Era Insula Şerpilor pe 
care jonglau uriaşe antene militare 
de recepţie. 

— Pînă la 40 Insula a fost a 
noastră. Acolo unde acum stau 
rachetele era un cătun de pescari 
români. Adeseori cînd treceam prin 
vecinătate, ne fascina cîntecul 
pescărițelor ce stăteau pe mal cu 
părul despletit, aidoma unor sirene. 
Ele cîntau româneşte... Într-o seară 
de vară am debarcat mai mulți 
marinari tineri. Atunci am îndrăgit- 
o pe Anda, viitoarea: mea soţie. Cu 

ea am făcut casă la Cetatea Albă, 
cu ea petreceam cele mai fericite 
clipe cînd reveneam acasă de pe 
mare. Dar a venit anul 40 şi 
grănicerii ruşi i-au deportat pe toți 
românii de pe insulă. Eu eram 
atunci în Italia, pe corabie... Biata 
Andă s-a hotărît la o aventură. A 
plecat singură cu barca să-i salveze 
pe părinţi, să mai ia ceva din averea 
casei devastate de cotropitori, dar 
a fost împuşcată împreună cu 
părinţii. Azi nici nu ştiu unde i se 
află mormîntul. Ori de cîte ori trec 
pe lîngă insulă, am senzaţia că 
Anda, acea fată mîndră şi tînără. 
iese în calea mea în chip de sirenă 
şi cîntă cu jale româneşte... 

O rumoare tînguitoare adia 
dinspre locul de uscat unde stăteau 
înfipte în cer vîrfurile rachetelor 
ruseşti și unde erau înhumate visele 
şi speranţele tinereţii lui moş Petru. 
În ochii lui mici sclipiră lacrimi pe 
care cercă să le șteargă pripit, dar 
ele șiroiau pe cicatricele obrajilor. 
De multe ori a făcut demers să 
viziteze cimitirul de pe Insulă, dar 
de fiecare dată rachetele îi stăvileau 
calea. 

Pentru Anatol totul era nou şi 
neobișnuit. Citea în sufletul 
bătrînului aceeaşi tînguire pe care 
o simţea şi el față de Ineasca lui, o 
dată cu înaintarea "Dumbrăvii 
Roşii” în larg. Ajungînd spre zori 
în preajma strîmtorilor ce despart 
Europa de Asia, pe sub renumitul 
pod de la Istambul, căpitanul 
Movilă devenise mai sever. 
Ordonase ca marinarii să se abțină 
de-a ieşi la proră. Ca să-şi mai 
potolească din curiozitate, Anatol 
se lipea adesea de hublou, urmărind 
la trecerea prin Bosfor şi Dardanele 
a crucişătoarelor ruseşti care 
pluteau sinistre pe-alături, fără a da 
vreun semn de amiciţie... După 

mările Marmara şi Egee, în azuria 
Mediterană, într-o dimineață 
înrourată, cargobotul ajunse în 
strimtoarea Gibraltar, aruncînd 
obosită ancora în portul Tanger. 

— Marea iubește oamenii 
calmi ca valurile în zilele senine, îl 
iniţie bătrînul în ziua cînd obținuse 
permisiunea să coboare pe țărm 
pentru cîteva ore. Să iei aminte la 
obiceiurile marocanilor. Sînt nişte 
oameni frumoşi, plini de mîndrie, 
deși cam neobişnuiți... 

Au fost împreună la tirgul ori- 
ental. La un abator era mare 
îmbulzeală. Cumpărătorii ieşeau 
de-acolo cu berbecuţi tăiaţi. Pe un 
medean o caravană de cămile 
adusese droburi de sare de pe lacul 
Ciad pe care tuaregii gălăgioşi le 
propuneau pentru vînzare 
trecătorilor. Un băiețel smolit, 
zdrențăros, ce purta ca mai toți 
bărbații turban colorat pe cap, se 
luă-din urma lor, cerîndu-le ceva 
de pomană. Anatol şi-a desprins de 
la haină insigna, explicîndu-i 
micuțului marocan prin semne că 
este din Republica Moldova. 
Băiețelul rămase mirat cînd moş 
Petru zise într-o arabă schimonosită 
că pe timpuri această ţară a făcut 
parte din România. 

— Allah s-o ocrotească, zise 
băiatul respectuos, împreunînd 
mîinile. 

Cînd s-au întors pe corabie, 
bătrînul zise cu vocea-i obosită: 

— În oraşele portuare, oame- 
nii cunosc aproape toate țările 
lumii. E cunoscută aici şi România... 

— Da mai slăbeşte-mă odată, 
moş Petru, cu românii dumitale! 
Doar noi sîntem moldoveni din 
Moldova! 

La patru zile după ce părăsi 
țărmurile Marocului, "Dumbrava 
Roşie” străbătea cu  fălnicie 
Atlanticul. În vecinătatea Arhipe- 
lagului insulelor Azore, presimţind 
curenţii calzi ai Gulfstreamului, 
echipa era în aşteptarea furtunilor 
frecvente la această latitudine. Ele 
dezlănțuindu-se mai apoi, marinarii 
moldoveni le-au suportat cu 
demnitate. Anatol lucra ca un leu, 
uimindu-i pe toți membrii echipei. 
Apoi se lăsă un timp liniştit. În 
întîmpinare apărură corăbii străine. 
O corabie franceză i-a salutat prin 
semnale convenţionale, pe catargul 
cel mai înalt filfiind drapelul țării, 
iar amplificatorul slobozi o voce: 

-— Vive la France! Que Dieu 
la sauve... 

Alături de Anatol, cecenul 
Johar, înţelegător la toate, admira 
străduinţele şi frămîntările băiatului, 
dar ştiindu-i atitudinea nihilistă față 
de neamul său, îi zise: 

— Vezi cum îşi slăvesc 
oamenii Patria? Patria, băiete, e una 
pentru om. Sîntem daţi toți de la 
Dumnezeu, dar ne dă viaţă o mamă 
cu străbuni în ţara ei. Oriunde te vei 
afla, dacă nu ai mîndria pentru ţara 
ta, eşti pierdut. 

— Vorbele acestea m-au obosit 
din fașă, se oțări băiatul, amintindu-și 
pentru o clipă de tata de la Ineasca. 

—- Dragostea exagerată faţă 
de ţară, e adevărat, uneori aduce şi 
necazuri, zise Johar. Pentru Patrie 
oamenii suferă și mor fericiţi. La 
ceceni trădarea obiceiurilor 
străbune se pedepseşte prin 
vendetă. Am să-ţi spun o legendă 
de-a noastră. Trăia odată o fată 
frumoasă, pe care o chema Ramila. 
Era semeață şi neascultătoare. 
Părăsi fără  consimţămîntul 

bătrînilor aulul, fugind cu un cazac 
rus, care stătea de un secol în 
Cecenia, uitînd să plece acasă, rise 
Johar. Deci, a plecat duduia cu 
iubitul în lume, în Rusia, fără a 
supune decizia ei la judecata 
bătrînilor. "Ramilia a trădat Patria, 
conchiseră bătrînii. Trebuie supusă 
pedepsei "Trandafirul negru”... 
Adică să fie pedepsită de propria 
ei familie. Răzbunarea i-au 
încredințat-o fratelui Said. L-au 
trimis s-o caute, s-o pedepsească 
cum va găsi de cuviință, dar să n-o 
omoare. După jumătate de an, într- 
un miez de iarnă, Said reapăru în 
aul. Băiatul, după ce vorbi despre 
marile lui peregrinări în Rusia, 
scoase dintr-un pachet de celofană 
palma mîinii Ramiliei... Locuitorii 
aulului îi aprobară metoda de 
răzbunare, iar numele Ramilei fu 
blestemat şi supus uitării pentru 
totdeauna. 

— Ce bestialitate! zise Anatol. 

— Orice răzbunare a trădării 
de țară este onorabilă, răspunse 
demn Johar. 

"Dumbrava Roşie" îşi con- 
tinua calea spre America Latină. 
Marinarii lucrau cu sîrg la locurile 
lor. Bătrînul Petru nu închisese 
ochii toată vremea, iar cînd fu 
înlocuit adormi buştean, sforăind ca 
un cuptor de locomotivă. Faţa 


bătrînului avea o paloare tristă, 


sutferindă, perii albi parcă i se 
învineţeau în creşterea lor. 

Anatol se mai afla sub 
impresia celor povestite de cecen. 
Stătea de plapton în cazangerie, cu 
gîndul la starea bătrînului, tot 
ascultînd peripețiile marinarilor cu 
stagiu. 

Nichifor Obrejanu, colegul de 
secție, un bărbat josuţ, dar lat în 
spate, cu ochii vii, şmecheroşi, 
pistruiat şi cu părul bălai, român de 
prin părțile Hotinului, fusese cîndva 
angajat pe o corabie comercială în 
Marea Barenţ. Apoi, o vreme, 
lucrase la o mină de cărbune de pe 
una din insulele Arhipelagului 
Spitzbergen, iar cînd trecu după 
bani grei pe o platformă norvegiană 
de extracţie a petrolului în Marea 
Nordului, împreună cu alţi doi 


români, avu să se  întîmple 
următoarele. 

— Cînd se dezlănţui furtuna 
pe mare, relată el cu voce 


meditativă, pe la un miez de noapte, 
în jur, chiar dacă cerul era 
împestriţat cu stele, iar printre 
zdrenţele norilor se ivea ruşinată 
luna, nu puteai desluşi nimic. 
Platforma plutitoare fu izbită de un 
iceberg, înclinîndui-se pînă la 
valurile negre ca smoala... Ca prin 
minune eu şi cu ceilalți doi 
pămînteni izbutirăm să ne agăţăm 
de virful ghețarului polar, lăsîndu- 
ne duși în voia soartei... După o zi 
şi o noapte în largul Oceanului 
Îngheţat de Nord, eram convinşi că 
pămîntul este inaccesibil. În jur, cât 
cuprindeai cu ochii, numai zăpadă 
şi creste uriaşe de ghețari. Ne-am 
adunat puterile şi am pornit la drum, 
în căutarea salvării, căci numai 
mişcarea îl scapă pe om de 
primejdie. Sergiu, confratele de 
năpastă, n-avea pisle și îi 
învălătucisem picioarele în cîrpe, 
ducîndu-l mai mult în spate eu și” 
Bogdan. Am mers fără hrană şi 
adăpost, pînă am înţeles că suntem 
sortiți pieirii. Oprindu-ne, ne-am 
găsit sălaşul după o stîncă de 
gheață, în așteptarea sfîrşitului. 
Moartea nu ne părea groaznică. O 
aşteptam ca pe o izbăvire. Mai 


Boris DRUȚĂ 


IE 0 A CERERE S ATE REZ ELI EDC E RS E SP E REA RZA SR BC SC MAIN PE E ME O RENE IAR PRAI JE APEI DA 


straşnică este presimţirea 
imposibilității de-a găsi evitarea ei. 
Stînd aşa dezolaţi, descoperim pe 
neașteptate că în vecinătate își avea 
bîrlogul un urs alb cît un munte. 
Avea blana gălbuie şi gura roşie ca 
focul. Se mişca greoi, căci era sătul 
(alături de el stătea o focă devorată 
pe jumătate). Ştiam că urşii sătui 
sînt indiferenți şi leneşi... 

Bogdan scoase pumnalul din 
centură şi cu mişcări feline, 
urmărindu-i mişcarea pleoapelor, 
se apropie de urs. Apucînd cuțitul 
cu ambele miini, tăbări asupra 
ursului cu toată puterea, lovindu-l 
în moalele capului. Sîngele ţișni ca 
dintr-un havuz. Ne-am apropiat 
tustrei să sorbim vlaga caldă. 
Bogdan, fiind mai în putere, a 
jupuit animalul, a hăbucit biana în 
trei ca să ne înfăşurăm. Mîncarăm 
pe săturate carne crudă şi ne 
pornirăm mai departe... Dar ştiţi de 
ce vroiam mai mult să 
supraviețuim? Eram tustrei cu 
gîndul la casa noastră, la Moldova... 
Visam atunci s-o putem vedea 
măcar o singură oară, înainte de 
moarte... 

Pe Sergiu n-am putut să-l 
salvăm. Dase peste el febra, biiguia 
mereu. Înainte de a muri ne-a rugat 
să-i zicem o doină de la baştina lui, 
de la Arţiz... L-am îngropat în 
ghețarii polari. Aşa e, fraților. Un 
marinar bătrîn ne spusese că 


pămîntul întreg e presărat cu oase: 


de-ale moldovenilor, dar sufletele 
lor din orişice colț al lumii caută în 
cele mai grele clipe calea spre glia 
strămoşească, acasă... După 
înmormîntarea lui Sergiu, cînd ne 
aşteptam ceilalți sfîrşitul, au dat 
peste noi membrii unei expediţii 
din Argentina. |. 

Străbătînd în cinci zile şi în 
cinci nopți Atlanticul, "Dumbrava 
Roşie" aruncă ancora în portul Ha- 
vana. Cuba îi întîlni pe marinari cu 
soare şi miros de citrice. Oraşul 
avea străzi largi dar şi străzi înguste, 
cu o arhitectură de pe timpul 
conchistadorilor. La uşile 
magazinelor, bodegilor, buticurilor 
se întindeau‘ cozi enorme, însă 
fețele oamenilor exprimau 
demnitate. 

— Cubanezii sînt oameni cu 
totul deosebiți, zise moş Petru, cînd 
se plimbau prin oraş. Pot să trăiască 
în cea mai neagră mizerie, numai 
Patria să le fie liberă, să nu fie 
dependenți de nimeni. Acesta e 
cultul lor național. 

Împreună cu alți confrați 
Anatol a călătorit pînă la Finca 
Vihia, localitate năvălită de 
verdeață, miros de peşte sărat şi 
palmieri. Alături se simțea parcă 
prezenţa răscititului Hemingwey. 
S-au scăldat în ocean, şi în acea 
clipă i se făcu un dor nebun de casă, 
de tatăl său, de nucul rotat de la 
căpătîiul mamei. Moş Petru, 
admirînd frumuseţea din jur, zise 
zîmbind: | 

— E o frumuseţe de la Dum- 
nezeu, deşi... mai apropiată 
sufletului meu este Insula Şerpilor. 
Acolo sirenele cîntă românește. 

— Hm... surise Anatol. Dar 
Ineasca? Unde-i Patria noastră? 

După ce părăsiră Havana, 
trecură prin canalul Panama şi se 
îndreptară spre Polul Sud, Anatol 
simţi suflul iernii. Cîteva zile nu 
ieşise din cazangerie. Era trist, dorul 
de casă îl măcina tot mai mult. Voia 
să ierte totul ce s-a întîmplat, să 
revină la acea văgăună pitorească, 
la rîul şerpuitor din vale, la aerul 

îmbătător al satului. Pentru prima 
oară un fior îl cutremură şi începu 
să-şi închipuie necazurile tătîne- 
său, care apăra cu dinţii tot ce ţine 
„de glia strămoşească. Se cutremură 
oarecum privind în jur şi parcă i se 
făcu ruşine de nechibzuinţa lui 
copilărească în relaţiile cu tatăl său. 


Era însă tîrziu. Cargobotul lor era: 


la alt capăt al lumii. Revenind într- 
o dimineață la proră, urmări 
împreună cu moş Petru şi căpitanul 
Movilă prin binoclu un portavion 
american nu departe de Arhipelagul 
insulelor Galapagos. Portavionul îi 
salută cu focuri de artificii, iar 
insulele — cu nemișcarea broaştelor 
mari țestoase şi a coloniilor de 
iaguane. l 

— În ocean nicicînd nu te poți 
simți singur, zise bătrînul, citind în 
ochii lui Anatol dorul de casă. 
Cu atît mai mult că 
"Dumbrava" noastră este un colț de 
țară, interveni în discuţie căpitanul 
Movilă. Prea v-aţi lăsat pradă 
tristeții. Anatol, unde ţi-i chitara? 

Peste cîteva clipe corabia lor 
se legăna sub melodia unui cîntec 
dulce şi melancolic: 


La Nistru la mărgioară, 

Of şi iară of, 

S-au strîns frații grămăjoară, 
Of şi iară of... 


Pînă au ancorat în coastele 
oraşului Valparaiso din Chile, unde 
aveau să descarce marfa, Johar şi 
ceilalți marinari de neam străin 
învățase cuvintele cîntecului pe 
care-l intonau ca pe un imn. 
Dinspre capul Horn bătea un vînt 
tăios şi rece. Iarna îşi făcea 
mendrele în toată puterea. leșind 
afară la proră, unde ningea, Anatol 
nicidecum nu înţelegea în care 
punct al itinerarului parcurs s-a 

pierdut vara. Din locul ancorării se 
zăreau vîrfurile vinete, împestriţate 
de ninsoarea rară, àle Cordilierilor. 
Locurile i se păruseră sălbatice şi 
pustii. Abia după o noapte de 
aşteptare "Dumbrava Roşie" primi 
permisiunea să se instaleze pe 
platforma de descărcare... După 
descărcare aflară că încărcarea cu 
salpetru de Chile se amînă pentru 
un termen indefinit din cauza 
grevei docherilor. Căpitanul Movilă 
permise marinarilor să iasă în oraş 
pentru o zi întreagă. Urbea părea 
într-o stare de asediu. Peste tot 
mitinguri şi scandări de slogane 
antiguvernamentale. Lîngă clădirea 
municipalităţii stăteau soldați 
înarmaţi şi nu permiteau celor 
revoltați să se apropie de pragul de 
marmură roşie al edificiului. 
Mulțimea  exaltată chema 
conducerea la negocieri, iar cînd 
edilii oraşului se înfățișară în pragul 
clădirii, din rîndul celor adunaţi 
zburară către ei vorbe de ocară. 

Anatol şi moş Petru erau gata 
să se întoarcă pe cargobot, cînd de 
ei se apropie un moşneguț cu barbă 
sură, care se amestecă în discuţie 
într-o românească impecabilă: 

— Aşa e la noi, în Chile. Ţara 
totdeauna trebuie să aibă un nerv 
activ, o mişcare dinlăuntru pentru 
a prospera şi a merge înainte. 
Demnitarii oraşului nostru prea 
s-au întrecut cu măsura. Trebuie 
puşi la respect... 

Moş Petru, auzindu-l pe 
omulean vorbind atît de clar 
româneşte, întrebă cu șfichi: 

— Bănuiesc că nu sînteţi 
ambasadorul României? 

— M-am născut la Chilia, 
înainte de război. Cînd s-au început 
pogromurile evreieşti, am fost 
nevoit să apuc lumea. Deși 

totdeauna m-am considerat în inimă 
român. 

Pe acest moşneguţ îl chema 
legudin. Evreul s-a dovedit 
ospitalier. Dornic de a se întîlni cu 
foştii: compatrioți, i-a poftit pe 
bătrînul Petru şi pe Anatol la el 
acasă. Locuinţa evreului era săpată 
într-o stîncă nu departe de 
localitatea Isla Negra. În seara ceea 
şi-au amintit de tradiţiile şi cîntecele 
românești. Pe peretele casei atîrnau 
un covoraş cu ornamente din valea 
Oltului şi un mic tricolor. 

— E o ţară minunată. Ce păcat 
că n-o să mai am ocazia de ao 
revedea vreo dată... Sînt bătrîn. 
Unicul lucru care mi-a rămas e să 
plec în Țara strămoşilor mei, ţara 
făgăduinţelor. Israelul mai mult de 
o mie de ani a fost cotropit de 
străini, dar rămîne țara tuturor 
evreilor şi sufletul, pe care nimeni 
n-a putut vreodată să ni-l răpească 
barbarii, a rămas acolo şi se trage 
tot încolo. Sufletul oricînd se trage 
la origine. Ce minunat e atunci cînd 
ai Patria ta!... 

La aceste vorbe Anatol parcă 
tresăltă. "Ca să vezi, gîndi el. 
Totuşi, oamenii au dreptate cînd se 
jertfesc pentru ţara lor...” 

În ochii bătrînului evreu 
licăreau scîntei de speranță cînd a 
mai numit o dată numele Patriei 
sale, pe care n-o văzuse niciodată, 
dar al cărei pămînt îi chema sufletul. 
Cînd s-au despărțit, evreul a zis: 

— Fiecare om pe pămînt are 
steaua sa, care se cheamă Țară. Ţara 
întotdeauna are nevoie ca fiii e! s-o 
revendice, s-o ocrotească atunci 
cînd e la grea cumpănă. De aceea, 
m-am hotărît să plec în Israel 
definitiv... 

După întîinirea cu evreul! 
bătrînul Petru deveni tăcut, răsufla 
tot mai greoi, refuză să se adreseze 

la medic şi lucra adîncit în gînduri. 
Frămîntările l-au chinuit şi pe 
Anatol o vreme, ducîndu-l cu 
gîndul ia taică-său, la oamenii de 
la Ineasca... 


kkk 


Căpitanul Movilă adună 
marinarii în careu să le spună că 
guvernul chilean poate să le 
urgenteze încărcarea vasului cu 
îngrăşăminte minerale, dacă 
"Dumbrava Roşie" va efectua 
cîteva ieşiri în larg, să aducă în 
portul Valparaiso, la. prelucrare, 
peştele de pe şalupele ce stau în 
vecinătatea Arhipelagului Cianos. 
Altă posibilitate de a evita reținerea 
nu exista. 

Marinarii căzură de acord şi 
căpitanul le-a prezentat-o pe Lucia 
Batisti de la Torre, spunîndu-le că 
ea va fi translatorul echipei. Era o 
fetişcană smolită, cu păr blond, în 
poncio alb cu dungi verzi şi 
albastre. Absolvise cu un an în 
urmă Universitatea din Bucureşti. 

Calea spre Arhipelagul sudic 
a fost anevoioasă şi neobişnuit de 
grea. Furtunile se dezlănţuiau fără 
încetare. Echipa nu dormea zile şi 
nopți. Domnişoara venea adeseori 
la Anatol, cercînd să-l consoleze, 
să-i aline oboseala de pe faţa 
pămîntie. Odată i-a citit cîteva 
sonete de Pablo Neruda și Gabriela 
Mistral. Le citi cu intonaţie 
deosebită, provocîndu-i un dor 
nespus de plaiurile natale, care 
tămaseră în mintea lui parcă fără 
de sprijin şi stăpîn. Înţelese pentru 
prima oară în viaţa lui ce înseamnă 
pentru om dorul de casă. Într-o zi 
fata îi spuse plină de mîndrie: 

— Cît m-am aflat la Bucureşti 
am îndrăgit România ca pe o 
mamă. E o ţară minunată și te 
invidiez că eşti român. 

Băiatul vru să reproșeze ca de 
obicei că este moldovean, dar un 
nod i se ridică în gît, făcîndu-i-se 
pentru o clipă ruşine. lar fata 
continuă: 

— E o ţară frumoasă, pito- 
rească şi foarte veche. La Biblie 
totdeauna sînt anexate hărţile lumii 
antice, acolo este menţionată şi 
patria voastră, Dacia... 

Pe Anatol, care niciodată nu 
ținuse în mîini Sfînta scriptură, 
explicaţiile ei că Moldova este o 
parte a vechii Dacii, că acolo 
locuiesc oameni de un sînge cu toți 
latinii, îl uluiră. Fata îi descoperise 
multe, făcîndu-l să fie mindru că 
numele patriei lui se află pe buzele 
oamenilor străini, în acel capăt al 
lumii. 

Numai sănătatea bătrinului 
Petru îi provoca îngrijorare. Cînd 
cargobotul reveni în Valparaiso, 
căpitanul dădu ordin ca el să fie 
internat în spital. 


a 


kkk 


Lui Anatol i se permisese să 
vină în fiecare zi, împreună cu 
Lucia, la spitalul din oraş în care se 
afla moş Petru. Aceste vizite îi 
apropiară mult pe Anatol şi Lucia. 
Într-o seară cu ger uşurel, sub un 
smochin rotat, s-au sărutat. lar 
străzile oraşului continuau să fie 
aglomerate de tineri care scandau 
slogane şi cîntau frenetic 
"Venseremos". Cînd au ajuns în 
dreptul monumentului ecvestru al 
lui Cristofor Columb, ținînd-o cu 
toată gingăşia de mînă, Anatol îi 
zise: 

— Hai cu mine în Moldova... 
Vei vedea Insula Şerpilor şi vei auzi 
cum cîntă sirenele acolo 
româneşte... 

Cuvintele parc-o luaseră prin 
surprindere, dar după o pauză mică 


ea îl privi pe Anatol în ochi, 
îngînînd abia auzit: 

— Nu pot lăsa casa... 

— Te rog. Sîntem la o vîrstă 
cînd avem dreptul să ne hotărîm... 

— Aici e Patria mea, continuă 
fata emoţionată. Patria nu poate fi 
trasă la sorți. 

— Ce-aş putea face ca să 
accepţi propunerea mea? 

— Să rămii la Valparaiso. 

Răspunsul fetei răscoli toată 
ființa băiatului. Într-o clipă el 
înţelesese şi aflase răspunsul la o 
întrebare care-l frămîntase toată 
viaţa. Prin faţa ochilor i se perindau 
dealurile îngemănate ale Ineascăi, 
nucul de la mormîntul mamei, 
chipul oropsit de vremi al tatei, 
cocostirecii cu zborul falnic din 
lunca natală a Ciulucului. Se 
cufundă într-o mare tăcere, fără a 


mai continua vorba cu fata lui 

dragă. S-au despărțit cu o mare 
părere de rău. 


XX 


"Dumbrava Roşie” se întorcea 
acasă. 

Bătrînul Petru fusese adus pe 
medicilor de bord. Mereu se ridica 
în capul oaselor, tot urmărind prin 
ferestruică țărmul de aramă al țării 
îndrăjite, căreia îi datora ultimul 
popas în lunga lui carieră de 
marinar. 

Sute de oameni au ieşit pe 
chei să petreacă cargobotul 
moldovenesc, cu flori şi drapele. 
Apoi vocile oamenilor se potoliră. 
"Dumbrava Roşie” salută minunata 
țară Chile, ca după ce trecură pe- 
alături de Isla Neagră, unde se zărea 
casa lui Pablo Neruda, să rămînă 
singură față-n faţă cu sublimul 
ocean. Înnopta. Pe cerul Americii 
Latine, deasupra Cordilierilor, 

licăreau stele mari. Se apropiau tot 
mai mult de ecuator, iarna dispăruse 
undeva pe neobservate, căldurile 
tropicale deveneau tot mai evidente. 
În serile lungi, după lucru, 
Anatol venea la patul de suferințe 
al lui moş Petru şi-i asculta vocea 
stinsă. Ochii i se adînciseră în 
orbite, nasul i se lungise, obrajii îi 
deveniseră vineţii. Vorbea mereu 
despre moarte. Că ar vrea să ajungă 
pînă la Insula Şerpilor ca să mai 
audă o dată vocile care i-au mîngîiat 
atît de mult tinereţea și întreaga lui 
viață. La trecerea prin strîmtoarea 
Gibraltar, starea lui se înrăutăţi 
considerabil, dar vocea îi era 
limpede şi clară. Refuza mereu 
propunerea căpitanului să fie 
coborit pe țărm, la spital, şi vorbi 
îngăduitor, cu mari pauze: 

— Marinarii mor cu demni- 
tate... L-am cunoscut în tinerețe pe 
Alexandru Marinescu, cel care l-a 
uimit chiar pe Hitler. El a ştiut să 
sufere şi să moară destoinic. Cu 
capul sus... Ce oameni curajoşi se 
nasc în România! 

În apele azurii ale Mediteranei 
aveau presimţirea că sînt deja 
acasă. Tot mai multe corăbii 
întîlneau în cale, corăbii care îi 
salutau cu respect, aflînd despre 
fapta lor frumoasă de acordare de 
ajutor guvernului chilean. Corabia 
moldovenească înainta fără să se 
oprească în porturile aglomerate, 
avînd ordinul căpitanului să se 
grăbească, din cauza agravăiii 
sănătății bătrînului Petru. Căpitanul 
Movilă voia să ajungă mai curînd 
la clipa cînd cargobotul cu 
tricolorul pe catarg va atinge țărmul 
Patriei. 

— Mi-am trăit traiul cu 
destoinicie, vorbea bătrînul cuprins 
de febră. Am văzut lumea şi mor 
fericit că am avut norocul să admir 

stelele deasupra țării mele atît de 
chinuite. Am avut o tinereţe 
frumoasă cu-cea mai frumoasă 
femeie din lume... Dacă voi muri, 
să mă îngropaţi pe Insula Şerpilor, 
lîngă Ea... 

Au fost ultimele cuvinte ale 
bătrînului Petru, rostite la trecerea 
prin Bosfor. Era o zi liniştită şi 
înnourată. Marea cu valuri domoale 
îi mîngîia cu un vîntuleț călduţ, cu 
adierea mirosului de Patrie. 

Corpul neînsufleţit al 
bătrînului Petru fusese înfăşurat în 
pînza tricolorului şi fiecare 
marinar îşi luă rămas bun de la el. 
Căpitanul Movilă se adresă admi- 
nistrației de pe Insula Şerpilor, 
lămurind testamentul bătrînului 
marinar decedat, dar stăpînii 
rachetelor strategice, cu vîrfurile 
ascuţite îndreptate spre Balcani, îi 
răspunseră că pe acest teritoriu 
ucrainean nu există cimitire. Morţii 
care se consideră străini nu pot fi 
daţi pămîntului Insulei Şerpilor... 

În lumina soarelui crepuscu- 
lar marea deveni roşie. În 
vecinătatea Insulei Şerpilor, dinspre 
care adia o rumoare de tristeţe, 
corpul bătrînului marinar fu coborit 
şi dat valurilor. Crestele înspumate 
îl luară în braţele lor şi, spre mirarea 
ascunsă a tuturor, duceau corpul 
neînsufleţit, înfășurat în pînza 
tricolorului, spre Insula Şerpilor. 

— Totdeauna după moarte 
sufletele se caută unul pe altul şi se 
găsesc, zise căpitanul Movilă. 
Chiar dacă în calea lor încearcă să 
stea minciuna şi rachetele... 

Pe la miezul nopții 
"Dumbrava Roşie" se apropia de 
farul de la Cetatea Albă. Dinspre 
insula ce rămăsese în imperiul 
valurilor şi al întunericului adiau ca 
prin vis nişte voci nostalgice de 
sirene... 


Frumoasă și falnică este Marea 
Neagră, cu țărmurile răpite de 
străini. În jocul valurilor ei, îşi 
revarsă mereu căldura peste 
pămîntul Basarabiei, ducînd pe 
crestele-i înspumate nostalgia şi 
tristeţea unui copil pierdut. Marea 
ne cheamă întruna să o admirăm, 
s-o salvăm. Valurile ei vin şi se 
retrag în albia dată de Dumnezeu, 
cu anii cercînd tot mai mult să 
pătrundă în sufletul strămoşesc plin 
de mîndrie şi demnitate... 

Gheorghe Popovici s-a stins 
în aşteptarea feciorului, ca făclia 
unei speranțe neîmplinite. 

Despre moartea tatălui său 
Anatol află în clipa cînd 
"Dumbrava Roșie” ancoră la 
Cetatea Albă. Tot atunci porni spre 
Ineasca. În cale găgăuzii, rusofonii, 
care deja făcuseră hotare cu vămi 
Şi vameşi înarmaţi, i-au rănit şi mai 
adînc inima. Înţelegea tot mai bine 
că taică-său avuse dreptate cînd își 
jertfise viața pentru a păstra ceea 
ce el, feciorul lui, n-a fost în stare 
să priceapă la vreme. Se simţea 
umilit din cauza percheziționării 
minuţioase, sărac şi înstrăinat în 
propria lui țară. Și-a amintit încă o 
dată, cu lacrimi de durere, vorbele 
celui care deja își dormea somnul 
de veci lîngă Insula Şerpilor: străinii 
pot oricînd să izbutească a-i ciopîrți 
țara, dar sufletul — niciodată. În 
clipa aceea simţi dureros justețea 
acestui adevăr. Se pomeni singur 
şi amăgit de viață. Sufletul lui 
plîngea... 

Tatăl fusese înmormîntat în 
cimitirul vechi, lîngă mamă-sa, cu 
două săptămîni înainte de a sosi 
Anatol. 

— Pînă la ultima suflare te-a 
dorit, îl întîmpină mătuşa Ana. A 
murit cu numele tău pe buze. Te-a 
rugat să-i îndeplineşti unica lui 
dorinţă. Să citeşti cu atenție cărțile 
acestea, şi-i întinse Istoria 
românilor şi Biblia, iar din ceea ce 
vei înțelege să-i faci o inscripţie pe 
mormînt. Asta-i tot ce ţi-a mai 
rămas de la el... 

Rămas singur lîngă acel 
cufăraş negru al tatălui, cu acele! 
cărți jerpelite de vreme, Anatol 
prinse a răsfoi nerăbdător filele 
îngălbenite, file pe care atît de mult 
le-a răsfoit şi atit de sîrguincios 
le-a însușit tatăl său. Într-un tîrziu, 
cînd stătea îngîndurat lîngă 
mormintele părinţilor, pe prima 
pagină a Bibliei, el descoperi cîteva 
cuvinte scrise de mîna tatălui său 
cu creionul şi le rosti involuntar cu 
vocea tremurătoare de emoție: 

"Dumnezeul basarabenilor pe 
acest pămînt este țara noastră 
România”. 

Anatol se uită în jur, de parcă 
se temea că l-o fi auzit cineva. Ceva 
mai tîrziu începu a plînge în voie, 
fără a se stingheri de ochii celor 
curioşi... 

LA ANCHETA "L. R” 
RĂSPUNDE 
ION C. CIOBANU 


1. De ce'scrieți? 


2. Inainte sau după ce critica şi cititorul au zis ce au avut a zice despre 
creația Dvs., ce credeți Dvs. îngivă despre cele realizate? 


3. Sintem în plin proces de integrare în cultura întregii românimi. Cum 
vedeți literatura noastră în contextul literarar românesc? Dar creatia Dvs.? 


4. Ce aveți a le dori profesorilor de limba şi literatura română din şcolile de 


toate gradele? 


1. Întrebarea "De ce scrieți?" e 
foarte simplă şi e veche de cînd lumea. 
Dar eu personal nu-i pot găsi răspunsul. 
Cum am început să scriu — îmi dau 
seama, şi pot depune cele mai sincere 
mărturii. Cunosc şi unele răspunsuri ale 
altor scriitori din marea literatură a 
lumii. Hemingway spunea că scrie ca 


să fie iubit de femei. In toate scrisorile . 


sale Dostoevski vorbeşte mereu despre 
datorii — bani, bani. bani. Înglodat în 
datorii şi-a trăit viaţa Balzac. Totuşi. 
nu pot crede că profesia de scriitor, o 
viaţă întreagă de om, poate fi jertfită 
scrisului de dragul banilor sau al 
femeilor. Sînt zeci şi zeci de profesii 
mai "onorabile" şi mai bănoase — 
avocatura, medicina, comerțul, politica 
şi chiar ziaristica (a patra putere în orice 
stat cu tradiţii democratice). 

Da, e adevărat, mulţi scriitori vin 
din ziaristică. Dar de ce vin? Doar pe 
marea majoritate poezia, proza, 

dramaturgia, critica literară nu-i 
hrăneşte, îi ține în chingile mizeriei. 
Se ştie că şi în cele mai mari ţări ale 
lumii din cîştigurile pur literare trăiesc 
doar 2-3 scriitori profesionişti. Restul 
scriu de multe ori pentru bani, scriu o 
literatură de buzunar, pentru plajă, 
pentru vilegiatură, o literatură de 
aventuri, sex etc. Aceştia au prefăcut 
literatura în manufactură. 

Și totuşi, de ce scriem? 

Radioul, televiziunea, ziaristica, 
catedra universitară, academia, alte 
instituţii şi profesii le asigură existența 
multor scriitori. Alţii se întreţin din 
unele venituri pe care le pot căpăta de 
la proprietățile de pămînt, ferme, de la 
închirierea unor imobile, din afaceri 
comerciale ş.a.m.d. 

Or, nici un scriitor nu se lasă de 
proză, de dramaturgie, de poezie şi de 
critică literară. Şi nimeni nu poate 
explica acest paradox! Literatura bună 


Laborator 


c o mamă vitregă şi săracă, dar omul 
creator nu se poate despărți de ea. 

În vremea totalitarismului numai 
în literatură se putea strecura adevărul. 
Literatura aceasta cra căutată ca iarba 
de leac. Tirajele cărților şi revistelor 
literare întreceau numărul abonatilor 
celor mai prestigioase ziare. Cele mai 
aspre critici şi persecuții erau îndreptate 


asupra cărţilor şi autorilor de literatură 


bună. Poczia se citea pe stadioane. 
Odată cu prăbuşirea sistemului totalitar 
a dispărut şi faima literaturii. 

Astăzi se vorbeşte la tot pasul că, 
dacă ideologia totalitaristă n-a putut 
sugruma literatura, o face cu mai mult 
succes economia de piață. Cenzura 
economică! 

Totuşi, literatura bună trăieşte, o 
duce greu, dar nu moare. Şi nu va muri 
niciodată, fiindcă omul creator e 
nemuritor. 

„S-ar putea spune că şi în literatură 
dăinuie aceeaşi lege a naturii: oamenii 
şi la cele mai adînci bătrînețe sădesc 
pomi roditori, fără să se întrebe cine 
va gusta din roada acestor pomi. Doar 
nu întîmplător încă strămoșii noştri au 
spus că viața-i scurtă, dar arta-i veşnică. 

2. Despre cele realizate de mine 
în literatură cred un singur lucru: că 
am scris prea puţine cărți, că am pierdut 
prea mult timp cu munca mea de 
"funcţionar" literar -— redactor-șef pe 
la edituri, redactor la revista "Nistru" 
("Basarabia"), preşedinte şi prim- 
secretar al Uniunii Scriitorilor. Cei mai 
tineri ani mi i-am risipit fără cruțare 
într-o muncă de rutină, prin cabinetele 
care trebuiau cică să diriguiască 
literatura. 

Despre cărțile mele s-a seris şi s- 
a vorbit la vremea aparitiei lor. Şi orice 
s-a Scris eu niciodată n-am intervenit, 
am lăsat totul pe seama cititorului şi a 
specialiştilor care se ocupă de analiza 
literaturii. Am crezut şi cred în 
continuare că orice scriitor nu poate fi 


un arbitru, un judecător obiectiv al 


“cărților sale. Chiar şi acum cînd despre 


generaţia veteranilor se spune că au fost 
slugi la "împăratul roşu”, că au făcut o 
literatură de conjunctură, cu tac, nu mă 
angajez nici într-o discuţie de acest fel. 
Fiindcă de o poticneală, de un gest de 
conjunctură se poate spunc referitor la 
un Sadoveanu, care a scris o sută de 
volume de mare literatură şi a mai scris 
şi un "Mitrea Cocor”. Dar despre ce 
tel de conjunctură poate fi vorba la 
veteranii scrisului basarabean, cînd se 
ştie că pînă ia război numai vreo doi- 
trei dintre ei aveau cite o cărțulie-două, 
căci toți erau abia la început de cale, la 
debuturile lor literare! 

Dacă 50 de ani de viață pot fi 
numiți ani de conjunctură, s-ar putea 
spune şi despre literatura acestor ani 
că-i o literatură de conjunctură. Dar, 
din păcate, aceşti ani au fost anii marilor 
tragedii: război, deportări, foamete, 
colectivizare forţată, distrugerea 
cursului firesc al economici, fuga 
intelectualilor din regimul terorist al 
totalitarismului. În aceste condiţii a 
trăit poporul şi tot în acest mediu 
asfixiant a pilpîit, cum a putut, şi 
literatura. Sînt aceşti ani pierduţi pentru 
istoric? Sîntem noi o generație 
pierdută? Da, oricât de rău ne-ar părea 
de aceşti ani pierduţi, ci nu se pot 
recupera, fiindcă istoria şi Viața se 
trăiesc aşa cum sînt; cle nu pot fi scrise 
din nou, nu pot fi copiate pe curat de 
pe maculator, ca o compunere 
şcolărească. 

3. Despre procesul de integrare 
în cultura întregii românimi se vorbeşte 
mult. Dar cu nu văd acest proces. Se 
întîmplă cam acelaşi iucru ca şi cu 
investitorii străini: se alcătuiesc 
protocoale de intentie, udate cu 
şampanie, şi cu asta se cam sfirşesc 
toate colaborările. Şi cu firmele mixte 
la fel. Ba mi se pare că în procesul 
acesta economic succesele sînt chiar 


LE TE EC TR ERE D IE OI E E ERE E E CI ET EEE E CES CARUI? EES 


mai. avansate pe zi ce trece decât în 
integrarea culturilor noastre de aceeaşi 
“limbă, de aceeaşi istorie şi tradiție. 
Frăția de inimi a existat întotdeauna şi 
va exista oricînd, sîngele apă nu se face! 
Dar integrarea vine din altă direcţie, 
vine de la finanţe. Or, finanțele cîntă 
toate romanţele! Aş vrea să aduc doar 
cîteva exemple. După dezgheţul 
hruşciovist, prin anii 1970, revista din 
România "Săteanca"” editată la 
Bucureşti avea în Basarabia peste o sută 
şaptezeci de mii de abonaţi. Cifra 
aceasta enormă alarmase secţia 
ideologică a comitetului central al 
partidului. Au început restricţiile. Din 
peste 200 de scriitori de la noi numai 
25 (comitetul de conducere!) aveau 
dreptul să se aboneze la revistele 
"România literară", "Luceafărul", 
"Contemporanul", "Tribuna", 
"Cronica", "Steaua" şi altele. Şi cu 
toate acestea scriitorii, toți oamenii de 
cultură se abonau. Îşi făceau 
abonamentele prin cunoscuți şi prieteni 
la Moscova, Leningrad, Kicv, Odesa, 
Cernăuţi şi primeau revistele şi ziarele 
pe care şi le dorcau şi pe care nu aveau 
dreptul să le aboneze pe loc, în 
republică. 

Astăzi din cauza diferenţei de 
prețuri ziarele şi revistele din România 
nu mai sînt accesibile nimănui, iar în 
chioșcuri lipsesc cu desăvîrşire. Chiar 
de ar veni, ele nu s-ar vinde, fiindcă 
preţul lor e de două ori mai mare decît 
al ziarelor şi revistelor basarabene şi 
de patru ori mai mare decît prețurile 
ziarelor şi revistelor moscovite! 

Mi-ar putea cineva replica: Da, 


dar au apărut şi unele cărți. În 4 ani de. 


"masivă" integrare au apărut vreo cîteva 
cărți: Druţă, Vieru, Lari, Dabija, 
Cimpoi, Saka şi o mică antologie de 
poezie, alta — de proză. Dar cînd mă 
gîndesc că numai la decada artei şi 
literaturii moldovenești din anii 1950 
în România au apărut într-o singură 

lună de două ori mai multe cărţi, au 
fost prezentate mai multe concerte şi 
spectacole decît în ultimii patru ani, 
nu-mi mai vine să vorbesc de integrare. 
Nişte intenții, cît de bune ar fi, rămîn 
totuşi intenţii. Romantismul cu edituri 
comune, tiraje comune, manuale 
comune, ediții mari ale clasicilor 
editate la Chişinău şi pentru Bucureşti, 
sau editate la Bucureşti şi pentru 
Chişinău a rămas un motiv de bancuri 
şi glume vesele, căci proza aspră a 
economiei de piaţă i-a pecetluit elanul 
şi avîntul. Ar trebui să fim realişti: dacă 
editorii sau proprietarii de ziare şi 
reviste din țările care vorbesc engleza 
sau franceza se angajează să asigure 
piața Australiei, Canadei, Angliei, 
Statelor Unite etc., ei găsesc limbaj 
comun, îşi onorează obligațiunile şi nu 
se dublează reciproc şi nici nu se tem 
că îi despart distanțe enorme, mări şi 
oceane. Acolo nu se vorbeşte de 
integrare, ci se lucrează, noi "ne 
integrăm", dar numai în vorbă. Facem 
sos de iepure, dar iepurele încă zburdă 
pe cîmpuri! i ; 

4. Profesorilor de limba şi 
literatura română şi în general tuturor 
profesorilor din şcoli le doresc condiții 
de muncă şi de viață bune. Să nu 
îngheţe în sălile de clasă iarna, să nu 
vadă copii leşinaţi de foame în vremea 
lecţiilor, să nu le lipsească cărțile şi 
manualele ca pînă acuma şi, mai presus 
de toate, doresc să li se onoreze munca, 
să li se egaleze prestigiul profesiei lor 
cu prestigiul colegilor lor din ţările 
civilizate. În condiţii bune şi munca lor 
va fi mai Spornică. 


Laborator 


Ion CIOCANU 
Chişinău 


FARMECUL ŞI 
ŞANSELE 
PROZEI "RURALE: 


Deoarece scriitorul există pe 
atît pe cît există un fond anumit de 
probleme umane pe care el le 
abordează spre a ni le face nu 
numai cunoscute, dar și simţite şi 
înțelese, asimilate sufletește, pe cît 
există — apoi — o modalitate spe- 
cifică numai lui de a se exprima, 
— vorba despre Ion Constantin 
Ciobanu ‘se cere începută cu unele 
referințe la nuvela sa Voci pe 
oglinda apei. 

Personajul principal al 
nuvelei, un conducător de talie 
raională (din nomenclatura de 
odinioară), se odihneşte într-o 
duminică în tihna perfectă a unui 
colț de pădure, pe malul unui iaz. 
Şi iată că la urechile lui ajung nişte 
vorbe. Nu departe de el, într-o 
poiană, o mînă de oameni din satul 
aflat în preajma pădurii cosesc iarbă 
şi mai pun ţara la cale. Ei îşi 
destăinuie unul altuia lucruri 
simple, unele — chiar banale, dar 
pe care nu le-ar rosti nici în ruptul 
capului dacă ar bănui că vreo 
suflare omenească din afara 


cercului lor îi "spionează”. Spusele 
lor sînt de o sinceritate absolută, 
alteori — de o cruzime totală. 
Frazele curg; spontan și nestin- 
gherit, nepieptănate .de pana 
vreunui scriitor din cale afară de 
pudic. Inclusiv indecenţa, alteori 
înjurătura, luarea peste picior, 
gluma, vorba în pilduri se revarsă 
nestăvilit, ca în cea mai autentică 
realitate. Nuvela se citește dintr-o 
răsuflare, viața oamenilor îţi apare 
ca în palmă, păsurile şi năzuinţele 
lor îți devin pe deplin înţelese şi 
chiar apropiate. 

Or, scriitorul se aseamănă în 
multe privinţe cu protagonistul 
nuvelei Voci pe oglinda apei: 
parcă ar sta undeva în preajma 
personajelor, "spionîndu-le" curios, 
fără să se amestece în vreun fel în 
ceea ce fac ori numai pun ele la 
cale. Așa se prezintă el în întreaga 


'carte de nuvele Voci pe oglinda 

apei (1981), în majoritatea 
nuvelelor şi schițelor din cărţulia 
Întâlnire cu erou! (1962), în multe 
pagini ale romanelor Codrii (partea 
I — 1954, partea II — 1957), 
Cucoara (1975), Podgorenii (1982) 
şi mai cu seamă în romanul 
Podurile (1966), pentru care de 
altfel a devenit laureat al Premiului 
de stat al republicii (1970). Chiar 
atenci cînd scrie despre evenimente 
şi fenomene sociale de mare 
importanţă şi cu desfăşurare amplă - 
în timp şi spaţiu, ca trecerea satului 
moldovenesc de la gospodăria in- 
dividuală la modul de viaţă 
colectiv, primenirile radicale 
survenite în viața oamenilor de la 
codru în anii de la urmă, Ion C. 


lon CIOCANU 


Ciobanu rămîne un adept perma- 
nent şi convins al naraţiunii 
întemeiate pe observaţia atentă, 
amănunțită şi scrutătoare a vieţii 
reale. în formele de manifestare 
concretă ale acesteia. Nu e vorba 
că ar lipsi metafora, simbolul 
(curcubeul are valoare de simbol 
încă în romanul Codrii, apoi şi în 
Podurile: podurile din romanul 
omonim constituie un alt simbol 
bogat în semnificaţii), ci la lectura 
operelor lui Ciobanu te stăpîneşte 
întruna iluzia contactului direct, 
nemijlocit şi intim cu oamenii 
deveniți între timp personaje 
literare. Ţărani simpli, pe a căror 
spinare se ţine întreaga țară, ca moş 
Toma Veşcă, moş Toader Lefter, 
mai tîrziu — Costache Frunză, 
țărani care prin hărnicie au scăpat 
în sfîrşit la un hectar de pămînt mai 
mult, încît în anii de pomină ai 
stalinismului au fost bănuiţi de a-i 
fi exploatat pe alţii şi, drept 
consecinţă, deportaţi departe de 
meleagul natal, ca Gheorghe 
Negară, ţărani porniţi pe calea 
cărții, ca Toader şi Nica Frunză, 
foşti lucrători de partid, ca Alexei 
Şeremet, o galerie pestriță de 
reprezentanţi ai puterii locale de 
odinioară, ca Bogoi, Rădoi, Sturza, 
popa Straistă ş.a. Între aceste două 
grupuri de personaje preponderent 
monovalente din punct de vedere 
etic (pozitive, negative), în 
romaneie scriitorului întîlnim 
oameni aflați ca și cum la răscruce, 
ca lon Moraru, director de şcoală, 
descendent din oameni nevoiaşi, 
însă ataşat prin firea lucrurilor 
tagmei suspuse (fiind însurat cu 


Renata, fiica primarului Burcă, pe 
care de altfel o iubeşte sincer şi 
pătimaş, cu uitare de sine chiar) și 
supus unei lupte interioare 
mistuitoare, menite să-i clarifice 
pînă la urmă adevărul. O întreagă 
istorie a satului codrean pe 
parcursul ultimelor cinci decenii 
învie în faţa cititorului cu toate 
semnele ei caracteristice principale, 
esenţiale, definitorii. (Facem aici 
remarca necesară privind 
imperativul reinterpretării atente şi 
responsabile a oricărei opere de 
odinioară prin prisma adevărurilor 
ce ne-au devenit accesibile abia de 
la 1985 încoace.) 

După care vin alte semne ale 
acestei viabilităţi, la nivelul 
mijloacelor şi procedeelor de 
realizare propriu-zis artistică a 
personajelor și de prezentare 
concret-senzorială întipăritoare a 
faptelor şi fenomenelor realităţii 
obiective. Dintre acestea se cer 
menționate umorul dens, pe alocuri 
indecent sau chiar trivial, dar 
întotdeauna racordat la felul de a fi 
al personajului şi la circumstanţele 
concrete în care se desfăşoară 
acțiunea. Apoi amănuntul viu şi 
evocator, detaliul pitoresc și 
semnificativ, care îi ajută autorului 
să spună adevăruri multe în cuvinte 

uține; vorba populară, pildul, 
expresia idiomatică în măsură să 
adeverească atît obirșia națională şi 
socială a personajului, cît şi 
mentalitatea iui, modul! de a se 
exprima și în genere de a exista în 
plan spiritual. Ar fi suficient să ne 
gindim la faptui că abia atunci cînd 
Renata, soţia iubită a iui ion 


Laborator 


Moraru, hotărăşte să plece peste 
Prut, despărțindu-se astfel chiar şi 
de propriul său copil, Moraru 
observă că fosta sa consoartă avea 
la o mînă toate degetele egale, ca 
să simțim (anume să simțim!) şi 
dragostea lui oarbă pentru Renata, 
şi ruptura definitivă care intervine 
între personaje în acel moment. 
Gluma, pătărania, prujitura, 
vorba în pilduri te întîmpină în 
multe pagini ale Codrilor. Or, acest 
roman exprimă neapărat timpui 
plăsmuirii lui şi nivelul dezvoltării 
artistice şi estetice al autorului şi al 
întregii noastre literaturi la ora 
respectivă. El face parte dintre 
primele noastre pînze epice 
postbelice, fiindu-i caracteristice 
unele deficienţe şi neajunsuri 
comune tuturor lucrărilor timpului, 
drept care necesită o redactare 
serioasă din partea autorului, parţial 
efectuată în sensul că Ion C. 
Ciobanu și l-a rescris în paginile 
romanului Podurile. Aici aceeaşi, 
în fond, realitate concret-istorică 
este văzută de autor mai realist şi 
este prezentată mai veridic. O 
analiză comparată a ambelor 
romane este instructivă în multe 
privințe, demonstrând anumite taine 
de laborator ale scriitorului şi 
evoluţia măiestriei lui literare. 
Lectura Podurilor pune foarte bine 
în lumină imperfecţiunile Codrilor, 
iar lectura Codrilor ne poate face 
mai atenţi și mai înțelegători cu 
particularitățile de fond şi de formă 
ale celui de-al doilea roman al 
scriitorului şi ne pregăteşte bine în 
vederea recepționării juste şi adînci 

a textului şi subtextului celei de-a 
doua opere a lui Ion C. Ciobanu. 


Podurile sînt o carte 
preponderent lirică, fondul ei fiind 
prezentat de narator — copilul 


Toderică Frunză. De aici nu rezultă 
că scriitorul n-ar fi analist, n-ar 
prezenta personaje vii, pitoreşti, 
memorabile. Copilul povesteşte 
ceea ce vede, şi scriitorul 
procedează just cînd respectă cu 
strictețe forma exprimării lui. La 
prima vedere copilul înţelege puţin 
şi superficial, nu poate pătrunde 
adînc în esența faptelor. Dar Ion C. - 
Ciobanu pune accentul pe 
frăgezimea sentimentelor copilului, 
pe noutatea exprimării acestuia. 
Respectînd maniera de a nara a unui 
copil, scriitorul a obținut un înalt 
grad de veridicitate: totul apare 
firesc, natural, naraţiunea te 
captivează de la prima pagină şi te 
ține încordat pînă la ultima. Şi mai 
e ceva demn de a fi subliniat: 
Toderică este dublat sau poate 
numai secundat de un alt narator 
—— bunelul său Toader Lefter. Faptul 
în cauză nu numai lărgeşte și 
aprofundează observaţia asupra 
vieții, dar şi diversifică în mod 
considerabil unghiurile de vedere 
asupra realității, mărește aria de 
cuprindere a faptelor şi feno- 
menelor vieţii. Drept consecinţă 
lirismul provenit din subiectivitatea 
inerentă naratorului nu exclude 
dramaticul, tragicul chiar. 
Naratorul, crescînd, învățînd şi 
încadrîndu-se în lucrul de pedagog, 
apoi — de activist obştesc, prinde 
în raza sa de vedere tot mai multă 
viață, romanul îmbogățindu-se de 


lon CIOCANU 


PP SAX E EC SE ETA E AE PIE D ESEE EP 8 RE EDEN E SEA PCI RA 2 ERE EREZIE 2078 


la pagină la pagină şi devenind din 
ce în ce mai captivant. Sub 
influenţa bunelului începe şi el a 
folosi vorba de duh, pildul, snoava, 
romanul devenind memorabil şi din 
punctul de vedere al modalităţii 
narative, al plasticităţii exprimării. 

În legătură cu personajul prin- 
cipal apare problema unui element 
de bază al formei artistice a 
romanului Podurile, anume a 
procedeului amintirilor. Naratorul 
destăinuie tot ce vede, simte, 
înţelege, apelînd la formule orale 
cunoscute: "Nu ştiu altora, da mie 
îmi mergea ca racului, cu toate că 
mama zicea că sînt născut în zodia 
cîntarului...”, "Ce să vă spun, 
nimeni nu simte aşa de tare ca 
ciobanul desprimăvărarea...", "Ce 
mai la deal, la vale, nu mă prea 
bucuram nici eu s-o văd pe mama 
cu tîmplele sure...", "Bine a zis 


cine-an zis: omul se deprinde cu ` 


nevoia ca ţiganul cu scînteia...”. 
Faptul acesta, ca şi permanenţa 
proverbelor, zicalelor şi în genere 
a fondului paremiologic în limbajul 
personajeior, îndreptăţeşte pe 
deplin asociaţia între Podurile lui 
Ion C. Ciobanu şi creaţia lui Ion 
Creangă. Mai cu seamă la începutul 
romanului ne simțim ca în 
împărăţia fermecătoarelor opere 
crengene sau populare. Inclusiv 
dialogurile personajelor sînt 
marcate puternic de o uimitoare 
poezie a firescului, a neaoșului 
vieții cotidiene a satului de la codru. 

Este adevărat că spre sfîrșitul 
romanului Toderică acţionează în 


obiectivitate, spre epicul 
nesecundat de lirismul abundent 
din primele capitole. Oricum, 
Toader Frunză rămîne o dovadă a 
bogăției fondului celui de-al doilea 
roman al scriitorului și a formei 
literare în măsură să exprime acest 
fond. 

O dovadă convingătoare a 
caracterului analitic al romanului 
Podurile şi a formei captivante, la 
care a apelat autorul, sînt 
personajele complexe de felul lui 
Gheorghe Negară sau moş Pătra- 
che. Primul, de exemplu, după 
majoritatea acţiunilor săvirșite este 
un personaj negativ. Dar căpitanul 
Gheorghe "cu toate că are un gît 
roşu şi gros şi brațele cît niște cofe, 
nu-i burduhos... Negară lucrează la 
pămînt” Ce-i drept, Negară își cam 
exploatează feciorul, dar totodată 
este harnic și el, e un om de viaţă, 
ştie a pune la cale o veselie, o 
nuntă, este o traistă fără fund de 
glume, uneori e chiar darnic. 
Negară nu mănîncă brinza din şip, 
anume el şi-a cumpărat "cel dintii 
radio în toată Cucoara”... 

În telul cum prezintă lon C. 
Ciobanu personajul acesta vedem 
cu toată claritatea acea libertate 


deplină, pe care scriitorul le-o: dă 


sensul propriu-zis al cuvîntului, în, 
naraţiune se simte înclinația spre 

personajelor pentru a se 
autodezvălui. Nici urmă de 
preocupare în mod special de 
"personaj pozitiv” sau "personaj 
negativ”; romancierul prezintă 
omul în complexitatea lui naturală, 
şi anume de aceea Gheorghe 
Negară este o expresie elocventă a 
complexităţii țăranilor moldoveni 
care, fiind harnici, strîngători, 


Laboratsr 


uneori vicleni, poate chiar și răi sau 
înrăiți, însă nu şi duşmani, s-au 
chiaburit, au ajuns să ţină argaţi (în 
cazul dat — pe Vasile Sufleţelu şi 
pe moş Pătrache), cu toate că, for- 
mal, aceştia nu le erau argați și, prin 
urmare, alde Gheorghe Negară nu 
puteau fi traşi la răspundere. 

Firescul, cărții, culoarea locală 
(Şi naţională) sînt asigurate şi prin 
descrierea jocurilor copiilor (de-a 
huşcâ-n borş ş.a.), sărbătorilor 
(Andreiul, Paştile ş.a.), nunţilor, 
şezătorilor. Toate acestea sporesc 
vraja poetică a textului. Este vraja 
provenită din digresiunile lirice ale 
naratorului, din aplecarea acestuia 
spre fantezie, spre anticiparea 
desfăşurării lucrurilor, din fondul 
paremiologic al vocabularului şi 
limbajului personajelor. 

Nu ne oprim și la romanele 
Cucoara şi Podgorenii, dovezi 
complementare ale talentului 
viguros al scriitorului, nici la cărţile 
sale de publicistică Evocări 
(1964), Tăria slovei măiestrite 
(1971) şi Modelări artistice (1986), 
a căror consultare de către 
pedagogi, studenţi şi elevi se poate 
solda cu mari beneficii spirituale. 
Ci conchidem că, după cum am 
încercat să demonstrăm, Ion C. 
Ciobanu este un fecior talentat şi 


demn al satului codrean trecut în. 


ultimele şase decenii prin grele 
încercări de tot soiul, dar salvîndu- 
se de fiecare dată prin muncă 
neprecupeţită, prin răbdare fără 
seamăn și —, adesea — prin gluma 
amară sau hăzoasă (depinde, 
fireşte, de situația concretă). Cu tot 
tributul plătit timpurilor și ideologiei 

acestora, operele scriitorului 
constituie o reflectare realistă în 
fond a satului basarabean de la 
codru, înglobîndu-se magistral în 
proza așa-numită "rurală". Poate 
părea paradoxal, dar şi romanul, şi 
nivela de tip "rural" și-au păstrat 
pînă azi farmecul provenit anume 
şi mai cu seamă din realisticitatea 
şi, evident, artisticitatea discursului 
scriitoricesc. De aceea nuvelele și 
romanele lui Ion C. Ciobanu îşi 
păstrează cuvenitele. şanse de a ne 
antrena în lecturi interesante şi, nu 
o dată, plăcute. 


Ion IACHIM 


Cărpineni 
Hînceşti 


FABULAŢIA NUVELEI 
ŞI A POVESTIRII 


Despre deosebirile cantitative 
şi calitative ale romanului şi 
povestirii — principalele specii 
epice în proză — s-a scris în mai 
multe rînduri. Vom remarca aici 
cîteva dintre particularitățile mai 
importante ale acestor specii. 

Romanul înseamnă reflec- 
tarea obiectului realităţii într-un 
mod cît mai plenar, cu amănunte şi 
detalii, cu amploarea tabloului 
lumii, cu dinamica procesului şi 
circumstanţe tipice, zugrăvite în 
toată plinătatea legăturilor şi 
interacțiunilor, caractere tipice, 
prezentate în dezvoltare (istoria 
caracterelor), cu includerea 
formelor literare adiacente — 
nuvelă, schiță, pamflet, publi- 
cistică, abateri lirice etc. 

În genere, formula cea mai 
concentrată a romanului ar fi: specie 
a genului epic, de proporţii mari, 
cu acţiune complexă, cu conflicte 
sociale, ce oferă o imagine 
desfăşurată asupra vieţii. 

Povestirea, ca și nuvela, este 
o specie a genului epic, cu o acţiune 
mai restrînsă și mai simplă decît cea 
a' romanului. 

Un mare prozator englez 
afirmă că povestirea este opera care 
se citeşte, în dependenţă de lungi- 

mea ei, de la zece minute pînă la o 
oră; povestirea trebuie să fie scrisă 
aşa, încît să nu mai poți nici adăuga, 
nici scădea nimic. 

Pentru povestire, din nou, ca 
şi pentru nuvelă, este specifică 
acțiunea cu un cerc îngust de 
personaje; de multe ori în centrul 
atenţiei nuvelistului se află un 
singur om. Vasile Coroban observă 
că în povestire şi în nuvelă poate fi 
scoasă în evidenţa chiar o singură 
trăsătură dominantă a personajului: 
"Procedeul de izolare a unei trăsături 
dominante a eroului e folosit, mai 
ales, în nuvelă. Eroii nuvelelor lui 
lon Druţă sînt caracterizați anume 
pe această cale. "Sania" se sprijinea 
pe visul aproape obsesional al 
eroului de .a dura, spre bucuria 
oamenilor, o sanie măiastră, 
nemaipomenită” (1). i 

Fireşte, ar fi eronat să-i 
considerăm pe toți romancierii 
scriitori de prim rang, iar pe 
nuvelişti — romancieri ratați. Fără 
a tăgădui faptul că elaborarea unui 
roman cere eforturi mai mari decît 
munca asupra unei povestiri, 
romancierul fuge la o distanță lungă 
(este un maratonist), iar nuvelistul 
e sprinter, el asaltează distanţele 
scurte. Ambii pot realiza 
performanţe pe distanţele lor. 

În ceea ce privește termenii 
povestire şi nuvelă. O delimitare 
categorică între speciile în cauză, 
cum ar fi, să zicem, între pastel şi 
meditație, nu există. Cercetătorul 
român N. Ciobanu distinge în 
cadrul genului scurt narativ nuvela, 
povestirea, schiţa, instantaneul liric. 
Dar nici el nu-i categoric: "Oricum 
ar fi, nu trebuie să ne închipuim că 
atît nuvela cît şi povestirea îşi au 
canoane atît de fixe încît să nu fie 
posibilă imixtiunea uneia în sfera 
celeilalte" (2). 


Fao didactica 


Povestirea şi nuvela au multe 
trăsături comune, dar şi unele 
deosebitoare. În primul rînd, 
cuvîntul nuvelă provine de la 
italianul novella; în al doilea rînd, 
dacă între povestire şi nuvelă nu 
există deosebiri cantitative, există 
deosebiri calitative. Indicăm cîteva. 

În povestire se relatează 
despre întîmplări preponderent 
obişnuite, cotidiene; pentru 
povestire întîmplările incitante nu-s 
specifice. 

Nuvela însă pune în evidenţă 
o anumită întîmplare neobişnuită şi 
are un final neaşteptat. Subiectul 
nuvelei, de regulă, este încordat (cu 
excepţia nuvelei lirice şi lirico- 
psihologice). S-a spus, bunăoară, că 
nuvela este o istorie verosimilă 
despre un eveniment nemai- 
pomenit şi minunat. Iar scriitorul 
rus A. Tolstoi afirma memorabil: 
"Arhitectural nuvela trebuie să fie 
construită cu virgulă şi "dar" (3). 

În ordinea aceasta de idei se 
înscriu şi meditaţiile cercetătorului 
literar A. Gavrilov: "Dacă în roman 
faptul de viaţă vine să susţină o 
concepţie despre viaţă, în nuvelă el 
mai degrabă o răstoarnă, dezvă- 
luind anacronismul ideilor şi 
opiniilor tradiţionale despre viață. 
Nuvela e construită anume în aşa 
fel, ca cititorul să fie surprins asupra 
dezacordului despre realitatea 
adevărată şi ceea ce s-a obişnuit el 
să creadă despre ea" (4). 

Nu vom uita totodată că 
fiecare artist remarcabil adaugă, 
modifică poetica genului. 

Subiectul oricărei opere epice 
(fabulaţia) este totalitatea întîmp- 
lărilor (acţiunea), care conturează 
caracterele şi relaţiile dintre 
personaje. 

Să zăbovim asupra fabulației 
lucrării În pădurea Petrişorului de 


Mihail Sadoveanu. Doi vînători — 
boierul şi pădurarul — ies la vînat, 
rănesc o căprioară, care fuge cît mai 
departe şi moare. Acţiunea — 
obişnuită, banală — este redusă la 
minimum. Dar această fabulaţie 
simplă îi permite lui Sadoveanu să-şi 
fructifice marele talent de a realiza 
excelente descrieri plastice ale 
naturii. Remarcabilă este partea 
introductivă — descrierea pădurii 
la sfîrşitul lui august. Păsări, gize, 
un iepure roşcat se bucură de 
căldură şi lumină: "... lumina se 
cernea în ploaie deasă şi caldă de 
raze". 

În final peisajul, cu muribunda 
căprioară în centru, îi transmite 
cititorului înfiorarea şi durerea 
pădurii: "Umbra creştea în juru-i. 
Lucirile de pe vîrfuri ale soarelui 
se şterseseră. Pădurea avea în 
răstimpuri înfiorări rare, după care 
urmau alinări, linişti ca din alte 
lumi. Şi căprioara sta singură; şi 
sîngele i se scurgea în iarba moale 
a țărmului. Îşi plecă o dată botul 
uscat spre luciu, apoi iar rămase 
neclintită. Din nesfirşite depărtări 
răzbăteau vibrările melancolice ale 
cornului, tot mai stinse: bătaia 
copoilor amuţise; sara venea, și 
prin bradul de pe pisc trecu o 
oftare. În iinişte, pe cerul întunecos 
din fundul apei, începu să tremure 
lacrima de aur a celei dintii steluțe. 
Căprioara avea un muget abia auzit, 
şi ochii îi luceau în cea din urmă 
lumină a malului. Aşa sta singură 
şi murea, sub pletele mesteceniior 
cu trunchiuri albe” (subi.n. — [.].). 

in pădurea Petrişorului este 
o povestire tipică, avînd un final 
dramatic. 

Acţiunea mai multor povestiri 
deale lui Sadoveanu este destul de 
redusă. Astfel, narațiunea Țapul 
are, în total, vreo patru pagini. Dacă 

excludem introducerea despre 
sosirea iernii şi despre hainele 
vînătoreşti potrivite pentru acest 
sezon, dialogul dintre narator şi 
vinătorul  Ştefănache, sosirea 
acestora în pădure la vînat — 
momente de pregătire a acţiunii 
„propriu-zise —, esența fabulaţiei e 
concentrată doar în cîteva rînduri 
(mai puţin de jumătate de pagină!): 
"Mă avînt de la locul meu; de 
dincolo se ridică Ştefănache. Îmi 
pregătesc puşca; un glas detună: — 
Nu trage! — Şi văd pe Ştefănache 
lăsîndu-se pe brînci, trăgînd din 
cizmă cuțitul, repezindu-se. S-a 
aninat de grumazul căpriorului, 
ridică mîna, o lasă, iar o ridică, iar 
o lasă; şi sălbătăciunea îngrozită, cu 
greutatea în spinare, cearcă 
zădarnic să intre în desiş; cu 
mugete lungi, sfişietoare, cade 
frămîntînd sub copite zăpada 
însîngerată”. 

Indisolubil legată de această 
întîmplare este reacția sufletească 
a naratorului: "Şi ceva în mine, ceva 
nedesluşit... Mă cuprinde o simţire 
străină, rece, dintr-o dată; parca sînt 
vinovat de ceva!". 

Această proză, judecînd după 
particularitățile arhitectonice ale 
fabulaţiei, este o veritabilă 
povestire. 

Proza lui Nicolae Esinencu 
Amara relatează despre peripeţiile 
unei țărance care s-a dus la 
Chişinău la piaţă, a vîndut şase saci 
de usturoi (pentru a procura un 
televizor) şi a înnoptat în orașul 
necunoscut. Colac peste pupăză — 
o prinde o ploaie care o udă pînă la 
piele. De aici acţiunea e într-un 
crescendo vertiginos: Amara, 
speriată să nu-i fure banii vreun hoț, 
e acostată „de un bărbat care-i 
propune să doarmă la el, la cald. 
Urmărind desfăşurarea acţiunii (şi 

gîndurile în alertă ale femeii), 
cititorul aşteaptă deznodămîntul; 
după ce Amara nimereşte în casa 
necunoscutului, ar urma şi finalul 
"logic": ori să i se fure banii, ori să 
fie sedusă de bărbat ("— O-o! Dar 
eu nici nu bănuiam că am adus în 
casă o frumuseţe! — desfăcu 
braţele bărbatul!"). 

Autorul încordează subiectul 
cu o măiestrie de adevărat nuvelist: 
Amara, buimăcită, uită sacii în baie 
(cu banii în ei), iar acolo a intrat’ 
bărbatul gazdă; mai vede şi patul 
aşternut, ceea ce-i trezeşte anumite 
bănuieli. Şi cititorul, zbuciumîndu- 
se alături de personaj, e cuprins de 
aşteptare şi de o neliniște dulce, 
păcătoasă: un orăşean holtei cu o 
țărancă tînără de douăzeci şi patru 
de ani, care mai este şi frumoasă, 
amîndoi într-o odaie, la o oră foarte 
tîrzie... 

Aici intervine acel "dar" spe- 
cific nuvelei, despre care vorbea 
Alexei Tolstoi. Bărbatul e în 
schimbul trei şi pleacă în grabă la 
uzină, iar pe femeie a invitat-o la 
el, mişcat de sentimentul de 


„generozitate, solidaritate umană. 


E una dintre cele mai subtile 
şi graţioase nuvele din proza 
noastră contemporană. 

Ion PÎRNĂU 
Chişinău 


METODE ŞI 
PROCEDEE DE 
PREDARE A 
ROMANULUI 
“BALTAGUL: DE 
MIHAIL SADOVEANU 


Pentru caracterizarea generală 
a operei lui Mihail Sadoveanu şi 
pentru analiza literară a romanului 
Baltagul programa prevede patru 
ore. Prima oră o folosim la 
pregătirea pentru analiza textului 
literar. Tot aici facem o prezentare 
generală a operei sadoveniene. 

Pentru ca elevii (liceenii) să 
memorizeze mai uşor materialul 
informativ, prezentăm un tabel 
cronologic despre opera scrii- 
torului. Alături e portretul 
scriitorului, unde sînt anii de viaţă: 
5.X1.1880—19.X.1961. 

Debutează în anul 1897 la 
revista "Dracu". În 1904 îi apare o 
culegere intitulată Povestiri. 
Urmează romanul Şoimii (1904), 
Sri Floarea-ofilită (1906), 
nsemnările lui Neculai Manea 
(1907),  Duduia Margareta 
(1908), Neamul Şoimăreştilor (ro- 
man istoric, 1915), după care văd 
lumina tiparului marile sale cărți de 
afirmare artistică plenară: Hanul 
Ancuţei (1928), Zodia Cancerului 
sau vremea Ducăi Vodă (1929), 


Baltagul (1930), Măria sa Puiul 
Pădurii (1931), Nunta domniţei 
Ruxanda (1932), Creanga de aur 
(1933), Nopțile de Sînziene (1934), 
Cuibul invaziilor (1935), Paştile 
blajinilor (1935), Fraţii Jderi 
(partea I): Ucenicia lui Ionuț (1935), 
Cazul Eugeniţei' Costea (1936), 
Fraţii Jderi (partea II): izvorul Alb 
(1936), Morminte (1939), Divanul 
persian (1940), Ostrovul lupilor 
(1941), Fraţii Jderi (partea III), 
Oamenii Măriei-Sale (1942)... 

Cînd le vorbim elevilor despre 
romanul Fraţii Jderi, le spunem că 
e scris între anii 1935 şi 1942. 
Referindu-ne la perioada anilor 
1929—1942,. remarcăm şi 
volumele: Depărtări (1930), 
Povestiri din Halima (1939), Cele 
mai vechi amintiri (1935), Inima 
noastră (1935), Istorisiri de 
vînătoare (1937), Ochi de urs 
(1938), Vechime (1940), adăugînd 
că de la o operă la alta creaţia lui 
Sadoveanu îşi lărgeşte considerabi! 
tematica, se adînceşte viziunea 
scriitorului asupra lumii și vieţii, 
ideile şi motivele sînt tratate într-un 
mod original. 

Eposul, natura specifică a țării, 
înţelepciunea populară ca moda- 
litate existenţială și alte motive 


literare formează varietatea 
necesară oricărei creații de mare 
anvergură. 


După caracterizarea generală 
a moşfenirii sadoveniene conform 
tematicii, purcedem la o prezentare 
generală a acesteia după genuri şi 
specii. Vasta creație a marelui 
scriitor cuprinde aproape toate 
speciile genului epic: schița, nuvela 
(Bordeienii), povestirea (Hanul 
Ancuţei), romanul de structură 
clasică (Locul unde nu s-a 
întîmplat nimic), romanul-epopee 
(Fraţii Jderi). Încheiem această 
caracterizare generală a moștenirii 

rămase de la Sadoveanu, accen- 
tuînd lirismul şi alte particularităţi 
ale operelor scriitorului. 

- Pregătim din timp o expoziţie 
de cărţi: romanele Baltagul, Fraţii 
Jderi, Neamul şoimăreştilor ş.a. 
Expoziţia e însoţită de citate despre 
creaţia lui Sadoveanu. De exemplu: 
"Majoritatea personajelor lui 
Sadoveanu sînt pădurari, vînători, 
pescari, a căror muncă este o 
muncă individuală şi se află la 
hotarul dintre necesitate şi libertate. 
Sadoveanu vrea să vadă uneori în 
pădurarii şi vînătorii lui pe omul 
liber" (N. Manolescu, Scrieri, p. 
171); "Sadoveanu e, în primul şi 
ultimul rînd, un lecuitor al inimii 
omeneşti (Streinu, Scrieri, p. 414). 

Expoziţia e însoţită şi de o 
reproducere a copertei romanului 
Baltagul, făcută de un elev din clasa 
în care se desfășoară lecţia. 

Le propunem elevilor să 
citească în prealabil romanul 
Baltagul, să repete drama Răzvan 
şi Vidra de B. P. Hasdeu (la analiza 
personajelor putem face o 
comparaţie a eroinei lui B. P. 
Hasdeu, Vidra, și a eroinei lui 
Sadoveanu, Vitoria Lipan. 

În procesul analizei roma- 
nului Baltagul putem utiliza un 
plan, propus la sfirşitul orei (lecţiei) 
sau le propunem elevilor să 
întocmească acasă planul analizei 
literare a operei. 

Sînt recomandabile trei căi de 
analiză: analiza tematică, disocierea 
consecutivă şi cercetarea sistemului 
de personaje. 

În cuvîntul introductiv al 
profesorului menţionăm: romanul 
a fost scris în 1930 şi reprezintă una 
dintre cele mai mari realizări ale 
prozei româneşti: (şi nu numai). 
Atenţionăm elevii că lucrarea se 
deschide cu un motto din balada 

Mioriţa: "Stăpiîne, stăpîne, Își 
cheamă ş-un cîine...". Şi nu 
întîmplător. Romanul Baltagul e o 
parafrază modernă a Mioriţei. 
Balada Mioriţa dezvăluie atitu- 
dinea ciobanului în faţa morţii şi a 
naturii. 

Romanul Baltagul pare o 
continuare dinamică a baladei 
populare. Aici moartea ciobanului 
e răzbunată. 

În Baltagul întîlnim toate 
aspectele vieţii unui popor. Citim 
un fragment din primul capitol: 
"Domnul Dumnezeu, după ce a 
alcătuit lumea, a pus rînduială şi 
semn fiecărui neam. Pe ţigan l-a 
învăţat să cînte cu cetera şi 
neamţului i-a dat şurubul...” Acest 
fragment conţine ceea ce povestea 
Nichifor Lipan la cumătrii şi nunți, 
la care în vremea iernii era nelipsit. 

Astfel, chiar din primul frag- 
ment elevii iau cunoştinţă de 


pitorescul unui personaj al 
romanului. 
Apoi includem elevii în 


discutarea subiectului romanului, 
care numai în aparență e simplu. 
Vitoria Lipan pleacă pe 
urmele soţului ei, Nichifor, care nu 
se întorsese acasă, îi descoperă 
corpul neînsufleţit într-o rîpă pustie; 
are țeasta spartă de baltag. Lămurim 
cuvîntul Baltag: topor mic şi uşor, 
cu coadă lungă, utilizat ca armă. 
Vitoria îl înmormîntează după 
toate obiceiurile, îi descoperă pe 
criminali şi, după ce le dă cuvenita 
răsplată, se întoarce acasă. 
Acţiunea romanului e foarte 
încordată şi aceasta îl menţine pe 
cititor într-o aşteptare permanentă. 
Mihail Sadoveanu evocă 
societatea pastorală de tip arhaic. 
Izolată în munţii Moldovei, această 
societate se păstrează aproape 
neschimbată, încă din timpuri 

îndepărtate. Pe de altă parte, 
Baltagul este o monografie a satului 
de munteni cu obiceiuri, credințe 
Şi raporturi sociale străvechi. 

Satul dintre munţi apare în 
forfota sa cotidiană, în existenţa sa 
ciclică, întreruptă ritmic de cele 
două mari evenimente ale anului: 
plecarea și revenirea turmelor din 
munți. 

Pe fundalul acestora se 
evidenţiază obiceiuri şi tradiţii cu 
nunţi, botezuri, creşterea copiilor 
după "legea cea veche", înfiriparea 
primei iubiri... Şi iarăşi nunți, 
botezuri, înmormîntări, totul stăpînit 
de cele două forțe spirituale ale 
satului arhaic: popa şi vrăjitoarea. 
Tablourile realiste, veridice şi 
sugestive se desfăşoară în jurul 
Vitoriei Lipan — protagonista 
romanului. Ele fac mai dinamice 
elementele descriptive, le impune 
un ritm anumit şi o succesiune dra- 
matică. 

Citim şi comentăm la această 
etapă a lecţiei cîteva fragmente: 
"Femeia lui Lipan se așeză pe colțul 
laiţei în chilia scundă. Mirosea a 
fum; flori uscate, grămădite prin 
colțuri și-n grindă, amestecau cu 
fumul mireasmă înţepătoare. În 
capătul laiţei, sub perne şi poclăzi, 
sta o ladă mare braşovenească 
înflorită cu roş... Îi atârna o lăcată 
grea în bălămăli tari... Poate să fie 
în lada aceea, se gîndea cu îndoială 
Vitoria. Se vestise în tot satul că 
baba Maranda are ascuns la ea pe 
cel cu nume urit...” etc. 

Pentru analiza personajelor, 
mai ales a protagonistei romanului 
— Vitoria Lipan — rezervăm mai 
mult timp din lecţie. 

Vitoria Lipan este un personaj 
tipic pentru soeietatea şi perioada 
descrisă. Ea se distinge prin calităţi 
morale şi intelectuale deosebite. 

Este unul dintre cele mai reuşite 
personaje feminine din întreaga 
literatură română. 

În Vitoria Lipan e întruchipată 
frumuseţea morală a poporului 
nostru. 

După o atare caracterizare 
generală însoţită de lectura unor 
fragmente cu analiză şi comentarii, 
folosim o tabelă (pregătită din 
timp), în care sînt fixate trăsăturile 
de caracter ale Vitoriei, iar alături 
— trăsăturile de caracter ale Vidrei 
(Le ajutăm elevilor să-și amintească 
drama istorică Răzvan şi Vidra a 
lui B. P. Hasdeu): 


Vitoria Vidra 
hotăriîtă, ambitioasă, 
activă, voluntară, 
pasionată, trutasă, 
stăpînă pe sine, manifestă 


tendință spre 
mărire etc. 
atentă, 
inteligentă, 
are spirit de observaţie, 
acționează prompt. 


După evidenţierea acestor 
calități, după caracterizarea 
comparativă a acestor personaje, le 
cerem elevilor să tragă unele 
concluzii. 

Concluzia așteptată: una din 
calitățile majore ale Vitoriei este 
capacitatea de stăpînire de sine. Ea, 
deşi are o intensă viaţă interioară, 
îşi stăpîneşte pornirile; manifestările 
ei exterioare sînt adecvate scopului 
urmărit. Dîndu-şi seama că 
subprefectul e o fire făloasă, Vitoria 
se arată cu încredere, umilă şi 
speriată de puterea lui. Ea conduce 
anchetarea împotriva făptaşilor şi îl 
mişcă pe omul stăpînirii după voie. 
În discuţia cu subprefectul se 
observă clar superioritatea 
inteligenței acestei femei față de 

subprefect — "omul regelui“. 
Vitoria reprezintă societatea 
arhaică. Această societate nu era 
deloc sălbatică. Dimpotrivă, ea 
avea un sistem etic precis, nuanţat 
cu rafinament. 

Politețea  ceredionioasă, 
vorbirea ocolită şi metaforică, 
gestul sobru şi cumpănit sînt 
manifestări ale unei. societăți cu 
osatură etică fermă, în care 
izbucnirile pătimaşe, gesturile 
violente, vorbele necontrolate sînt 
condamnate cu dispreţ. Un 
exemplu: cînd își revede băiatul, 
Vitoria, rămasă fără bărbat, 
izbucnește în plîns, dar numai după 
ce s-a retras singură în camera ei şi 
a încuiat uşa. 

Vitoria e un anchetator abil, 
care conduce acţiunea întreprinsă 
nu numai cu tact şi perseverență, 
dar şi cu un acut simț al dreptăţii, 
dacă ne gîndim că erau în cauză 
ucigaşii soțului ei. Ea caută şi adună 
dovezi, le verifică, judecă şi nu 
acționează decît atunci cînd vina lui 
Bogza și -Cuţui e dovedită. 

Vitoria e un instrument al 
binelui, al adevărului. Ea luptă 
pentru adevăr, pentru dreptate, 
pentru dreptul la viață, pentru 
cinste., 

Pe tot parcursul romanului 
autorul subliniază că principala 
valoare morală este omenia, care 
include ospitalitatea, ajutorul la 
nevoie, simpatia umană, spiritul 
prieteniei. 

Citim şi comentăm un frag- 
ment în care se vorbeşte despre 
drumul Vitoriei prin munte. Ea 
trece prin sate necunoscute. Sătenii 
îi oferă ospitalitate, pretutindeni 
vorbă bună, unii o poftesc să 
închine un pahar de vin. 

Dar întregul lor sistem etic e 
zguduit de crimă. Criminalul a 

încălcat legea vieţii, a omeniei, a 
prieteniei, din sete de avere. El 
tulbură echilibrul vieţii şi chiar al 
naturii. 

Crima a tulburat ordinea 
lumii. Cînd are loc crima, începe 
iarna. Primăvara poate veni doar 
cînd criminalii şi-au primit 
pedeapsa. 

Romanul ne oferă mari 
posibilități de a observa sursele de 
inspiraţie folclorică. Vitoria 
primeşte ajutor de la cocoș şi de la 
cîine, de la vînt şi de la soaie, după 
cum Făt-Frumos e ajutat de cal, de 
furnici, de raci etc. | 

Se observă în romanul lui 
Sadoveanu, ca şi în creaţia altor 
scriitori mari, legătura strînsă a 
omului cu.natura. Anotimpurile sînt 
expresii ale stărilor sufleteşti. Iarna, 
de exemplu, este tocmai anotimpul 
în care Vitoria, împietrită de durere, 
se retrage în sine, chibzuieşte şi ia 
decizii. l 

Moralmente, Vitoria poartă 
mesajul activ al dreptății. Față de 
lumea supranaturală Vitoria are un 
scepticism discret, dar total. Ea re- 
spectă formele, dar e, de fapt, o 
raționalistă. Aceeaşi atitudine o are 
Şi față de "stăpînire":"— Ce au ei 
cu noi?", spune ea cînd autorităţile 
sosesc la locul crimei şi se întoarce 
cu spatele la aceştia. 

În societatea "închisă" timpul 
e  încremenit, marcat prin 
succesiunea anotimpurilor şi a 
generaţiilor. Spaţiul e închis. Satele 
de peste munte sînt numite "țara 
cealaltă”. Romanul însă nu e con- 
servator: oamenii s-au închis într-o 
lume a lor pentru a se apăra de 
năvăliri străine, de ticăloşia 
oamenilor răi. 

O oră aparte rezervăm 
particularităților de stil şi limbă. Aici . 
ne permitem să citim în aulă mai 

multe fragmente. Elevii sînt 
captivați de stilul şi limba 
romanului, savurează descrierile vii 
ale naturii. Ei urmăresc cu atenție 
. firul acţiunii. 

Cînd citim că "pădurea de 
brad de pe Măgura clipi din cetini 
şi dădu şi ea zvon, înălțînd fruntea, 
Vitoria simţi adierea rece dinspre 
munte. Şuviţele castanii din jurul 
frunţii i se zbătură. Clipi din ochi, 
silindu-se oarecum să se trezească 
deplin”, observăm că verbul a clipi 
apare o dată cu înțeles figurat 
(pădurea clipi din cetini), iar a doua 
oară cu înțelesul lui propriu (Vitoria 
clipi din ochi). 

Ne oprim apoi la dialog, 
monolog, comparații, descrieri, 
digresiuni lirice etc. 

La analiza stilului operei o 
mare însemnătate are citirea 
expresivă, care-i face pe elevi să 
patrundă în miezul limbii, în 
muzicalitatea ei. 

La analiza romanului, în 
genere, și la analiza limbii va fi 
solicitată des opinia elevilor. Le-am 
putea pune un şir de întrebări: Ce 
impresie v-a produs fragmentul? 
Cum a procedat Vitoria? Ce părere 
aveţi despre personaj? 

Ne-am oprit mai mult asupra 
personajului central al romanului, 
fiindcă Vitoria e o parte insepa- 
rabilă a operei, o reflectare şi a 
problematicii, şi a ideii, şi a metodei 
artistice, şi a stilului ei. 

O etapă de muncă necesară la 
lecţie este explicarea cuvintelor. 
Bineînţeles, metode de predare a 
operei literare sînt multe, fiecare 
profesor îşi alege metoda în 
dependenţă de nivelul de pregătire 
al elevilor (liceenilor), dar absolut 
toți trebuie să țină cont de 
următoarele: lectura expresivă a 
operei şi examinarea. structurii 


141 


generale a acesteia, analiza 
consecutivă a episoadelor centrale. 
La analiza episoadelor nu vom 
cerceta episodul separat, ci 
plasîndu-l în şirul episoadelor 
anterioare şi ulterioare. În felul 
acesta îi putem deprinde pe elevi 
să urmărească firul acţiunii, să 
conştientizeze desfăşurarea 
conflictului, să motiveze faptele 
personajului (personajelor) şi, în 
genere, să se apropie cît mai intim 
de opera supusă analizei. 

Eugen Coşeriu: 
‘Lingvistică din perspectivă spațială 
şi antropologică", 
Chişinău, "Ştiinţa", 1994, 182 p. 


Apariția primului volum de scrieri în limba română la baştina renu- 
mitului savant Eugen Coșeriu semnifică un important eveniment științific 
şi de cultură. 

Studiile Domniei sale au devenit demult cunoscute şi aplicate pe toate 
meridianele lumii de cei care s-au preocupat de studierea "limbilor istorice 
concrete" şi a "limbajului" ca fenomen socio-uman. 

Din motive bine ştiute, publicaţiile profesorului E. Coșeriu n-au putut 
să apară acasă şi în limba română mult timp. Traducerile în româneşte „din 
opera savantului încep să apară abia din 1992, după ce E. Coșeriu devine 
membru de onoare al Academiei de Științe din Moldova şi al Academiei 
Române. 

Volumul la care ne referim prezintă una dintre primele materializări 
din cadrul programelor de colaborare ale Institutului de Lingvistică al 
Academiei de Științe a Republicii Moldova şi Institutului de Filologie 
Română "A. Philippide" al Filialei laşi a Academiei Române. 

În prefaţă — Un rege al lingvisticii pornit de pe plaiuri moldovene 
acad. S. Berejan menționează imensa valoare a operei ilustrului nostru 
compatriot E. Coşeriu, care s-a impus de mult în ştiinţa lingvistică mondială, 
fixează date biografice din viaţa şi activitatea maiestrului, în special din 
ultimii ani, care l-au adus mai aproape de baştină pe marele savant, evocă 
cu duioşie unele momente privind istoria relaţiilor Domniei sale cu 
marcanta personalitate lingvistică. 

Urmează Un punct de vedere editorial, în care dr. S. Dumistrăcel îl 
pune pe cititor la curent cu unele probleme ce au apărut pe parcursul 
elaborării antologiei, vine cu unele sugestii la completările și adaosurile 
bibliografice, subliniind totodată imensa valoare a operei coșeriene ce 
marchează o adevărată etapă a ştiinţei lingvistice, dar care, cu regret, a 
rămas multă vreme insuficient cunoscută în Republica Moldova şi în 
România. 


___ Prezentă gi necenzii 


După cum afirmă 
realizatorii acestui volum, ‘cartea 
de faţă pune la dispoziţia cerce- 
tătorilor, a cadrelor didactice şi 
a studenţilor într-o formă Fugen COȘERIU 
accesibilă cîteva aspecte din 
gîndirea lingvistică şi din lecţia 
de metodă a Profesorului 
Coşeriu (p. 23). > 

Cele trei studii pe care le | 
cuprinde volumul au fost traduse | 

| 
| 


LINGVISTICĂ 
din perspectivă 
SPAȚIALĂ gi 
ANTROPOLOGICĂ 


din spaniolă: Geografia 
lingvistică (dl Andrei Crija- 
novschi, conferenţiar universitar 
la Catedra de limbi străine de la 
Academia de Studii economice 
din Chişinău), Obiectul şi 
problemele dialectologiei (dna CER 
Dana Diaconu, lector la Catedra | E ua 


de limbi clasice şi romanice a 
Facultăţii de Litere de la PSE o aaa DN Mt 


Universitatea "Al. I. Cuza”, Iaşi), 

Socio- şi Etnolingvistica. Bazele 

şi sarcinile lor (dr. Tudor 

Balaban, şeful Catedrei de filologie spaniolă a Facultăţii de Limbi Străine 
de la Universitatea de Stat din Chişinău). 

Primul studiu, Geografia lingvistică, este consacrat metodei respec- 
tive, care, în aprecierea lui E. Coşeriu, "a cunoscut o extraordinară 
dezvoltare în secolul nostru", mai ales în domeniul romanic, şi care 
presupune înregistrarea pe hărți speciale a unui număr relativ mare de 
forme lingvistice (fonetice, lexicale sau gramaticale) (p. 35). 

Studiul cuprinde informaţii deosebit de preţioase referitoare la bazele 
şi semnificaţiile teoretice şi practice ale metodei. "Geografia lingvistică a 
contribuit la demonstrarea, cu toată claritatea, a faptului că fiecare schimbare 
lingvistică porneşte, în ultima analiză, de la un individ vorbitor şi se 
răspîndeşte din rațiuni sociale şi culturale; că nu există schimbări simultane 
într-o "limbă" întreagă, datorate unor obscure rațiuni fiziologice sau 
biologice; că schimbările fonetice se răspîndesc împreună cu cuvintele şi 
că fiecare fenomen îşi are aria sa de difuzare, în funcţie de vechimea lui şi 
de acceptarea de care s-a bucurat într-un mediu social...” (p. 71). 

Geografia lingvistică este o metodă nouă în cadrul lingvisticii, ea își 
are rădăcinile în idei şi concepţii anterioare şi coexistă cu alte metode, la 
fel de valoroase şi profitabile. 

Studiul al doilea, Obiectul şi problemele dialectologiei, expune 
conceptul de "dialect" în relaţie cu conceputul de "nivel" și "stil de limbă”, 

Constantin STRUGĂREANU | 
Eaa 
pentru a se stabili obiectul propriu al dialectologiei şi locul acestuia printre 
disciplinele lingvistice. 

E. Coșeriu arată că termenul.dialect, în măsura în care se opune celui 
de limbă, desemnează o limbă «minoră care se distinge în cadrul (sau este 
inclus) unei limbi majore, care este o limbă istorică (un "idiom”). O limbă 
istorică — cu excepţia unor cazuri speciale — nu este un mod de a vorbi 
unic, ci o "familie" istorică a unor moduri de a vorbi apropiate şi 
înterdependente, iar dialectele sînt membri ai acestei familii sau constituie 
familii mai mici în cadrul familiei mai mari. 

Capitolul include noțiuni privind obiectul de studiu al dialectologiei: 
Dialectologia în lingvistică sincronică, Obiectul propriu al dialectologiei, 
Obiectivele şi trăsăturile dialectologiei în America etc. 

Socio- şi Etnolingvistica. Bazele şi sarcinile lor constituie cel de-al 
treilea studiu, în care autorul reflectă începutul și sarcinile. acestor ramuri 

ale lingvisticii care îşi au începutul încă de pe la 1536, fondator fiind 
gramaticianul portughez Fernão de Oliveira. 

Obiectul propriu al sociolingvisticii ca ramură de studiu aparține 
ştiinţei limbajului, care îşi propune să studieze varietatea limbajului în 
relaţie cu structura socială a comunităţii de vorbitori, iar etnolingvistica se 
raportă la studiul varietății şi variației limbajului în strînsă legătură cu 
civilizaţia şi cultura unei comunități. 

Realizatorii acestei antologii au depus o muncă enorină în selectarea 
şi completarea studiilor coșeriene cu date noi bibliografice pentru a oferi o 
structură unitară ansamblului, în intenţia de a trata în cronologie 
problematica generală a varietăţii şi a variaţiei limbajului pornind de ia 
perspectiva ariilor geogrăfice şi a metodelor de cercetare specifice. 
Compararea diferitelor ediţii ale lucrărilor traduse a fost utilă pentru unele 
opţiuni în ceea ce priveşte terminologia de specialitate. De exemplu, au 
fost adoptate sintagme neutilizate. în literatura dialectologică curentă, cum 
sînt: "hărți punctuale” (p. 40), în textul german Punktkarten, "investigații 
punctuale“ (p. 116, 117, 122) (adjectivul apare şi în franceză, "études 
ponctuelles", cu referire la monografiile dialectale şi la. lexicul regional), 
"hărți similare" {p. 40), în textul german Gleichungskarten”. 

Volumul cuprinde de asemenea adaosuri bibliografice la fiecare dintre 
studiile traduse, ceea ce constituie o selecție riguroasă la "culegerile de 
studii şi de articole (colective: sau de autori), volume cuprinzînd lucrările 
unor manifestări ştiinţifice de profil", "articole şi chiar comunicări ce propun 
cel puţin aspecte metodologice: aparte sau care. anunţă proiecte de 
cercetare”. Aceste "complementare" sînt plasate înaintea informaţiilor 
bibliografice, alcătuind un subansamblu sui-generis. 

Antologia. evidenţiază meritele și rolul marelui savant în evoluția 
lingvisticii românești şi are menirea de a trezi interesul şi de à deschide 
calea pentru publicațiile următoare. 

